
umorstvo i pljačka 


Kapetan Fritz Weiner probijao se umorno kroz mračne 
hodnike crne prašume. Znoj mu se kotrljao niz stožastu glavu i 
izbijao mu po snažnim čeljustima i bikovskom vratu. Njegov 
poručnik marširao je kraj njega dok je potporučnik von Goss 
držao začelje slijedeći ih sa šakom umornih askara, i gotovo na 
smrt iscrpljenih nosača, koje su crni vojnici, ugledajući se u 
primjer njihovog bijelog oficira, podsticavali oštrim vrhovima 
bajoneta i potkovanim kundacima pušaka. 


U blizini kapetana Weinera nije bilo nosača i on je svoju 
prusku mrzovolju izdovoljavao na onim askarima koji su mu 
bili pri ruci, ali je ipak činio to s velikim obzirom, budući da su 
ti ljudi posjedovali nabijene puške, a tri su bijela čovjeka bila s 
njima sama u srcu Afrike. 


Ispred kapetana marširalo je pola njegove družine, a iza 
njega druga polovina — tako su za njemačkog kapetana 
opasnosti divlje džungle bile svedene na najmanju moguću 
mjeru. Ispred kolone teturala su dva gola divljaka, privezana 
jedan za drugog lancem. Lanac im je bio vezan oko vrata. To 
su bili vodiči urođenici, koji su stupili u službu njemačke 
kulture i na njihovim jadnim izranjenim tijelima vidio se žig te 
kulture, pokazujući se u mnogim ranama i ozljedama. 


Tako je čak i u najmračnijoj Africi svjetlo njemačke civiliza- 
cije počelo da se odražava na urođenicima, koji to ni sa čim 
nisu zaslužili, upravo onako kako se u tom istom razdoblju, 
ujesen 1914, to svjetlo prostiralo po osvojenoj Belgiji koja je 
potonula u mrak, okupacije. Istina je da su vodiči zaveli odred 


na krivi put, ali tako je s većinom afričkih vodiča. A nije bilo ni 
važno što je uzrok neuspješnog vođenja bio više u neznanju 
nego u zloj namjeri. Kapetanu je bilo dovoljno znati da je 
izgubljen u afričkoj divljini i da mu se na dohvatu ruke nalaze 
ljudska bića, koja su slabija od njega, i koja on može natjerati 
da trpe muke od njegove ruke. Samo ga je blijeda nada, da bi 
mu oni mogli ipak pokazati način kako da se izvuče iz teškoća, 
sprečavala da ih smjesta ne pobije. Nije ih ubijao i zato što je 
znao da ih tako dugo — dok žive — može mučiti. 


Jadna stvorenja — nadajući se da ih makar slučaj može 
dovesti na pravi put — neprestano su ga uvjeravala da oni taj 
put znadu i vodili su kroz strašnu prašumu duž vijugavog 
traga divljači koji je bio duboko ugažen nogama bezbrojnih 
pokoljenja divljih stanovnika džungle. 

Ovuda se Tantor, slon, uvijek selio iz područja gdje se 
valjao u prašini, prema vodi. Ovdje je Buto, nosorog, slijepo 
lutao u svom osamljenom dostojanstvu, dok su po noći velike 
zvijeri tiho koračale svojim pojastučenim šapama pod gustim 
nebom spletenog granja prema širokoj ravnici, gdje su nalazile 
svoj najbolji plijen. 

Upravo na rubu te ravnice koja je naglo i neočekivano 
iskrsnula pred oči vodiča njihova su se nesretna srca napunila 
obnovljenom nadom. Kapetan je ovdje olakšano odahnuo, jer 
nakon bezbrojnih dana beznadnog lutanja kroz gotovo nepro- 
bojnu džunglu, pred njim se otvorio široki pogled na zatala- 
sanu travu po kojoj su se tu i tamo nalazile pjege šumaraka, 
nalik na parkove, a u velikoj daljini vijugava je linija zelenog 
žbunja označavala rijeku, što se Evropejcu učinilo pravim 
pravcatim rajem. 


Švaba se osmjehnuo olakšano, izmijenio sa svojim poručni- 
kom nekoliko veselih riječi, a onda dalekozorom pregledao 
široku ravnicu. Prenosio je dalekozor lijevo-desno preko valovi- 
te zemlje, dok mu se pogled napokon nije zaustavio u središtu 
krajolika, tik kraj zeleno obrubljenog obrisa rijeke. 

— Imamo sreće — rekao je kapetan svojim drugo vima. 

— Vidite li ono? 


Poručnik, koji je isto tako gledao kroz vlastiti dalekozor, 
najzad je uspio da otkrije ono mjesto, na kojem se zaustavila 
pažnja njegovog pretpostavljenog. 

— Da — rekao je — mora da je to engleska farma. Zacijelo 
pripada Greystoku, jer u ovom dijelu britanske Istočne Afrike 
nema nijednog drugog bijelca. Gospodine kapetane, imamo 
sreću! 

— Stigli smo do tog engleskog krmka mnogo prije, nego što 
je mogao saznati da se njegova zemlja zaratila s našom — 
rekao je kapetan. — Neka on u ovom kraju bude prvi koji će 
osjetiti čeličnu šaku Njemačke. 

— Nadajmo se da je kod kuće — rekao je poručnik — da ga 
možemo povesti sa sobom, kada budemo podnosili izvještaj 
Krautu u Najrobiju. Ako gospodin kapetan bude priveo slavnog 
Tarzana-majmuna kao ratnog zarobljenika, onda se gospodinu 
kapetanu zaista dobro piše. 

Kapetan se nasmiješio i isprsio. 

— Imate pravo, prijatelju, — rekao je — i vama i meni se 
dobro piše ali morat ćemo daleko putovati da sustignemo 
generala Krauta, prije nego dođe u Mombasu. Ove engleske 
svinje sa svojom pišljivom vojskom brzo će stići do Indijskog 
oceana. 

Malena četa uputila se preko otvorenog terena u mnogo 
boljem raspoloženju krenuvši prema urednoj i dobro očuvanoj 
farmerskoj kući Johna Claytona, lorda Greystoka, ali uskoro 
su se morali razočarati budući da niti Tarzan-majmun a niti 
njegov sin nisu bili kod kuće. 

Tarzanova supruga Jane, koja nije znala da je između 
Velike Britanije i Njemačke, izbio rat, vrlo je gostoljubivo 
poželjela dobrodošlicu njemačkim oficirima i naredila svojim 
vjernim Wazirima da pripreme gozbu u čast crnih vojnika, koji 
su pripadali neprijatelju. 

Daleko na istoku, Tarzan iz plemena Majmuna žurno je 
putovao iz Najrobija prema farmi. U Najrobiju je saznao da je 
svjetski rat već počeo, i predviđajući neposrednu invaziju 
britanske Istočne Afrike, žurio se kući, da bi sklonio svoju 
ženu na mjesto, gdje bi se našla u većoj sigurnosti. S njim se 
nalazilo tuce njegovih crnih ratnika, ali čovjeku-majmunu 


napredovanje tih izvježbanih i prokušanih urođenika bilo je 
presporo. 

Kada je potreba to zahtijevala, Tarzan iz plemena Majmuna 
sljuštio bi sa sebe tanki lak uljuđenosti, a s njim i nespretnu 
odjeću, kojim se ona iskazivala. U tren oka uglađeni engleski 
gospodin pretvorio se u golog čovjeka-majmuna. 


Njegova družica bila je u opasnosti. Za sada je u njemu 
vladala samo ta jedna jedina misao. On nije o njoj mislio kao o 
lady Jane Greystoke, već prije kao o ženki koju je osvojio 
snagom svojih čeličnih tetiva i koju mora čuvati i zaštićivati 
tim istim sredstvima, i čovjek koji se bacao brzo i prijeteći s 
grane na granu isprepletene šume, i gazio neumornih nogu 
kroz široka područja otvorene ravnice, nije bio član Doma 
lordova, nego veliki mužjak-majmun, ispunjen jednom jedinom 
namjerom je potiskivala svaku pomisao na umor i opasnosti. 

Mali Manu, majmun, koji je brbljao i drečao u gornjim 
katovima šume, ugledao ga je kako prolazi. Već odavno nije 
vidio velikog Tarmanganija golog i samog, kako se baca kroz 
granje. Manu, majmun, bio je već bradat i sijed i u njegovim 
mutnim starim očima pojavilo se sjećanje na one dane, kada je 
Tarzan-majmun nepobjedivo vladao, kao gospodar džungle, 
nad svim tisućama životinja koje su se kretale mahovinastim 
tlom prašume između korijenja velikih stabala, ili letjele, ili se 
penjale u lisnatim krošnjama do najviših vrhova džungle. 

I Numa, lav, koji se smještao na počinak kraj svoje 
posljednje žrtve toga dana, trepnuo je svojim žutozelenim 
očima i mahnuo kitnjastim repom, kada je namirisao trag svog 
prastarog neprijatelja. 

Ali i Tarzan je primijetio prisustvo Nume i Manua, kao i 
svih drugih brojnih životinja džungle, dok je prolazio kraj njih 
u svom žurnom napredovanju prema zapadu. Plitki utjecaj 
engleskog društva nije ni mrvičak smanjio i otupio čudesne 
sposobnosti njegovih čula. Njegov je nos osjetio prisutnost 
Nume, čak prije nego što je veličanstveni kralj zvjeradi naslutio 
njegov prolazak. 

Do ušiju mu je dopro bučni mali Manu, a čak i meko 
šuškanje žbunja kroz koje je prolazio Šita, prije nego što su 
obje te budne životinje osjetile njegovo prisustvo. 

Tarzanova supruga Jane, koja nije znala da je između Velike Britanije i 
Njemačke izbio rat, vrlo je gostoljubivo poželjela dobrodošlicu 
njemačkim oficirima i ne sluteći šta joj se sprema. 


Ali kolikogod da su bila oštra osjetila čovjeka-majmuna, 
koliko god da je bio brz njegov prolazak kroz divljinu koja ga je 
usvojila, kolikogod da su bile moćne misice koje su ga nosile, 
on je ipak bio smrtan. Vrijeme i prostor su i njemu odredili 
neprelazne granice, ali nitko drugi nije bolje shvaćao tu istinu 
od samog Tarzana. On se grizao što ne može putovati brzinom 
misli i što duge dosadne milje što su se pružale ispred njega, 
zahtijevaju sate i sate neumornog napora, prije nego sto bude 
skočio s posljednje grane na rubu prašume, u otvorenu 
ravnicu na dohvat svoga cilja. 

Čak i ovako, dok je u noći spavao samo nekoliko sati, i nije 
skretao s puta da bi lovio hranu nego je to prepuštao slučaju, 
trebali su mu dani i dani. Ako se dogodilo da Wappi, antilopa, 
ili Horta, vepar, slučajno naiđu na njegov put, kad je gladan, 
on bi se najeo, zaustavljajući se tek toliko da ubije svoju žrtvu 
i da odsiječe od nje dovoljan komad mesa. 

Zatim, kad se dugo putovanje najzad približilo kraju, i kad 
je prolazio posljednjim dijelom guste prašume što je okruživala 
njegov posjed s istoka, i kad je i taj komad prešao, stao je na 
rub ravnice gledajući preko široke zemlje prema svom domu. 


Na prvi pogled njegove su se oči stisle i njegove misice 
napele. Čak i na toj udaljenosti vidio je da nešto nije u redu. 
Tanka spirala dima dizala se desno od bungalova, gdje su prije 
stajale staje, a gdje sada nije bilo staja, dok se iz dimnjaka 
bungalova, odakle bi se trebao dizati dim, nije sada dizalo 
ništa. 

Još jednom je Tarzan-majmun poletio naprijed, ovaj put 
čak brže nego prije jer ga je sada podsticao bezimeni strah koji 
se rodio više iz neke slutnje nego iz razumnog zaključivanja. 
Poput životinja, činilo se da Tarzan posjeduje šesto čulo. Prije 
nego što je stigao do bungalova, on je već zamislio prizor koji 
se napokon prikazao njegovom pogledu. 

Šutljiv i napušten stajao je njegov bršljanom pokriven bun- 
galov. Žeravica koja je još tinjala označavala je mjesto gdje su 
se nalazile njegove _ ogromne staje. Nestale su slamom 
pokrivene kolibe, prazna su bila polja, pašnjaci, torovi. Tu i 
tamo lešinari bi se uzdigli i kružili oko kostura ljudi i životinja. 

Čovjek-majmun natjerao je samoga sebe da uđe u kuću 
osjećajem da je to gotovo najveći užas što ga je ikada iskusio. 


Prvi prizor, s kojim su mu se oči susrele, spustio mu je crvenu 
maglicu mržnje i krvožednosti preko pogleda, jer se pred njim, 
prikovan uza zid dnevne sobe nalazio Wasimbu, gigantski sin 
vjernog Muvira koji je već preko godinu dana bio lični tjelohra- 
nitelj Tarzanove supruge Jane. 


Isprevrtano i razbijeno pokućstvo, smeđe lokve osušene 
krvi na podu, otisci krvavih ruku na zidu i gredama, svjedočili 
su o strahoti bitke, što se vodila između uskih zidova njegova 
stana. S druge strane koncertnog klavira ležala je lešina 
drugog crnog ratnika, dok su se ispred vratiju Janine 
spavaonice nalazila mrtva tijela još trojice vjernih Greystokovih 
slugu. 

Vrata te sobe bila su zatvorena. Pognutih ramena i tupa po- 
gleda Tarzan je stajao gledajući nijemo u neosjetljivo drvo sto 
je od njega skrivalo užasnu tajnu, koju se nije usuđivao ni 
pogađati. 

Polako, olovnih nogu, krenuo je prema vratima. Njegova je 
ruka posegla za kvakom jedva je nalazeći. Stajao je tako 
nekoliko dugih časaka, a onda je iznenadnom gestom uspravio 
svoje gigantsko tijelo, zabacio svoja moćna ramena i držeći 
visoko neustrašivu glavu širom je otvorio vrata i stupio preko 
praga u sobu u kojoj su se nalazila najdraža sjećanja njegova 
života. Ni najmanja promjena izraza nije preletjela preko 
njegovih mrkih i ukočenih crta, dok je koraknuo preko sobe i 
stao ispred malog divana i neživog oblika koji licem dolje leži 
na divanu — mirno, tiho stvorenje koje je inače treperilo od 
života, mladosti i ljubavi. 

Nijedna suza nije ovlažila oko ćovjeka-majmuna, i nitko nije 
mogao znati kakve su misli prolazile kroz taj još uvijek napola 
divlji mozak. Dugo je, dugo vremena on stajao tako, naprosto 
gledajući mrtvo tijelo, sagoreno do neprepoznavanja, a onda se 
sagnuo i podigao ga u naručaj. Kad je okrenuo tijelo i 
primijetio na koji je strašan način smrt bila zadana, u tom je 
trenutku potonuo u najcrnje dubine bola, užasa i mržnje. 

Nije mu bilo potrebno svjedočanstvo slomljene njemačke 
puške u prvoj sobi, niti raskidane i krvlju umrljane vojničke 
kape na podu, da mu kaže tko su bili izvršioci ovog strašnog i 
besmislenog zločina. 


Na trenutak se ludo ponadao da pocrnjela lešina nije od 
njegove družice, ali kad su mu oči otkrile i prepoznale prstenje 
na njenim prstima, posljednji blijedi tračak nade ga je 
napustio. 

U tišini, ljubavi i poštovanju zakopao je u malom ružič- 
njaku koji je bio ponos i omiljena zabava Jane Clayton, jadno 
izgoreno tijelo i kraj njega velike crne ratnike koji su uzalud 
dali živote stiteći svoju gospodaricu. 


S druge strane kuće Tarzan je otkrio druge novonačinjene 
grobove i potražio u njima dokaz o identitetu pravih počinitelja 
strahota što su bile izvršene ovdje u njegovoj odsutnosti. 

Iskopao je lešine cijelog tuceta njemačkih askara i našao na 
njihovim uniformama znakove ćete i regimente kojoj pripadaju. 
Čovjeku-majmunu je to bilo dovoljno. Bijeli su oficiri zapovije- 
dali ovim, ljudima, a njemu neće biti teško da otkrije tko su. 

Vrativši se u ružičnjak, stao je između cvjetova i grmova 
ruža iznad groba svojih mrtvih, i za posljednji nijemi oproštaj 
sagnuo je glavu i tako vrlo dugo stajao. Kad se sunce polako 
spustilo za visoku prašumu na zapadu, on se polako okrenuo i 
pošao još uvijek dovoljno jasnim tragom kapetana Weinera i 
njegove krvlju uprljane čete. 


Patio je kao što pate nijeme životinje — nijemo, ali iako bez 
glasa, njegova patnja nije bila manje žestoka. Isprva mu je 
strašna tuga otupjela sve druge sposobnosti — njegov je 
mozak bio toliko opsjednut strahotama, da je reagirao samo na 
jednu te istu misao: ona je mrtva! Ona je mrtva! Ona je mrtva! 
Ta mu je rečenica monotono i neprestano tukla u mozgu — 
tupi bol; dok su njegove noge mehanički slijedile trag njenih 
ubojica, a sva njegova čula bila podsvijesno budna za vječno 
prisutne opasnosti džungle. 


Postepeno je strašan bol što ga je trpio izazvao u njemu još 
jedan osjećaj, tako stvaran, tako opipljiv da se činilo da to 
netko hoda uz njega. Bila je to mržnja — i ona mu je donijela 
stanovitu utjehu jer to je bila sublimna mržnja koja ga je 
oplemenjivala, kao što je oplemenila i bezbrojne druge ljude 
nakon toga — mržnja prema Njemačkoj i Nijemcima. Ona se 
usredotočila naravno na ubojicu njegove družice, ali uključi- 
vala je sve njemačko, živo ili neživo. Kad se ta misao učvrstila 


u njemu, on se zaustavio i podižući lice prema Gorou, mjese- 
cu, prokleo je podignutih ruku počinitelje odvratnog zločina 
što se dogodio u ovom nekada mirnom bungalovu, koji je ostao 
iza njega, prokleo je njihove pretke, potomke, cijelu njihovu 
vrstu i zakleo se da će voditi protiv njih nemilosrdni i nepo- 
pustljivi rat, dok god ga smrt ne liši te obaveze. 

Gotovo neposredno zatim osjetio je zadovoljstvo, jer dok se 
trenutak prije njegova budućnost činila praznom, sada je bila 
ispunjena mogućnostima i planovima. Razmišljanje o njima 
donijelo mu je, ako ne sreću, a ono bar oslobođenje od neutje- 
šne boli jer je pred njim ležao veliki posao koji će zauzeti sve 
njegovo vrijeme. 
također moralno i mentalno preobrazio u divlju zvijer, kako je 
bio i odgojen. Nikada njegova uljudnost nije bila više nego 
tanki sloj laka što ga je navlačio na se za volju one koju voli, 
jer je mislio da je ona sretnija kada ga takvim vidi. U stvari, on 
je duboko u sebi uvijek prezirao vanjske dokaze takozvane 
kulture. Civilizacija je Tarzanu-majmunu značila ograničenje 
slobode u svim njenim oblicima — slobode djelovanja, slobode 
misli, slobode ljubavi, slobode mržnje. Odjeća mu se gadila — 
neudobna, ružna, poput kakvog zatvora od tkanine, podsjećala 
ga je uvijek na okove, kojim su sputana ona jadna stvorenja 
što ih je vidio u londonskom i pariškom životu. Odjeća je znak 
one hipokrizije, koju civilizacija predstavlja — himbe, da se 
nosioci odjeće stide onoga što ona pokriva, ljudskog oblika, 
zdravog i lijepog tijela. Tarzan je znao kako glupo i patetično 
izgledaju niže životinjske vrste u civiliziranoj odjeći, jer je vidio 
nekoliko tako odjevenih, bijednih bića, u različitim putujućim 
cirkusima u Evropi, i znao je da čovjek u njoj isto tako izgleda 
glupo i patetično, jer su jedini ljudi koje je vidio u prvih 
dvadeset godina svog života bili, poput njega samog, goli 
divljaci. Čovjek-majmun bio je pun divljenja za mišićavo, dobro 
građeno tijelo, bilo da ono pripada lavu, antilopi ili čovjeku, i 
uvijek je bilo, izvan dosega njegovog shvaćanja kako se odjeća 
može smatrati ljepšom nego čista, čvrsta, zdrava put, a kaputi 


pod elastičnom kožom. 


U civilizaciji je Tarzan našao pohlepu i sebičnost i 
okrutnost, koje su daleko nadilazile one što ih je poznavao u 
svojoj rodnoj i divljoj džungli, i premda mu je civilizacija dala 
njegovu družicu i nekoliko prijatelja koje je volio i obožavao, on 
je ipak nije bio u stanju nikada prihvatiti, kao vi ili ja, koji 
poznajemo malo što drugo, a često i nista drugo; i tako je sada 
s osjećanjem olakšanja napustio tu civilizaciju i sve što ona 
predstavlja i opet jednom krenuo u džunglu, gol golcat, osim 
bedrene pregače i svoga oružja. 


Lovački nož njegova oca visio mu je o lijevom boku, njegov 
luk i tobolac sa strijelama bili su prebačeni preko ramena, dok 
mu je oko grudi, s ramena jedne ruke i ispod pazuha druge, 
bio omotan dugačak konop od pletene trave, bez kojega bi se 
Tarzan osjećao potpuno gol, onako, kako biste se vi osjećali 
kad bi vas netko gurnuo bez ikakve odjeće na ulicu punu ljudi. 
Teško ratničko koplje koje je katkada nosio u jednoj ruci, a 
katkada vješao s pomoću jedne omće oko vrata, da mu visi niz 
leđa, upotpunjavalo je i sada njegovo naoružanje i opremu. 
Dijamantima ukrašeni medaljon sa slikama majke i oca, koji je 
nosio sve dok ga nije dao kao znak najveće pažnje Jani 
Clayton, prije njihova vjenčanja, sada mu je nedostajao. Ona 
ga je odonda stalno nosila, ali kad je našao njeno tijelo u 
spavaonici, na njemu nije vidio medaljona, tako da je sada 
njegovo traženje osvete bilo ujedno i traženje ukradenog 
ukrasa. 

S približavanjem ponoći Tarzan je počeo osjećati posljedice 
kao što su njegovi imaju granica. Njegovo progonjenje ubojica 
nije se odlikovalo pretjeranom brzinom, već je prije bilo u 
skladu s njegovim karakternim odlikama koje su se izražavale 
u tvrdoglavoj odlučnosti da od Nijemaca zahtijeva više nego 
oko za oko i više nego zub za zub. U njegovim planovima, 
element vremena igrao je tek neznatnu važnost. 


Izvana kao i iznutra, Tarzan se preobrazio u zvijer, a u 
životu zvijeri, vrijeme, kao mjera trajanja, nema nikakva 
značenja. Zvijer se aktivno zanima samo za sada, i za nju je 
uvijek sada i uvijek će biti; za nju je vrijeme vječnost u kojoj 
ostvaruje svoje namjere. Čovjek-majmun je prirodno imao 


ponešto razvijenije i šire shvaćanje vremenskih granica, ali kao 
i druge zvijeri, kretao se s veličanstvenom odmjerenošću kada 
ga nikakva hitna stvar nije nagonila na brzu akciju. 


Posvetivši svoj život osveti, osvećivanje je postalo njegov pri- 
rodni način postojanja, i prema tome nije bilo nimalo hitno. I 
tako je on odmjereno krenuo u potjeru. Budući da ranije nije 
osjetio umora, nije se ni odmarao, a mozak mu je bio zaokup- 
ljen mislima o bolu i osveti. Ali sada je shvatio da je umoran i 
potražio je ogromno prasumsko stablo, na kojem je proveo već 
mnoge noći u džungli. 


Tamni oblaci koji su se brzo kretali preko neba prekrivali 
su tu i tamo sjajno lice Goroa, mjeseca, i upozorili čovjeka- 
majmuna da se bliži oluja. U dubini džungle sjene oblaka 
stvarale su gustu tamu koja se gotovo mogla opipati — tama 
koja bi za vas bila užasna, uz pratnju šuštanja lišća i pucke- 
tanje grančica, i svojim još jezivijim intervalima potpune tišine, 
u kojima bi i najsiromašnija mašta morala zamisliti zvijeri koje 
napeto vrebaju na plijen, usredotočene na posljednji skok. 

Kroz sve to Tarzan je prolazio ravnodušno, premda uvijek 
oprezan i budan. Čas bi se s lakoćom popeo do nižih katova 
isprepletenih krošnji, kad ga je neko fino čulo upozorilo da 
Numa, lav, leži upravo ispred njega na svojoj žrtvi, ili bi opet 
skočio lagano ustranu, kad bi prema njemu dokasao Buto, 
nosorog, duž uske duboko izgažene staze, jer je čovjek- 
majmun, inače spreman da stupi u borbu na najmanji znak 
opasnosti, izbjegavao nepotrebne sukobe. 

Kad se naposljetku bacio na stablo koje je tražio, teški je 
oblak prekrio mjesec i vrhovi krošanja počeli su se divlje 
ljuljati na vjetru što je sve više i više rastao, i svojim kamenjem 
prigušio sve slabije zvukove džungle. Tarzan se uspeo prema 
čvrstim rašljama gdje je davno prije postavio i čvrsto privezao 
malu platformu od granja. Već se jako smračilo i gotovo se 
cijelo nebo prevuklo krupnim crnim oblacima. 

Tada se čovjek-majmun zaustavio, a njegove su se osjetljive 
nozdrve raširile, njuškajući zrak oko sebe. Zatim, brzinom i 
spretnošću mačke, on je skočio daleko van na granu što se 
njihala, bacio se uvis kroz tamu, uhvatio drugu zaljuljao se na 
njoj i bacio se još više. Što je moglo tako naglo pretvoriti 


prirodno i odmjereno uspinjanje divovskog čovjeka u brzu i 
opreznu akciju ovog skretanja kroz granje? Drugi čovjek ne bi 
mogao nista vidjeti — čak ni malu platformu, koja je trenutak 
prije bila iznad njega, a koja se sada nalazila pravo ispod 
njega; ali dok se on njihao iznad platforme, čulo se zlokobno 
režanje i tada, kada se mjesec na trenutak pojavio, na 
platformi se nejasno ocrtala tamna masa, koja se na njoj 
ispružila — mračni obris, koji se smjesta, kad su se oći privikle 
na tamu, pokazao kao lik Šite, pantere.Odgovarajući 
mačkinom režanju, duboko i jednako krvožedno režanje 
provalilo je iz grudiju čovjeka-majmuna — režanje koje je 
upozoravalo panteru da je stupila nogom u tuđi log, ali Šita 
nije bio raspoložen da se odatle makne. Okrenuvši svoju 
iskeženu njušku prema smeđokožom Tarmanganiju iznad 
sebe, ona je zafrktala. Vrlo polako čovjek-majmun se kretao 
duž grane, dok se nije našao ravno iznad pantere. U čovjekovoj 
ruci pojavio se lovački nož davno umrlog oca — oružje koje mu 
je dalo stvarnu prevlast nad zvijerima u džungli; ali on se 
nadao da neće biti prisiljen da ga upotrijebi, znajući da se više 
prašumskih bitaka riješilo groznim režanjem nego stvarnim 
sukobom, budući da je u džungli zakon blefiranja vrijedio 
jednako kao i drugdje — samo u stvarima koje su se ticale 
ljubavi ili hrane, velike su se zvijeri obično sukobljavale 
pandžama i zubima. 

Tarzan se čvrsto prihvatio grane stabla i nagnuo se prema 
Šiti. — Kradljivče! Lopužo! — viknuo je. Šita se podigao u 
sjedeći položaj, a gole su mu pandže bile tek nekoliko stopa 
daleko od izazivačkog lica čovjeka-majmuna. Tarzan je prijeteći 
zarežao i mahnuo Šiti u lice svojim nožem. 

— Ja sam Tarzan-majmun — riknuo je. — Ovo je Tarzanov 
log. Gubi se ili ću te ubiti. 

Premda je govorio jezikom velikih majmuna iz džungle, Šita 
vjerojatno nije mogao razumjeti riječi, premda je vrlo dobro 
znao da bezdlaki majmun želi da ga preplaši i otjera s dobro 
izabranog položaja, ispod kojega se moglo očekivati da će proći 
kakva jestiva stvorenja, za vrijeme noćnog stražarenja. 

Poput munje Šita se uspravio i uputio strašan udarac 
prema svome neprijatelju, ogolivši ogromne kandže, koje bi 
sigurno odrle lice čovjeka-majmuna, da ga je udarac pogodio. 


Ali udarac nije pogodio — Tarzan je bio brži od Šite. Kad se 
Šita opet spustio na sve četiri na malu platformu, Tarzan je 
skinuo svoje teško koplje i podbadao je njime iskeženu njušku 
zvijeri, i dok se Šita branila od udaraca, njih dvoje je nastavilo 
strašni duet urlika i režanja, od kojih se krv ledila u žilama. 

Doveden do bjesnila, Šita se smjesta odlučio da krene na 
prepad protiv uznemiritelja, ali kad je pokušao da skoči na 
granu, gdje se nalazi Tarzan, uvijek ga je u tome spriječilo 
oštro koplje, i svaki put kad bi pao natrag, koplje ga je žestoko 
ubolo u kakvo nježnije mjesto, ali na kraju, kad je bijes 
nadvladao svaki drugi osjećaj, on se uzverao uz čvorasto deblo 
do grane na kojoj je stajao Tarzan. Sada su se ta dvojica 
suočila na ravnoj nozi. Šita je pred sobom vidio brzu osvetu, a 
ujedno i prikladnu večeru. Bezdlaki čovjek-majmun sa sitnim 
pandžama past će joj u šape kao bespomoćna žrtva. 

Teška grana savila se pod težinom dviju zvijeri, dok je Šita 
oprezno puzao prema Tarzanu a Tarzan se polako povlačio 
režeći. Vjetar je narastao do oluje, tako da su se i najveći 
šumski giganti njihali stenjući pod naletom vjetra, a grana na 
kojoj su stajala dva protivnika jedan prema drugome dizala se 
i spuštala poput palube broda kojega baca uzburkano more. 
Mjesec se sada uopće više nije vidio, ali sjajni bljeskovi munje 
osvijetlili su s vremena na vrijeme džunglu otkrivajući strašnu 
sliku primitivne strasti na zanjihanoj grani. 

Tarzan se povlačio odvodeći Šitu sve dalje od debla preko 
nesigurne grane, gdje je oslonac pod njegovim nogama 
postajao sve nesigurniji. Šita je, razbješnjen bolom što mu ga 
zadavalo koplje prešao granice opreza. Stigao je već do one 
tačke gdje je mogao jedva šta drugo da čini osim da se održava 
na nogama, a upravo u tome trenutku Tarzan je odlučio da 
napadne. S rikanjem koje se ispreplelo s grmljavinom groma 
skočio je prema Šiti, koji je mogao samo uzaludno mahati 
jednom ogromnom šapom, dok se drugom prilijepio uz granu. 
Ali čovjek-majmun nije dolazio na dohvat njegovih pandži. 
Umjesto toga skočio je iznad prijetećih šapa i zuba, koji 
škljocaju, okrećući se u zraku i padajući na Šitina leđa, i u 
tom trenutku udarac njegova noža zario se duboko u dlakavi 
bok. Tada je Šita, razjaren bolom, mržnjom i gnjevom, poludio; 
vrišteći i mašući šapama, pokušao je da se okrene prema 


majmunolikom biću koje mu se pripilo za leđa. Na trenutak 
Šita je posrnuo na grani šta se sada divlje ljuljala, pokušao se 
panično zakačiti pandžama da se spasi, a zatim se survao u 
mračnu dubinu, dok mu je Tarzan jos uvijek bio čvrsto na 
leđima. Obojica su pali probijajući se kroz grane koje su 
prštale i lomile se. Ni na trenutak čovjek-majmun nije ispustio 
ni olabavio svoj ubilački zahvat nad neprijateljem. Upustio se 
u samrtnu bitku, i vjeran primitivnim instinktima divljine, 
nepisanom zakonu džungle — znao je da jedno ili oboje 
moraju umrijeti prije nego bitka završi. 

Šita se, kao prava mačka, spustila na sve četiri ispružene 
šape, dok ga je težina čovjeka-majmuna pritisla o zemlju, a 
dugi mu se nož ponovo zabio u slabine. Još jednom je Šita 
pokusao da se podigne, ali je opet pao na zemlju. Tarzan je 
osjetio kako su divovske mišice ispod njega popustile. Šita je 
bio mrtav. Ustajući, čovjek-majmun postavio je nogu na tijelo 
pobijeđenog neprijatelja, podigao lice prema nebesima, koja 
grme, i dok su munje sijevale i strahovita kiša se na njega 
sručila, riknuo je divlji pobjednički poklik velikih majmuna. 

Ostvarivši svoj cilj istjerivanjem neprijatelja iz loga, Tarzan 
je prikupio naramak džinovske paprati i popeo se na svoj 
mokri ležaj, Postavivši nekoliko grana paprati na motke 
platforme, legao je i pokrio se ostalim granjem da se zaštiti od 
kiše, i tu je usprkos zavijanju vjetra i grmljavini groma odmah 
zaspao. 


lavlja spilja 


Kiša je trajala dvadeset četiri sata pljusteći kao iz kabla, 
tako da je trag što ga je Tarzan slijedio bio potpuno izbrisan 
kada je kiša prestala. Osjećajući hladnoću i neudobnost, divlji 
je Tarzan prolazio kroz guštike vlažne džungle. Manu, maj- 
mun, drhteći i brbljajući u mokrim stablima, sipao je psovke, 
kad bi mu se Tarzan približio, da odmah zatim pobjegne. Čak 
su pantere i lavovi dopuštali gnjevnom Tarmanganiju da 
prolazi bez smetnje. 

Kada je sutradan opet zasjalo sunce i toplina sunca zagri- 
jala hladnu, smeđu, prostranu ravnicu, Tarzanovo raspolo- 
ženje je poraslo, ali je još uvijek bio mrzovoljan, naduren, 
surov, dok se kretao neprestano i uporno prema jugu nadajući 
se da će tamo ponovo otkriti trag Nijemaca. Nalazio se sada već 
u njemačkoj Istočnoj Africi i namjeravao je da obiđe planine 
zapadno od Kilimandžara izbjegavajući dragovoljno njegove 
šiljate vrhunce, i da zatim skrene prema istoku duž južne 
strane planinskog lanca prema željezničkoj pruzi što vodi u 
Tangu jer mu je njegovo iskustvo među ljudima govorilo da će 
njemačke čete vjerojatno krenuti prema toj željeznici. 


Dva dana kasnije, s južnih obronaka Kilimandžara začuo je 
daleko od istoka grmljavinu topa. Poslijepodne je bilo sparno i 
oblačno, i sada, dok je prolazio kroz uski klanac nekoliko 
krupnih kapi kiše palo mu je po golim ramenima. Tarzan je 
samo zatresao glavom i režanjem dao oduška nezadovoljstvu, a 
onda je potražio sklonište jer mu je već bilo posve dovoljno 
močenja i vlage. Želio je da požuri u smjeru grmljavine, jer je 
znao da se tamo negdje Nijemci bore protiv Engleza. Na 


trenutak grudi su se isprsile od ponosa na pomisao da je i on 
Englez, a onda je opet žestoko zatresao glavom: 

— Ne — promrmljao je — Tarzan-majmun nije Englez jer 
Englezi su ljudi a Tarzan je Tarmangani. 

Ali čak ni pred svojom tugom ni pred tvrdoglavom mržnjom 
na cijelo čovječanstvo nije mogao sakriti, da njegovo srce življe 
kuca na pomisao da se to baš Englezi bore protiv Nijemaca. 
Bilo mu je žao sto su Englezi ljudi a ne veliki bijeli majmuni, 
kakvim je sama sebe opet smatrao. 

— Sutra — pomislio je — krenut ću tim putem i naći 
Nijemce — a onda se dao na neposredni zadatak da pronađe 
kakvo sklonište prije oluje. Uskoro je primijetio nizak i uzak 
ulaz u nešto nalik spilji u podnožju klisure što je zatvarala 
sjevernu stranu kanjona. S izvučenim nožem približio se 
oprezno tom mjestu jer je znao, ako se tu nalazi spilja, da onda 
mora biti nesumnjivo log kakve druge zvijeri. Ispred ulaza 
ležale su velike gromade kamena razne veličine, nalik kamenju 
razbacanom duž cijelog podnožja klisure, i Tarzan je pomislio, 
da će, ako otkrije da je spilja nenastanjena, zabarikadirati ulaz 
i osigurati za se mirnu i udobnu noć odmarajući se u zaklonje- 
noj unutrašnjosti. Neka samo oluja bjesni napolju, Tarzan će 
ostati u spilji na toplom i suhom dok ne prestane. Iz otvora je 
tekao mali potočić hladne vode. 
režanje izmaklo mu se iz grudi, a gornja mu se usna iskrivila 
ogoljujući očnjake. 

— Numa! — promrmljao je, ali se nije zaustavio. Numa 
možda nije kod kuće. On će to već istražiti. Ulaz je bio tako 
nizak da je čovjek-majmun bio prisiljen da se spusti na sve 
četiri, da bi mogao gurnuti glavu kroz otvor, ali prvo je 
pogledao, oslušnuo i omirisao u svim pravcima iza leđa, da ne 
bi odande došlo kakvo iznenađenje. 

Prvi pogled u spilju otkrio je pred njim uzak tunel, kojemu 
se na drugom kraju vidjelo danje svjetlo. Unutrašnjost tunela 
nije bila toliko tamna da čovjek-majmun nije smjesta vidio da 
je prostor privremeno nenastanjen. Oprezno napredujući, 
otpuzao je do suprotnog kraja, premda mu je bilo potpuno 
jasno što bi se s njim moglo dogoditi, kad bi Numa iznenada 
ušao iza njega u tunel. Ali Numa se nije pojavio i čovjek- 


majmun je napokon dospio do otvora, i uspravivši se, našao se 
u hridinastom procijepu gdje su se strmi zidovi gotovo okomito 
uzdizali sa svih strana. Tunel je iz tog okruženog klanca 
prolazio kroz stijenu. Bio je to jedini put iz vanjskoga svijeta u 
ovaj veliki džep, potpuno zatvoren strmim stijenama. Osim 
uskog tunela nije bilo drugog ulaza u klanac, nekoliko stotina 
koraka dug i pedeset širok, činilo se da je klanac nastao od 
toga, što je voda malog potočića koji je dolazio negdje s 
Kilimandžara neprestano dubla granitnu klisuru. Taj je potočić 
tekao i sada preko ruba stijene na suprotnoj strani klanca 
stvarajući u dnu stijene malo jezerce, iz kojeg je dalje kao 
riječica nastavljao da teće prema tunelu kroz koji je izlazio van 
u planinsku prosjeklinu. Jedno jedino veliko stablo raslo je u 
sredini klanca, dok je žbunje oštre trave bilo razbacano tu i 
tamo između stijena na šljunkovitom tlu. 

Kosti mnogih velikih životinja ležale su uokolo a među 
njima i nekoliko ljudskih lubanja. Tarzan je podigao obrve. 

— Ljudožder — promrmljao je — a koliko se čini vlada ovdje 
već dugo vremena. Noćas će Tarzan spavati u logu ljudoždera, 
a Numa može da riče i gunđa pred vratima koliko hoće. 

Čovjek-majmun zašao je duboko u klanac ispitujući svoju 
okolinu, i sada stojeći kraj stabla, uvjerivši se da će mu tunel 
biti suho i mirno sklonište za ovu noć, okrenuo se da se istim 
putem vrati do vanjskog ulaza tunela i da ga zagradi 
kamenjem, da se zaštiti od Numina povratka. Ali tek što je 
pomislio na Numu, do njegovih ušiju doprlo je nešto što ga je 
sledilo u statuesknu nepomičnost, dok su mu oči bile uprte u 
ždrijelo tunela. Trenutak kasnije glava ogromnog lava pojavila 
se, uokvirena velikom crnom grivom. Žutozelene okrugle oči 
blistale su bez treptanja, ravno u Tarmanganija koji je provalio 
u Numin dom dok se iz dubokih grudi lava začulo prijeteće 
režanje, a gubica mu se otvorila, pokazujući moćne očnjake. 

Dangov brate! — viknuo je Tarzan ljutit, što se Numa vratio 
u pravi čas da mu pokvari račune. Htio je mirni i udobni noćni 
odmor. — Ja sam Tarzan-majmun, gospodar džungle. Noćas 
ću ovdje ja spavati, odlazi! Ali Numa nije otišao. Umjesto toga, 
prijeteći je riknuo i krenuo nekoliko koraka prema Tarzanu. 
Čovjek-majmun zgrabio je kamen i bacio ga u iskeženu 
njušku. Čovjek nikad ne može biti siguran, kako će se ponijeti 


lav. Ovaj bi se mogao naprosto okrenuti i pobjeći na prvu 
prijetnju. Tarzan je blefirao mnoge lavove u svoje vrijeme, ali 
ovoga puta ne. Kamen je pogodio Numu ravno u njušku — što 
je najnježniji dio tijela ovih mačaka — i umjesto da ga je 
natjerao u bijeg, pretvorio ga je u razbješnjelu mašinu gnjeva i 
razaranja. 

Oči lava ljudoždera gledale su ravno u Tarzana koji je provalio u 
njegov dom. Začulo se prijeteće režanje a gubica mu se otvorila... 


Rep mu se podignuo, ukočeno i uspravno, i s nizom stras- 
nih rikova sjurio se prema Tarmanganiju brzinom ekspresnog 
vlaka. Ni trenutak prerano Tarzan je stigao do stabla i bacio 
mu se u grane, čučnuvši tamo, i sipajući uvrede na kralja 
životinja, dok je Numa obilazio u krugu oko njega, bijesno 
režući i ričući. 

Sada je uveliko padala kiša pridonoseći tako razočaranju i 
neudobnosti čovjeka-majmuna. Bio je vrlo bije san, ali ipak 
samo toliko koliko je to dopuštala neposredna potreba u 
bliskoj i samrtnoj borbi s lavom znajući da se samo srećom i 
vlastitom sposobnošću može suprotstaviti strašnoj nadmoći 
mišića, težine, zubiju i kandži, pa tako sada nije ni pomislio na 
to da siđe i da se upusti u nejednaku i nepotrebnu bitku, tek 
zato da bi bio nagrađen s malo dodatnog ličnog komfora. I tako 
je sjedio poput ptice na stablu dok je kiša uporno padala, a 
ispod njega bez prestanka kružio lav bacajući povremeno po 
koji čeznutljivi pogled prema njemu. 

Tarzan je razgledavao strme zidine tražeći nekakav izlaz za 
bijeg. Običan čovjek bi bio pred tim stijenama potpuno 
zbunjen, ali Čovjek-majmun naviknut na penjanje, vidio je 
nekoliko mjesta gdje bi mogao naći oslonac za nogu, možda 
nesiguran ali ipak dovoljan da mu pruži mogućnost da 
pobjegne, ako Numa barem na trenutak odluta do drugog 
kraja klanca. Ali Numa, uprkos kiši, nije pokazivao ni 
najmanje volje da napusti svoje mjesto, tako da je Tarzan na 
kraju počeo ozbiljno razmišljati o tome da li se ipak ne bi više 
isplatilo da se upusti u bitku, nego da dalje sjedi ovako 
promrzao, vlažan i ponižen na stablu. 

Ali upravo dok je o tome premišljao, Numa se iznenada 
okrenuo i dostojanstveno otkoracao prema tunelu ne osvrćući 
se. Onog časa kad je lav nestao, s vida Tarzan je lagano skočio 
na tlo s druge strane stabla i odjurio najvećom brzinom prema 
klisuri. Tek što je lav ušao u tunel, već je natraške i izašao, i 
okrećući se poput munje, zaletio se duž klanca punom 
brzinom za čovjekom-majmunom koji je bježao. Ali Tarzanova 
je prednost bila prevelika — ako bude uspio naći mjesto gdje 
da se uhvati prstima i osloni nogom na glatkoj i strmoj stijeni, 
bit će spašen, ali ako se oklizne s vlažnog kamena, njegova je 


sudbina zapečaćena jer će pasti ravno u Numine pandže, u 
kojima je čak i veliki Tarmangani potpuno bespomoćan. 

Sa spretnošću mačke Tarzan je ustrčao uz klisuru 
tridesetak stopa; tek se tada zaustavio i našavši tamo siguran 
oslonac za noge, zastao je i pogledao dolje u Numu, koji je 
skakao u zrak s divljim i uzaludnim naporima da se popne po 
stjenovitoj strmini do svog plijena. Lav je skakao u vis, 
petnaest ili dvadeset stopa od zemlje samo da bi ponovo pao 
na zemlju, bez uspjeha. Tarzan ga je gledao časak dva, a onda 
je započeo polagano i oprezno uspinjanje prema vrhu. Nekoliko 
puta je tek s velikim teškoćama pronašao oslonac, ali na kraju 
se izvukao preko ruba klisure, ustao, podigao komad kamena, 
bacio ga na Numu i otišao. 

Našavši lagani put da siđe do kanjona, namjeravao je 
nastaviti svoje kretanje u pravcu topova koji su još uvijek 
grmjeli, kad ga je iznenada misao zaustavila i polusmiješak mu 
zatitrao oko usana. Okrećući se, otrčao je brzo natrag do 
je nekoliko časaka, a onda je žurno počeo skupljati veliko 
kamenje i nagomilavati ga pred ulaz. Gotovo je već zatvorio 
ulaz, kada se iznutra pojavio lav, — krvožedan i bijesan lav 
koji je šapama i kandžama udarao o kamenje urličući tako 
snažno da je zemlja drhtala, ali rika nije plašila Tarzana- 
majmuna. Sklapajući svoje djetinje oči i uljuljkujući se u san 
na Kalinim dlakavim grudima, Tarzan je u bezbrojnim noćima 
davnih godina spavao uz divlju muziku slične rike. Jedva da je 
prošao ijedan dan ili ijedna noć njegova života u džungli — a 
gotovo sav svoj život proveo je u džungli — da nije čuo riku 
gladnih lavova ili bijesnih lavova ili zaljubljenih lavova. 

Ti zvukovi ticali su se Tarzana taman toliko koliko bi se 
zvuk automobilske trube mogao ticati nekog gradskog čovjeka 
— ako ste baš ispred automobila, truba će vas upozoriti da se 
sklonite, ako mu niste na putu, nećete je ni primijetiti. U 
prenesenom smislu Tarzan se nije nalazio ispred automobila 
— Numa ga nije mogao dohvatiti, a Tarzan znajući to nastavio 
je bez žurbe da zatvara ulaz, sve dok više nije bilo nikakve 
mogućnosti da Numa izađe. Kad je to dovršio, narugao se 
skrivenom lavu iza pregrade i nastavio put prema istoku. 


— Ljudožder koji više neće žderati ljude — govorio je sam 
za sebe. 

Te noći Tarzan je ležao pod isturenim kamenom jedne 
klisure. Idućeg jutra nastavio je putovanje, zaustavljajući se 
tek toliko da uhvati kakav plijen i zadovolji glad. Druge 
životinje iz džungle prvo jedu a onda spavaju, ali Tarzan nika- 
da nije dopuštao da mu se trbuh miješa s planovima. U tome 
je bila jedna od najvećih razlika između čovjeka- majmuna i 
njegovih drugova iz džungle. 

Pucnjava ispred njega pojačavala se i slabila u toku dana. 
Primijetio je da je najjača u zoru, a da neposredno nakon 
sumraka i u toku noći gotovo prestaje. Usred, poslijepodneva 
drugoga dana naišao je na trupe koje se kreću prema frontu. 
Činilo se da su to zapravo pljačkaški pohodi jer su čete gonile 
pred sobom koze i krave, a nosači urođenici bili su natovareni 
žitaricama i drugom hranom. Primijetio je da su svi urođenici 
povezani lancima oko vratova a vidio je isto tako da se čete 
sastoje od vojnika urođenika u njemačkim uniformama. Samo 
su oficiri bili bijelci. Nitko nije primijetio Tarzana, a ipak je on 
bio neprestano pokraj njih ili čak između njih. Pregledao je 
znakove na njihovim uniformama i vidio da nisu jednaki 
onima, koje je skinuo s jednog od mrtvih vojnika u bungalovu, 
pa je nastavio pokraj njih dalje. nevidljiv u gustoj šikari. 
Naišao je na bijelce, a nije ih ubijao; ali samo zato što ubijanje 
sveukupnih Nijemaca nije još uvijek bilo prvi i najvažniji cilj 
njegova života — prije svega želio je da otkrije pojedinca, koji je 
ubio njegovu ženu. Nakon što mu taj položi račune, on će se 
upustiti u to da riješi druge sitne zadatke, to jest da pobije sve 
Nijemce koji mu dođu na put, a namjeravao je da mu se mnogi 
nađu na putu jer on će ih loviti isto onako kao sto profesio- 
nalni lovci love lavove i ljudoždere. 

Što se više približavao liniji fronta, čete su postajale sve 
brojnije. Viđao je kamione i volovske zaprege i drugu vojničku 
opremu, a uvijek je uz njih primjećivao i ranjenike kako 
hodaju ili kako ih prenose u pozadinu. Prešao je preko pruge 
iza njih i prosudio da ranjenike odnose do željezničke stanice 
da ih transportiraju u centralnu bolnicu, možda ćak u mjesto 
Tanga na obali. 


Bio je već sumrak kad je stigao do velikog vojničkog logora 
skrivenog u podnožju planine Pare. Približujući se logoru iz 
pozadine, otkrio je da su straže slabe, a da i to malo stražara 
nije budno, tako da mu je bilo vrlo lako da nakon što se 
spustila tama uđe u logor i sulja se po njemu, prisluškujući 
iza šatora, tražeći bilo kakav trag koji će ga odvesti do ubojice 
njegove Jane. 

Kad se zaustavio kraj šatora, uz koji je sjedilo nekoliko 
vojnika urođenika, načuo je nekoliko riječi, izgovorenih dijalek- 
tom, koje su mu odmah privukle pažnju. 

— Waziri su se borili kao đavoli, ali mi smo bolji ratnici i 
sve smo ih poubijali. Kad smo svršili, došao je kapetan i ubio 
ženu. Inače je stajao vani i vrlo glasno vikao, dok svi 
neprijatelji nisu bili pobijeni. Potporučnik von Goss je hrabriji, 
on je ušao i stajao kraj vrata vičući na nas također vrlo glasno, 
i naredio nam je da prikujemo ranjenog Wazirija uza zid, a 
onda se glasno smijao jer je čovjek patio. Svi smo se mi smijali. 
Bilo je vrlo smiješno. 

Poput grabežljive zvijeri, smrknut i strašan, Tarzan je čučao 
u sjenama pokraj šatora. Kakve su mu misli prolazile divljim 
mozgom? Tko to može da zna? 


Nijednog vanjskog znaka strasti nije otkrivao izraz na 
lijepom licu. Hladne sive oči pokazivale su samo napetu 
pažnju. Uskoro se vojnik, kojega je Tarzan slušao, podigao i 
pozdravljajući ostale, krenuo. On je prošao tek deset stopa od 
čovjeka-majmuna i produžio prema pozadini logora. Tarzan ga 
je slijedio i u sjeni jednog velikog žbuna sustigao je svoju žrtvu. 
Nije se čuo ni jedan jedini zvuk, kad je čovjek-zvijer skočio na 
leđa svoje žrtve i oborio je na zemlju. Čelični prsti su se 
istovremeno sklopili oko vojnikova grla, prigušivši povik koji je 
ovaj zaustio. Tarzan je odvukao svoju žrtvu držeći je za vrat u 
grmlje. 

— Da nisi ispustio ni glasa — upozorio je urođenika na 
njegovom vlastitom dijalektu popustivši malo stisak na vratu. 

Momak je zijevao, pokušavao je da dođe do daha, kolutao je 
preplašenim očima nastojeći da vidi kakvo je to stvorenje u 
čijoj se vlasti nalazi. U tami je vidio samo golo smeđe tijelo 
kako se naginje iznad njega, ali još uvijek se sjećao strahovite 
snage moćnih mišića koji su mu zatvorili dušnik i odvukli ga u 


grmlje, kao da je kakvo malo dijete. Ako i jest kakva misao, da 
se odupre, prošla njegovim mozgom, mora da ju je smjesta 
odbacio jer nije ni pokušao da pobjegne. 

— Kako se zove oficir koji je ubio ženu u bungalovu gdje 
ste se borili s Wazirima? — upitao je Tarzan. 

— Kapetan Weiner — odgovorio je Crnac kad je uspio opet 
doći do glasa. 

— Gdjeje? — zapitao je čovjek-majmun. 

— On je ovdje. Možda je sad u štabu. Mnogi oficiri? odlaze 
navečer tamo da prime zapovijedi. 

— Odvedi me tamo — zapovijedio je Tarzan — a ako me ot- 
kriju odmah ću te ubiti. Ustani. 

Crnac je ustao i poveo Tarzana okolnim putem kroz logor. 
Nekoliko puta bili su prisiljeni da se skrivaju, dok su prolazili 
vojnici, ali napokon su stigli do velikog stoga sijena, koje se 
sušilo, iza kojega je Crnac pokazao jednokatnu zgradu u 
daljini. 

— Ono je štab — rekao je. — Dalje se ne može a da te ne 
vide. Tuda se mota mnogo vojnika. 

Tarzan je shvatio da neće moći nastaviti dalje u društvu sa 
Crncem. Okrenuo se i pogledao momka kao da na čas 
razmišlja što da s njim učini. 

— Ti si jedan od onih koji su prikovali na zid Wasimbu, 
Wazirija — uputio je prema njemu optužbu dubokim i tihim, 
premda ne manje strašnim glasom. 

Crnac je zadrhtao, a koljena su mu klecala. 

— On nam je naredio da to učinimo — preklinjao je. 

— Tko vam je naredio da to učinite? — upitao je Tarzan. 

— Potporučnik von Goss — odgovorio je vojnik. — I on je 
ovdje. 

— Naći ću ga ja — odgovorio je Tarzan smrknuto.— Ti si je- 
dan od onih koji su prikovali na zid Wasimbu, Wazirija, i dok 
je on patio ti si se smijao. 

Momak se zaljuljao. On kao da je shvatio da optužba 
ujedno znači i njegovu smrtnu osudu. Bez ijedne daljnje riječi, 
Tarzan je zgrabio čovjeka za vrat. Kao i prije nije se čulo od 
uvis, za njima i tijelo crnog vojnika, jednog od onih koji su 
raspeli Wasimbu, Wazirija, i tijelo je opisalo u zraku krug — 


jednom, dvaput, triput, a onda ga je čovjek-majmun daleko 
odbacio i krenuo u smjeru štaba generala Krauta. 

Jedna jedina straža u pozadini zgrade priječila mu je put. 
Tarzan je puzao, potrbuške, prema stražaru koristeći prednost 
svakog zakloništa, kao što jedino  grabežljiva životinja, 
odgojena u džungli, može da učini. Kad su stražareve oči bile 
upravljene prema njemu, Tarzan bi se priljubio uz zemlju, 
nepokretan kao kamen, a kad bi stražar okrenuo pogled, on bi 
se hitro pomakao naprijed. Uskoro se našao na udaljenosti 
pogodnoj za napad. Pričekao je dok mu čovjek nije jos jednom 
okrenuo leđa, a onda se podigao i bešsumno jurnuo prema 
njemu. Ni ovog puta nije se čulo ni šuma dok je Tarzan nosio, 
mrtvo tijelo prema zgradi. 

Prizemlje zgrade bilo je osvijetljeno, dok je kat bio u mraku. 
Kroz prozore je Tarzan ugledao veliku dnevnu sobu, a iza nje 
drugu nešto manju sobu. U prvoj se nalazilo mnogo oficira. 
Neki su šetali uokolo, razgovarajući, dok su drugi sjedili za 
poljskim stolovima pišući. Prozori su bili otvoreni i Tarzan je 
mogao čuti što su govorili, ali njega ništa od toga nije 
zanimalo. Bio je to uglavnom razgovor o njemačkim uspjesima 
u Africi i nagađanja, kada će njemačka vojska u Evropi stići do 
Pariza. Neki su govorili da je Kajzer bez sumnje već tamo, a 
drugi su na sve moguće načine ocrnjivali Belgiju. 

U manjoj sobi pozadi, krupan čovjek crvena lica sjedio je za 
stolom. Iza njega su drugi oficiri isto tako sjedili, dok su 
dvojica stajala u stavu mirno ispred generala koji ih je 
ispitivao. Dok je govorio, general se poigravao uljanicom što je 
stajala na stolu. Uskoro se začulo kucanje na vratima i jedan 
ađutant ušao je u sobu. Salutirao je 1 izvjestio: 

— Gospođica Kircher je stigla, gospodine. 

— Neka uđe — zapovjedio je general, a zatim kimnuo 
glavom dvojici oficira ispred sebe dajući im znak da su 
slobodni. 

Ulazeći u sobu, gospođica se mimoisšla s njima na vratima. 
Oficiri li maloj sobi skočili su na noge i salutirali, dok je 
gospođica odgovorila na tu pristojnost malim naklonom i 
letimičnim smiješkom. Bila je to vrlo zgodna djevojka. Čak i 
gruba uprljana jahaća odjeća i skorena prašina na njenom licu 


nisu mogle sakriti da je zgodna i mlada. Nije mogla imati više 
od devetnaest godina. 

Prišla je stolu iza kojega je stajao general i izvadivši iz unu- 
tarnjeg džepa kaputa savijeni papir pružila mu ga je bez riječi. 

— Sjednite, gospođice, — rekao je on, a drugi oficir donio 
joj je stolicu. Nitko nije progovorio, dok je general čitao sadržaj 
papira. 

Tarzan je bolje promotrio ljude u sobi. Pitao se da li jedan 
od njih nije baš kapetan Weiner jer su dvojica među njima 
imali čin kapetana. Prosudio je da je djevojka vjerojatno član 
Službe sigurnosti — špijun. Njena ljepota nije mu značila ništa 
— bez ijednog trunka oklijevanja ili kajanja mogao je da zavrne 
taj lijepi mladi vrat. Bila je Njemica i to mu je bilo dovoljno, ali 
pred njim je stajao drugi i mnogi važniji zadatak. On je htio da 
se domogne kapetana Weinera. 

Napokon je general podigao oči s papira. 

— Dobro — rekao je djevojci, a onda se obratio jednom od 
pomoćnika — pošaljite po majora Weinera. 

— Major Weiner! Tarzan je osjetio kako se kratka dlaka na 
njegovom zatiljku naježila. Znači već su unaprijedili zvijer koja 
je umorila njegovu Jane — nema sumnje da su ga unaprijedili 
upravo za taj zločin. 

Ađutant je napustio sobu a drugi su se upustili u općeniti 
razgovor pa je Tarzanu postalo jasno da su njemačke snage u 
Istočnoj Africi brojno znatno nadmoćnije britanskim i da 
Britanci trpe velike gubitke. Čovjek-majmun stajao je sakriven 
u skupini grmova, i mogao je promatrati unutrašnjost sobe a 
da ga iznutra nitko ne primijeti, dok je istovremeno bio skriven 
od pogleda nekog tko bi slučajno mogao prići mjestu onog 
stražara što ga je ubio. On je svaki ćas očekivao da se pojavi 
patrola ili smjena i otkrije da nema stražara. Znao je da će se 
tada poduzeti temeljita i neodložna pretraga. 

Nestrpljivo je očekivao dolazak čovjeka, kojeg traži i uskoro 
je bio nagrađen ponovnom pojavom ađutanta, kojeg su poslali 
da ga dovede, i koji se sada vratio u društvu oficira srednje 
visine i ratobornih brkova. Pridošlica je pristupio stolu, 
zaustavio se i salutirao raportirajući. General je odgovorio na 
pozdrav i okrenuo se prema djevojci. 


— Gospođice Kircher — rekao je — dopustite mi da vam 
predstavim majora Weinera. 

Tarzan nije čekao da još nešto ćuje. Položivši dlan na 
prozorski prag, skočio je u sobu usred zaprepaštenog društva 
Kajzerovih oficira. U jednom jedinom skoku našao se kraj stola 
i zamahom ruke bacio je svjetiljku u debeli trbuh generala koji 
je u slijepom pokušaju da pobjegne pred plamenom pao na 
leđa zajedno sa stolicom. Dva ađutanta skočila su na čovjeka- 
majmuna, koji je dograbio prvoga i bacio ga drugom u lice. 
Djevojka je skocčila sa stolice i stala priljubivsi se uza Zid. 
Drugi su oficiri glasno dozivali straže i pomoć. Ali Tarzanov cilj 
je bio samo jedan pojedinac i on ga ni na čas nije ispuštao iz 
vida. Oslobodivši se u jednom trenutku napadača, on je 
zgrabio majora Weinera, prebacio ga preko ramena i skočio 
kroz prozor tako brzo, da se zaprepašteni skup nije mogao 
sabrati jedva shvaćajući što se dogodilo. 

Jedan jedini pogled dostajao mu je da vidi da je stražarevo 
mjesto još uvijek prazno, i čas kasnije on i njegov teret našli su 
se u sjeni stoga sijena. Major Weiner nije ispustio ni glasa, 
zbog najjednostavnijeg razloga što mu je grkljan bio čvrsto 
stegnut. Sada je Tarzan malo olabavio stisak, da bi čovjeku 
dopustio da dođe do daha. 

— Ako samo ispustiš glas, udavit ću te ko pile, — rekao je. 

Oprezno i s beskrajnim strpljenjem, Tarzan je prošao kraj 
posljednje straže. Prisiljavajući zarobljenika da hoda pred 
njim, gurao ga je prema zapadu dok kasno u noć nije opet 
prešao preko željezničke pruge, gdje se osjećao razmjerno 
sigurnim da ga neće otkriti. Nijemac je kleo i mrmljao i prijetio 
i postavljao pitanja, ali jedini odgovor bio bi jos jedan ubod 
Tarzanova koplja. Čovjek-majmun gonio ga je naprijed kao što 
bi gonio svinju, s tom razlikom da bi prema svinji postupao s 
više poštovanja, a prema tome i s više obzira. 

Sve do tog časa Tarzan nije mnogo mislio o detaljima svoje 
osvete. Ali sada je razmišljao, kakva treba da stigne kazna 
zarobljenika. Jedna jedina stvar bila je sigurna — kažnjavanje 
mora završiti smrću. Kao svi hrabri ljudi i smione zvijeri, 
Tarzan nije imao gotovo nikakvu prirodnu naklonost prema 
mučenju — ali ovaj je slučaj bio jedinstven u njegovom 
iskustvu. Urođeni smisao za pravdu tražio je oko za oko, a 


njegova nedavna zakletva zahtijevala je čak i vise. Da, ovaj 
stvor mora da otrpi veće muke od onih, koje je nanio Jani 
Clayton. Tarzan se nije mogao ni nadati da će ikada natjerati 
tog čovjeka da pati onako, kao što on sam pati, budući da 
fizička bol ne može nikad da dosegne strahotu i profinjenost 
duševnih patnji. 

Čitave duge noći, čovjek-majmun gonio je iscrpljenog i pre- 
plašenog Švabu. Strašna šutnja njegova vodiča uzdrmala je 
Nijemčeve živce. Kad bi on samo progovorio! Opetovano je 
Weiner pokušavao da iz njega, istjera ili izmoli bilo kakvu riječ 
ali rezultat je uvijek ostajao isti — neprekidna šutnja, i žestoki 
i bolni ubodi koplja. Weiner je krvario i sve ga je boljelo. Bio je 
toliko iscrpljen da je sa svakim korakom teturao sve više, i 
često je padao, ali opet bi ga vrh koplja nemilosrdno natjerao 
da se podigne na noge i nastavi dalje. 

Tek ujutro Tarzan je došao do odluke, i ona mu je stigla 
kao nadahnuće s neba. Polagani smiješak zaigrao mu je oko 
usana i smjesta je potražio sklonište da prilegne i odmori se — 
želio je da njegov zatvorenik bude sposoban za ono što ga 
očekuje. Ispred njih je tekao potok kojega je Tarzan prošlog 
dana bio preskočio. Znao je mjesto, gdje životinje dolaze da se 
napiju vode i gdje će lako naći plijen. Upozoravajući Nijemca 
da bude potpuno tih, Tarzan je nastavio da se polako 
približava riječici. Na tragu, što su ga životinje ostavile idući 
prema vodi, Tarzan je primijetio nekoliko antilopa koje su se 
upravo spremale da napuste napajalište. Gurnuo je Nijemca 
ustranu u grmlje i — čučnuvši kraj njega — čekao je, Nijemac 
je promatrao sšutljivog diva zaprepaštenim i preplašenim 
očima. U zori što se tek rađala, on je prvi put uspio da bolje 
pogleda svog otmičara, a premda se i prije zaprepastio i 
preplašio, ti se osjećaji nisu mogli ni usporediti s ovim, što je 
doživljavao sada videći ga na svjetlu. 

Tko i što je mogao biti ovaj goli i bijeli divljak? Samo ga je 
jednom čuo da govori — kada ga je upozorio da šuti — ai tada 
na odličnom njemačkom i kultiviranom glasom. Promatrao ga 
je sada kao što fascinirana žaba promatra zmiju koja se 
sprema da je proguta. Vidio je elegantne udove i simetrično 
tijelo, nepokretno kao mramorni kip, dok je to stvorenje čučalo 
u skrovištu lisnatog žbunja. Nijedan jedini živac, nijedan jedini 


mišić nisu se na njemu pomakli. Gledao je antilope koje su 
polako dolazile stazom niz vjetar ne sumnjajući ni u šta. Vidio 
je, kako je prošao mužjak antilope — stari mužjak — a zatim je 
jedna mlada i punačka životinja došla nasuprot divu koji je 
sjedio u zasjedi, i Weinerove su se oči razrogačile a krik užasa 
gotovo se odvojio od njegovih usana, kada je vidio kako je hitra 
zvijer, što se nalazila kraj njega skočila ravno prema grlu 
mladog mužjaka i čuo s ljudskih usana lovački rik divlje 
zvijeri. Mužjak se srušio, pa su Tarzan i njegov zarobljenik 
došli do mesa. Čovjek-majmun jeo je sirovo meso ali je 
dopustio Nijemcu da zapali vatru i ispeče svoj dio. 

Obojica su ležala do kasno poslijepodne a onda su opet 
krenuli na put, — put koji je Weineru jer nije poznavao cilja, 
bio toliko strasan, da je povremeno puzao kraj Tarzanovih 
nogu moleći objašnjenje i milost. Ali čovjek-majmun nastavljao 
je put šutke, sve dalje i dalje, podbadajući kopljem umornog 
Švabu, kad god bi ovaj pokušao da zaostane. 

Bilo je podne trećeg dana, kad su najzad stigli do odredišta. 
Nakon oštrog uspona i kratkog hoda, zaustavili su se na rubu 
okomite klisure i Weiner je pogledao dolje u uski klanac gdje je 
stajalo osamljeno stablo kraj male rječice i gdje je rijetka trava 
izbijala iz tla posutog kamenjem. Tarzan mu je pokazao preko 
ruba, ali Nijemac se povukao užasnut. Čovjek-majmun ga je 
zgrabio i grubo ga gurnuo prema ivici. 

— Silazi — rekao je. Drugi put je progovorio u ova tri dana, 
i možda je upravo njegova šutnja, sama po sebi zlokobna, 
učinila više da se u grudima Švabe rodi užasan strah, nego vrh 
koplja, koje je bilo uvijek spremno da ga podbode. 

Weiner je s užasom pogledao preko ivice, i upravo je 
namjeravao da se pokuša spustiti, kad ga je Tarzan zaustavio. 

— Ja sam lord Greystoke — rekao je. — Žena koju si 
umorio u zemlji Wazirija bila je moja supruga. Sada razumiješ 
zašto sam došao po tebe. A sada silazi. 

Nijemac je pao na koljena. 


— Nisam ni vidio tvoju ženu — kriknuo je. — Smiluj mi se! 
Nisam ja ubio tvoju ženu. Ništa o tome ne znam... 
— Silazi! — viknuo je Tarzan podižući vrh svoga koplja. 


Znao je da čovjek laže i nije bio nimalo iznenađen sto to čini. 
Čovjek koji bez razloga ubija, tim prije će lagati kad za to ima 


neki razlog. Weiner je još uvijek oklijevao i zaklinjao. Čovjek- 
majmun ubo ga je kopljem, i Nijemac je drhtavo kliznuo preko 
ivice i počeo opasni silazak. Tarzan ga je pratio i pomagao mu 
preko najtežih mjesta dok nisu dospjeli nekoliko metara od 
dna. 


— Sada budi miran — upozorio ga je čovjek-majmun. 
Pokazao mu je rukom prema ulazu u tunel, koji je izgledao kao 
kakva spilja na suprotnom kraju klanca. — Tamo unutra se 


nalazi gladan lav. Ako uspiješ stići do onog stabla prije nego te 
otkrije, moći ćes nekoliko dana dulje uživati u životu, a onda, 
kad budeš preslab, da se dalje držiš za grane stabla, Numa, 
ljudožder, nahranit će se posljednji put. 

Gurnuo je Nijemca s mjesta na kojem su stajali, prema 
zemlji. 

— A sad trči — rekao je. 

Drhteći od straha, Nijemac je pojurio prema stablu. Gotovo 
je dospio do stabla kad se strahoviti rik začuo iz ždrijela spilje, 
i gotovo istovremeno mršavi lav, lud od gladi, skočio je u 
svjetlo klanca. 

Weineru je preostalo samo nekoliko koraka do stabla, ali 
lav je upravo letio preko tla, da bi mu presjekao put, dok je 
Tarzan promatrao tu utrku s smiješkom na usnama. 

Nijemac je uspio da stigne izbjegavši lava tek za dlaku, i 
dok se Tarzan polako penjao uz klisuru prema vrhu, čuo je iza 
sebe, pomiješano s rikanjem zbunjene zvijeri, jecanje i cvilenje 
čovjeka, gotovo jednako toliko bestijalno kao glas zvijeri. 

Na rubu klisure čovjek-majmun se okrenuo i bacio pogled 
u klanac. Visoko na stablu Nijemac se panično priljubio uz 
granu, preko koje se prebacio cijelim tijelom. Ispod njega se 
nalazio Numa i čekao. 

Čovjek-majmun podigao je svoje lice prema suncu, a iz 
njegovih moćnih grudi začuo se divlji pobjednički urlik velikih 
majmuna. 


u njemačkim rovovima 


Pen se još nije do kraja osvetio. Još uvijek je bilo mno- 


go milijuna živih Nijemaca — dovoljno da se Tarzan njima 
ugodno zabavlja cijelog svog života, ali još uvijek ne dovoljno, 
kad bi ih sve pobio, da mu naplate veliki gubitak koji je 
pretrpio. A osim toga svi ti milijuni Nijemaca ne bi mu mogli 
vratiti njegovu ljubljenu. 

Dok se nalazio u njemačkom logoru kod planine Pare, koja 
leži malo na istok od granične linije između njemačke i 
britanske Istočne Afrike, Tarzan je prisluškujući čuo dovoljno, 
da zna da Britanci u afričkom ratu izvlače kraći kraj. Ispočetka 
je toj stvari posvećivao malo pažnje, budući da je nakon smrti 
svoje žene prekinuo tu jednu jedinu jaku vezu koja ga je držala 
za civilizaciju i da se odrekao sveg čovječanstva smatrajući 
sebe ne više čovjekom već majmunom. 

Nakon što je sredio račune s Weinerom, na naćin koji je 
najbolje odgovarao njegovom karakteru, opet je obišao 
Kilimandžaro i lovio je na sjevernim obroncima te najmoćnije 
od svih planina, i uskoro otkrio da se u susjedstvu dviju vojski 
ne nalazi ništa, što bi se moglo loviti. S vremena na vrijeme u 
njemu bi se budilo zadovoljstvo, kad bi u duhu zamišljao sliku 
Nijemca kojega je ostavio u granju osamljenog stabla na dnu 
vrletnog klanca u kojem je zatvoreni lav što umire od gladi. 
Mogao je zamisliti čovjekove duhovne muke, dok bude 
postepeno sve više slabio od gladi i sve više izluđivao od žeđi 
znajući da se prije ili kasnije mora iscrpljen srušiti na zemlju, 
gdje ga očekuje mršavi ljudožder. 

Tarzan se pitao, da li će Weiner imati hrabrosti da siđe do 
male rijeke da bi se napio vode, ako Numa napusti klanac i 


uđe u spilju, a onda je zamišljao bjesomučnu trku do stabla, 
kad lav bude navalio iz spilje da uhvati svoju žrtvu, što će se 
sigurno i dogoditi, budući da nespretni Nijemac ne može sići 
do rijeke a da ne stvori taman toliko buke da privuče Numinu 
pažnju. 

Ali čak je i to zadovoljstvo blijedilo, i sve više i više čovjek- 
majmun je razmisljao o engleskim vojnicima koji se bore u 
bezizglednom položaju. Naročito mu je teško padalo da ih to 
upravo Nijemci tuku. Od tih misli klonula bi mu glava, 
nezadovoljno je režao, i to ga je u duhu mučilo. Možda zato, 
što je otkrio da mu je teško zaboraviti da je Englez, iako je želio 
da bude samo majmun. I najzad došao je čas, kada više nije 
mogao izdržati pomisao da Nijemci ubijaju Engleze dok on lovi 
životinje bez opasnosti po sebe, tek jedan dan marša od vojnog 
polja. 

Nakon što je donio odluku uputio se u smjeru njemačkog 
logora ne stvorivši nikakvog određenog plana. Ali u glavi mu se 
motala općenita namjera, da kad se jednom nađe u blizini 
bojnoga polja, pronađe priliku da se suprotstavi njemačkom 
zapovjedništvu, koliko mu to budu snage dopuštale. Njegov 
put ga je vodio kroz onu dolinu blizu klanca gdje je ostavio 
Weinera, i popuštajući prirodnoj radoznalosti, on se popeo uz 
klisure i uputio do ruba klanca. Stablo je bilo prazno, a nije 
bilo znaka Nume, lava. Podižući kamen, on ga je bacio u 
klanac, gdje se kamen otkotrljao do samog ulaza u spilju. Istog 
trenutka lav se pojavio na otvoru. Ali bio je to potpuno drukčiji 
lav od one velike vitke zvijeri, koju je Tarzan ovdje uhvatio u 
klopku prije dvije nedjelje. Bio je to mršav i ostario lav, i u 
hodu je teturao. 

— Gdjeje Nijemac? — viknuo je Tarzan. — Je l' ti bio dobar 
ručak, ili je ostala samo vreća kostiju kad je kliznuo i pao s 
drveta? 

Numa je samo zarežao. 

— Izgledaš mi gladan, Numa — nastavio je čovjek-majmun. 
— Mora da si bio vrlo gladan, kad si pojeo svu travu iz svog 
loga, pa čak i koru stabla koliko god si visoko mogao doseći. 
Da li bi htio još jednog Nijemca? — i sa smiješkom Tarzan se 
okrenuo. 


SRA VAU 


Odlazi, strvinaru — viknuo je, ali Dango je bio gladan, a kako je bio krupan i 
snažan, samo je zarežao i polako kružio oko Tarzana spremajući se da napadne. 


Nekoliko trenutaka kasnije naisao je iznenada na Baru, 
jelena, kako spava pod stablom, i kako je Tarzan bio gladan, 
brzo ga je ubio, i čučeći pokraj svoje žrtve, jeo je sve dok se 
nije nasitio. Dok je glodao posljednje mrvičke s kosti, njegove 


su osjetljive usi uhvatile tapkanje tihih koraka iza sebe, i 
okrenuvši se suočio se sa Dangom, hijenom, koji mu se 
prikradao. S režanjem čovjek-majmun podigao je jednu 
otkinutu granu i bacio je prema potuljenoj životinji. 

— Odlazi, strvinaru — viknuo je, ali Dango je bio gladan i 
budući da je bio krupan i snažan, samo je zafrktao i polako 
kružio oko Tarzana, kao da traži priliku da napadne. Tarzan- 
majmun znao je Danga bolje nego što je sam Dango znao sebe. 
On je znao da životinja, podivljala od gladi, prikuplja hrabrost 
za napad, da je vjerojatno navikla na ljude i da ih se prema 
tome manje više ne boji, pa je dohvatio s pleća svoje teško 
koplje i položio ga kraj sebe, da bude u pripravnosti, i nastavio 
jesti ručak, sve vrijeme držeći pažljivo hijenu na oku. 

Ni najmanje ga nije bilo strah, jer on je opasnosti divljega 
svijeta poznavao već toliko dobro, da se navikao da sve što 
dopre do njega prima kao normalni dio svog dnevnog 
rasporeda, kao što običan čovjek prihvaća isto tako svoje 
neprilike na farmi, u brdima ili u prenapučenoj metropoli. 
Budući da je bio odgojen u džungli, on je bio spreman da svoj 
plijen čuva od svih pridošlica, naravno u uobičajenim granica- 
ma opreza. U prikladnim uvjetima, Tarzan bi se suprotstavio i 
samom Numi, ali prisiljen da potraži sigurnost u bijegu, on je 
to mogao učiniti bez najmanjeg osjećaja stida. Nije bilo 
hrabrijeg stvorenja koje je lutalo ovim divljim prašumama, ali 
istovremeno nije bilo ni mudrijeg. To su bila dva faktora, koja 
su mu obezbijedila opstanak. 

Dango bi možda bio i ranije napao, ali divlje režanje 
čovjeka-majmuna natjeralo ga je na oprez — režanje koje je, 
dolazeći s ljudskih ustiju, izazvalo u hijeninu srcu pitanja i 
strah. Napadao je žene i djecu po poljima i plašio njihove 
muževe oko vatri u noći, ali nikada nije vidio ljudsko stvorenje 
koje bi proizvodilo ovakav zvuk što podsjeća više na bijesnog 
lava nego na preplašenog čovjeka. 

Kad je Tarzan dovršio jelo, upravo je namjeravao ustati i 
baciti oglodanu kost na zvijer prije nego krene svojim putem 
ostavljajući ostatke svog plijena Dangu, kad ga je iznenadna 
misao u tome zaustavila, pa je umjesto toga podigao lešinu 
jelena, prebacio je preko ramena i krenuo prema klancu. 
Nekoliko koraka iza njega Dango ga je slijedio, režeći, a onda 


shvativši da je lišen čak i jednog jedinog zalogaja divnoga 
mesa, izgubio je svaki oprez i navalio. Smjesta, kao da mu je 
priroda dala oči i na zatiljku, Tarzan je osjetio opasnost koja se 
pripremal bacajući Baru na zemlju, okrenuo se s podignutim 
kopljem. Daleko unatrag povukla se smeđa desnica, a zatim je 
krenula brzinom munje naprijed, potisnuta snagom divovskih 
mišića i težinom koščatog moćnog tijela. Koplje, koje je iz ruke 
izletjelo u pravom trenutku, sjurilo se ravno prema Dangu, i 
dohvatilo ga u vrat na onom mjestu gdje se vratne žile spajaju 
s plećima, i naprosto ga proburazilo. 

Kada je izvukao držak koplja iz hijene, Tarzan je natovario 
na rame obje lešine i nastavio prema klancu. Duboko dolje 
Numa je ležao u sjeni osamijenog stabla i na povik čovjeka- 
majmuna uskobeljao se polako na noge, ali i ovako slab, kakav 
jest, još uvijek je divlje režao, a čak pokušao i rikati kad je 
ugledao svog neprijatelja. Tarzan je ubacio oba tijela preko 
ivice klisure. 

— Jedi, Numa! — viknuo je. — Možda ću te opet trebati. 

Vidio je kako je lav, probuđen u novi život, pogledao hranu, 
skočio na tijelo jelena i onda se dao na to da dere i trga meso, i 
da ga u ogromnim komadima gura u svoje prazne čeljusti. 


Narednog je dana Tarzan došao na dohvat njemačkih 
rovova. S obronka brda gledao je dolje na neprijateljsko lijevo 
krilo, a još dalje na britanske rovove. Položaj mu je pružio 
ptičji pogled na bojno polje, a njegove su oštre oči primijetile 
mnoge detalje koji ne bi uopće upali u oči čovjeku, čije se 
svako čulo nije uvježbalo do najvećeg savršenstva, kao čula 
čovjeka-majmuna. Primijetio je mitraljeska gnijezda, lukavo 
skrivena od pogleda Britanaca i osmatračnice odlično 

Dok se njegov pogled sa zanimanjem kretao ovamo-onamo 
od jedne tačke do druge, začuje na obronku ispod sebe, 
između grmljavine topova i pucnjava pušaka, osamljeni hitac 
iz puške. Odmah se njegova pažnja usredotočila na mjesto, 
gdje je znao da se mora nalaziti snajper. Strpljivo je čekao 
idući hitac, koji će mu još pouzdanije reći tačni smještaj 
strijelca, i kada je čuo taj hitac spustio se niz strmi obronak s 
vještinom i bešumnošću pantere. Očigledno nije obraćao ni 
najmanje pažnje gdje staje nogom, ali ipak nije pomakao 


nijedan jedini kamen, slomio ni jednu jedinu grančicu — kao 
da je imao na nogama još jedan par očiju. 

Uskoro, prolazeći kroz žbunje, došao je do ruba niske 
stijene i na rubu nekih petnaest stopa ispod sebe vidio je 
njemačkog vojnika koji je potrbuške ležao iza branika od 
naslagana kamenja i lisnatih grana što su ga skrivale od 
pogleda iz britanskih rovova. Čovjek mora da je bio odličan 
strijelac jer je bio daleko iza njemačkih rovova i pucao preko 
glava svojih drugova. Njegova precizna, vrlo jaka puška bila je 
opremljena teleskopskim nišanom, a sa sobom je također 
nosio dalekozor koji je upravo upotrebljavao, kada ga je Tarzan 
primijetio, bilo da promatra rezultat svog posljednjeg pucnja, 
bilo da otkrije novi cilj. Tarzan je hitro skrenuo oči prema 
onom dijelu britanskih rovova, kamo se činilo da Nijemac 
gleda, i njegove su oštre oči otkrile mnogo odličnih meta za 
pušku, postavljenu tako visoko iznad rovova. 

Švaba je, očito zadovoljan svojim promatranjem, odložio 
dalekozor i ponovo prihvatio pušku, postavio kundak u zgib 
ramena i pažljivo nanišanio. U istom trenutku smeđe se tijelo 
bacilo sa stijene iznad njega. Nije se čuo ni jedan jedini glas, i 
vrlo vjerojatno Nijemac nikada ni saznao nije kakvo se to biće 
svom težinom sručilo na njegova leđa jer su se u istom 
trenutku žilavi prsti čovjeka-majmuna sklopili oko dlakave 
guše Nijemaca. Nastala je kratkotrajna uzaludna borba, koja 
se brzo odlučila — snajper je bio mrtav. 

Ležeći iza branika od kamenja i grana, Tarzan je pogledao 
prizor ispod sebe. Na dohvat ruke nalazili su se rovovi Nijema- 
ca. Mogao je vidjeti kako se oficiri i vojnici šeću između rovova, 
a ravno ispred njega nalazilo se dobro skriveno mitraljesko 
gnijezdo, usmjereno prema ničijoj zemlji u kosom pravcu, 
podvrgavajući Britance vatri pod takvim kutom, da im je bilo 
teško ustanoviti odakle vatra dolazi. 

Tarzan je promatrao, dokono se poigravajući puškom 
mrtvog Nijemca. Ali uskoro je počeo pažljivije ispitivati mehani- 
zam oružja. Opet je pogledao prema njemačkim rovovima i 
promijenio daljinar na nišanu, a zatim je prislonio pušku uz 
rame i naciljao. Tarzan je bio odličan strijelac. Sa svojim 
civiliziranim prijateljima išao je često u lov na velike zvijeri s 
civiliziranim oružjem, i premda nikada nije ubijao osim da 


pribavi hrane ili u samoobrani, on se zabavljao pucajući u 
nežive ciljeve, stajaće ili pokretne, i usavršio se u upotrebi 
vatrenog oružja, a da ni sam nije znao koliko je dobar strijelac 
postao. A sada je zaista lovio veliku divljač. Lagani smiješak 
dotakao mu je usne, dok mu je prst postepeno pritiskivao 
otponac. Puška je progovorila i njemački je mitraljezac klonuo 
iza svog oružja. Za tri minuta Tarzan je pomeo cijelu posadu 
mitraljeza. Zatim je primijetio njemačkog oficira koji se pojavio 
iz rova i tri čovjeka, koja ga slijede. Tarzan je brižljivo pazio da 
ne ostavi nikoga živog u neposrednoj blizini, da tko ne bi po- 
stavio pitanje kako Nijemci mogu biti ustrijeljeni u njemačkim 
rovovima, dok su potpuno skriveni neprijateljskim pogledima. 

Ponovo prilagodivsši daljinare na nišanu, počeo je pucati na 
veliku udaljenost prema mitraljeskom gnijezdu koje mu se 
nalazilo na desno. S mirnom odlučnošću, zbrisao je sve do 
jednog čovjeka. Oba mitraljeza bila su ušutkana. Vidio je kako 
vojnici trče kroz rovove i postrijeljao ih je nekoliko. Do tog 
časa, Nijemcima je već doprlo do svijesti, da nešto nije u redu 
— da je jedan neobično vješti snajper pronašao pogodno 
mjesto, s kojeg mu je taj sektor rovova potpuno otkriven. 
Isprva su pokušavali da pronađu njegov položaj u ničijoj 
zemlji, ali kada je jedan oficir, koji je preko branika gledao kroz 
periskop bio pogođen ravno u zatiljak pušćanim metkom, koji 
mu je prošao kroz lubanju, i srušio se u rov, oni su shvatili da 
moraju tražiti iza rovova a ne ispred njih. 

Jedan od vojnika podigao je metak koji je ubio oficira i tada 
je nastalo pravo uzbuđenje u tom dijelu rovova jer je metak 
očigledno bio njemačke proizvodnje. Pažljivo se skrivajući u 
rovovima, glasnici su proširili tu vijest u oba pravca i smjesta 
su še periskopi okrenuli prema pozadini i oštre su oći počele 
da traže izdajicu. Za kratko vrijeme ustanovili su položaj skri- 
venoga strijelca i Tarzan je primijetio kako se jedan mitraljez 
okreće prema njemu. Prije nego je mitraljez zapucao, njegova 
je momčad ležala mrtva oko njega, ali drugi su vojnici dolazili 
da je smijene. Prilično su oklijevali ali kako su ih njihovi oficiri 
gonili, bili su prisiljeni da priđu oružju, a istovremeno i dva su 
se druga mitraljeza okrenula prema čovjeku-majmunu i počela 
da pucaju. 


Shvaćajući da mu je položaj otkriven i da mu ovdje više 
nema opstanka, Tarzan je uputio jedan oproštajni metak, 
odložio pušku i nestao u bregovima iza položaja. Dugo vreme- 
na slušao je pucanje mitraljeske vatre, usredotočene na mje- 
sto, koje je upravo napustio i nasmiješio se, pomislivsi koliko 
će municije Nijemci uzalud potrošiti. 

— Platili su veliku cijenu za Wasimbu, Wazirija, kojeg su 
raspeli, kao i za njegove ubijene drugove — razmisljao je ali 
nikada ne mogu dovoljno platiti za Janu. Ne, čak ni onda ako 
ih sve pobijem. 

Kada je te noći pao mrak on je obišao krila obih vojski, 
prošao između britanskih straža i zašao u britanske položaje. 
Nitko ga nije vidio kako dolazi. Nitko nije znao da je tu. 

Štab drugog rodezijskog bataljona zauzimao je zaklonjeni 
položaj, dovoljno daleko iza rovova da bude prilično siguran 
pred neprijateljskim promatranjem. Bilo je dopušteno čak i 
paliti svjetlo, i pukovnik Capell sjedio je pred poljskim stolom 
po kojemu je bila prostrta vojnička mapa razgovarajući s 
nekoliko svojih oficira. Nad njima se granalo veliko stablo, 
svjetiljka je mutno gorjela na stolu, dok je mala vatra plamtjela 
u blizini na tlu. Neprijatelj nije imao aviona, a drugi proma- 
trači nisu mogli vidjeti svjetlo iz njemačkih rovova. 

Oficiri su razgovarali o brojčanoj prednosti koju posjeduje 
neprijatelj, i nemogućnosti da Britanci poduzmu išta drugo 
osim da drže svoj sadašnji položaj. U napad nisu mogli prijeći. 
Već su dosada pretrpjeli ozbiljne gubitke u svakom jurišu, što 
su ga poduzeli, i uvijek ih je odbacila brojčana premoć nepri- 
jatelja. Pukovnika su ozbiljno zabrinjavali skriveni mitraljezi. O 
tome je svjedočila činjenica, da ih je za vrijeme razgovora često 
spominjao. 

— Nešto ih je danas poslijepodne na kratko vrijeme ušut- 
kalo — rekao je jedan od mlađih oficira. — Bio sam u tom času 
na promatračkom mjestu, ali nisam mogao razaznati oko čega 
je gužva. Činilo se da ih nešto vraški smeta u tom dijelu 
rovova, s lijeve strane. U jednom času bio bih se mogao zakleti 
da su napadnuti s leđa. Ja sam vas o tome odmah izvijestio, 
gospodine, ako se sjećate. Svi periskopi su bili upereni prema 
onoj klisuri iza njih. Mitraljezi su također pucali u istom 


smjeru. Vidio sam kako se prašina i zemlja dižu u zrak. Ne 
znam što je to moglo biti. 

U granama stabla iznad njih začulo se jedva čujno šuška- 
nje i istovremeno vitko se smeđe tijelo spustilo među njih. 
Ruke su hitro poletjele prema dršcima pištolja, ali osim toga 
nitko se među oficirima nije ni pomakao. Isprva su sa divlje- 
njem gledali gotovo golog bijelog čovjeka, koji stoji među njima, 
njegovu primitivnu opremu i jednako primitivno oružje, a 
zatim su se oči okrenule prema pukovniku. 

— Gospodine, tko ste do vraga vi? — viknuo je taj oficir. 

— Tarzan-majmun — odgovorio je pridošlica. 

— Ah, to ste vi, Greystoke! — viknuo je jedan major, i 
istupio naprijed ispružene ruke. 

— To ste vi, Preswick! — prepoznao ga je Tarzan, prihvativ- 
ši ispruženu ruku. 

— U prvom času vas nisam prepoznao — izvinjavao se 
major. — Posljednji put kad sam vas vidio bili ste u Londonu u 
večernjem odijelu. Razlika nije mala. Bogami, gospodine to 
morate priznati! 

Tarzan se nasmiješio i obratio se pukovniku. 


— Prisluškivao sam vaš razgovor — rekao, je, — upravo 
sam došao iz njemačkih rovova. Možda ću vam biti u stanju 
pomoći. 


Pukovnik je upitno pogledao prema majoru Preswicku, koji 
se pokazao doraslim prilici i predstavio čovjeka-majmuna svom 
zapovjedniku i kolegama. Ukratko je Tarzan ispričao što ga je 
dovelo ovamo, da progoni i uništava Nijemce. 


— Ivi ste sada došli da nam se pridružite? — upitao je 
pukovnik. 

Tarzan je zatresao glavom. 

— Ne baš tačno tako — odgovorio je. — Ja se moram boriti 


na svoj vlastiti način, ali mogu vam pomoći. Ja mogu ući u 
njemačke redove, kad god zaželim. 

Pukovnik Capell se nasmiješio i zatresao glavom. 

— To nije tako lako, kao što mislite — rekao je. — Prošle 
sam nedjelje izgubio dva dobra oficira, kad su to pokušali. A to 
su bili iskusni ljudi, u Službi sigurnosti nema ih boljih. 


— Dalije to teže nego ući u britanske redove? — upitao je 
Tarzan. 

Pukovnik se upravo spremao da odgovori, kad ga je 
odjednom ta nova misao pogodila poput munje i on je 
zaprepašteno pogledao čovjeka-majmuna. 

— Tko vas je ovamo doveo? — upitao je. — Tko vas je 
proveo kroz naše straže? 

— Ja sam upravo prošao kroz njemačke rovove, a isto tako 
i kroz vaše i prekrstano sam cijeli vaš logor — odgovorio je. — 
Raspitajte se, da utvrdite, da li me je itko vidio. 

— Alitko vas je pratio? — inzistirao je Capell. 

— Došao sam sam — odgovorio je Tarzan, a zatim, usprav- 
ljajući se do svoje pune visine, rekao: — Vi ste civilizirani ljudi, 
kad dođete u džunglu, kao mrtvaci među živima. Manu, 
majmun, u usporedbi s vama je pravi mudrac. Ja se divim da 
uopće postojite. Samo vaša brojnost, vaše oružje i snaga vašeg 
razuma može vas održati na životu. Da ja imam nekoliko 
stotina velikih majmuna s vašim razumom, mogao bih otjerati 
Nijemce u ocean i onom brzinom kojom bi ostatak njihove 
vojske mogao bježati prema obali. Za vas je sretna okolnost što 
se nijeme životinje ne znaju udruživati. Kad bi one to mogle 
Afrika bi ostala zauvijek slobodna od ljudi. Ali bolje da vidimo, 
da li vam kako mogu pomoći? Hoćete li da saznate, gdje se na- 
laze ona skrivena mitraljeska gnijezda? 

Pukovnik ga je uvjerio da bi to htio saznati, i trenutak 
kasnije Tarzan je na mapi pokazao smještaj tri mitraljeza koja 
su do sada smetala Engleze. 

— Ovdje im je slabo mjesto — rekao je pokazujući prstom 
na mapu. — To mjesto drže Crnci, ali mitraljezi pred njima 
imaju bijelu momčad. Ali čekajte! Imam plan. Taj biste rov 
mogli zauzeti svojim ljudima i napasti rovove na desnom krilu 
njihovim vlastitim mitraljezima. 

Pukovnik Capell se nasmiješio i zatresao glavom. 

— Iz vaših usta to zvući vrlo lagano — rekao je. 

— Za mene i jest lagano — odgovorio je čovjek-majmun. — 
Taj dio rovova mogu isprazniti bez i jednog pucnja. Ja sam 
odgojen u džungli, poznajem narod džungle, Gomanganije isto 
tako dobro kao i druge. Očekujte me iduće noći. 

Tarzan se okrenuo da ode. 


— Pričekajte — rekao je pukovnik. — Poslat ću jednog ofi- 
cira s vama da vas sprovede kroz rovove. 

Tarzan se nasmiješio i krenuo. Kad je napuštao malu 
grupu u štabu, prošao je kraj niske pojave zamotane u 
oficirski teški kaput. Ovratnik kaputa bio je podignut a štitnik 
vojničke kape navučen duboko na oči, ali dok je čovjek- 
majmun prolazio svjetlo vatre obasjalo je na trenutak crte 
pridošlice otkrivajući Tarzanu neko nejasno lice. Bez sumnje, 
zaključio je, mora da je to neki oficir kojega je poznavao u 
Londonu. Mirno je nastavio svoj put kroz britanski logor i 
između britanskih rovova, a da ga pažljivi stražari na isture- 
nim mjestima nisu ni primijetili. 

Gotovo cijele noći putovao je preko obronaka Kilimandžara, 
krećući se instinktivno nepoznatim putem nagađajući da će 
ono što traži naći na nekom posumljenom obronku što se 
nalazi mnogo više gore u planini. Putujući ovom malo pozna- 
tom zemljom nije zašao još tako visoko i brda. Tri sata prije 
zore njegove osjetljive nozdrve upozorile su ga da se negdje u 
njegovoj blizini nalazi ono što traži, pa se on popeo na jedno 
visoko stablo, i smjestio se da nekoliko sati odspava. 


kad se lav najeo 


Kuau, sunce, bilo je već visoko na nebu kad se Tarzan 
probudio. Čovjek-majmun protegao je svoje gigantske udove, 
prošao prstima kroz svoju gustu kosu i lagano skočio na 
zemlju. Smjesta je pronašao trag, koji je tražio, i slijedeći ga 
njuhom zašao je u duboku vododerinu. Sada je napredovao 
oprezno, jer mu je nos, govorio da se njegov plijen nalazi u 
blizini, i uskoro je s jedne visoke grane ugledao ispod sebe 
Hortu, vepra, i mnogo njegovih rođaka. Skidajući luk i odabi- 
rući strijelu, Tarzan je zapeo strijelu i snažno natežući luk, 
pažljivo naciljao u najveću od velikih svinja. Čovjek-majmun je 
u zubima držao druge strijele, i čim je prva izletjela s njegova 
luka, zapeo je narednu i još jednom okinuo. Svinje su se 
smjesta uzbudile, ne znajući odakle im prijeti opasnost. Isprva 
su samo glupavo stajale, a zatim su se počele motati uokolo, 
dok ih Tarzan nije pobio šest. One su ležale među usplahire- 
nim rođacima, mrtve ili na umoru. Ostale su u zboru zaroktale 
i zacviljele, a zatim se bacile u divlji trk žurno nestajući u 
gustom šikarju. 

Tarzan je tada sišao s drveta, poubijao one koje još nisu 
bile mrtve, a zatim oderao kožu s lešina. Dok je radio, brzo i s 
velikom vještinom, nije pjevušio niti zviždukao kao što to radi 
prosječni civilizirani čovjek. U bezbrojnim takvim malim 
stvarima, on se razlikovao od drugih ljudi, vjerojatno zbog svog 
ranog prašumskog odgoja. Zvijeri iz džungle, između kojih je 
bio odgojen, igrale bi se do svoje zrelosti, ali nakon toga vrlo 
rijetko. Njegovi drugovi majmuni, naročito mužjaci, postali bi 
žestoki i mrzovoljni, čim bi došli u zrele godine. Za vrijeme 
mršavih godina život je bio ozbiljna stvar — svako se morao 


boriti da osigura za sebe svoj dio hrane, a običaj koji bi se 
jednom stvorio, trajao je cijeli život. Lov na hranu je životni 
zadatak svih stanovnika džungle, a životnom zadatku ne smije 
se prilaziti lakoumno niti neozbiljno. I tako je Tarzan u svakom 
poslu bio ozbiljan, premda je još uvijek zadržao ono što bi 
druge zvijeri s godinama izgubile — osjećaj za humor, kojemu 
bi pustio na volju samo onda, kada bi mu to odgovaralo 
raspoloženju. Bio je to katkada mrk humor, katkada upravo 
sablastan, ali Tarzana je zadovoljavao. 

Osim toga, kad bi pjevao i zviždao dok radi, ne bi se mogao 
koncentrirati. Tarzan je posjedovao sposobnost da usredotoči 
svih svojih pet čula na određeni zadatak. I sada, radeći na 
tome da odere šest svinja, njegove oči i prsti djelovali su kao 
da na svijetu ne postoji ništa drugo nego tih šest lešina, ali 
njegove su uši i nos bili marljivo zauzeti nečim drugim — uši 
su se neprestano okretale prema prašumi, a nos je njušio 
svaki ćuh vjetra. Upravo je njegov nos prvi otkrio približavanje 
Sabor, lavice, kad se vjetar na trenutak promijenio. 

Jednako jasno kao da je vidi vlastitim očima, Tarzan je 
znao da je lavica namirisala trag svježe ubijenih svinja i 
smjesta krenula niz vjetar u njihovu pravcu. Znao je po snazi 
mirisa i po brzini vjetra koliko je udaljena, i da se približava iza 
njegovih leđa. Upravo je dovršavao posljednju svinju i nije se 
žurio. Pet koža mu je ležalo u blizini — pažljivo ih je složio, da 
mu spretno stoje na dohvatu ruke — a prikladno drvo 
saginjalo je niske grane iznad njegove glave. 

Nije ćak ni okretao glave, jer je znao da ona još nije na 
vidiku, ali naćulio je uši još pažljivije, da bi uhvatio svaki zvuk 
njenog približavanja. Kad je oderao posljednju kožu ustao je. 
Sada je ćuo Sabor u grmlju iza svojih leđa, ali još uvijek ne 
preblizu. Polako je skupio šest koža i jednu od lešina, a kada 
se lavica promolila između dva-velika debla, on se bacio u 
krošnju iznad glave. Ovdje je objesio kože preko jedne grane, 
smjestio se udobno na drugoj, oslonivši leđa ne deblo drveta, 
odsjekao je stražnji dio lešine koju je ponio sa sobom i nasta- 
vio mirno da udovoljava svojoj gladi. Sabor je režeći izašla, iz 
grmlja, oprezno se ogledala gore prema čovjeku-majmunu, a 
zatim se bacila na najbližu lešinu. 


Tarzan ju je odozgo promatrao i nacerio se, sjećajući se 
razgovora što ga je jednom davno vodio s nekim slavnim 
lovcem na veliku divljač, koji je izjavio da kralj životinja jede 
samo ono što sam ubije. Tarzan je to bolje znao jer on je vidio i 
Numu i Sabor da se spuštaju čak i do lešina. 

Napunivsši želudac, čovjek-majmun se dao na posao oko 
koža. Sve su kože bile krupne i jake. Prvo je odsjekao od njih 
trake dva prsta široke. Kad je nakupio dovoljan broj takvih 
traka, sašio je dvije kože zajedno busšeći rupe na svako pola 
pedlja oko rubova. 

Provlačeći kroz te rupe jednu od odsječenih traka, dobio je 
od koža veliku vreću s vrpcom za zatvaranje. Na sličan način 
napravio je četiri druge vreće, nešto manje, od četiri preostale 
kože, i zadržao je još nekoliko traka. 

Nakon što je sve to načinio, bacio je velik i sočan plod 
prema Sabor, sakrio ostatak svinje u rašljama stabla i krenuo 
prema jugozapadu kroz srednje katove džungle, noseći sa 
sobom svojih pet vreća. Otišao je ravno do ruba klanca, gdje je 
zatvorio Numu, lava. Vrlo oprezno približio se ivici i provirio 
preko. Nume nije bilo na vidiku. Tarzan je njušio i slušao. Nije 
čuo ništa, ali je ipak znao da Numa mora da je u spilji. Nadao 
se da Numa spava. Mnogo je zavisilo o tome da li će ga Numa 
otkriti. 

Oprezno se spustio preko ivice klisure i potpuno bešumno 
počeo se spuštati prema dnu klanca. Često je zastajao i 
okretao svoje oštre oči i uši prema ulazu u spilju na suprotnoj 
strani klanca, oko stotinu koraka daleko. Kad se približio 
podnožju klisure, opasnost u kojoj se nalazi znatno se uvećala. 
Ako stigne do dna i pređe polovinu udaljenosti do stabla što 
stoji u sredini klanca bit će razmjerno siguran jer čak ako se 
Numa i pojavi, on je znao da može prije od njega stići bilo do 
stijene bilo do stabla, ali popeti se prvih trideset koraka uz 
stijenu dovoljno brzo da se izbjegne skoku životinje, zahtijevalo 
bi prednost od barem dvadeset koraka jer pri dnu stijene nije 
bilo dovoljno dobrih oslonaca za ruke i noge i on bi prvih dese- 
tak koraka morao trčati poput vjeverice, koja se penje uz 
stablo, kao što je trčao prvi put pred razbješnjelim Numom. 
Nimalo nije želio da to ponovi osim ako uvjeti ne bi bili barem 


isto onoliko povoljni, jer je i onda izbjegao Numinim oštrim 
pandžama tek za dlaku. 

Napokon je stigao do dna klanca. Tih kao bestjelesni duh 
napredovao je prema stablu. Prešao je već pola puta a od 
Nume ni znaka. Stigao je već do ogoljelog debla, s kojeg je 
gladni lav proždro i koru, pa čak skidao i komade samog drve- 
ta, ali Numa se svejednako nije pojavljivao. Kad se privukao na 
najniže grane, počeo se pitati da li je na kraju krajeva Numa 
zaista u spilji. Zar je moguće da je probio kamenu barijeru, 
kojom je Tarzan začepio prolaz, kojim se izlazilo na slobodu? Ili 
je Numa umro? Čovjek-majmun sumnjao je u ovo drugo 
rješenje, jer je lava nahranio gotovo cijelim truplima antilope i 
hijene, tek prije nekoliko dana — lav nije mogao krepati od 
gladi u tako kratko vrijeme, dok mu je mala rječica, sto je 
prolazila kroz klanac pružala dovoljno vode da ugasi žeđ. 

Tarzan se taman počeo spuštati, s namjerom da istraži 
spilju, kad mu je palo na pamet da će uštedjeti trud ako uspije 
da Numu izmami napolje. Postupajući po tom planu, počeo je 
duboko režati. Smjesta se na to začulo komešanje u spilji, a 
trenutak kasnije krupni, krvožedni lav izjurio je divljeg pogleda 
iz spilje spreman da napadne i samog vraga, ako ustanovi da 
je jestiv. 

Kada je Numa ugledao Tarzana, kako vitak i velik sjedi na 
stablu, pretvorio se u utjelovljeni i strašni gnjev. Njegove oči i 
nos rekli su mu da je upravo taj stvor odgovoran za njegovu 
nevolju, a isto tako da je dobar za jelo. Panično je lav pokuša- 
vao da se uzvere uz deblo. Dva put je skočio dovoljno visoko da 
se šapama dohvati najnižih grana, ali je oba puta pao natrag 
na tlo. Svakim skokom je postajao sve bjesniji. Njegovo 
neprestano režanje i rikanje bilo je vrijedno strahopoštovanja, 
ali Tarzan je sjedio u stablu cereći se, izazivajući lava 
uobičajenim prašumskim grdnjama, rugajući mu se što je 
nesposoban da ga uhvati. Radovao se što Numa sve više troši 
svoju već i tako iscrpljenu snagu. 

Najzad je čovjek-majmun ustao i skinuo s ramena uže. 
Pažljivo je sredio navoje užeta u lijevoj ruci, a omću u desnoj i 
onda se postavio u takav položaj da je svakom nogom stajao 
na po jednoj od dvije grane što su ležale otprilike u istoj 
ravnini, a leđima se čvrsto oslonio o deblo. Stajao je tako 


dobacujući kojekakve uvrede Numi, dok opet nije natjerao 
zvijer da počne skakati uvis prema njemu, i kada je Numa 
skočio, omča se hitro obavila preko njegove glave i pala mu 
oko vrata. Hitri pokret Tarzanove ruke stegao je omću i kada je 
Numa kliznuo unatrag na tlo, zemlje su se dotakle samo 
njegove stražnje noge jer ga je čovjek-majmun držao u zraku 
obješena za vrat. 

Odmičući se polako od debla po one dvije grane, Tarzan je 
okrenuo Numu tako, da ovaj ne može doseći deblo svojim 
oštrim pandžama, a onda nakon što je povukao lava daleko od 
zemlje, pričvrstio je uže i bacio na tlo svojih pet svinjskih koža, 
a zatim i sam skočio dolje. Numa je svojim prednjim šapama 
panično udarao u pleteno uže. U svakom trenutku mogao ga je 
prekinuti i Tarzan se stoga morao žurno dati na posao. 

Prvo je navukao veću vreću preko Numine glave i provuće- 
nom trakom zavezao mu je oko vrata a onda je uspio nakon 
priličnog napora za vrijeme kojega je jedva izbjegao da ga 
moćne pandže ne rastrgaju u paramparčad, da zaveže Numu 
— privukao mu je sve četiri noge zajedno i učvrstio ih u tom 
položaju trakama, odsječenim od svinjskih koža. 

Do tog vremena napori Nume gotovo su prestali. Bilo je 
očito da će se udaviti, a kako to nije nimalo odgovaralo 
Tarmanganijevoj svrhi, ponovo se popeo na stablo, odvezao uže 
od grane i spustio lava na tlo, smjesta skočivši za njim i 
olabavivši omču Numina vrata. Zatim je izvukao svoj lovački 
nož i probio dvije okrugle rupe u vreći, koja je pokrivala lavovu 
glavu, tačno pred njegovim očima ostvarivši time dvostruku 
korist: da lav vidi i da ima dovoljno zraka za disanje. 

Kad je to dovršio, Tarzan se zaposlio time da natiče jednu 
po jednu od ostalih vreća na Numine strašno naoružane šape. 
Vreće je na stražnjim nogama privezao ne samo stežući trake 
koje su prolazile kroz kožu nego je načinio i neke vrste 
podvezice, koje su lava čvrsto stezale oko bedara. Slično je 
privezao i prednje noge osiguravajući vreće podvezicama iznad 
Numinih krupnih koljena, i sada je zaista Numa, lav, bio 
bezazleniji od Bare, jelena. 

Numa je već pokazivao znakove da mu se život vraća. Poku- 
šavao je doći do daha i poćeo se ritati, ali trake svinjske kože, 
koje su mu sputavale sve četiri noge zajedno bile su brojne i 


čvrste. Tarzan ih je promatrao i uvjerio se da će trake izdržati, 
mogućnost da se istrgne iz svojih okova, nakon čega bi sve 
ovisilo o izdržljivosti Tarzanovih vreća i traka. 

Nakon što je Numa ponovo došao do normalnog disanja, i 
bio spreman da rikne u znak protesta, i da izrazi svoj gnjev, 
njegova je borba u kratko vrijeme porasla do titanskih 
razmjera, ali budući da Numina izdržljivost nije ni u kojem 
uskoro umorio i mirno legao. Nakon obnovljenog režanja i još 
jednog uzaludnog pokušaja da se oslobodi, Numa se napokon 
morao podrediti još jednom poniženju: Tarzan mu je privezao 
konop oko vrata, ali ovog puta nije to bila omča koja bi ga 
stegla i ugušila, nego čvor koji se ne steže niti kliže prilikom 
povlačenja. 

Drugi kraj konopa Tarzan je pričvrstio o deblo, a zatim je 
hitro presjekao veze koje su sputavale Numine noge i skočio 
ustranu, kada je zvijer naglo ustala. Na trenutak lav je stajao, 
raskrečivši sve četiri noge, a zatim je podigao prvo jednu šapu, 
pa drugu, tresući ih energično, u naporu da se oslobodi 
neobične obuće koju mu je Tarzan pričvrstio na šape. Lav je 
počeo da šapama udara po vreći koju je nosio na glavi. Čovjek- 
majmun stojeći pripravna koplja napeto je promatrao Numina 
nastojanja. Hoće li vreća izdržati? On se iskreno nadao da 
hoće. Ili će se sav njegov trud pokazati uzaludnim? 

Budući da su vreće na njegovim šapama i gubici izdržale, 
odupirući se svakom njegovom napora da ih se riješi, Numu je 
zgrabila panika. Valjao se po zemlji, udarajući, grizući, 
grebuci, i ričući iz sve snage. Skočio je na noge i skakao visoko 
u zrak. Zaletio se prema Tarzanu ali samo dotle dok ga uže 
privezano o stablo nije iznenada zaustavilo i čvrsto se napelo. 
Zatim se Tarzan umiješao i snažno ga udario po glavi drškom 
koplja. Numa se propeo na stražnje noge i udario prema 
čovjeku-majmunu, ali zauzvrat dobio je takav udarac po uhu, 
da mu se zavrtjelo u glavi. Kad se ponovo uputio u napad, isti 
udarac gotovo ga je oborio. Nakon četvrtog pokušaja kralju 
životinja je svanulo da je susreo jačega od sebe; glava i rep su 
mu klonuli, i kad je Tarzan krenuo prema njemu, počeo se 
polako povlačiti, premda još uvijek bijesno režeći. 


Ostavljajući Numu privezanog za stablo, Tarzan je ušao u 
tunel i uklonio barikadu s drugog ulaza, nakon ćega se vratio i 
kad se Tarzan približio prijeteći je zarežao. Govjek-majmun 
udarcem ga je otjerao ustranu i odvezao uže od stabla. Zatim 
je slijedilo pola sata tvrdoglave bitke, nakon čega je Tarzanu 
uspjelo da ispred sebe istjera Numu kroz tunel. Numa je 
uporno odbijao, da se dade tako goniti. Konačno je ipak, uz 
pomoć izdašne upotrebe koplja, čCovjek-majmun uspio da 
natjera lava da se kreće pred njim i konačno ga je satjerao u 
prolaz. Kad su jednom ušli, problem je postao jednostavniji, 
budući da je Tarzan išao tik za lavom bodući ga u stražnjicu 
oštrim vrškom koplja, kao nemilosrdnim podstrekom na 
daljnje napredovanje. Čim bi Numa oklijevao, koplje bi ga 
podbolo. Kad bi se pokušao povlačiti, posljedice su za njega 
bile krajnje bolne i tako, budući da je to bio mudar lav, koji je 
brzo učio svoju lekciju, odlučio je da ide naprijed sve do kraja 
tunela. Izlazeći u vanjski svijet, osjetio je slobodu, podigao 
glavu i rep i odjednom potrčao. 

Tarzan, koji se još uvijek četvoronoške provlačio kroz prolaz 
bio je iznenađen, i uže ga je oborilo na tlo i vuklo ga stotinu 
koraka preko stjenovita tla, sve dok se Numa nije zaustavio. 
Tarzan je skočio na noge izgreben i bijesan. Isprva je osjetio 
napast da kazni Numu, ali kako je čovjek-majmun rijetko 
dopuštao da ga njegov gnjev u bilo čemu vodi bez potvrde 
razuma, brzo je napustio tu namjeru. 

Nakon što je poučio Numu u osnovama vladanja stoke, 
poćeo ga je goniti pred sobom. Tako je počelo jedno od najćud- 
nijih putovanja u nezabilježenoj povijesti džungle. Ovo je bio 
buran dan i za Tarzana i za Numu. 

Od otvorenog buntovništva, koje je isprva pokazivao, lav je 
prolazio stupnjeve tvrdoglavog otpora i nevoljke poslušnosti do 
konačne predaje. Bio je to vrlo umoran, gladan i žedan lav, 
kada se spustila noć, ali za njega nije bilo hrane niti toga 
dana, a niti idućega. Tarzan se nije usuđivao da skine vreću s 
Numine glave, premda je na njoj izrezao još jednu rupu, koja je 
dopuštala Numi da ugasi žeđ, nakon što se spustio, mrak. 
Tarzan ga je zatim privezao uz stablo, potražio za sebe hranu, i 
pružio se među grane iznad svog zarobljenika da nekoliko sati 
spava. 


Tarzan se još uvijek nije usuđivao da skine vreću s Numine glave. I tako 
su se kretali džunglom — na iznenađenje svih životinja — gospodar 
džungle i njihov zarobljeni kralj. 


Sutradan rano ponovo su krenuli na put, koji je vijugao 
preko niskih obronaka južno od Kilimandžara, prema istoku. 
Životinje džungle, koje bi ih ugledale, preplašile bi se i pobje- 
gle. Trag mirisa što ga je ostavljao sam Numa mogao bi biti 
dovoljan da izazove bijeg mnogih manjih životinja ali pogled na 
tu čudnu prikazu, koja je mirisala poput lava, a izgledala 


drukčije od svega što su vidjeli u životu, i koju kroz džunglu 
vodi divovski Tarmangani, sve je to bilo previše ćak i za 
najopasnije stanovnike divljine. 

Sabor, lavica, prepoznajući izdaleka miris svoga gospodara 
i muža, izmiješan s mirisom Tarmanganija i mirisom Hortine 
kože, dokaskala je kroz hodnike prašume, da bi stvar istražila. 
Tarzan i Numa ćuli su je kako dolazi jer se glasala žalostivim i 
upitnim cviljenjem, dok joj je zagonetna mješavina mirisa 
budila radoznalost i strah jer su lavovi, koliko god nekome 
možda strašno izgledaju, često plašljive životinje. Ali Sabor, 
budući da je pripadala nježnijem spolu, prirodno je, kao 
obično, bila vrlo radoznala. 

Tarzan je skinuo koplje, znajući da bi sada lako moglo doći 
do borbe, u koju će se morati upustiti da sačuva svoj plijen. 
Numa se zaustavio i okrenuo svoju gnjevnu glavu u pravcu 
ženke koja je dolazila. Oglasio se grlenim režanjem, koje je 
gotovo nalikovalo predenju mačke. Tarzan se upravo pripre- 
mao da ga malo podbode, kada se Sabor pojavila na vidiku a 
iza nje čovjek-majmun ugledao je nešto što ga je smjesta 
zaustavilo — četiri odrasla lava, koja slijede lavicu. 

Da je u tom trenutku podbo Numu, a ovaj mu pružio kakav 
otpor, moglo je izazvati cijelo to krdo lavova da se baci na 
njega, i tako se Tarzan zaustavio i pričekao prvo da sazna 
kakav će lavovi zauzeti stav. Nije imao ni najmanju namjeru da 
im prepusti svoga lava bez bitke, ali poznavajući lavove dobro, 
znao je da se nikad ne može predvidjeti što će pridošlice 
učiniti. 

Lavica je bila mlada i vitka, a četiri mužjaka iza nje bila su 
u najboljim godinama — najljepši lavovi što ih je Tarzan vidio 
u životu. Tri mužjaka nisu imali naročito veliku grivu, ali 
prvoga među njima krasila je sjajna crna griva, koja se talasala 
na vjetriću, dok je dostojanstveno kaskao. Lavica se zaustavila 
oko stotinjak koraka pred Tarzanom, dok su lavovi prošli 
pokraj nje i postavili se nekoliko koraka bliže. Uši su im bile 
naćuljene, a oči pune radoznalosti. Tarzan nije ni slutio šta 
namjeravaju da učine. Lav, koji je stajao kraj njega, okrenuo 
se prema njima, šutljiv i oprezan. 

Iznenada je lavica još jednom tiho zacviljela na što je 
Tarzanov lav strahovito riknuo i skočio naprijed pretila životinji 


sa crnom grivom. Pogled na to strašno biće s neobičnom 
njuškom bilo je previše za crnogrivog lava i kad je Tarzanov lav 
skočio povlačeći Tarzana za sobom, crnogrivac se okrenuo i 
pobjegao, a za njim lavica i cijelo društvo. 

Numa je pokušao da krene za njima, ali Tarzan ga je držao 
za uzicu i kad se lav okrenuo gnjevno prema njemu, nemilo- 
srdno ga je bubnuo kopljem po glavi. Tresući glavom i režeći, 
lav je napokon krenuo pravcem kojim su do tada putovali, ali 
je prošao cijeli sat prije nego je prestao biti nemiran. Bio je vrlo 
gladan — zapravo na po mrtav od gladi — i shodno tome vrlo 
lošeg raspoloženja, ali ipak bio je tako temeljito ukroćen 
Tarzanovim okrutnim metodama lavokrotiteljstva, da je mirno 
koračao kraj čovjeka-majmuna, kao da je kakav ogromni 
bernardinac. 

Pao je već mrak kad su se ova dvojica približila britanskom 
desnom krilu, nakon što su neko vrijeme morali da zaobilaze 
njemačke patrole koje je bilo potrebno izbjegavati. Nedaleko 
britanskih rovova i isturenih straža, Tarzan je privezao Numu 
za stablo i sam nastavio put. Izbjegao je stražu, prošao kroz 
prve položaje, zatim i pozadinske jedinice i krivudavim putem 
dospio do štaba pukovnika Capella, gdje se pojavio pred 
oficirima koji su se tu skupili, poput bestjelesnog duha što se 
odjedanput materijalizira u zraku. 

Kad su vidjeli tko tako nenajavljeno pada s neba, nasmije- 
šili su se, a pukovnik se zbunjeno poćešao po glavi. 

— Netko bi zbog ovoga morao da dospije pod prijeki sud — 
rekao je. — Što mi vrijedi da postavljam isturene straže, kad se 
čovjek može kroz njih provući kad god hoće? 

Tarzan se nasmijesšio. 

— Nemojte ih zato kriviti — rekao je — jer ja nisam čovjek. 
Ja sam Tarmangani. Svaki Mangani koji bi to htio, mogao bi 
ući u vaš logor kad god mu se svidi, a kad biste ih postavili 
kao stražare nitko ne bi mogao ući a da oni to ne znaju. 

— Šta su to Mangani? — upitao je pukovnik. — Možda bi 
mogli regrutirati nekoliko tih momaka. 

Tarzan je zatresao glavom. 

— To su veliki majmuni — objasnio je — moj narod, ali vi ih 
ne biste mogli koristiti. Oni se ne mogu dovoljno dugo usredo- 
točiti na istu misao. Kad bi im ja rekao da ovdje stražare, oni 


bi se kratko vrijeme za to jako zanimali. Čak bih zanimanje 
njih nekolicine mogao sačuvati dovoljno dugo, da ih dovedem 
dovde i da im objasnim njihove dužnosti, ali uskoro bi prestali 
da za to mare, i kad bi vam najviše trebali, većina bi ih već 
nestala u prašumi, gdje bi tražili kukce, mjesto da drže stražu. 
Svi oni imaju mozak malog djeteta, zbog toga i ostaju takvi 
kakvi jesu. 

— Vi ih nazivate Mangani, a samog sebe Tarmangani. U 
čemu je razlika? — upitao je major Preswick. 

— Tar znaći bijeli — odgovorio je Tarzan — a Mangani znaći 
veliki majmun. Moje ime, ime koje su mi dali u plemenu 
Kerčakovom, znači bjelokožac. Kad sam bio mali balu moja se 
koža, pretpostavljam, činila zaista vrlo bijelom na pozadini 
divnog crnog krzna Kalinog. Kala je bila moja pomajka. Tako 
su me nazvali Tarzan, Tarmangani. Oni i vas zovu Tarman- 
gani, — zaključio je smiješeći se. 

Capell se nasmiješio. 

— Ne smatram to uvredom, Greystoke — rekao je — a 
bogami služilo bi zaista svakome na čast kad bi mogao tako 
dobro kao vi igrati tu ulogu. A sad da čujemo kakav je vaš 
plan? Mislite li još uvijek da možete isprazniti rov što se nalazi 
nasuprot našeg sektora? 

— Dali ga još uvijek drže Gomangani? — upitao je Tarzan. 


— Što su Gomangani? — upitao je pukovnik. — Još ga 
uvijek drže urođeničke trupe, ako ste to htjeli reći. 
— Da — odgovorio je čovjek-majmun — Gomangani su 


veliki crni majmuni — Crnci. 

— Što namjeravate učiniti i što biste htjeli da mi učinimo? 
— upitao je Capell. 

Tarzan se približio stolu i pokazao prstom na mapu. 

— Ovdje je njihova osmatračnica — rekao je — a u njoj je 
postavljeno mitraljesko gnijezdo. Jedan je hodnik povezuje s 
rovom na ovom mjestu. — Njegov se prst kretao po mapi, dok 
je govorio. — Dajte mi bombu i kad čujete da je eksplodirala 
na tom osmatračkom mjestu, naredite svojim ljudima da 
polako krenu preko ničije zemlje. Ubrzo zatim oni će čuti uzne- 
mirenje u neprijateljskom rovu, ali nije potrebno da se žure. 
Osim toga štogod budu radili pazite da dolaze tiho. Možete ih 


također upozoriti da ću ja možda biti u rovu, i da mi nije 
nimalo do toga da me netko ustrijeli ili probode bajonetom. 

— Ito je sve? — upitao je Capell nakon što je naredio 
jednom oficiru da Tarzanu dade ručnu bombu. — Vi ćete sami 
isprazniti neprijateljski rov? 

— Ne baš sam — odgovorio je Tarzan s mrkim osmijehom, 
— ali ja ću ga isprazniti, i usput rečeno, vaši ljudi mogu ući u 
rov kroz saobraćajnicu koja vodi iz osmatračnice, ako vam je 
tako draže. Za jedno pola sata, pukovniće — rekao je, okrenuo 
se i napustio ih. 

Dok je prolazio kroz logor iznenada se u njegovom sjećanju 
pojavila slika, izazvana nesumnjivo nekim detaljem njegove 
prethodne posjete štabu, slika oficira kraj kojega je prošao kad 
je napustio pukovnika prošli put, i istovremeno je u duhu 
prepoznao lice, što mu ga je onda otkrilo svjetlo vatre. Sumnji- 
čavo je zatresao glavom. Ne, to ne može biti! A opet crte su lica 
mladog oficira bile identične s crtama gospođice Kircher, 
njemačke spijunke, koju je vidio u njemačkom štabu one noći 
kada je oteo majora Weinera ispred nosa švapskom generalu i 
cijelom njegovom štabu. 

Kad je prešao posljednju stražarsku liniju, Tarzan je žurno 
krenuo u pravcu Nume. Zvijer je mirno ležala dok se Tarzan 
približavao, ali se podigla kad je čovjek-majmun stao kraj nje. 
Tiho cviljenje čulo se iz njegove njuške. Tarzan se nasmiješio 
jer je prepoznao u tom cviljenju novu notu — gotovo molbu, i 
cviljenje je nalikovalo više jecaju gladnoga psa koji traži hranu 
nego glasu gordoga kralja životinja. 

— Uskoro ćeš ubijati i jesti — promrmljao je jezikom velikih 
majmuna. 

Odvezao je uže od stabla i držeći Numu tik uz svoje bedro, 
krenuo je prema ničijoj zemlji. Čulo se tek povremeno pucanje 
pušaka i samo bi tu i tamo po koji šrapnel svjedočio o 
prisustvu artiljerije iza neprijateljskih linija. Kako su granate s 
obje strane padale iza rovova one nisu Tarzanu bile nikakva 
prijetnja, ali njihova buka, kao i pucanje pušaka, znatno su 
utjecali na Numu koji se drhteći priljubio uz Tarmanganija, 
kao da traži njegovu zaštitu. 

Oprezno su se te dvije zvijeri kretale prema osmatračkom 
mjestu Nijemaca. U jednoj ruci Tarzan, je nosio granatu koju 


su mu Englezi dali, a u drugoj smotano uže kojim je bio 
privezan lav. Napokon je Tarzan ugledao nekoliko koraka 
ispred sebe položaj prema kojem je isao. Njegove su oštre oči 
razabrale glavu i ramena stražara. Čovjek-majmun čvrsto je 
zgrabio bombu desnom rukom. Odmjerio je udaljenost od oka i 
spremivši se na skok, jednim jedinim pokretom uspravio se, 
bacio bombu, da se zatim smjesta potrbuške priljubi uz tlo. 

Pet sekundi kasnije doslo je do strašne eksplozije usred 
osmatračkog mjesta. Numa se nervozno trgao i pokušao da se 
otme, ali Tarzan ga je čvrsto držao i skočivši na noge, potrčao 
naprijed vukući Numu za sobom. Na ivici osmatračkog mjesta 
vidio je pod sobom jedva primjetljive dokaze, da je na tom 
položaju uopće bio netko živ jer je od stražara preostalo tek 
nekoliko krpica iskidanog mesa. Jedina stvar koja nije 
uništena, bio je mitraljez, zaštićen vrećama pijeska. 

Tarzan nije smio gubiti ni trenutka. Bilo je lako moguće, da 
se već sad smjena straže šulja kroz saobraćajnicu jer stražama 
u njemačkim rovovima mora da je jasno da je osmatračko 
mjesto uništeno. Numa je oklijevao da slijedi Tarzana u 
iskopinu, ali čovjek-majmun nije bio raspoložen za oklijevanje, 
i surovo ga je povukao na dno. Pred njima je ležao ulaz u 
saobraćajnicu koja vodi iz ničije zemlje prema njemačkim 
rovovima. Tarzan je gurnuo Numu naprijed sve dok mu glava 
nije ušla u otvor, a tada kao da mu je ta misao tek naknadno 
pala na pamet, hitro se okrenuo i uzimajući mitraljez s brani- 
ka, smjestio ga je na dno rova, na dohvat ruke, nakon čega se 
opet okrenuo Numi i nožem mu hitro presjekao podvezice koje 
su. držale vreće na njegovim prednjim šapama. Prije nego što 
je lavu moglo doći do svijesti da je dio njegovog moćnog 
naoružanja opet slobodan za akciju, Tarzan je presjekao uže 
koje mu je bilo vezano oko vrata, a isto tako i vreću s njegove 
glave, i zgrabivsi lava odostrag već ga je dijelom ugurao u ulaz 
saobraćajnice. 

Numa je na čas oklijevao, a onda je osjetio oštar ubod 
Tarzanova noža na svojoj stražnjici. Podbadajući ga da krene, 
čovjek-majmun je naposljetku uspio da satjera lava dovoljno 
duboko u hodnik, tako da lav nije imao druge mogućnosti za 
bijeg nego da krene naprijed ili da se svojevoljno nabode na 
oštricu iza sebe. Tada je Tarzan presjekao vreće na velikim 


stražnjim nogama lava, podupro ramenom i nožem Numinu 
stražnjicu, zabio noge u mekanu zemlju, raspršenu eksplozi- 
jom bombe, i svom snagom gurnuo. 

Numa je isprva napredovao samo korak po korak. Sada je 
počeo režati, a uskoro je i zarikao. Iznenada je skočio naprijed, 
i Tarzan je znao da je on pred sobom nanjušio meso. Vukući 
mitraljez sa sobom, čovjek-majmun ga je žurno slijedio, dok se 
rika lava glasno razlijegala ispred njega, pomiješana s kriko- 
vima očigledno preplašenih ljudi. Još jednom mrki je smiješak 
preletio preko usana čovjeka-zvijeri. 

— Oni su umorili moga Wazirija, — promrmljao je, — oni 
su raspeli Wasimbu, sina Muvirovog. 

Kad je Tarzan stigao do rova, i ušao u njega, na vidiku nije 
bilo nikoga, ni u tom sektoru rovova, a ni u idućem, i Tarzan je 
požurio naprijed u pravcu njemačkog sredista. Ali u četvrtom 
rovu, vidio je tuce ljudi koji su se sabili u jednom slijepom 
kanalu rova, dok je na njih skakao, derući ih zubima i 
pandžama Numa strašno utjelovljene krvožednosti i požudnog 
glada. 

Nešto je spriječilo te ljude da se povuku. Sada čini se toga 
više nije bilo, i dok bjesomučno se boreći jedan s drugim u 
naporu da pobjegnu pred strašnim napadačem, koji ih je od 
djetinjstva ispunjao strahom, počeli su se opet polako 
povlačiti. Neki su se uzverali preko branika rova, izlažući se 
radije opasnostima ničije zemlje nego ovoj prijetnji, od koje im 
se ledila duša. 

Britanci, koji su polako napredovali prema njemačkim 
rovovima, prvo su susreli preplašene Crnce koji su natrčali na 
njihovo oružje dragovoljno se predajući. Rodezijancima je bilo 
očigledno da je pravi pakao prokljućao u švapskim rovovima, i 
to nisu zaključili samo po izgledu dezertera, već i po glasovima 
užasa, kletvama i krikovima koji su jasno dopirali do njihovih 
ušiju. Ali jedan od tih zvukova ih je zbunjivao, jer nije ničemu 
naličio više nego razbješnjelom režanju gnjevnog lava. 

I kada su najzad dospjeli do rovova, oni vojnici koji su 
sačinjavali lijevo krilo britanskih trupa koje su napredovale, 
čuli su kako je iznenada pred njima zapraskao mitraljez i 
vidjeli ogromnog lava kako iskače iz njemačkog rova s tijelom 
njemačkog vojnika u čeljustima, i kako nestaje u sjenama 


noći, dok vojnik užasno kriči, a na braniku rova njima na 
lijevo čućao je Tarzan-majmun s mitraljezom ispred sebe, 
kojim je mitraljirao cijelu dužinu njemačkih rovova. 

Prvi Rodezijanci koji su stigli vidjeli su još nešto — 
primijetili su krupnog njemačkog oficira koji se pojavio iz rova 
tik iza čovjeka-majmuna. Vidjeli su kako je zgrabio neku 
odbačenu pušku s nataknutom bajonetom i kako se sulja 
prema Tarzanu, koji naizgled nije toga svijestan. Potrčali su 
naprijed, izvikujući upozorenja, ali iznad paklene buke u 
rovovima i praskanje mitraljeza, njihovi ga glasovi nisu mogli 
doseći. Nijemac je skočio na branik iza Tarzana, njegove su 
krupne ruke podigle uvis kundak puške, da bi na prepad iza 
leđa zabile taj kundak u goli zatiljak Tarzanov ali tada se 
Tarzan-majmun pokrenuo, kao što se pokreće Ara, munja. 

Na švapskog oficira nije skočio čovjek, već divlja zvijer koja 
je odbacila ustranu oštri bajonet, kao da odbacuje kakvu 
slamku u dječjim račicama — krik divlje zvijeri razlegao se s 
tih divljačkih ustiju. Onaj neobični osjećaj, koji je Tarzan 
posjedovao zajedno sa svim drugim bićima divljine, odgojenim 
u džungli, upozorio ga je da mu je iza leđa nešto prisutno, i on 
se okrenuo oko sebe da se suprotstavi napadu, dok su njegove 
oči smjesta primijetile četne i regimentne znakove na napada- 
čevoj bluzi — bili su to oni isti koje su nosili ubojice njegove 
žene i njegovih ljudi, razoritelji njegova doma i njegove sreće. 

U plećku Švabe zabili su se zubi divlje zvijeri, i pandže 
divlja zvijeri zarile su se u njegov debeli vrat. A tada su momci 
iz druge rodezijske regimente vidjeli nešto što će zauvijek 
živjeti u njihovim sjećanjima. Vidjeli su divovskog čovjeka- 
majmuna kako podiže teškog Nijemca sa zemlje i trese ga u 
zraku kao što terijer trese štakora — kao što Sabor, lavica, 
katkada trese svojim plijenom. Vidjeli su kako se Švabine oči 
razrogačuju pune _ užasa, dok uzalud udara svojim 
bespomoćnim rukama masivne grudi i glavu svoga napadača. 
Vidjeli su kako je Tarzan iznenada zavrtio čovjeka oko glave, a 
zatim, stavljajući koljeno usred njegovih leđa, a ruku oko 
njegova vrata, polako savija čovjeka unatrag. Nijemčćeva su 
koljena popustila, i on je nemoćno klonuo, ali ona neodoljiva 
snaga savijala ga je sve dalje i dalje. Jednom je još zavrištao u 


agoniji, a onda je nešto prsnulo, i Tarzan ga je odbacio 
ustranu, kao kakvu mlohavu i neživu stvar. 

Rodezijanci su krenuli naprijed, s usklicima na usnama — 
usklicima koje nikada nisu izvikivali — usklicima koji su se 
sledili u njihovim grlima jer je u tom trenutku Tarzan stavio 
nogu na lešinu svoje žrtve i podižući lice prema nebesima ispu- 
stio tajanstveni i strašni pobjednički krik velikih majmuna. 

Potporučnik von Goss bio je mrtav. 

I ne osvrnuvši se na vojnike, koji su zinuli puni straho- 
poštovanja, Tarzan je preskočio rov i nestao. 


zlatni medaljon 


Malobrojna britanska vojska u Istočnoj Africi, nakon sto 
je pretrpjela ozbiljne gubitke u sukobu s brojčano znatno 
nadmoćnijom snagom, napokon je dolazila na svoj račun. 
Njemačka je ofanziva bila slomljena i Švabe su se sada polako i 
uporno povlačili duž željezničke pruge prema Tangi. Proboj u 
njemačkim linijama uspio je onda, kada je Tarzan s Numom 
očistio dio njihovih rovova na lijevom krilu, koji su držali crni 
vojnici one nezaboravne noći, kada je čovjek-majmun pustio 
izgladnjelog ljudoždera među praznovjerne i prestrašene 
Crnce. Druga rodezijska regimenta smjesta je zauzela napu- 
štene rovove i s toga je položaja njihova bočna vatra izrešetala 
cijeli taj sektor njemačkih rovova, a ta je diverzija dalje 
omogućila britanskim snagama uspješni noćni napada na 
cijelom frontu. 

Prošle su nedjelje. Nijemci su se tvrdoglavo suprotstavljali 
na svakom kilometru bezvodne, trnjem pokrivene zemlje i 
očajnički su držali svoje položaje duž željezničke pruge. Oficiri 
druge rodezijske nisu vidjeli Tarzana-majmuna sve odonda, 
kada je ubio potporučnika Grossa i nestao usred njemačkih 
položaja, pa je čak među njima bilo i takvih, koji su vjerovali, 
da je negdje u neprijateljskim rovovima ubijen. 

— Možda su ga i ubili — priznao je pukovnik Capell, — ali 
mislim da je potpuno sigurno da tog momka nisu uhvatili 
živog. 

Ali nisu ga ni uhvatili, ni ubili. Tarzan je tih nekoliko 
nedjelja proveo korisno i ugodno. On je prikupio priličnu 
zalihu znanja, koje se odnosilo na raspored i snagu njemačkih 
trupa, njihove metode vojevanja i različite načine na koje 


osamljeni Tarmangani može smetati jednoj vojsci i smanjivati 
njen moral. 

U ovome času podsticala ga je posebna želja. Znao je da 
postoji stanoviti njemački špijun, i želio ga je uhvatiti živog i 
živog ga odvesti Britancima. Kad je prvi put posjetio njemački 
štab, vidio je kako je neka mlada žena izručila izvjesna doku- 
menta njemačkom generalu, a kasnije je vidio tu istu mladu 
ženu u britanskim redovima u uniformi britanskog oficira. 
Nametali su se očigledni zaključci — ona je špijun! 

I tako je Tarzan posjećivao njemački štab gotovo svake 
noći, nadajući se da će je opet vidjeti, ili da će pronaći kakav 
trag, koji će mu pokazati gdje se sada nalazi, ali je istovremeno 
koristio svaku priliku, da unese užas i strah u njemačka srca. 
Da je u tome potpuno uspijevao, često bi mu pokazali odlomci 
razgovora sto ih je prisluškivao dok se šuljao oko njemačkih 
logora. Jedne noći dok je ležao skriven u grmlju blizu štaba 
jedne regimente, prisluškivao je razgovor nekoliko njemačkih 
oficira. Jedan od ljudi spomenuo je priče, koje se pričaju među 
urođeničkim trupama, o njihovom porazu, kojega im je prije 
nekoliko nedjelja nanio lav, i istovremena pojava golog bijelog 
diva, koji je iskrsnuo u njihovim rovovima. Duboko su vjerovali 
da je to neki demon džungle. 

— Taj momak mora da je bio onaj isti, koji je skočio u 
generalov štab i odvukao Weinera — utvrdio je jedan. — Pitam 
se kako je uspio da izdvoji baš jadnog majora. Kažu da se to 
stvorenje nije zanimalo ni za koga drugoga, osim za Weinera. 
Već je bio zgrabio von Keltera, a mogao je lako uhvatiti i samog 
generala, ali on nije obraćao nikome od njih pažnje, već je 
gledao samo majora. Njega je i jurio kroz sobu, zgrabio ga i 
odvukao u noć. Bog zna što je s njim! 

— Kapetan Fritz Weiner postavio je jednu teoriju, — rekao 
je neki drugi. — On mi je prije nedjelju ili dvije dana ispričao 
da po svoj prilici zna zašto je njegov brat odveden; da je to 
slučaj pogrešnog identiteta. U to nije bio siguran, sve dok nije 
ubijen von Goss, i to očigledno od istog napadača, one noći 
kada je lav ušao u rovove. Von Goss je bio dodijeljen Weine- 
rovoj četi. Jedan od Weinerovih ljudi pronađen je zavrnuta 
vrata iste one noći kada je major nestao, i Weiner misli da je 
taj đavo upravo uzeo na nišan njega i njegovu ćetu. Misli da je 


i te noći došao po njega, ali je pogreškom zgrabio njegova 
brate. Kaže, da mu je Kraut ispričao, da je divlji čovjek skočio 
kroz prozor i napao majora čim je ovaj izgovorio svoje ime, 
predstavljajući se gospođici Kircher. 

Iznenada se mala grupa ukoćila, osluškujući. 

— Što je to? — rekao je jedan, promatrajući grmlje iz kojeg 
se ćulo prigušeno režanje kad je Tarzan-majmun shvatio, da 
zbog njegove greške, počinitelj strašnog zločina u njegovom 
bungalovu još uvijek živi, da ubojica njegove žene još uvijek 
hoda po svijetu nekažnjen. 

Dugo su vremena oficiri stajali napetih živaca, dok su sve 
oči bile upravljene na grmlje, odakle se začuo prijeteći zvuk. 
Svi su se prisjetili nedavnih tajanstvenih nestanaka iz samih 
središta logora, jednako kao i sa osamljenih stražarskih mje- 
sta. Svi su pomislili na šutljive mrtvace, koje su vidjeli, ubijene 
gotovo pred očima njihovih drugova, i to od nekog nevidljivog 
stvorenja. Pomislili su na znakove, koje su vidjeli na grlima 
mrtvih — znakove koje su načinile pandže ili kakvi divovski 
prsti, nisu mogli reći što — i znakove na plećkama i žilama 
kucavicama, gdje su se zabili nečiji krvožedni zubi. Čekali su 
izvučenih pištolja. 

Još jednom se gotovo neprimjetljivo pomaklo grmlje, a čas 
kasnije jedan od oficira ispalo je pištolj bez upozorenja na to 
mjesto. Ali Tarzan-majmun nije se tu više nalazio. U razmaku 
između micanja žbunja i ispaljenog metka, on se izgubio u 
noć. Deset minuta kasnije već se šuljao oko onog dijela logora, 
gdje su te noći bivakovali crni vojnici urođeničke čete, kojom je 
zapovijedao stanoviti kapetan Fritz Weiner. 

Ljudi su polijegali po zemlji bez šatora, ali za oficire šatori 
su bili postavljeni. Prema tim šatorima Tarzan se počeo sšuljati. 
Kretao se sporo i oprezno jer su Nijemci sada bili budni, 
spremni da dočekaju neobičnog neprijatelja, koji se noću sulja 
kroz njihove logore, odnoseći žrtve, ali je ipak čovjek-majmun 
prošao kraj njihovih straža, izbjegao budnosti stražara, i 
dopuzao konačno do oficirskih šatora. 

Ovdje se priljubio uz zemlju iza najbližeg šatora i počeo 
prisluškivati. Iznutra se čulo pravilno disanje čovjeka koji 
spava — jednog jedinog. Tarzan je bio zadovoljan. Nožem je 
prerezao konope koji su vezali stražnje krilo šatora, i ušao je 


unutra. Nije stvarao ni najmanjeg šuma. Poput sjene lista koji 
pada, njisući se nježno kroz zrak i bešumno dotičući zemlju, 
šuljao se Tarzan, — još bešumnije. Stigao je do čovjeka koji 
spava, i sagnuo se nad njega. Naravno, nije mogao znati da li 
je to Weiner ili netko drugi, budući da Weinera nikada nije 
vidio, ali namjeravao je da to sazna, i da sazna još mnogo više. 
Blago je zatresao čovjeka, uhvativši ga za rame. Čovjek se 
teško okrenuo i zagunđao grlenim glasom. 

— Tišina! — naredio je čovjek-majmun tihim šaptom. — 
Tišina — ili ću ubiti! 

Švaba je otvorio oči. U nejasnom svjetlu vidio je divovsku 
figuru, kako se saginje iznad njega. Sada ga je moćna ruka 
zgrabila za rame, a druga mu se lagano stisla oko vrata. 

— Ne viči — naredio je Tarzan — već šaptom odgovaraj na 
moja pitanja. Kako se zoves? 

— Luberg — odgovorio je oficir. Drhtao je. Tajanstvena 
pojava gologa diva ispunjala ga je strahom. I on se također 
prisjetio ljudi, koji su tajanstveno nestajali na mrtvim straža- 
ma u logorima, usred noći. — Što hoćete od mene? 

— Gdje je kapetan Fritz Weiner? — upitao je Tarzan, — koji 
je njegov šator?' 


— On nije ovdje — odgovorio je Luberg — jučer su ga 
poslali u Wilhelmstal. 
— Sad te neću ubiti — rekao je čovjek-majmun. — Prvo ću 


saznati da li si mi lagao, pa ako jesi, tvoja će smrt biti tim 
strašnija. ZnaS li kako je umro major Weiner? 

Luberg je zatresao glavom. 

— Ja znam — nastavio je Tarzan — nije umro nimalo 
lijepom smrću, čak ni za prokletog Nijemca. Legni licem dolje i 
pokrij oči. Ne miči se i da nisam čuo od tebe ni glaska. 

Čovjek je učinio kako mu je bilo naređeno, i u času kad su 
se njegove oči okrenule, Tarzan je kliznuo iz šatora. Sat kasnije 
nalazio se izvan njemačkog logora i uputio se prema malom 
brdskom gradiću, ljetnom sjedištu vlade u njemačkoj Istočnoj 
Africi. 


Gospođica Berta Kircher se izgubila. Osjećala je poniženje i 
bijes. Nije nikako htjela da samoj sebi prizna, da se i ona, koja 
se toliko ponosila svojim smislom za orijentaciju u džungli, 
izgubila na tom malom komadiću zemlje između Panganija i 
željezničke pruge prema Tangi. Znala je da Wilhelmstal leži 
negdje pedeset milja prema jugoistoku, ali zbog kombinacije 
mnogih neprikladnih okolnosti nije bila u stanju da utvrdi gdje 
je jugoistok. 

Isprva se uputila iz njemačkog štaba jasno obilježenom 
cestom, kojom su inače putovale trupe, i imala je sve razloge 
da vjeruje, da će tom cestom stići do Wilhelmstala. Kasnije, 
kad su je upozorili da jaka britanska patrola dolazi sa zapadne 
obale rijeke Pangani, sišla je s ceste, presjekla rijeku južno od 
ceste, i namjerila da maršira ravno prema željezničkoj pruzi u 
Tondi. 

Nakon što je napustila cestu našla se u gustoj šikari, i kako 
je nebo bilo prevučeno gustim oblacima, odmah je potražila 
pomoć svoje busole i tek tada otkrila na svoje nezadovoljstvo 
da je nije ponijela. Ali ipak bila je toliko uvjerena u svoju 
sposobnost snalaženja u džungli da je nastavila u onom 
pravcu koji je smatrala zapadom, sve dok nije prevalila 
dovoljnu udaljenost, da po svom uvjerenju, skrećući sada 
prema jugu, prođe bezopasno iza leđa britanskoj patroli. 

Nije ni malo sumnjala u uspjeh sve dok nije opet skrenula 
prema istoku, misleći da se nalazi daleko od patrole. Bilo je 
kasno poslijepodne, i morala je već odavna stići opet do ceste, 
južno od Tonde, ali ceste nije našla i sada je počela da osjeća 
pravu zabrinutost. 

Njen je konj putovao cijelog dana bez hrane i vode, približa- 
vala se noć, a s njom i spoznaja da je beznadno izgubljena u 
divljoj i besputnoj zemlji, koja je uglavnom poznata po svojim 
ce-ce muhama i divljim životinjama. Dovodilo ju je do bjesnila, 
kad bi se sjetila da nema ni najosnovnijeg pojma o pravcu, 
kojim putuje — da možda uporno odlazi sve dalje od željez- 
ničke pruge, sve dublje u mračnu i neprijaznu zemlju prema 
rijeci Pangani. A ipak nije smjela stati, morala je dalje. 

Berta Kircher nije bila kukavica, štogod drugo da se o njoj 
može reći, ali kada se oko nje počela spuštati noć, ona nije 
mogla a da ne pomisli na užase dugih sati, koji su joj predsto- 


jali, prije nego što sunce ne razbije paklenu tamu džungle — 
strašnu prašumsku noć — kroz koju se suljaju sve grabežljive 
krvožedne i opasne zvijeri. 

Upravo prije nego što će se spustiti mrak, nasla je otvorenu 
poljanicu u gotovo neprekinutoj šikari. U samoj sredini čistine 
nalazila se mala grupa stabala i ona je odlucila da tu logoruje. 
Trava je bila visoka i gusta, i prikladna hrana za njenoga 
konja, kao i postelja za nju samu, a uokolo stabala bilo je 
dovoljno suhog drveta, da od njega složi dobru logorsku vatru, 
koja će joj gorjeti cijele noći. Skidajući sedlo i uzde s konja, 
smjestila ih je u podnožje jednoga stabla, a u blizini privezala 
životinju. Zatim se marljivo dala na posao da skupi drva za 
vatru, i kada je noć pala, njena je visoka vatra već gorjela, a 
oko nje je bilo dovoljno drva, da je može uzdržavati do jutra. 

Iz sedlenih torbi izvadila je suhu hranu, a iz svoje je pljoske 
popila gutljaj vode. Nije mogla sebi dopustiti više nego mali 
gutljaj jer nije znala koliko će vremena proći prije nego opet 
dođe do kakve vode. Ispunjalo ju je tugom da njen jadni konj 
mora ostati žedan, jer čak i njemački špijuni imaju srca, a ovo 
je bilo vrlo mlado i vrlo ženstveno. 

Pao je mrkli mrak. Nije se vidio mjesec, ni zvijezde, a svjetlo 
njene vatre samo je naglašavalo tamu koja ju okružuje. Mogla 
je vidjeti oko sebe travu i debla, koja se ističu u sjajnom reljefu 
prema čvrstoj pozadini neprodorne noći, dok se izvan kruga 
vatre nije vidjelo ama baS ništa. 

Džungla se činila zlokobno mirnom. Iz vrlo velike daljine, 
čula je jedva primjetnu grmljavinu velikih topova, ali nije 
mogla odrediti pravac iz koje dolazi. Napela je uši, toliko da su 
joj živci stigli na rub sloma, ali nikako nije mogla da pogodi 
odakle dolazi zvuk. Mnogo bi joj značilo, da to može ustanoviti 
jer su bojna polja ležala na sjeveru, i kad bi mogla odrediti 
pravac pucnjave, mogla bi znati kojim da smjerom krene 
sutradan ujutro. 

Ujutro! Hoće li doživjeti iduće jutro? Ona je ispravila 
ramena i stresla se. Takvih se misli mora ostaviti jer od njih 
nikakve koristi. Hrabro je zapjevala jednu melodiju smještajući 
sedlo pokraj vatre i navukla je veliku količinu duge trave, da bi 
načinila udobni ležaj, preko kojeg je prostrla sedleno ćebe. 


Zatim je raspakovala teški vojnički kaput iz sedlenih torbi i 
obukla ga jer je zrak bio već prilično hladan. 

Sjedajući tako da se može nasloniti o sedlo, pripremila se 
da drži budnu stražu cijele noći. Prošao je čitav sat a da tišinu 
nije poremetilo nista osim udaljene grmljavine topova i tihih 
šumova konja koji pase, a zatim, gotovo milju daleko, čuo se 
strašni lavovski rik. Djevojka se trgla i položila ruku na pušku 
koja je ležala kraj nje. Tiha jeza preletjela je kroz njeno 
slabasno tijelo, i ona je osjetila kako je obuzimaju žmarci. 

Strašni se zvuk neprestano ponavljao i ponavljao, i ona je 
bila uvjerena da dolazi sve bliže i bliže. Mogla je tačno odrediti 
pravac odakle dolazi rika, premda ne i pravac topovske vatre 
jer je lavovska rika bila mnogo bliže. Lav je bio negdje uz vje- 
tar, i tako je jos uvijek nije mogao nanjušiti, premda se možda 
već približava da istraži svjetlo vatre, koje se nesumnjivo vidi iz 
daljine. 

Još jedan cijeli sat, ispunjen strahom, djevojka je sjedila 
naprežući oči i uši, da bi prodrla u crnu prazninu koja je 
okruživala maleni otok njene vatre. Za to vrijeme lav se nije 
više javljao, ali ona je neprestano imala osjećaj, da joj se 
prikrada sve bliže. Neprestano bi se trzala i okretala da prodre 
pogledom u crninu iza stabala, dok su joj prenapregnuti živci 
stvarali iluziju da čuje prikradanje pojastučenih šapa. Oslonila 
je pušku preko koljena, otkočenu i nabijenu, i drhtala je od 
glave do pete. 

Njen je konj iznenada podigao glavu i zarzao, i s malim 
uzvikom straha, djevojka je skočila na noge. Životinja se 
okrenula i potrčala prema njoj, sve dok je uže, kojim je bila 
vezana, nije zaustavilo, a zatim se konj okrenuo i naćuljenih 
ušiju zurio u noć. 

Ali djevojka nije ništa ni vidjela ni čula. Još jedan sat užasa 
je prošao, i konj je često podizao glavu da dugo ispitujući bulji 
u tamu. Djevojka je s vremena na vrijeme podsticala vatru i 
dodavala drva. Otkrila je da je sve više i više hvata san. Teški 
su joj kapci uporno padali, ali nije se usuđivala zaspati. Bojeći 
se da je pospanost ne savlada, i da je kradom ne obrva san, 
ona se podigla i živahno prošetala gore-dolje, a zatim nabacala 
još nešto drva na vatru, prišla konju, pogladila ga po njušci i 
vratila se do svog ležaja. 


Oslanjajući se o sedlo pokušala je da zabavi svoj duh 
planovima o sutrašnjici, ali mora da je tako i zadrijemala. S 
trzajem se probudila. Bio je već bijeli dan. Užasna noć s 
neopisivim strahotama već je prosla. 

Jedva da se usudila vjerovati svojim čulima. Spavala je 
satima, vatra se ugasila, a ipak su ona i konj ostali živi i 
neozlijeđeni, a oko njih nije bilo ni znaka kakve divlje zvijeri. A 
što je bilo najbolje od svega, sunce je sjalo, pokazujući ravni 
put prema istoku. Žurno je pojela nekoliko zalogaja svog 
dragocjenog obroka što je s jednim gutljajem vode sačinjavalo 
cijeli njen doručak. Zatim je osedlala konja i zajahala. Već je 
bila uvjerena da će živa i zdrava stići do Wilhelmstala. 

Ali vjerojatno bi promijenila svoje uvjerenje, da je mogla 
vidjeti dva para očiju, koja motre svaki njen pokret, napeto, iz 
različitih tačaka u grmlju. 

Vedro raspoložena ne sumnjajući u uspjeh svoga puta, 
djevojka je jahala preko čistine prema šikarju dok su nepo- 
sredno pred njom plamtjela dva žutozelena oka, okrugla i 
strašna, a dlakav je rep nervozno igrao, dok su se krupne 
pojastučene šape skupljale ispod vitkog trupa za moćni skok. 
Konj se našao na rubu šikare, kad se Numa bacio kroz zrak. 
Pogodio je desnu plećku životinje u času, kad se konj prestraš- 
eno propeo, i pokušao da se okrene u skoku i da pobjegne. 
Snaga udarca bacila je konja unatrag na zemlju, i to tolikom 
brzinom da djevojka nije imala prilike da se iskobelja iz sedla. 
Pala je na zemlju zajedno s konjem, koji joj je trupom pritisnuo 
lijevu nogu i tako je pribio uz tlo. 

Sledivši se od užasa, vidjela je kralja životinja kako otvara 
svoje moćne čeljusti i kako grabi za vrat jadnu životinju koja 
njišti. Velike su se čeljusti sklopile, i nastala je trenutačna 
borba, dok je Numa tresao svojom žrtvom. Čula je kako su 
njenog vjernog prijatelja omlohavjeli u samrtnoj nemoći. 

Numa je čučnuo kraj svoje žrtve. Njegove strašne oči 
okrenule su se prema djevojčinu licu — mogla je osjetiti njegov 
vreli dah na obrazu i njegov životinjski smrad izazvao je u njoj 
mučninu. Djevojci se činilo da taj pogled traje cijelu jednu 
vječnost, i lav i ona su se nekoliko trenutaka gledali, dok se lav 
nije oglasio prijetećim režanjem. 

Sledivši se od užasa, Berta je vidjela lava kako otvara čeljusti i kako grabi 
za vrat konja. Pala je na zemlju zajedno s konjem koji joj je trupom 
pritisnuo nogu I tako je pribio uz tlo. 


Nikada se prije Berta Kircher nije toliko prestrašila, nikada 
prije nije imala takvog razloga da se boji. Na njenom boku 
nalazio se pistolj, prikladno oružje da se njim suprotstavi 


kakvom čovjeku, ali neznatna sitnica, kada se usporedi s 
ovakvom prijetnjom kakva je ova golema zvijer. Znala je da ga 
u najbolju ruku može tek razbjesniti, ali je ipak odlučila da 
svoj život skupo proda, premda je osjećala da mora umrijeti. 
Nikakav je ljudski napor ne može spasiti, ćak i da u blizini ima 
koga tko bi joj mogao pomoći. Na trenutak je odlijepila svoj 
pogled od hipnotskih očiju strašne njuške. Željela je sama da 
smrt dođe što brže i sto bezbolnije. 

Nitko ne može proreći, kako će se lav vladati u nekoj prilici. 
Ovaj je bljeskao očima i režao prema djevojci nekoliko časaka, 
a onda se dao na proždiranje mrtvog konja. Gospođica Kircher 
je na trenutak izgubila glavu, a onda je pokušala da izvuče 
oprezno nogu ispod tijela konja, ali nije mogla ni da je poma- 
kne. Pojačala je napor svojih misića, ali Numa je smjesta 
podigao oči od svoje žrtve, da bi ponovo zarezao. Djevojka se 
primirila. Ponadala se da će on možda zasititi svoju glad, a 
zatim se nekamo povući da prilegne, ali nije mogla vjerovati da 
će je ostaviti na životu. Nesumnjivo će ostatke svoje žrtve 
odvući u grmlje, da ih sakrije, i kako nije bilo nimalo sumnje 
da on i nju smatra dijelom svoga plijena, sigurno će se vratiti i 
PO nju, ili će čak prvo nju ubiti i odvući je u grmlje. 

Numa se ponovo dao na žderanje. Djevojčini živci bili su na 
rubu sloma. Čudila se samoj sebi, što se nije onesvijestila od 
tolikog straha i šoka. Prisjećala se, kako je često poželjela da 
vidi lava, iz blizine, kako ubija žrtvu i kako se hrani. Kako je 
realistički bila ispunjena njena želja! 

Njene su se misli ponovo vratile pištolju. Kad je padala, 
njen se opasač okrenuo tako, da je oružje sada ležalo ispod 
nje. Vrlo polako posegla je prema pištolju, ali da bi do njega 
stigla morala je podići tijelo s tla. Lav se smjesta razbudio. 
Brzinom mačke prešao je preko lešine konja i postavio tešku 
šapu, punu pandži, na njene grudi pritiskujući je leđima o 
zemlju dok je istovremeno užasno režao i frktao. Njuška mu je 
bila slika i prilika utjelovljena bijesa. Na trenutak ni jedno ni 
drugo se nije pokrenulo, a tada je djevojka iza sebe začula 
jedan ljudski glas, koji se javlja životinjskim zvukovima. 

Numa je iznenada podigao oči s djevojčina lica prema 
prilici, koja se pojavila iza nje. Njegovo se režanje pojačalo do 
rike, kada se povukao, derući svojim dugim kandžama cijelu 


prednju stranu djevojčine uniforme s njena tijela, otkrivajući 
joj bijele grudi, koje nekim čudom, ili igrom slučaja, velike 
pandže nisu ni dotakle. 


Tarzan-majmun bio je svjedokom cijelog ovog susreta od 
trenutka kada je Numa skočio na svoj plijen. On je promatrao 
djevojku već prije nego ju je lav napao, i kada je lav skočio na 
nju, namjeravao je da pusti Numi da radi od nje što hoće. Što 
je napokon ona nego mrska Švabica, a osim toga još je i 
špijunka? On ju je vidio u štabu generala Krauta, kada je 
konferirala s njemačkim stapskim osobljem, i vidio ju je zatim 
u britanskim redovima gdje se pretvara da je britanski oficir. 
Tek kad se sjetio toga, odlučio je ipak da se umiješa. General 
Jan Smuts će sigurno biti oduševljen da je vidi i da je malo 
ispita. Možda će je natjerati da izda neke tajne, koje će britan- 
skom komandantu biti važne, a onda će je i tako i onako dati 
strijeljati. 

Tarzan je prepoznao ne samo djevojku, nego i lava. Svi 
lavovi možda izgledaju jednako vama ili meni, ali stanovnicima 
džungle ne izgledaju nimalo slično. Svaki ima svoje lične 
karakteristike, u njušci, obliku i vladanju koje su isto toliko 
određene kao i u različitih članova ljudske porodice. Osim tih 
obilježja bića džungle imaju još jednu osobinu — karakte- 
ristiku mirisa. Svaki od nas, čovjek ili zvijer, ima svoj posebni 
miris, i životinje se džungle prepoznaju kao pojedinci ponajviše 
po njemu, nadarene čudesnom snagom razlikovanja mirisa. 

To je konačan dokaz. Vi ste ga vidjeli tisuću puta — pas 
prepozna vaš glas i pogleda vas. Prepozna vaše lice i figuru. U 
njegovoj glavi ne može biti nikakve sumnje, da ste to vi. A ipak, 
da li je zadovoljan? Ne, nije, on mora da vam priđe i da vas 
onjuši. Sva njegova druga čula mogla su pogriješiti ali čulo 
mirisa je nepogrešivo, i tako se on uvjerava u vaše prisustvo, 
konačnim ispitivanjem. 

Tarzan je prepoznao onoga Numu, kojemu je stavio brnjicu 
od kože Horte, vepra — onog Numu, kojega je dva dana vodio 
na uzici i konačno ga pustio na slobodu u njemačkim rovovi- 
ma, i on je znao, da će ga Numa prepoznati, da će se sjećati 
oštroga koplja, koje ga je natjeralo na pokornost i posluh, i 


Tarzan se nadao da je lekcija koju je lav naučio još uvijek živa 
u njegovu sjećanju. 

I sada je on istupio iz žbunja dozivajući Numu jezikom 
velikih majmuna — upozoravajući ga da se makne od djevojke. 
Možemo staviti pod znak pitanja, da li ga je Numa, razumio, ali 
on je zaista razumio prijetnju teškoga koplja koje je Tarman- 
gani držao spremno u smeđoj desnici, i lav se povukao režeći, 
pokusavajući da u svom malom mozgu dođe do odluke, da li 
da napadne ili da pobjegne. 

Sve bliže je dolazio čovjek-majmun, nijednog časa se ne 
zaustavljajući ravno prema lavu. 

— Odlazi, Numa — viknuo je — ili će te Tarzan ponovo sve- 
zati i voditi kroz džunglu bez hrane. Pogledaj, ovo je Arat, moje 
koplje. Sjećaš li se kako te šiljak tog koplja bo, i kako sam te 
njegovim drškom mlatio po glavi? Odlazi, Numa! Ja sam 
Tarzan-majmun! 

Numa je nabrao kožu svoje velike njuške u krupne bore, 
sve dok mu se oči nisu gotovo izgubile, i režao je, rikao, frktao 
i opet režao, i kada je vršak koplja došao posve blizu, udario ga 
je žestoko svojom oštronoktom šapom, ali se na kraju ipak 
povukao. Tarzan je prekoračio preko mrtva konja, i djevojka 
ležeći pod konjskim truplom, buljila je zaprepašteno, razroga- 
čenih očiju, u prekrasnu figuru koja neustrašivo goni bijes- 
noga lava od njegova plijena. 

Kad se Numa povukao nekoliko koraka, čovjek-majmun 
obratio se djevojci na savršenom njemačkom: 

— Jeste li jako ozlijeđeni? 


— Mislim da nisam — odgovorila je ona — ali ne mogu 
izvući nogu ispod konja. 
— Pokušajte opet — naredio je Tarzan. — Ne znam koliko 


ću dugo moći da držim Numu na pristojnoj udaljenosti. 

Djevojka se panično naprezala, ali napokon je klonula na 
lakat. 

— Nemoguće je — doviknula mu je. 

On se polako povlačio, dok se opet nije našao kraj konja, a 
zatim se prignuo i zgrabio konja za žvale. Jednom rukom 
podigao je truplo od zemlje. Djevojka se oslobodila i stala na 
noge. 

— Možete li hodati? — upita je Tarzan. 


— Da — rekla je — noga mi je utrnula, ali ćini se da nije 
povrijeđena. 

— Dobro — rekao je čovjek-majmun. — Povlačite se polako 
iza mene. Nemojte učiniti ni jedan nagli pokret. Mislim da nas 
neće napasti. 

Odmjereno i polako njih dvoje se povlačilo prema šikari. 
Numa je jedan trenutak stajao, režeći, a zatim je krenuo 
polako za njima. Tarzan se upitao, da li će lav preći preko svoje 
žrtve, ili će se tamo zaustaviti. Ako ih bude slijedio i dalje, 
onda su mogli očekivati napad, a ako Numa napadne onda će 
vrio vjerojatno uhvatiti jednog od njih. Kad je lav dospio do 
trupla konja, Tarzan se zaustavio, a to je isto učinio i Numa, 
kao sto je Tarzan i predvidio, i čovjek-majmun je pričekao da 
vidi što će Numa dalje. Lav ih je nekoliko časaka gledao, 
bijesno zafrktao a zatim spustio pogled na primamljivo meso. 
Uskoro zatim čučnuo je kraj svoje žrtve i otpočeo da ždere. 

Djevojka je olakšano odahnula, kad su ona i čovjek- 
majmun počeli da se opet polako povlače, dok je lav samo 
povremeno bacao prema njima po koji pogled, i kad su najzad 
stigli do grmlja, okrenuli se i zašli u šikaru, osjetila je kako je 
prevladava iznenadna nesvjestica, i ona je zateturala, a bila bi 
i pala, da je Tarzan nije prihvatio. To je trajalo samo trenutak, 
a onda je ona opet uspostavila vlast nad sobom. 

— Oprostite, nisam drukčije mogla — rekla je, napola se 
izvinjavajući. — Bila sam tako blizu smrti i to tako užasnoj 
smrti, da sam na čas izgubila živce, ali sada je već sve u redu. 
Kako da vam za ovo zahvalim? Bilo je predivno. Činilo se kao 
da se vi uopće ne bojite tog strašnog stvorenja, već prije kao da 
se on boji vas. Tko ste vi? 

— On me poznaje — odgovorio je Tarzan mrko — a zato me 
se i boji. 

Sada je stajao licem u lice s djevojkom i prvi put je imao 
priliku da je vidi jasno i izbliza. Bila je vrlo lijepa — to se nije 
dalo poreći — ali Tarzan je primjećivao njenu ljepotu samo 
podsvijesno. Bila je to površna vanjska ljepota — ona nije 
mogla da promijeni njenu dušu — koja mora da je crna kao 
grijeh. Ona je bila Njemica, njemački špijun. On ju je mrzio i 
želio je samo da je uništi, ali on će izabrati takav način 


uništenja da će to neprijateljskom taboru izazvati najteže 
posljedice. 

Primijetio je njene gole grudi, gdje joj je Numa zderao 
odjeću, i među njima na mekom bijelom mesu, ugledao je 
nešto, sto mu je na licu smjesta izazvalo iznenađenje i bijes — 
vidio je kako visi zlatni medaljon njegove mladosti, obložen 
dijamantima — znak njegove ljubavi, koji je s grudiju njegove 
družice ukrao onaj Švaba. Djevojka je primijetila namrgo- 
đenost njegova lica, ali je nije objasnila pravilno. Tarzan ju je 
grubo zgrabio za ruku. 

— Odakle vam ovo? — upitao je, strgnuvši s nje ukras. 

Djevojka se uspravila do svoje pune visine. 

— Skidajte s mene vaše ručetine — zatražila je, ali čovjek 
majmun nije obraćao pažnje njenim riječima, i samo ju je 
snažnije zgrabio. 

— Odgovorite! — viknuo je. — Gdje ste ovo dobili? 

— Šta se to vas tiče? — odvratila je ona. 

— Medaljon je moj — odgovorio je. — Recite mi tko vam ga 
je dao ili ću vas baciti natrag Numi. 

— Biste li to zaista učinili? — upitala je. 

— Zašto ne? — rekao je. — Vi ste špijun a špijuni moraju 
umrijeti, kad ih se uhvati. 

— Znači da ste namjeravali da me ubijete? 

— Namjeravao sam da vas odvedem u štab. Oni će tamo 
već naći načina kako da vas se riješe, ali Numa to može isto 
tako temeljito obaviti. Izaberite što vam je draže. 

— Kapetan Fritz Weiner mi ga je dao — rekla je. 

— Onda idemo u štab — rekao je Tarzan — krenite! 

Djevojka je koračala kraj njega kroz šikarje, a njen je 
mozak neprestano i panično radio. Kretali su se prema istoku, 
što joj je odgovaralo, i dok god su nastavljali da idu u tom 
pravcu, bilo joj je drago što se nalazi pod zaštitom velikog 
bijelog divljaka. Razmišljala je često o tome, da se njen pištolj 
još uvijek nalazi na boku. Taj čovjek mora da je lud, kad joj ga 
nije oduzeo. 


— Zbog ćega mislite da sam špijun? — upitala je nakon 
duge šutnje. 
— Vidio sam vas u njemačkom štabu — odgovorio je — a 


zatim sam vas vidio u britanskom logoru. 


Nije smjela dopustiti da je tamo odvede. Morala je stići 
smjesta u Wilhelmstal, i odlučila je da to učini, makar morala 
upotrijebiti pistolj. Povremeno bi bacila pogled iskosa na 
visoku figuru. Kako veličanstven čovjek! A ipak bio je to 
divljak, koji je namjerava ubiti ili dati ubiti, ako ona ne ubije 
njega. I medaljon! Ona mora dobiti taj medaljon natrag, mora 
ga donijeti u Wilhelmstal! Tarzan je bio sada korak-dva ispred 
nje, budući da je staza bila vrlo uska. Oprezno je izvukla 
pištolj. Jedan jedini metak će dostajati, a on je tako blizu da 
može ne promašiti. Kad je izračunala, njene su oči pale na 
savršeno oblikovane udove, glavu i stas, kojemu bi zavidio i 
kakav ponosni kralj iz starih vremena. Val odvratnosti prema 
činu što ga je namjeravala izvesti naglo ju je obuzeo. Ne, ne 
može to da učini — a ipak mora da se oslobodi i mora da pono- 
vo dođe. u posjed medaljona. I tada, gotovo slijepo, zamahnula 
je oružjem i snažno udarila Tarzana po zatiljku drškom 
pištolja. Poput oborenog bika, on se na mjestu srušio. 


osveta i milost 


Sat kasnije Šita, koji je krenuo u lov, slučajno je pogledao 
gore u plavo nebo, gdje mu je pažnju privukao Ska, lešinar, 
koji je polako kružio iznad prilično udaljenog grmlja, i upravo 
se počeo spuštati. Nekoliko trenutaka žute su oči napeto 
gledale odvratnog lešinara. Vidjele su kako se Ska spušta i 
ponovo diže, a nastavljajući svoje zlokobno kruženje, i u tim 
kretnjama koje bez sumnje ne bi ništa značile vama ili meni, 
Šita je pročitao jasno značenje. 

Grabežljiva mačka pogodila je da se na tlu ispod Ska nalazi 
neka mesnata životinja — bilo neka zvijer koja proždire svoju 
žrtvu ili kakva životinja na umoru, koju se Ska još uvijek ne 
usuđuje napasti. U svakom slučaju može se pokazati da tamo 
ima hrane za Šitu, pa je oprezna mačka počela obilaziti 
okolišnim putovima na svojim mekim pojastučenim šapama 
koje nisu davale zvuka, dok joj se lešinar, koji kruži, i njegov 
plijen, nisu našli uz vjetar. Tako, njuškajući svaki zalutali 
zefir, Šita se šuljao oprezno naprijed, i nije morao vrlo daleko 
da ide, kad mu je oštri nos bio nagrađen mirisom čovjeka — 
Tarmanganija. 

Šita je zastao. On nije bio lovac na ljude. Šita je bio mlad u 
svojim najboljim godinama, i dosada je uvijek izbjegavao 
mrsko prisustvo ljudi. U posljednje vrijeme bio se više na njih 
navikao budući da je njegovim starodrevnim lovištem prolazilo 
mnogo vojnika, i kako su vojnici preplašili većinu divljači, 
kojom se Šita obično hranio, ovo su bili mršavi dani, i Šita je 
bio gladan. 

Ska, koji je kružio na nebu, govorio joj je da ovaj Tannan- 
gani mora da je bespomoćan i na rubu smrti jer se inače Ska 


ne bi ni zanimao za njega. Šita je očekivao da nađe laki plijen. 
S tom mišlju u glavi Šita je nastavio da se približava. Uskoro 
se probio kroz gusto žbunje i njene žutozelene oči proždrljivo 
su zastale na tijelu gotovo golog Tarmanganija koji je potrbu- 
ške ležao na uskom puteljku, kojim prolaze šumske životinje. 

Istovremeno je zasićeni Numa ustao s trupla konja, koji je 
pripadao Berti Kircher, zgrabio djelimično požderano tijelo za 
vrat i odvukao ga u šikaru. Krenuo je zatim prema istoku u 
pravcu loga, gdje je ostavio svoju družicu. Budući da se prejeo, 
hvatala ga je pospanost i nepokretnost. Kretao se polako i 
dostojanstveno, i ne pokušavajući da prikrije šumove i buku. 
Kralj je šetao, bez straha. 

Povremeno bacajući kraljevske poglede lijevo ili desno 
kretao se uskim puteljkom dok na jednom zaokretu nije naglo 
zastao pred prizorom, koji se otkrio njegovim očima — Šita, se 
prikradao nečujno gotovo golom tijelu Tarmanganija, koje leži 
potrbuške u dubokoj prašini staze. Numa je napeto gledao 
mirno tijelo u prašini. Iznenada ga je prepoznao. Bio je to 
njegov Tarmangani. Duboko režanje zagrmjelo je iz njegova 
ždrijela i Šita se zaustavio s jednom šapom na Tarzanovim 
leđima okrenuvši se iznenada da pogleda onoga, koji se 
usuđuje da je smeta. 

Što se dešavalo u tim divljim mozgovima? Tko to može da 
kaže? Činilo se da pantera u sebi razmišlja o tome da li je 
mudro da brani svoj plijen jer je strašno zarežala, kao da 
prijeti Numi, da je pusti na miru. A Numa? Da li je neka 
vlasnička misao opsjedala njegov mozak? Tarmangani je bio 
njegov, ili je on bio Tarmanganijev. Zar nije veliki bijeli 
majmun nadvladao i pokorio i njega samog, i zar ga nije čak i 
hranio? Numa se prisjetio straha koji je osjećao pred tim 
ljudskim bićem i njegovim okrutnim kopljem, ali u divljim 
mozgovima strah prije rađa poštovanje nego mržnju. Numa je 
saznao da postoji stvorenje koje ga može pokoriti i nadvladati. 
Vidio je Šitu, kojeg je inače prezirao, kako se usuđuje da smeta 
gospodara lavova. Ljubomora i pohlepa bile bi možda dovoljne 
da natjeraju Numu, da to ne dopusti Šiti, čak i sad kad nije 
bio dovoljno gladan da sam poždere meso koje će oteti manjoj 
mački ali osim svega toga u malom mozgu što se krije u 
masivnoj glavi rodio se osjećaj neke privrženosti, i možda je 


upravo, taj osjećaj podstakao Numu da se režeći zaleti naprijed 
prema Šiti koji je gnjevno frktao. 

Na trenutak Šita je stajao na mjestu nakostriješenih leđa i 
iskešene njuške, poput kakve ogromne pjegaste mačke. 

Numa se nije vrlo ratoborno osjećao, ali pogled na Šitu koji 
se usuđuje da se suprotstavi njegovim pravima ražestio je 
njegov krvožedni mozak do iznenadnog bijesa. Okrugle su mu 
oči zaplamsale od gnjeva, valoviti rep se uspravio ukočeno i 
okomito, i on je sa strašnom rikom krenuo na juriš prema 
nepokornom vazalu. 

Jupš je došao tako naglo, iz tako kratke udaljenosti, da 
Šita nije imao vremena da se okrene i pobjegne, pa mu se 
suprotstavio oštrim pandžama i snažnim čeljustima, ali 
premoć njena protivnika bila je prevelika. Snažnijim zubima i 
moćnijim čeljustima njenog protivnika pribrajale su se još 
krupnije kandže i lavova ogromna težina. U prvom sukobu, 
Šita je podlegao, i premda je pao na leđa i podvukao svoje 
snažne stražnje noge ispod Nume s namjerom da mu razdere 
utrobu, lav je to predusreo, a njegove su se strašne čeljusti 
sklopile na Šitinom grlu. 

Sve je uskoro bilo gotovo. Numa se podigao, stresavši se, i 
stao iznad iskidane i unakažene žrtve. Njegovo vlastito glatko 
krzno bilo je mjestimično razderano i crveni potočići krvi tekli 
su mu niz bokove. Premda su to bile samo neznatne ozljede, 
ipak su ga bjesnile. Zurio je u mrtvu panteru, a onda je u 
napadu gnjeva zgrabio i razderao tijelo a idućeg trenutka ga je 
odbacio, spustio glavu, strahovito zariknuo i zatim se okrenuo 
prema čovjeku- majmunu. 
do pete. Zatim je na njega postavio svoju ogromnu šapu i 
prevrnuo ga na leđa. Opet je onjusšio tijelo, i konačno je svojim 
grubim jezikom oblizao Tarzanovo lice. U tom trenutku Tarzan 
je otvorio oči. 

Iznad njega dizao se ogromni lav, a vrući dah iz njegova 
ždrijela udarao mu je u lice, dok je lavov grubi jezik lizao po 
licu. Čovjek-majmun često je bio blizu smrti ali sada je 
pomislio, da joj nikada prije nije bio bliže jer je vjerovao da će 
smrt uslijediti za nekoliko časaka. Mozak mu je još uvijek bio 
tup od posljedica udarca, koji ga je oborio, i na trenutak nije 


prepoznao lava, koji stoji nad njim. Nije vidio da je to onaj lav, 
s kojim se nedavno upoznao. 

Uskoro mu je ipak svanulo i prepoznao je lava, a zatim je 
shvatio i neobičnu činjenicu, da Numa, kako se činilo nema 
namjere da ga poždere — barem ne u ovom času. Njegov je 
položaj bio svakako vrlo delikatan. Lav je opkoračio Tarzana 
svojim prednjim nogama. Čovjek-majmun nije stoga mogao 
ustati, a da ne odgurne lava ustranu, a bilo je otvoreno pitanje 
da li će Numa podnijeti da ga se samo tako gura. Osim toga, 
zvijer ga možda smatra već mrtvim, i svaki pokret koji bi 
pokazao suprotno, vjerojatno bi probudio krvožedni instinkt u 
ljudožderu. 

Ali Tarzanu je situacija počela dodijavati. Nije bio 
raspoložen da ostane tu zauvijek ležati, naročito kad mu je na 
pamet palo, da djevojka-špijun, koja ga je oborila, sada bez 
sumnje bježi što brže i što dalje može. 

Numa je sada gledao pravo u njegove oči, očigledno 
primijetivši da je živ. Tada je lav nakrivio glavu na jednu 
stranu i zacvilio. Tarzan je poznavao taj glas, i znao je da on ne 
izražava ni bijes niti glad, a zatim je riskirao, stavljajući sve na 
jednu jedinu kocku, ohrabren tim tihim cviljenjem. 

— Miči se, Numa! — naredio je pritiskujući dlanom 
dlakavo pleće. Odgurnuo je lava ustranu. Zatim je ustao i 
držeći ruku na svom lovačkom nožu, čekao je ono što može 
da uslijedi. U tom trenutku njegove su oči po prvi puta pale na 
razdrto tijelo Šite. Pogledao je od mrtve mačke prema živoj, i 
vidio znakove sukoba i na lavu, i u tom času shvatio sve što se 
dogodilo — Numa ga je spasio od pantere! 

Činilo se to nevjerojatnim, a ipak su to svi znakovi jasno 
pokazivali. Okrenuo se prema lavu, bez straha mu se približio i 
ispitao njegove rane, otkrivši da su uglavnom neznatne, i dok 
je Tarzan klečao kraj njega, Numa je očešao jedno uho, koje ga 
je očigledno svrbjelo, o golo smeđe rame. Tada je čovjek- 
majmun pogladio veliku glavu, zgrabio svoje koplje i potražio 
trag djevojke. Uskoro je otkrio da trag vodi prema istoku, i kad 
je krenuo tragom, nesto ga je ponukalo da potraži medaljon 
koji je bio objesio oko vrata. Medaljona nije bilo! 

Na licu čovjeka-majmuna nije se pojavio ni najmanji trag 
gnjeva, osim što su mu se čeljusti neznatno stegle, ali on je 


samo rukom blago dotakao zatiljak, gdje je kvrga pokazivala 
mjesto po kojem ga je djevojka udarila, i trenutak kasnije već 
mu je smiješak poigravao oko usana. Nije mogao a da ne 
prizna, da ga je lukavo prevarila, i da je zaista trebalo imati 
hrabrosti da se učini ono što je učinila ona, i da se uputi nao- 
ružana jedino pištoljem besputnom divljinom koja leži između 
njih i željezničke pruge, a onda još dalje među bregove, gdje se 
nalazi Wilhelmstal. 

Tarzan se divio hrabrosti. On je bio dovoljno velik da je 
prizna i da joj se divi čak i kod njemačkog špijuna, ali on je 
ujedno znao da u ovom slučaju to samo čini od nje opasnijeg 
neprijatelja; uvećava njene sposobnosti, a prema tome i potre- 
bu, da je se makne s puta. Nadao se da će je prestići prije nego 
stigne do Wilhelmstala i krenuo je žurnim kasom, kojim je 
mogao trčati satima i satima, a da se ne zamara. 

Činilo se nevjerojatnim da bi djevojka mogla stići do grada 
pješke za manje od dva dana jer je do tamo bilo trideset milja, 
dijelom brdovitih. Upravo u času kad mu je ta misao preletjela 
mozgom, čuo je zviždanje lokomotive na istoku, i znao je da 
vlakovi opet rade, nakon obustave prometa od nekoliko dana. 
Ako vlak ide na jug, djevojka će mu dati signal, ukoliko je već 
stigla do željezničke pruge. Uskoro su njegove oštre uši 
uhvatile cviljenje kočnica na točkovima, i nekoliko minuta 
kasnije signal za ponovni polazak vlaka. Vlak je stao i ponovo 
krenuo, i dok su se njegovi točkovi okretali sve brže i brže, u 
sve većoj udaljenosti, Tarzan je po pravcu zvuka tačno znao, 
da vlak ide na jug. 

Čovjek-majmun slijedio je trag sve do željezničke pruge, 
gdje je trag naglo prestajao na zapadnoj strani nasipa, 
pokazujući mjesto gdje se djevojka ukrcala na vlak, upravo 
kao što je i mislio. Nije mu preostajalo drugo nego da je slijedi 
u Wilhelmstal, gdje se nadao naći kapetana Fritza Weinera, 
kao i djevojku, i ponovo doći do svoga dijamantima ukrašenog 
medaljona. 

Već se spustio mrak kad je Tarzan stigao do malog planin- 
skog mjestašca Wilhelmstala. Lutao je predgrađima, orijentira- 
jući se, i pokušavajući da ustanovi kako gotovo goli bijelac 
može da pregleda selo, a da ne probudi sumnje. Mnogo se 
vojnika motalo po gradu i cijelo je mjesto bilo okruženo straža- 


ma. Tarzan je vidio jednog osamljenog stražara kako šeta na 
stražarskom mjestu udaljenom jedva stotinu koraka od njega. 
Bilo je dovoljno teško izbjeći tome stražaru, ali ući u selo i 
pretražiti ga bilo je praktički nemoguće, barem ne u ovoj 

odjeći, ili bolje reći neodjeći. 


= ER Ša 


> 


Tragajući za njemačkim kapetanom Weinerom, Tarzan je stigao u selo. 
Da bi izbjegao stražara, Tarzan je koristio svako sklonište. 


Šuljajući se naprijed, koristeći svako skrovište, ležeći 
priljubljen uz zemlju i nepokretan, kad bi se stražarevo lice 
okrenulo prema njemu, čovjek-majmun je konačno stigao do 
sjene jedne od isturenih kuća koja ga je zaštićivala. Odatle se 
prikradao od zgrade do zgrade dok ga nije otkrio neki ogroman 
pas koji se nalazio iza jednog bungalova. Životinja je krenula 
polako prema njemu režeći. Tarzan je nepokretno stajao kraj 
drveta. Vidio je svjetlo u bungalovu i uniformirane ljude koji se 
kreću u kući, i nadao se da pas neće zalajati. Pas to i nije 
učinio, ali je još bjesnije zarežao, i upravo u času kad su se 
stražnja vrata bungalova otvorila, i neki čovjek izašao iz njih, 
životinja je navalila. 

Bio je to krupan pas, velik kao Dango, hijena, i navalio je 
sa svom zloćudnom nestrpljivošću Nume, lava. Kad je naišao, 
Tarzan je kleknuo i pas se bacio kroz zrak prema njegovom 
grlu. Ali ovog puta pas nije imao posla s čovjekom, i otkrio je, 
da njegovu brzinu i spretnost znatno nadilazi brzina i 
spretnost Tarmanganija. Njegovi zubi nisu dosegli meso — jaki 
prsti, prsti kao od čelika, stegli su mu se oko vrata. Pas se 
oglasio jednim jedinim iznenađenim jecajem i uzalud mahnuo 
svojim kandžama prema golim grudima ispred sebe, ali bio je 
nemoćan. Moćni su mu se prsti stegli oko vrata. Čovjek je 
ustao, stegao još jednom snažno tijelo koje se koprcalo, a 
zatim ga odbacio u stranu. U isto vrijeme čuo se glas koji je 
pozvao s otvorenih vratiju bungalova: 

— Simba! 

Nije bilo odgovora. Ponavljajući poziv čovjek je sišao niz 
stepenice i krenuo prema stablu. U svjetlu koje je dolazilo s 
vrata, Tarzan je primijetio da je to krupan čovjek širokih leđa u 
uniformi njemačkog oficira. Čovjek-majmun povukao se u 
sjenu debla. 

Čovjek je prišao bliže, još uvijek dozivajući psa — nije 
primijetio divlju zvijer koja sada ćući u sjenama i očekuje ga. 
Kad se približio na deset koraka od Tarmanganija, Tarzan se 
bacio na njega — kao što Sabor skače na svoju žrtvu, tako je 
skočio čovjek-majmun. Brzina i težina njegova tijela oborila su 
Nijemca na zemlju, dok su mu se snažni prsti stegli oko vrata, 
spriječivši povik, i premda se oficir koprcao, nije mogao nista, i 
trenutak kasnije ležao je mrtav kraj pseće lešine. 


Tarzan je zastao na trenutak gledajući svoju žrtvu, i žaleći 
što se ne može izložiti opasnosti da ispusti svoj omiljeni 
pobjednički krik, kad mu je pogled na uniformu pokazao način 
na koji može mirno prolaziti kroz Wilhelmstal, a da se ne izloži 
otkrivanju. Deset minuta kasnije visoki krupni oficir izašao je 
iz dvorišta bungalova ostavljajući za sobom lješine psa i golog 
čovjeka. 

Hrabro je koračao duž uličice, i oni koji su prolazili kraj 
njega, nisu mogli ni slutiti, da se ispod njemačke uniforme 
krije kucanje divljega srca, u kojemu živi neugasiva mržnja 
prema Švabama. Tarzanova je prva briga bila da nađe hotel, 
jer je očekivao da će se tamo nalaziti djevojka, a gdje je 
djevojka tamo je nesumnjivo i kapetan Fritz Weiner, koji je ili 
njen saveznik, ili njen ljubavnik, ili oboje, a gdje se nalaze oni 
bit će i Tarzanov dragocjeni medaljon. 

Napokon je pronašao hotel — nisku jednokatnu zgradu s 
verandom. Svjetla su gorjela u prizemlju i na katu, a unutra 
su se vidjeli ljudi, većinom oficiri. Čovjek-majmun razmišljao je 
o tome da li da naprosto uđe i upita za one koje traži, ali 
njegov ga je razum upozorio da ipak prije istraži teren. Obila- 
zeći oko zgrade zavirio je u sve osvijetljene sobe u prizemlju i 
ne videći ni jednu od onih osoba, zbog kojih je došao, bacio se 
lagano na krov verande i nastavio svoja istraživanja kroz 
prozore prvoga kata. 

U jednom kutu hotela, u stražnjoj sobi, zastori su bili 
spušteni, ali iznutra je čuo glasove, a jednom primijetio i figu- 
ru koja se trenutno ocrtala na zastoru. Činilo se da je to figura 
žene, ali ona je nestala tako brzo, da u to nije mogao biti sigu- 
ran. Tarzan se privukao sasvim blizu prozora osluškujući. Da, 
unutra su se nalazili žena i muškarac — jasno je razaznavao 
njihove glasove, premda nije mogao ćuti i riječi jer se činilo da 
šapću. 

Soba do ove bila je u potpunoj tami. Tarzan je pokušao 
otvoriti prozor i otkrio da je nezaključan. Unutra je vladala 
tišina. Podigao je okvir prozora i opet osluškivao — još uvijek 
šutnja. Prebacujući nogu preko prozorskog praga, klizmio je 
unutra i hitro se ogledao. Soba je bila prazna. Prilazeći 
vratima. Tarzan ih je otvorio i pogledao u hodnik. Nikoga nije 


bilo ni tamo, i on je izašao i pristupio vratima susjedne sobe 
gdje su se nalazili muškarac i žena. 

Priljubivši se uz vrata, prisluškivao je. Sada je razabirao 
rijeći jer je ono dvoje pojačalo glasove, kao da se svađaju. 
Govorila je žena. 

— Donijela sam medaljon rekla je. — Kao što ste se vi i 
general Kraut dogovorili, medaljon mi služi kao identifikacija. 
Ne nosim nikakva druga dokumenta. Ovo je trebalo da bude 
dovoljno. Vi nemate što da činite, osim da mi date papire i da 
me pustite da odem. 

Čovjek je odgovorio tako tihim glasom, da Tarzan nije 
mogao shvatiti riječi, a zatim je opet progovorila žena: u 
njenom glasu razabirao se prezir, a možda ćak i nešto straha. 

— Da se niste usudili, kapetane Weiner, rekla je, a zatim 
nastavila: — Ne dotičite me! Skidajte ruke s mene! 

U tom trenutku Tarzan-majmun otvorio je vrata i stupio u 
sobu, Vidio je krupnog njemačkog oficira, bikovskog vrata, 
kako jednom rukom grli Bertu Kircher oko pasa, a drugom 
rukom pritište njeno čelo unatrag, pokušavajući da je poljubi u 
usta. Djevojka se borila protiv nasilnog grubijana, ali njeni su 
napori bili uzaludni. Polako sigurno, muškarčeve su usne 
prilazile sve bliže njenima, a malo po malo on ju je obarao pod 
sebe. 

Weiner je začuo zvuk otvaranja i zatvaranja vrata iza sebe, i 
okrenuo se. Ugledavši nepoznatog oficira, odbacio je djevojku i 
uspravio se. 

— Što ima da znači ovakvo upadanje... poručniče? — 
zapitao je, primjećujući epolete na ramenima oficira. — 
Smjesta napustite sobu. 

Tarzan nije artikulirano odgovorio, i dvoje u sobi zacćulo je 
tiho prijeteće režanje, koje se otelo s tih čvrstih stegnutih 
usnica — režanje koje je izazvalo drhtaj u tijelu djevojke a 
blijedilo na crvenom licu Švabe, koji je rukom posegao prema 
pištolju. Ali još dok je izvlačio oružje, Tarzan mu ga je oteo iz 
ruke i bacio ga kroz prozor, napolje u dvorište. Zatim je Tarzan 
stao leđima prislonjen uz vrata sobe i polako skinuo kaput 
uniforme. 

— Ti si kapetan Weiner — rekao je Nijemcu. 

— Što onda? zarežao je ovaj. 


— Ja sam Tarzan-majmun — odgovorio je čovjek-majmun. 
— Sada valjda znaš zašto sam došao. 

Dvoje ispred njega vidjelo je da je go ispod kaputa 
uniforme, kojega je bacio na pod, a zatim je kliznuo hitro iz 
hlača i stajao pred njima odjeven jedino svojom bedrenom 
pregačom. Sada ga je već i djevojka prepoznala. 

— Skidaj ruku s tog pištolja, — upozorio ju je Tarzan. Ruka 
joj je klonula. — A sada dođi ovamo! 

Ona se približila i Tarzan joj je oduzeo oružje i bacio ga 
kamo i prvo. Na spomen svoga imena Tarzan je primijetio 
bolesno blijedilo koje je prekrilo lice Švabe. Napokon je 
pronašao pravog čovjeka. Najzad će njegova družica biti 
djelomično osvećena — ali nikada osveta ne može biti potpuna. 
Život je prekratak, a Nijemaca ima previše. 

— Što hoćete od mene? — upitao je kapetan. 

— Platit ćeš životom za ono što si počinio u malom 
bungalovu u zemlji Wazirija — odgovorio je čovjek-majmun. 

Kapetan se počeo vrpoljiti i prijetiti. Tarzan je okrenuo ključ 
u bravi na vratima, a zatim bacio i ključ kroz prozor za 
pištoljima. Obratio se zatim djevojci. 

— Maknite mi se s puta — rekao je tihim glasom. — 
Tarzan-majmun sada će ubiti svoju žrtvu. 

Švaba je prestao da se pravi važan i počeo je da zaklinje. 

Kod kuće imam ženu i djecu — zavikao je. — Nisam ništa 
učinio. Ja sam samo ... 

— Ti ćeš samo sada umrijeti, kao što priliči takvima, — 
rekao je Tarzan — s krvlju na rukama i lažju na ustima. 

Krenuo je preko sobe prema krupnom kapetanu, koji je bio 
visok i snažan čovjek — bio je visok otprilike kao čovjek- 
majmun, ali mnogo teži. Shvatio je da mu niti prijetnje niti 
molbe neće pomoći i pripremio se na borbu, kao što se 
ukliješteni štakor bori za svoj život s manijakalnim bijesom, 
lukavošću i žestinom koju prvi zakon prirode poklanja mnogim 
zvijerima. 

Spustivši svoju bikovsku glavu, navalio je na čovjeka- 
majmuna, i njih dvojica su se sukobila usred sobe. Tu su sta- 
jali nekoliko časaka, grčevito se držeći teturajući, dok Tarzan 
nije uspio prisiliti svoga protivnika da se povuće, obarajući ga 


preko stola koji se srušio, raspadajući se u komade pod 
težinom dvaju teških tjelesa. 

Djevojka je stajala promatrajući bitku razrogačenim očima. 
Vidjela je kako se dva muskarca kotrljaju lijevo-desno po 
podu, i s užasom je slušala duboko režanje koje se culo s 
ustiju golog diva. 

Kapetan je pokušavao da dospije prstima do protivnikova 
vrata dok je, o užasu nad užasima, Berta Kircher vidjela da 
ovaj zubima traži Nijemčev vrat. 

Činilo se, da je i kapetan to primijetio, jer je udvostručio 
svoje napore da to izbjegne, i napokon je uspio da se prevrne 
povrh čovjeka-majmuna, i da mu se otme. Skočivši na noge 
potrčao je prema prozoru, ali je čovjek-majmun bio previše brz, 
i prije nego je bjegunac mogao skočiti preko prozorskog praga, 
teška mu je ruka pala na rame, trgla ga unatrag i bacila preko 
cijele sobe do suprotnog zid. Tarzan je poletio za njim, i još su 
se jednom uhvatili u koštac, udarajući jedan drugog strahovi- 
tim udarcima, dok kapetan prodornim glasom nije zavrištao: 

— Kamerad, kamerad! 

Tarzan je zgrabio čovjeka za gušu i izvukao svoj lovački 
nož. Kapetanova su leđa bila prislonjena uza zid, tako da je, 
iako su mu koljena popustila, stajao uspravno, jer ga je 
čovjek-majmun pridržavao. Tarzan je približio oštar vršak noža 
donjem dijelu Nijemčeva trbuha. 

— Ovako si ti ubio moju ženu — prošištao je strašnim gla- 
som — tako ćeš i ti umrijeti! 

Djevojka je zateturala. 

— Ah, bože, ne, ne! — viknula je. — Nemojte to! Vi ste 
previše hrabri, ne možete biti takva životinja! 

Tarzan se osvrnuo prema njoj. 


— Ne — rekao je — vi ste u pravu. Ja to ne mogu učiniti. 
Ja nisam Nijemac, — i on je podigao oštricu noža i sjurio je 
duboko u kapetana stavljajući krvavu tačku na Švabin 
posljednji krik: 


— Jato nisam učinio! Ona nije ... 

Zatim se Tarzan okrenuo prema djevojci i pružio ruku. 
— Dajte mi moj medaljon — rekao je. 

Ona je pokazala mrtvog oficira. 

— Ongaima. 


Tarzan ga je pretražio i pronašao medaljon. 

— A sada mi možete dati papire — rekao je djevojci. Ona 
mu je bez riječi pružila presavijene dokumente. 

Dugo vremena Tarzan je stajao promatrajući je, prije nego 
je opet progovorio. 

— I po vas sam došao — rekao je. — Bilo bi teško da vas 
odavde odnesem, pa sam namjeravao da vas ubijem, kao što 
sam se zakleo da ću pobiti cijeli vaš narod, ali vi ste bili u 
pravu kad ste rekli da nisam takva životinja da ubijam i žene. 
Nisam ni njega mogao ubiti onako kako je on ubio moju ženu, 
a ne mogu ubiti ni vas jer ste žena. 

Prišao je prozoru, podigao okvir i trenutak kasnije nestao je 
u noc. A tada je Berta Kircher hitro pristupila lješini na podu, 
uvukla ruku u unutrašnjost njegove bluze i izvukla odatle mali 
svežanj papira, koji je zatakla u pojas prije nego sto je prišla 
prozoru i pozvala u pomoć. 


kad govori krv 


TP gežntenajmutni sve se već gadilo. Imao je u svojim ru- 
kama njemačkog spijuna, Bertu Kircher, i ostavio je da prođe 
nekažnjena. Istina, ubio je kapetana Weinera, potporučnik von 
Goss je poginuo od njegovih ruku, i na sve je moguće načine 
dijelio osvetu njemačkim dvojnicima iz one čete koja je umo- 
rila, opljačkala i spalila Tarzanov bungalov u zemlji Wazirija. 
Samo je još jedan oficir ostao, s kojim je imao raščistiti račune, 
ali toga nije mogao naći. Još je on uvijek tražio poručnika 
Obergatza, premda uzalud, jer je nakon mnogo muka saznao 
da je čovjek poslan na neki specijalni zadatak, a da li u Africi 
ili u Evropi, Tarzan nije mogao ustanoviti, jer onaj, koji ga je o 
tome obavijestio, nije znao ili nije htio reći. 

Ali činjenica, da je dopustio svojim osjećajima da mu 
zaustave ruku onda kad je tako lako mogao maknuti s puta 
Bertu Kircher u hotelu u Wilhelmstalu, grizla je srce čovjeka- 
majmuna. Stidio se svoje slabosti, i kada je izručio papir, kojeg 
mu je ona dala, britanskom šefu štaba, bio je vrlo nezado- 
voljan samim sobom, premda su informacije iz tog dokumenta 
omogućile Britancima da spriječe jedan njemački bočni napad. 
A moguće je i to da je korijen njegovog nezadovoljstva ležao u 
tome, što je shvaćao da će i onda, ako opet bude imao istu 
priliku, opet oklijevati da ubije ženu, kao što je oklijevao i te 
noći u Wilhelmstalu. 

Tarzan je pripisivao tu slabost svojem životu pod ženska- 
stim utjecajima civilizacije jer je u dubini svog divljeg srca 
prezirao jednako civilizaciju kao i njene predstavnike — sve 
muškarce i žene civiliziranih zemalja svijeta. Uvijek je uspore- 
đivao njihove slabosti; poroke, hipokriziju, njihove male taštine 


s otvorenim, primitivnim običajima svojih divljih prijatelja iz 
džungle, ali neprestano se u tom istom velikom srcu protiv te 
mržnje borila druga moćna snaga — Tarzanova ljubav i 
vjernost prema prijateljima iz civilizirana svijeta. 

Čovjek-majmun, odgojen među divljim životinjama, teško je 
stvarao prijateljstva. Poznanika je imao na stotine, ali prijatelja 
vrlo malo. Međutim, za tih nekoliko, on bi nesumnjivo dao i 
život, kao sto bi ga i oni dali za njega. Ali nijedan od tih 
prijatelja nije se borio u britanskim snagama istočne Afrike i 
tako, promatrajući s odvratnošću i žalošću kako čovjek vodi 
okrutan i neljudski rat, Tarzan je odlučio da posluša neumorni 
poziv udaljene džungle, u kojoj je proživio svoju mladost. 
Nijemci su bili na bijegu, a rat u istočnoj Africi se već bližio 
kraju, i on je shvatio da njegove daljnje usluge neće biti od 
neke naročite važnosti. 

Budući da nije položio zakletvu da će vječno ostati u službi 
kralja, nije sada imao obaveze da se dalje zadržava ovdje, kad 
je nestalo njegove lične moralne obaveze, pa se isto tako 
tajanstveno, kao što se i pojavio prije nekoliko mjeseci, izgubio 
iz britanskog logora. 

Više nego jednom Tarzan se vraćao u primitivan život, ali 
onda bi se uvijek okretao opet natrag civilizaciji zbog ljubavi 
prema svojoj ženi, ali sada kad nje više nema, osjećao je da 
ovog puta zauvijek odlazi od ljudskih nevolja i da će živjeti i 
umrijeti kao zvijer među zvijerima, kao što je i proživio među 
njima svoj život od djetinjstva do zrelosti. 

Između njega i njegova odredišta ležala je besputna divljina 
nedotaknute prastare prašume, gdje će na mnogim mjestima 
njegova noga biti nesumnjivo prvi ljudski dodir s djevičanskim 
tlom. Ali to predviđanje nije nimalo smetalo Tarmanganija — 
što više to mu je budilo želje i nagonilo ga na pokret jer je u 
njegovim žilama bogato tekla ona plemenita krv, koja je veći 
dio zemaljske — površine učinila — pristupačnim ljudskoj 
civilizaciji. 

Pitanje, kako doći do vode i hrane, koje bi se činilo 
najvažnijim običnom čovjeku, koji bi namjeravao da krene na 
takav put, nije ni najmanje zabrinjavalo Tarzana. Divljina je 
bila njegovo prirodno boravište, a život u šumi mu je bio 
prirođen kao disanje. Kao sve druge životinje iz džungle mogao 


je namirisati vodu iz velike udaljenosti, i gdje bi smo vi li ja 
umrli od žeđi, čovjek-majmun će nepogrešivo izabrati tačno 
mjesto, gdje da kopa i nađe vodu. 

Nekoliko dana Tarzan je putovao zemljom, bogatom živo- 
tinjama i vodom. Kretao se polako, loveći ili pecajući ili opet 
svađajući se ili prijateljujući s drugim divljim stanovnicima 
džungle. Katkada se družio s malim Manuom, majmunom, koji 
je brbljao i psovao moćnog Tarmanganija, a zatim bi ga opet 
preplašenim glasom upozorio da se Hista, zmija, nalazi 
savijena u visokoj travi ispred njega. 

Kod Manua se Tarzan raspitao o velikim majmunima — 
Manganima — i majmun mu je rekao da ih vrlo malo stanuje u 
ovom dijelu džungle, a da se i to malo preselilo u ovom 
razdoblju godine, da lovi negdje dalje na sjeveru. 

— Ali tu je Bolgani — rekao je Manu. — Hoćeš li vidjeti 
Bolganija? 

Manuov ton je bio podrugljiv i Tarzan je znao da je to zato 
što mali Manu misli da se sva stvorenja na svijetu boje moćnog 
Bolganija, gorile. Tarzan je isprsio svoje moćne grudi i udario 
se po njima stegnutom šakom. 

— Ja sam Tarzan, — viknuo je — a dok je Tarzan još bio 
mali ubio je jednog Bolganija. Tarzan traži Manganije, koji su 
mu braća, ali Bolganija ne traži, pa neka se Bolgani čuva i 
neka se miče daleko s Tarzanova puta. 

To je ostavilo snažan utisak na malog Manua, majmuna, 
jer je u prirodi stanovnika džungle da se hvališu i da vjeruju 
hvalisanju. Tada je Manu odlučio da Tarzanu kaže nešto više o 
Manganima. 

— Oni se sele ovamo-onamo, — rekao je široko razmah- 
nuvši svojom smeđom rukom prvo prema sjeveru, zatim prema 
zapadu, a onda opet prema jugu. — Onamo — pokazao je na 
zapad, — ima mnogo plijena za njihov lov, ali između toga leži 
veliki prostor gdje nema hrane ni vode, pa zato moraju ići onim 
putem, — i opet je mahnuo rukom u polukrug, koji je poka- 
zivao Tarzanu veliki zaobilazak, koji su majmuni morali 
proputovati da dođu do svojih lovišta na zapadu. 

Taj put je bio dovoljno dobar za Manganije, koji su lijeni i 
ne mare mnogo brzo putovanje, ali za Tarzana je ravan put 
uvijek najbolji. On će prijeći preko pustinje i doći do dobrih 


lovišta za trećinu onog vremena, koje bi mu bilo potrebno da 
do tamo dođe obilazeći prvo na sjever, pa zatim na zapad. I 
tako je nastavio ravno prema zapadu, i prešavši lanac niskih 
planina došao na dohvat široke visoravni, pokrivene kamenjem 
i potpuno puste. U velikoj daljini vidio je drugi lanac planina, i 
znao je da se iza njih mora nalaziti lovište Manganija. Tamo će 
im se pridružiti i ostati neko vrijeme s njima prije nego nastavi 
put prema obali mora i maloj kolibi, koju je njegov otac 
sagradio kraj prirodne luke na samom rubu džungle. 

Tarzan je bio pun planova. Namjeravao je ponovo sagraditi i 
povećati kolibu u kojoj se rodio, napraviti skladišta gdje će 
veliki majmuni spremati hranu, kad je budu imali mnogo, da 
bi je imali onda kad dođu gladne godine — nijedan veliki 
majmun nikada nije ni sanjao da učini tako nešto. A pleme 
majmuna ostat će uvijek u blizini, i on će opet biti njihov kralj, 
kao što je bio nekada. Naučit će ih neke od boljih stvari što ih 
je saznao dok je živio među ljudima, ali poznavajući majmun- 
ski duh, kao što ga je samo on mogao poznavati, Tarzan se 
plašio da će sav njegov trud ostati uzaludan, 

Čovjek-majmun otkrio je da je zemlja kroz koju prolazi 
krajnje neprijazna, najsurovije tlo što ga je vidio u životu. 
Visoravan je bila ispresijecana čestim kanjonima, preko kojih 
je morao s ogromnim naporima satima prelaziti. Vegetacija je 
bila rijetka i blijedo-smeđe boje, što je cijelom krajoliku davalo 
vrlo sumoran izgled. Velike stijene nalazile su se u svim 
pravcima, dokle god dopire oko ležeći djelomično ukopane u 
gustu prašinu koja se dizala sa svakim Tarzanovim korakom. 
Sunce je nemilosrdno peklo iz vedra neba. 

Cijeloga dana Tarzan je mučno napredovao preko te mrske 
zemlje, i kada se sunce spustilo iza udaljenih planina na 
zapadu, činilo se da im nije ništa bliže prišao nego što je bio 
ujutro. Čovjek-majmun nije vidio nijednog znaka života, osim 
Ska, zlokobnog lešinara, koji ga je neumomo slijedio, sve od 
onog časa kad se uputio u tu ispečenu pustinju. 

Ni najmanji kukac, kojeg bi mogao pojesti, nije se pojavio 
da dade dokaza da ovdje postoji bilo kakav život, i Tarzan je 
umoran i žedan legao to veče da se odmori. Odlučio je sada da 
nastavi putovati za vrijeme noćne svježine, jer je shvaćao da 
čak i Tarzanova snaga ima granica, i da ondje gdje nema hrane 


koju bi mogao jesti i gdje nema vode, nikakve ih sposobnosti 
na svijetu ne mogu pronaći. Za Tarzana je bilo posve novo 
iskustvo, da vidi tako jalov i strašan kraj u svojoj ljubljenoj 
Africi. Čak je i Sahara imala svoje oaze, ali ovaj užasni svijet 
nije pokazivao da se u njemu nalazi barem kvadratni metar 
gostoljubiva tla. 

Ipak nije očajavao, nego je odlučio da nastavi dalje prema 
čudesnoj zemlji, o kojoj mu je pričao mali Manu, premda je bio 
siguran da će tamo stići presušen od žeđi i prazna želuca. I 
nastavio se tako probijati sve do zore, kada je ponovo osjetio 
potrebu da se odmori. Nalazio se na rubu jednog od mnogih 
strašnih kanjona, osmog kojeg je prešao. Strme strane 
kanjona bile bi neprelazne čak i potpuno odmornom čovjeku, 
dobro nahranjenom i napojenom, i prvi put, kad je pogledao 
dolje u ponor i zatim na suprotnu stranu kamo se mora 
popeti, Tarzanov duh su opsjele crne sumnje. 

Nije se bojao smrti. Dok mu je u duhu još uvijek bilo svježe 
sjećanje na njegovu umorenu družicu, gotovo je priželjkivao 
smrt, ali ipak u njemu je bio snažan onaj prastari instinkt 
samoodržanja, borbena snaga života, koja će ga neprestano 
podržavati u sukobu sa smrću, dok, boreći se do posljednjeg 
daška svoje snage, ne bude prevladan od više sile. 

Jedna sjena polako je preletjela po zemlji kraj njega, i 
podižući pogled, čovjek-majmun vidio je lešinara kako u 
širokom krugu obilazi oko njega. Mrki i uporni pratilac 
svakoga zla izazvao je čovjekov duh na obnovljenu odlučnost. 
Podigao se i približio rubu kanjona, a onda, okrećući lice gore 
prema grabežljivoj ptici, koja kruži, Tarzan je riknuo izazov 
velikih majmuna. 

— Ja sam Tarzan — viknuo je — gospodar džungle. 
Tarzan-majmun nije za lešinara. Vrati se Dangovu logu i hrani 
se ostacima hijenine hrane jer Tarzan neće ostaviti svoje kosti, 
da ih Ska glođe u ovoj praznoj pustinji smrti. 

Ali prije nego što je stigao do dna klanca ponovo je bio 
prisiljen da prizna da njegova velika snaga pomalo popušta, i 
kada je iscrpljeno klonuo u podnožju stijene i vidio pred sobom 
suprotni zid na koji se mora popeti, pokazao je ogoljene 
očnjake i zarežao. Cijeli sat ležao je odmarajući se u prohlad- 
noj sjeni u podnožju stijene. Oko njega vladala je posvemašnja 


tišina — tišina groba. Ni lepršanje ptica, ni zujanje kukaca, ni 
žurni trk guštera nije remetio ovu pogrebnu tišinu. Ovo je 
zaista bila dolina smrti. Tarzan je osjećao težak pritisak, koji 
zrači iz čitavog ovog strasnog mjesta, ali iskobeljao se na noge, 
stresavši se kao veliki lav, jer doista zar on jos uvijek nije 
Tarzan, moćni Tarzan-majmun? Da, a Tarzan će izdržati sve 
do posljednjeg kucaja svog divljačkog srca! 

Prešavši dno kanjona vidio je da nesto leži blizu podnožja 
stijene, kojom se približavao — nesto sto se isticalo u očitoj 
suprotnosti s okolinom, a ipak se činilo toliko dijelom mračnog 
prizora, kao da čovjek vidi kakvog glumca među kulisama 
dobro postavljene pozornice, i kao da želi podvući tu uspo- 
redbu, nemilosrdne zrake plamenog sunca probile su se preko 
ivice istočne stijene padajući poput reflektora na stvar sto leži 
u podnožju zapadne strane klanca. 

Kad se Tarzan približio vidio je izbijeljenu lubanju i kosti 
nekog ljudskog stvora, oko kojih su se nalazili ostaci odjeće i 
pojedini predmeti opreme, koji su dok ih je pretraživao ispunili 
čovjeka-majmuna radoznalošću takvih razmjera, da je načas 
zaboravio svoju vlastitu sudbinu razmišljajući o neobičnoj priči 
i davnoj tragediji koju pričaju ovi nijemi ostaci. 

Kosti su bile prilično očuvane i pokazivale su, da su lešinari 
vjerojatno očistili meso, budući da nijedna kost nije bila slo- 
mljena ni oštećena zubima kakve zvijeri. Ali predmeti opreme 
pružali su utisak velike starosti. Na tom zaštićenom mjestu, 
gdje nije bilo mrazeva i očigledno tek vrlo malo kiše, kosti bi 
mogle ležati stoljećima a da se ne raspadnu jer ovdje nije bilo 
drugih elemenata, koji bi ih mogli rastepsti ili poremetiti. 

Kraj kostura ležao je šljem od kovane mjedi i zarđali grudni 
oklop od čelika, dok se s druge strane nalazio dugi, ravni mač 
u koricama i starinska arkebuza. Kosti su pripadale nekom 
krupnom čovjeku, čovjeku neobične snage i vitalnosti, a 
Tarzan je znao da je morao biti takav, kad je uspio stići ovako 
daleko kroz afričke opasnosti, s ovako glomaznim a u isto 
vrijeme potpuno beskorisnim naoružanjem. 

Čovjek-majmun osjetio je duboko poštovanje prema tom 
bezimenom pustolovu iz davnih vremena. Kako je snažan i 
odlučan morao biti taj čovjek i kakva predivna priča o bitkama 
i kaleidoskopskim promjenama sudbine mora da je jednom 


bila zatvorena u toj izbijeljenoj lubanji! Tarzan se sagnuo da 
ispita ostatke odjeće koji su ležali oko kostiju. Sve čestice kože 
su nestale jer ih je nesumnjivo pojeo lešinar. Nije bilo čizama, 
ako ih je Covjek i imao, ali oko njega ležalo je raspršeno 
nekoliko kopći, koje su pokazivale da je većina njegove opreme 
bila od kože, dok mu se ispod kostiju jedne ruke nalazio 
metalni cilindar oko dva pedlja dugačak i možda tri prsta 
širok. Kad ga je Tarzan podigao, primijetio je da je debelo 
premazan lakom i da je izdržao dobro utjecaje vremena tako da 
je danas potpuno sačuvan i gotovo u istom onom stanju u 
kojem ga je njegov vlasnik ispustio, kada je zaspao svojim 
posljednjim dugim snom prije nekoliko stotina godina. 

Ispitujući taj cilindar, Tarzan je otkrio da mu se jedan kraj 
zatvara poklopcem, koji se može malim pritiskom odvrnuti i 
skinuti, a ispod njega pokazao se svitak pergamenta, koji je 
čovjek-majmun izvadio i rasprostro otkrivajući nekoliko listova 
požutjelih od starosti, gusto ispisanih sitnim rukopisom na 
jeziku, koji je Tarzan pogodio da je španjolski, premda ga nije 
mogao razumjeti. Na posljednjoj stranici nalazila se grubo 
nacrtana mapa, s brojnim oznakama, koje su nešto govorile, 
ali koje Tarzan nije mogao dešifrirati i sve je zajedno nakon 
kratkog istraživanja vratio u metalnu kutiju, zatvorio poklopac 
i upravo namjeravao baciti cilindar na zemlju kraj nijemih 
ostataka prijašnjeg posjednika, kada ga je neki hir 
radoznalosti nagnao da ga spusti u tobolac sa strijelama, 
premda, čineći to, mrko je pomislio da će možda stoljeća 
kasnije opet netko naići na prizor čovjeka, koji kraj svojih 
izbijeljenih kostiju drži ovaj isti mali metalni predmet. 

A tada, opraštajući se pogledom od starog kostura, Tarzan 
je odlučio da se uspne uz zapadnu stijenu kanjona. Polako i s 
mnogim odmorima vukao je svoje oslabljeno tijelo sve više i 
više. Često bi kliznuo unatrag od puke iscrpljenosti, i mogao je 
pasti vrlo lako na dno kanjona, da ga katkada nije spašavala 
gola sreća. Koliko mu je dugo bilo potrebno da se uspne uz taj 
strašni zid, nije ni sam znao, i kada se napokon privukao 
preko ruba klisure, legao je slab i pokušavajući da dođe do 
daha, previše izmoren da bi stao na noge ili da bi se makao i 
korak dalje od opasnog ruba ponora. 


Napokon se digao na noge, vrlo polako i s očiglednim 
naporom, kleknuvši prvo na koljena a zatim se podižući uvis, a 
ipak se njegova neukrotiva volja pokazala u naglom izravnja- 
vanju pleća, u odlučnom stresanju glave, kad je zateturao 
naprijed na nesigurnim nogama, da nastavi dalje svoju hrabru 
borbu za opstanak. Pretraživao je očima surov pejzaž ispred 
sebe, bojeći se da će ugledati znak još jednog kanjona znajući 
da bi to za njega značilo neizbježnu sudbinu. Zapadna su se 
brda sada približila, premda su se činila čudesno nestvarnim, i 
čovjek bi mislio da plesu na suncu, kao da mu se rugaju 
svojom blizinom u času, kada ih je iscrpljenost učinila zauvijek 
nepristupačnim. 

Tarzan je znao da se iza njih mora nalaziti plodno lovište, o 
kojem mu je pričao Manu. Čak ako ga u tome i ne spriječi 
kakav kanjon, Tarzanovi izgledi da pređe čak i najniže 
brežuljke, bili su vrlo maleni, ako uopće bude imao sreće da 
stigne do njihova podnožja, ali ako bi mu se na putu ispriječio 
još jedan kanjon, i ta nada bila je izgubljena. Iznad njega je još 
uvijek kružio lešinar, a čovjeku-majmunu se priviđalo da se 
zlokobna ptica spušta sve niže i niže, kao da u njegovom 
nesigurnom koraku vidi da se bliži kraj, ali još uvijek je Tarzan 
kroz svoje ispucane usne prema njoj izazivački režao. 

Tarzan-majmun prelazio je polako milju po milju, nošen 
pukom snagom volje, gdje bi slabiji čovjek već odavno legao na 
svaki pokret bila jedna mučna agonija, i najzad je njegovo 
napredovanje postalo praktički potpuno mehaničko — teturao 
je naprijed zatupljena daha koji je nosio u sebi jednu jedinu 
misao — naprijed, naprijed, naprijed! Brežuljke pred sobom 
vidio je sada samo kao nejasno ocrtane mrlje. Katkada bi 
zaboravio da su to bregovi, i katkada bi se nejasno upitao, 
zašto on mora trpjeti svu tu muku, naprežući se da dođe do 
njih — do tih neuhvatljivih bregova koji su neprestano 
izmicali. Uskoro ih je počeo mrziti i u poludeliriju njegova 
mozga oblikovala se halucinacija, da su te planine njemačke, 
da su upravo one ubile nekoga tko je njemu drag, nije se 
mogao više sjetiti koga, i da on sada progoni ta brda da ih 
poubija. 


Ta ideja koja se rađala sve jače u njemu, činilo se da mu 
daje novu snagu koja ga je ponovo oživjela, tako da neko 
vrijeme nije čak ni teturao, već je uporno napredovao uspravne 
glave. Jednom se spotakao i pao, a kad je pokušao ustati 
otkrio je da ne može — da je njegova snaga toliko iscrpljena da 
dalje može samo puzati na rukama i koljenima, i to samo 
nekoliko koraka, a da se onda ponovo mora spustiti i leći da se 
odmori. 

U jednom od tih sve češćih perioda potpune iscrpljenosti, 
čuo je lepet zlokobnih krila blizu iznad sebe. S preostalom 
snagom prevrnuo se na leđa, i vidio kako se Ska žurno podigao 
u zrak. Ugledavši to, Tarzanov se duh na trenutak razbistrio. 

— Zar je kraj zaista tako blizu? — pomislio je. — Zar 
lešinar zna da sam već skoro gotov, pa se usuđuje da se spusti 
na moju lešinu? 

A čak i tada mrki je smiješak dotakao natečene usne, kad 
je taj divlji mozak nadošao na jednu iznenadnu misao — 
lukavštinu divlje zvijeri u opasnosti. Sklopivši oči, prebacio je 
ruku preko njih da ih zaštiti od snažnog kljuna lešinara, a 
onda je legao vrlo mirno i čekao. 

Osjećao je kako ga to ležanje odmara, jer je sunce sada bilo 
pokriveno oblacima, a Tarzan je bio jako umoran. Plašio se da 
možda ne zaspe, a nešto mu je govorilo da se, ako se prepusti 
snu, neće nikada više probuditi, i tako je sve svoje preostale 
snage koncentrirao na jednu jedinu misao — da ostane budan. 
Nijedan mu se mišić nije pomakao, i lešinara Ska, koji je 
kružio iznad njega, postalo je jasno da je kraj došao, i da će 
najzad biti nagrađen za svoju dugu pratnju. 

Kružeći polako on se spuštao sve niže i niže prema čovjeku 
na samrti. Zašto se Tarzan ne miče? Da li ga je zaista 
prevladao iscrpljeni san, ili je lešinar zaista u pravu — da je 
smrt stigla to moćno tijelo? Da li se ogromno, divlje srce 
zauvijek umirilo? To bi bilo nezamislivo. 

Lešinar ispunjen sumnjama kružio je oprezno. Dva puta je 
gotovo dodirnuo velike, gole grudi, ali bi se onda opet odlučio 
na još jedan krug. Treći put njegove su kandže dotakle smeđu 
kožu. U tren oka, kao da je taj dodir zatvorio strujni krug u 
nepokretnom truplu, ono je smjesta oživjelo, nakon toliko duge 
nepokretnosti. Smeđa je ruka poput odapete strijele poletjela s 


Tarzanova čela, i prije nego što je lešinar mogao raširiti krila 
da poleti, nalazio se u stisku svoje žrtve, za koju je mislio da 
mu već pripada. 

Ska se borio, ali nije bio ravan Tarzanu, čak ni onda kad 
ovaj umire, i trenutak kasnije zubi čovjeka-majmuna stegli su 
se oko grla lešinara. Meso je bilo grubo i žilavo, neprijatna 
mirisa i još goreg okusa, ali bila je to hrana, krv je bila piće, a 
Tarzan je u srcu bio samo veliki majmun, a uz tojoši majmun 
koji osjeća da umire — umire od gladi i žeđi. 

Čak i ovako duhovno slab, kao što je bio, čovjek-majmun je 
još uvijek gospodario svojim apetitom. Jeo je štedljivo 
spremivši ostatak, a tada osjećajući da to sad može sa 
sigurnošću učiniti, legao je na bok i zaspao. 

Kiša koja je snažno udarila po njegovu tijelu probudila ga je 
i on je sjeo, sklopio ruke i uhvatio nekoliko dragocjenih 
kapljica i ubacio ih u presušeno grlo. Svaki put je uhvatio 
samo malo, ali i to je bilo dobro. Pojeo je nekoliko zalogaja 
mesa, i toga je zajedno s krvlju, kišnicom i snom, osvježilo 

Tada je opet vidio brežuljke, i oni su bili blizu, a premda 
nije bilo sunca, svijet je izgledao vedro i veselo jer je Tarzan 
znao da se spasio. Ptica koja ga je namjeravala proždrijeti i 
kiša koja je iznenada pala spasili su ga u onom trenutku kada 
se činilo da je smrt neminovna. 

Ponovo se nahranivši s nekoliko zalogaja neukusnog mesa 
lešinara, čovjek-majmun ustao je na noge osjetivši nešto od 
svoje prijašnje snage i čvrstim se korakom uputio prema 
obećanim brežuljcima koji su se primamljivo uzdizali ispred 
njega. Tama se spustila prije nego što je do njih stigao, ali on 
je nastavio putovati, dok pod svojim nogama nije osjetio kako 
se tlo strmo uzdiže, najavljujući da je stigao u podnožje 
planina, a tada je legao i čekao dok jutro ne pokaže najlakši 
prolaz u zemlju koja leži s druge strane brda. Kiša je prestala, 
ali nebo je još uvijek bilo oblačno, tako da ćak ni njegove oštre 
oči nisu mogle probiti tminu dublje od nekoliko koraka. Tu je i 
prespavao, nakon što se opet najeo ostacima Ska, dok ga 
jutarnje sunce nije probudilo dajući mu osjećaj snage i 
blagostanja. 


I napokon je dospio iz doline smrti, kroz bregove, sve do 
zemlje koja je bila lijepa poput kakvog parka, a bogata raznim 
životinjama. Ispod njega ležala je duboka dolina, kroz sredinu 
koje je gusta traka vegetacije označavala tok rijeke, a dalje 
preko rijeke pružala se prastara prasuma miljama i miljama 
da svrši u podnožju ogromnih, snijegom pokrivenih planina, 
Bila je to zemlja koju Tarzan nikada prije nije vidio, a nije bilo 
vjerojatno da je tu ikada stupila noga ijednog bijelog čovjeka, 
osim ako možda u davnim danima, nije onaj pustolov, čiji je 
kostur našao izbijeljen u kanjonu, prošao bas ovuda. 


tarzan i veliki majmuni 


TS je dana čovjek-majmun proveo odmarajući se i oporav- 
ljajući, jeo je voće i orahe i manje životinje koje su se dale 
najlakše uhvatiti, a četvrtoga dana krenuo je da istraži dolinu i 
da nađe velike majmune. U jednadžbi života, vrijeme je bilo 
nevažan faktor — Tarzanu je bilo svejedno da li će do zapadne 
obale doći za mjesec dana, za godinu ili tri godine. Sve vrijeme 
i cijela Afrika bili su njegovi. Njegova sloboda je bila apsolutna 
— posljednja veza što ga je vezivala uz civilizaciju i njene 
običaje zauvijek se presjekla. Bio je sam, ali nije bio osamljen. 
Veći dio svog života proveo je ovako, i premda ovdje nije bilo 
drugih pripadnika njegove vrste, on je neprestano bio okružen 
stanovnicima džungle, za koje nije bilo prezira u njegovim 
grudima, a vrlo ih je dobro poznavao. I najmanji među njima 
zanimali su ga, s mnogima od njih vrlo je lako sklapao prija- 
teljstva, među njima je bilo i njegovih nasljednih neprijatelja, 
čija je prisutnost pružala napetost tom životu koji bi inače 
mogao postati jednolik i dosadan. 

I tako se četvrtoga dana uputio da istraži dolinu i pronađe 
svoje majmune. Neko je vrijeme putovao prema jugu, kada je 
svojim oštrim nozdrvama osjetio miris čovjeka, i to Goman- 
ganija, crnog čovjeka. Bilo ih je mnogo, a s njihovim mirisom 
pomiješao se još jedan — miris ženke Tarmangani. 

Bacajući se s grane na granu, Tarzan se približavao osoba- 
ma, koje su ga uznemirile. Oprezno im je prišao s boka, ali ne 
posvećujući pažnje tome odakle puše vjetar jer je znao da ga 
ljudi sa svojim otupjelim čulima mogu primijetiti samo očima i 
ušima, i to tek onda kad je već razmjerno blizu. Da se želio 
prišuljati Numi ili Šiti, on bi ih obišao, sve dok se njegova žrtva 


ne bi našla ispred njega uz vjetar nastojeći tako da stekne sve 
prednosti do onog časa kad dođe nadohvat očiju ili ušiju 
zvijeri, ali Suljajući se do tog tupog stvorenja, čovjeka, Tarzan 
se približavao s prezrivom ravnodušnosšću, tako da je njegov 
dolazak zamijetila sva džungla — svi osim ljudi koje je vrebao. 

Iz guste krošnje velikog stabla promatrao je kako prolazi 
neugledna gomila Crnaca, od kojih su neki bili odjeveni u 
uniforme njemačkih urođeničkih trupa, drugi su nosili samo 
jedan jedini dio te uniforme, dok su se mnogi ponovo vratili 
jednostavnoj odjeći svojih predaka — koja se približava uglav- 
nom golotinji. S njima je bilo mnogo crnih žena, koje su se 
smijale i govorile, hodajući uz muškarce. Svi su muškarci bili 
naoružani njemačkim puškama i opremljeni njemačkim opasa- 
čima i municijom. 

Među njima nije bilo bijelih oficira, ali Tarzanu je ipak bilo 
jasno, da ti ljudi pripadaju nekoj njemačkoj urođeničkoj četi, i 
on je naslućivao da su pobili oficire i uputili se u džunglu sa 
svojim ženama, koje su možda čak ukrali iz nekog sela kroz 
koje su usput prošli. Bilo je očito da žele što dalje pobjeći od 
obale i da bez sumnje traže u ogromnoj unutrašnjosti neki 
besputni zakutak do kojeg se vrlo teško probiti i gdje mogu 
uspostaviti vladavinu nasilja između primitivno naoružanim 
stanovnicima, i da se pljačkajući, napadajući robeći, obogate 
dobrima i ženama na račun područja u kojem se budu 
nastanili. 

Između dvije crne žene marširala je vitka mlada djevojka. 
Bila je bez šešira, a njena je odjeća, koja je očigledno bila 
nekada elegantni jahaći kostim, sada je razderana i uneređena 
tužno visjela. Njen je kaput nestao, a suknja joj je bila napola 
zderana s tijela. Povremeno, bez ikakve očigledne provokacije, 
jedna bi je ili druga Crnkinja udarile ili grubo gurnule. Tarzan 
ih je promatrao kroz polusklopljene oči. Njegov prvi impuls bio 
je da skoči među njih i da otme djevojku iz njihovih okrutnih 
ruku. Smjesta ju je prepoznao, i samo je zbog toga još uvijek 
oklijevao. 

Što se tiče Tarzana-majmuna kakva se sudbina piše nepri- 
jateljskom špijunu? On sam nije u stanju da je ubije zbog 
urođene slabosti, koje mu ne dopušta da podigne ruku na 
ženu, ali to naravno ne treba da ima nikakve veze s onim što 


će joj možda drugi učiniti. Njena će sudbina biti sada bes- 
krajno strašnija nego brza i bezbolna smrt, koju bi joj nanio 
čovjek-majmun. Ali Tarzana to zanima samo utoliko, sto će 
čim strašniji svršetak njemačke špijunke biti to više u skladu s 
onim što svi oni zaslužuju. 

I tako je dopustio Crncima da prođu vodeći između sebe 
Bertu Kircher, ili barem dok posljednji ratnik, koji je prolazio, 
nije u njegovom mozgu probudio sjećanje na užitke jedne igre, 
koju je igrao za zabavu i sport u onim davnim danima, kada je 
Kulonga, sin Mbongin, bacio svoje nesretno koplje na Kalu, 
pomajku čovjeka-majmuna, i u kojoj je od onda postao još 
mnogo spretniji. 

Posljednji čovjek koji je s nekog razloga zaostao išao je 
gotovo stotinjak metara iza začelja čete. On se žurio da ih 
stigne, kad ga je Tarzan vidio, i dok je prolazio pod stablom, u 
kojem je čučao čovjek-majmun iznad puteljka, bešumna omča 
spretno je pala oko njegova vrata. Cijela je četa još uvijek bila 
na vidiku, i kada je preplašeni čovjek, izustio prodorni krik 
užasa, oni su se osvrnuli, i vidjeli njegovo tijelo kako se, kao 
nekom čarolijom, uzdiže ravno u zrak i nestaje u lisnatoj 
krošnji. 

Na trenutak Crnci su stajali paralizirani zaprepaštenjem i 
strahom, ali uskoro se krupni narednik Usanga, koji ih je 
vodio, snašao i krenuo puteljkom natrag trčeći i dozivajući 
druge da ga slijede. Puneći svoje puške u trku, Crnci su žurno 
pritrčali da pomognu svom drugu, i na Usanginu zapovijed 
raširili su se u strijelce i uskoro potpuno okružili stablo, u 
kojem je nestao njihov drug. 

Usanga je viknuo, ali nije dobio odgovora. Tada je krenuo 
polako naprijed s puškom na gotovs dovikujući u krošnju 
stabla. Nikoga nije vidio. Ništa se nije maklo. Krug se zatvorio, 
i pedeset je Crnaca pretraživalo krošnju svojim oštrim pogle- 
dima, ne bi li što ugledali. Što se dogodilo njihovom drugu? 
Vidjeli su ga kako se podigao u stablo, i od tog časa mnoge su 
oči bile prikovane na mjesto gdje je nestao a ipak od njega nije 
bilo ni traga. Jedan ili dvojica smionijih njegovih prijatelja 
dobrovoljno su se javili da se popnu na stablo i da pogledaju 
što je. Oni su se popeli i već nakon nekoliko časaka skočili 


opet na zemlju zaklinjući se da gore nema ni traga kakvom 
živom stvoru. 

Zbunjeni i već pomalo ispunjeni praznovjernim strahopo- 
čitanjem, Crnci su se polako povlačili s toga mjesta i osvrćući 
se plašljivo unatrag, mnogo se manje smijući, nastavili su 
svoje putovanje, sve dok otprilike jednu milju od mjesta gdje je 
njihov prijatelj nestao, oni koji su išli na čelu nisu vidjeli svog 
druga kako viri iza jednog stabla, tik ispred njih, malo po 
strani od staze. Dovikujući ostalima da su ga pronašli, potrčali 
su prema njemu, ali oni koji su prvi stigli do stabla iznenada 
su se zaustavili i ustukli dok su se njihove oči prestrašeno 
prevrtale gledajući čas ovamo čas onamo, kao da očekuju neku 
bezimenu prikazu da odnekud na njih skoči. 

Njihov užas nije bio bez osnova. Pribodena vrškom slom- 
ljene grane, glava njihovog druga nalazila se prislonjena uz 
stablo, tako da se činilo da gleda u njih s druge strane debla. 

Tada su mnogi od njih izrazili želju da krenu natrag tvrdeći 
da su sigurno uvrijedili nekog demona prašume, na čije su 
područje stupili bez njegova dopuštenja, ali Usanga je odbio da 
ih posluša uvjeravajući da ih, ako se vrate i ponovo padnu u 
ruke svojih okrutnih njemačkih gospodara, čeka neizbježno 
mučenje i smrt. Na kraju su njegovi razlozi prevladali, a 
stišana i preplašena grupa nastavila se kretati u zbijenim 
redovima, kao kakvo stado ovaca, sve dalje kroz dolinu, i sada 
se nitko više među njima nije usudio da zaostaje. 

Sretno je obilježje crnačke rase — obilježje koje im je zaje- 
dničko s malom djecom — da im duh rijetko ostaje potišten 
dulje vrijeme, nakon što neposredni uzrok potištenosti nestane 
i tako se jedno pola sata kasnije Usangina četa opet podala u 
dobrom raspoloženju i ponovo poprimila svoj prijašnji izgled 
bezbrižne vedrine. Upravo su se teški oblaci njihova straha 
polako raspršivali, kada ih je zavoj staze iznenada doveo na 
obezglavljeno tijelo njihovog nekadašnjeg druga, koje je ležalo 
tačno na njihovu putu, i oni su opet pali u ponor užasa i 
mračnih slutnji. 

Cijeli je događaj bio toliko neobjašnjiv i tajanstven, da 
među njima nije bilo nijednoga, koji bi u neprodornom mraku 
tog zlokobnog znaka mogao vidjeti kakvo logično rješenje ili 
utješno objašnjenje. Ono što se dogodilo jednome od njih, 


moglo je zateći svakog drugog. Ustvari oni su vjerovali da će im 
se to sigurno i dogoditi. Ako se takva stvar može desiti usred 
bijela dana, kakve ih sve strahote neće stići kada ih noć bude 
pokrila plaštem tame! Drhtali su, obuzeti tjeskobom. 

Bijela djevojka među njima nije kao ni oni imala mnogo 
više pojma sto se događa, ali ju je to mnogo manje dirnulo, 
budući da je nagla smrt bila najmilosrdnija sudbina koju je 
mogla očekivati. Dosada nije bila izložena ničem gorem osim 
sitnim okrutnostima žena, dok ju je, s druge strane, upravo 
prisutnost tih žena spasila od goreg postupka u rukama 
muškaraca — posebno u rukama surovog crnog narednika 
Usange. U četi se nalazila njegova vlastita žena — pravi div, 
muškobanja u pravom smislu riječi — i ona je očigledno bila 
jedini stvor na svijetu, pred kojim Usanga ima straha. Pa iako 
je ta žena bila posebno okrutna prema djevojci, ona je ipak 
vjerovala da joj je to jedina zaštita od pokvarenog crnog 
tiranina. 

Kasno poslijepodne četa je dospjela do malog sela slamom 
pokrivenih koliba, okruženog palisadom, na jednoj čistini u 
džungli, stanovnici su izašli napolje, i Usanga je prišao s dva 
svoja ratnika da bi vodio pregovore s poglavicom. Doživljaji 
toga dana toliko su potresli živce crnog narednika, da je radije 
pregovarao s tim ljudima nego da njihovo selo osvoji na silu, 
čemu bi inače po svojoj prirodi bio skloniji. Ali sada se u 
njemu rodilo nejasno uvjerenje da nad tim dijelom džungle 
drže stražu oči moćnog demona koji koristi svoju čudotvornu 
snagu da nanosi zlo onima koji ga vrijeđaju. Usanga je prvo 
htio da sazna, u kakvim odnosima stoje stanovnici ovoga sela s 
tim krvožednim bogom, i ako im je sklon, Usanga je odlučio da 
bude vrlo pažljiv, i da postupa prema njima s ljubaznošću i 
poštovanjem. 

U razgovorima došlo je na vidjelo da seoski poglavica ima 
hrane, koza i peradi, i da će im sve to dragovoljno staviti na 
raspolaganje uz pravu odštetu, ali kako se u ime odštete težilo, 
da se crna četa rastane s mnogim dragocjenim puškama i mu- 
nicijom, pa čak i sa samom odjećom Usanga je počeo shvaćati 
da će na koncu konca ipak biti prisiljen da se upusti u bitku 
da bi došao do hrane. 


Prijedlogom jednog od njegovih ljudi došlo se ipak do 
sretnog rješenja — da vojnici idućeg dana pođu u lov i da love 
za selo vraćajući im koliko god mogu više svježeg mesa, kao 
uzdanje za njihovo gostoprimstvo. Poglavica se s time složio 
određujući vrstu i količinu divljači koja se mora vratiti za 
brašno, koze i perad, a stanoviti broj njegovih koliba stavit će 
se na raspolaganje posjetiocima. Nakon jednoga sata ili čak 
više tih sitničavih pregovora, na kraju su se dogovorili oko svih 
pojedinosti i posjetioci su usli u selo gdje su im bile određene 
kolibe. 

Berta Kircher našla se sama u kolibici, uz samu palisadu 
na svršetku ulice koja je vodila kroz selo, i premda nije bila niti 
vezana a niti stavljena pod stražu, Usanga ju je uvjerio da ne 
može nikako pobjeći iz sela a da u džungli ne naleti gotovo 
sigurno na kakvu smrtnu opasnost, jer je ovdje džungla kako 
su stanovnici sela izjavili puna lavova koji su posebno veliki i 
krvožedni. 

— Budi dobra prema Usangi — zaključio je on — i ništa ti 
se loše neće dogoditi. Ja ću se vratiti, da te posjetim nakon što 
drugi zaspu. Budimo prijatelji. 

Kad je taj grubijan otišao, djevojčino se tijelo zatreslo 
grčevitom jezom i ona je klonula na pod kolibe pokrivši 
rukama lice. Shvatila je sada zašto Usanga nije odredio da je 
čuvaju žene. Lukavi Usanga tako je skovao svoj plan. Ali zar 
neće njegova žena posumnjati i pogoditi neke od njegovih 
namjera? Ona nije bila glupa, a osim toga nadahnuta gotovo 
ludom ljubomorom ona je uvijek tražila kakvu izliku da se 
iskali na svom crnom gospodaru. Berta Kircher je znala da je 
samo ona može spasiti, i da će je doista i spasiti, samo kad bi 
je nekako o svemu tome mogla obavijestiti. Ali kako? 

Ostavljena nasamo prvi put nakon prethodne noći, daleko 
od očiju onih koji su je zarobili djevojka je smjesta iskoristila 
priliku, da bi se uvjerila da su dokumenti koje je uzela s lešine 
kapetana Fritza Weinera još uvijek na sigurnom mjestu 
ušiveni u njenom donjem rublju. 

Ali jao! Od kakve joj koristi ti dokumenti sada mogu biti, i 
što sada vrijede njenoj ljubljenoj zemlji? Ali navika i vjernost 
bile su toliko snažne u njoj, da se ona još uvijek nadala da će 


na kraju ipak uspjeti da preda taj dragocjeni svežanj svome 
pretpostavljenom. 

Činilo se da su urođenici zaboravili da ona postoji. Nitko 
nije prilazio njenoj kolibi, pa joj ćak nisu donijeli ni hrane. 
Čula ih je na suprotnom kraju sela kako se smiju i viču, i 
znala je da se oni sada goste hranom i urođeničkim pivom — a 
ta je spoznaja samo uvećavala njen strah. Kako je strašno biti 
zatvorenik u urođeničkom selu u srcu neistraženog područja 
središnje Afrike — jedina bijela žena u gomili pijanih Crnaca! 
Sama ju je ta pomisao užasavala. A ipak nalazila je slabašnu 
utjehu u činjenici, da je do sada nitko nije napastovao — 
utjehu, da su je možda zaboravili, i da će se uskoro svi toliko 
beznadno opiti da će postati bezopasni. 

Noć se spustila, a još uvijek nitko nije dolazio. Djevojka se 
pitala, da li bi se mogla usuditi, da potraži Naratu, Usanginu 
ženu jer Usanga možda neće zaboraviti obećanje da će se 
kasnije vratiti. Nitko nije bio u blizini, kada je izašla iz kolibe i 
uputila se prema onom dijelu sela gdje su se Crnci veselili, 
slavili i pijančevali oko vatre. Kad se približila, vidjela je 
stanovnike sela i njihove goste kako u velikom krugu čuče oko 
velike vatre, ispred koje jej pola tuceta golih ratnika skakalo i 
previjalo se, udaralo nogama o zemlju, plešući neki groteskni 
ples. Zdjele hrane i tikvice pića dodavale su se u gledalištu iz 
ruke u ruku. Prljave ruke su se zabadale u zdjele s hranom, a 
zgrabljeni komadi mesa gutali su se tako pohlepno, da bi 
čovjek mogao pomisliti da je cijelo to društvo na rubu smrti od 
gladi. Prinosili su tikvice ustima, i pivo im se prolijevalo po 
bradama, sve dok im kakav pohlepni susjed ne bi zgrabio tik- 
vicu iz ruku. Posljedice pića postajale su sada sve vidljivije, i 
uskoro su se svi počeli predavati potpunom i divljem zaboravu. 

Kad se djevojka približila sklanjajući se u sjene koliba tra- 
žeći Naratu, iznenada ju je primijetila jedna Crnkinja, koja je 
stajala na rubu gomile — ogromna ženetina koja se vičući 
podigla i krenula prema njoj. Po njenom izgledu djevojka je 
pomislila da je žena namjerava doslovno rastrgati u komade. 
Žena je napala tako neočekivano i divlje, da djevojka nije bila 
na to pripravna i tko zna što bi se dogodilo, da se iznenada nije 
umiješao jedan ratnik. A tada je Usanga, primijetivši prekid 
gozbe, doletio do nje ispitujući je: 


— Što hoćeš — vikao je — hrane i pića? Dođi ovamo sa 
mnom! — ion ju je obgrlio rukom i povukao prema krugu. 

— Ne! — viknula je ona — hoću da vidim Naratu. Gdje je 
Na- ratu? 

Činilo se da je to na trenutak otrijeznilo Crnca koji kao da 
je čas prije bio privremeno zaboravio svoju bolju polovicu. 
Bacio je oko sebe hitri preplašeni pogled, a onda kad se 
očigledno uvjerio da Naratu nije ništa primijetila, naredio je 
onom ratniku koji je još uvijek obuzdavao razbješnjelu Crnicu 
ne dopuštajući joj da priđe bijeloj djevojci, da odvede bjelkinju 
u njenu kolibu i da ostane tamo da je čuva. 

Nakon što je prije svega zgrabio za sebe tikvicu piva, ratnik 
je pokretom pokazao djevojci da krene ispred njega i tako je 
ona pod stražom dosla do kolibe, a momak je čučnuo tik pred 
vrata gdje je neko vrijeme posvetio svu svoju pažnju tikvici. 

Berta Kircher sjela je uz suprotnu stijenu kolibe očekujući 
sudbinu koja joj predstoji. Nije mogla spavati jer joj je duh bio 
ispunjen ludim planovima o bijegu, premda je svaki od tih 
planova morala odmah odbaciti kao nemoguć ili nepraktičan. 
Pola sata kasnije nakon što ju je ratnik vratio u zatvor, on je 
ustao i ušao u kolibu gdje je pokušao da stupi s njom u 
razgovor. Pipajući u tamnoj unutrašnjosti kolibe, oslonio je 
svoje kratko koplje o zid i sjeo pokraj nje, i dok je govorio, 
primicao joj se sve bliže i bliže, dok je najzad nije dotakao 
ispruženom rukom. Uvlačeći se u se, ona se trgla. 

— Ne dotiči me! — viknula je. — Reći ću Usangi, ako me ne 
budeš pustio na miru, a ti znaš što će ti on učiniti. 

Čovjek se samo pijano nasmijao, i pružajući ruku, zgrabio 
je i privukao k sebi. Ona se trzala i glasno vikala dozivajući 
Usangu, i u istom trenutku ulaz u kolibu zamračio se zakriven 
pojavom čovjeka. 

— Što se tu događa? — povikao je pridošlica dubokim 
glasom koji je djevojka smjesta prepoznala jer je pripadao 
crnom naredniku. On je došao, ali da li će joj zbog toga biti 
išta bolje? Ona je znala da joj ništa neće pomoći, osim ako se 
ne uspije okoristiti Usanginim strahom od njegove žene. 

Kad je Usanga vidio što se događa, izbacio je ratnika iz ko- 
libe i naredio mu da se izgubi, a kad je momak mrmljajući i 
prigovarajući nestao, narednik se približio bijeloj djevojci. Bio 


je vrlo pijan, toliko pijan da je ona nekoliko puta uspjela da 
mu izbjegne i dva put ga je tako žestoko gurnula da je on 
posrnuo i pao. 

On se na kraju razbjesnio i jurnuo na nju zgrabivši je 
svojim dugim rukama. Udarajući ga po licu stegnutim šakama, 
pokusala je da se obrani i da ga otjera. Prijetila mu je bijesom 
Naratu, a na to je on promijenio svoju taktiku i poćeo da je 
moli, i dok je s njom raspravljao obećavajući joj sigurnost i na 
kraju krajeva čak i slobodu, ratnik kojega je on izbacio iz 
kolibe do te turao je do kolibe u kojoj je stanovala sama 
Naratu. 

Usanga, otkrivši da su njegove molbe i obećanja isto tako 
uzaludni kao i prijetnje, izgubio je strpljenje, a i glavu, grubo je 
zgrabio djevojku, ali u tom trenutku u kolibu je provalio 
bjesomučni demon ljubomore. Stigla je Naratu. Udarajući 
nogama, grebući, mašući rukama, grizući, ona je ubrzo 
stjerala preplašenog Usangu u red, i bila je toliko opsjednuta 
željom da kazni nevjernog gospodara i muža, da je potpuno 
zaboravila na objekt njegove nevjere. 

Berta Kircher ju je čula kako vrišti tjerajući niz seosku 
ulicu Usangu, i drhtala je od pomisli, što će joj ovo dvoje 
učiniti jer je znala da će najkasnije sutra Naratu na njoj 
iskaliti ljubomornu mržnju, nakon što izdovolji svoj prvi bijes 
na Usangi. 

Nije prošlo ni nekoliko časaka od trenutka kad su ovo dvoje 
otišli, a ratnik koji ju je prije čuvao se vratio. Pogledao je u 
kolibu, a zatim ušao. 

— Nitko me sada neće spriječiti, bijela ženo — zarežao je i 
poletio prema njoj. 


Tarzan-majmun sladeći se sočnom butinom Bare, jelena, 
nejasno je bio svjestan, da mu duša nije spokojna. Morao je po 
svemu sudeći biti u miru sa samim sobom i sa cijelim svije- 
tom. Ta zar nije u svom rodnom kraju, okružen mnogobrojnom 
divljači i zar mu u rukama nije njegova najmilija hrana kojom 
upravo puni svoj gladni želudac? Ali Tarzana-majmuna 
progonila je slika male mlade djevojke koju guraju i tuku 


Crnkinje, i u mašti je vidio kako ona sada sjedi ulogorena u 
ovoj divljoj zemlji, kao zatvorenik između Crnaca dezertera. 

Zasto mu je bilo tako teško da se sjeti, da je ona naprosto 
mrska Švabica i odvratna špijunka? Zašto se njegovoj svijesti 
Uvijek nameće činjenica da je ona žena? On ju je mrzio, kao 
što mrzi cijeli njen narod, i sudbina koja je sigurno očekuje 
nije ništa strašnija od onoga što svi pripadnici njene vrste 
zaslužuju. 

Ta stvar je riješena, i Tarzan je odlučio da misli na druge 
stvari, a ipak se slika nikako nije gubila iz njegove glave — 
javljala se uvijek nanovo, sa svim detaljima, i uznemirivala ga. 
Počeo se pitati što oni s njom rade i kamo je vode. Jako se 
stidio samoga sebe, kao i onda, nakon onog slučaja u Wilhelm - 
stalu kada mu je njegova slabost dopustila da poštedi spijun- 
kin život. Zar će opet biti tako slab? Ne! 

Spustila se noć i on se smjestio u prostranim rašljama 
stabla da se odmori do jutra, ali nikako nije mogao zaspati. 
Umjesto toga pred njim se neprestano javljala vizija bijele 
djevojke, koju crne žene tuku, a onda opet slika te iste 
djevojke, izložene milosti i nemilosti ratnika, negdje u tamnoj i 
neprijaznoj džungli. 

S gnjevnim režanjem prezirući samoga sebe, Tarzan je 
ustao, stresao se, i skočio sa svoga stabla na susjedno, i tako 
kroz niže katove džungle slijedio je trag koji je toga 
poslijepodneva Usangina četa ostavila za sobom. Nije imao 
nimalo poteškoća, budući da je četa slijedila dobro ugaženu 
stazu, i kada su njegove izoštrene nozdrve negdje oko ponoći 
namirisale miris sela, naslutio je da je njegov cilj blizu i da će 
uskoro pronaći onu koju traži. 

Šuljajući se tiho, kao što se šulja Numa kad vreba opreznu 
žrtvu, Tarzan se bešumno kretao oko seoske ograde oslušku- 
jući i njušeći. U pozadini sela otkrio je stablo, koje je svoje 
grane širilo preko ograde, i trenutak kasnije tiho se spustio u 
selo. 

Od kolibe do kolibe tražio je oštrim ušima i nozdrvama neki 
trag koji bi mu pokazao gdje se nalazi djevojka, i najzad, 
nejasan i gotovo uništen mirisom Gomanganija, otkrio je njen 
miris koji se poput nekakve nježne maglice obavijao oko male 
kolibe. Selo je sada bilo tiho jer su posljednji ostaci hrane i 


piva bili pojedeni, a Crnci su ležali u kolibama, otupjeli od 
sitosti, ali svejedno Tarzan nije proizvodio ni najmanji šum, 
kojeg bi čak i najtrezniji među njima mogao cuti. 


Tarzan pristupi bliže i nagne se da ispita — bilo je to mrtvo 
tijelo golog ratnika iz čijih grudi je virilo koplje... 


Prišao je ulazu u kolibu i osluškivao. Iznutra se nije čuo 
nikakav zvuk, pa čak ni tiho disanje kakva stvorenja, a ipak je 
Tarzan bio siguran da je djevojka ovdje bila i da je možda ćak i 


sada tu, pa je usao unutra kliznuvši u kolibu tiho poput 
bestjelesnog duha. Načas je nepokretno stajao u kolibi osluš- 
kujući. Ne, unutra nije bilo nikoga, u to se sada on uvjerio, ali 
svejedno se dao na istraživanje. Kad su mu se oči privukle na 
dublju tamu u kolibi, jedan oblik privukao je njegovu pažnju. 
Uskoro je razabrao da je to ljudsko tijelo, koje se ocrtava na tlu 
ležeći na leđima. 

Tarzan je pristupio bliže i nagnuo se da ga ispita — bilo je 
to mrtvo tijelo ratnika iz čijih grudiju je virilo kratko koplje. 

Zatim je Tarzan pažljivo pretražio svaki kvadratni centime- 
tar poda i onda se opet vratio tijelu, gdje se sagnuo i pomirisao 
držak oružja koje je ubilo Crnca. Lagani smiješak dotakao je 
njegove usne, i on je kratko mahnuo glavom — Tarzan je 
razumio što se tu dogodilo. 

Brza pretraga cijeloga sela uvjerila ga je da je djevojka 
pobjegla i osjećaj olakšanja pojavio se u njemu kada je saznao 
da je nije zadesilo nikakvo zlo. Da je njen život u jednakoj 
opasnosti u divljoj džungli kamo mora da je pobjegla — nije 
mu uopće padalo na pamet, kao što bi se toga smjesta sjetili vi 
ili ja, budući da Tarzanu džungla nije bila nimalo opasno 
mjesto — on je smatrao da je čovjek u njoj sigurniji nego u 
Parizu ili Londonu po noći. 

Ponovo se popeo među stabla i prešao preko palisade, kada 
je jedva čujno do njegovih ušiju iz velike daljine dopro stari 
poznati zvuk. Držeći lagano ravnotežu na grani, koja se 
ljuljala, on je stajao poput kakve elegantne statue prašumskog 
boga napeto slušajući. Nekoliko časaka je tako mirovao, a tada 
se s njegovih usana izvio dugi, tajanstveni krik majmuna, koji 
se obraća drugome majmunu, i on je poletio kroz džunglu 
prema glasu čovjekolikih majmuna ostavljajući iza sebe 
probuđeno i preplašeno selo sujevjernih Crnaca, koji će 
zauvijek nakon toga povezivati taj sablasni krik s nestankom 
bijelog zatvorenika i smrću njihovog ratnika. 


Berta Kircher brzajući kroz džunglu duž duboko ugažene 
staze divljači mislila je samo kako da se što više udalji od sela 
prije nego što svane i krenu za njom u potjeru. Kamo je isla, to 


nije znala, niti joj se činilo jako važnim, budući da je očekivala 
da će je smrt zateći prije ili kasnije. 

Sreća joj je te noći bila naklona jer je neozlijeđena prošla 
kroz područje koje je možda najdivljije i najgušće napućeno 1a- 
vovima u cijeloj Africi — prirodno lovište koje bijeli čovjek još 
uvijek nije otkrio, gdje antilope i zebra, žirafa i slon, bizon i no- 
sorog, i drugi biljožderi središnje Afrike nesmetano žive, progo- 
njene samo svojim prirodnim neprijateljima, velikim mačkama 
koje vrebaju ovdje na laki plijen, imune od pušaka lovaca na 
veliku divljač, tako da je cijelo to područje vrvjelo životom. 


Bježala je možda jedan sat ili dva, kad je njenu pažnju 
privukao šum životinja koje se kreću, mrmljaju i reže u velikoj 
blizini. Uvjerena da je prevalila dovoljnu udaljenost, da ujutro 
krene s velikom prednošću pred progoniteljima, prije nego oni 
otkriju njen trag, a plašeći se nepoznatih životinja pred sobom 
popela se na neko veliko stablo, s namjerom da ostatak noći 
provede na tom mjestu. 


Tek što je dospjela do sigurne i udobne grane, otkrila je da 
stablo stoji na rubu male čistine, koju je od njenih očiju do 
tada skrivala gusta šikara, što raste nisko uz tlo, i istovremeno 
je vidjela kakve su se to životinje pred njom glasale. 


U sredini čistine ispod sebe, potpuno jasno na sjajnoj 
mjesečini, ugledala je dvadeset golemih čovjekolikih majmuna 
— krupnih dlakavih momaka kako stoje na stražnjim nogama, 
tek rijetko se pomažući prstima ruku. Mjesečina im je odblje- 
skivala od sjajnog krzna, a gusta je dlaka srebrnasto sivih 
vrhova odražavala takav sjaj, da su užasna stvorenja izgledala 
gotovo veličanstveno. 


Djevojka ih je promatrala samo nekoliko trenutaka, a već 
se maloj četi pridružila još jedna; malo zatim i drugi pojedinci i 
grupe, dok se pred njom na mjesečini nije skupilo dobrih 
pedesetak velikih životinja. Među njima je bilo i mlađih, a 
nekoliko se potpuno malih priljubilo čvrsto uz dlakava pleća 
svojih matera. Uskoro se grupa razdijelila tako da je oblikovala 
krug oko malog brežuljka zemlje, utabanog vrha, u sredini, 
čistine. Oko tog humka vrlo blizu čućale su tri stare ženke 
naoružane kratkim teškim toljagama kojima su uskoro počele 


udarati po utabanom zemljanom vrhu humka proizvodeći 
mukli zvuk što je nadaleko odjekivao a odmah zatim drugi su 
se majmuni nemirno, počeli uokolo pomicati miješajući se 
besciljno jedan s drugim kao da se to pomiče kakva masa 
velikih crnih crvi. 


Isprva je udaranje u bubanj raslo polako i odmjereno, ali se 
zatim smirilo u teškom ujednačenom ritmu, po kojemu su 
majmuni tapkali ljuljajući se uokolo humka. Tada se masa 
razdijelila u dva kruga, od kojih je vanjski bio sastavljen od 
ženki i vrlo mladih majmuna, dok su se zreli mužjaci našli u 
unutarnjem krugu. Vanjski se krug prestao micati i čučnuo je 
na zemlju, dok su se mužjaci sada polako kretali u krugu 
usred kojega se nalazio bubanj, i to svi u istom smjeru. 


U tom trenutku do ušiju djevojke dopro je iz pravca sela 
jedva čujan zvuk koji je nalikovao na neki neobičan visok krik. 
Krik je na majmune ostavio utisak gotovo električnog šoka — 
oni su se prestali kretati zastali su na trenutak u stavu 
napetog osluškivanja, a tada je jedan mužjak, krupniji od svo- 
jih drugova, podigao lice k nebu i glasom, koji je u djevojčinom 
malenom tijelu izazvao tjeskobno drhtanje, odgovorio udalje- 
nome kriku. 


Bubnjari su se odmah zatim opet dali na bubnjanje i spori 
se ples nastavio. U divljačkoj ceremoniji bilo je stanovitih 
draži, koje je djevojka fascinirano promatrala, i kako se činilo 
malo vjerojatnim da će je otkriti, mislila je da može mirno 
ostati preko noći na svom stablu i dati se u bijeg tek onda 
kada joj svjetlost dana bude pružila razmjerno veću sigurnost. 


Uvjerivši se ponovo da se svežanj papira nalazi na sigur- 
nom mjestu, uznastojala se smjestiti u što udobniji položaj 
među granama, odakle će moći da promatra neobičnu ceremo- 
niju na čistini ispod sebe. 


Prošlo je pola sata, a za to vrijeme bubnjanje bubnja poste- 
peno je raslo. Sada je veliki mužjak koji je odgovorio na 
udaljeni poziv skočio iz unutrašnjeg kruga plesača, da zapleše 
sam između bubnjara i drugih majmuna. Skakao je, da zatim 
odmah čučne, pa opet skoči, čas režeći i mumljajući, čas podi- 
žući opet svoje strašno lice prema Gorou, mjesecu, i udarajući 


se u dlakave grudi ispustao je prodorni vrisak — da je djevojka 
nešto o tome znala, prepoznala bi u tom vrisku izazov mužjaka 
velikih majmuna. 


Stajao je tako u punom sjaju velikog mjeseca, nepokretan 
nakon što je kriknuo posljednji od svojih sablasnih izazova, 
uokviren prastarom džunglom i redovima majmuna, slika i 
prilika divljine i snage, moćni misšićavi Herkul iz praskozorja 
života — kad iznenada, tik iza sebe, djevojka začu odgovarajući 
krik, i trenutak kasnije ugleda gotovo golog bijelog čovjeka, 
koji je skočio s obližnjeg drveta na čistinu. 


U istom času majmuni su se pretvorili u krdo bijesnih 
zvijeri, koje reže i frkću. Berti Kircher zastao je dah. Kakav je 
to manijak koji se usuđuje približiti ovim strašnim stvorenjima 
na njihovom vlastitom terenu, sam protiv pedeset? Vidjela je 
figuru smeđe kože okupanu mjesečinom kako korača ravno 
prema razbješnjelom krdu. Vidjela je pravilnost i njegove 
prekrasne razmjere, a tada ga je prepoznala. Bio je to isti 
čovjek, kojeg je vidjela kako odnosi majora Weinera, iz štaba 
generala Krauta, isti onaj koji ju je spasio od Nume lava, isti 
kojega je oborila drškom svoga pištolja i pobjegla mu kad ju je 
htio odvesti natrag njenim neprijateljima, isti onaj koji je ubio 
kapetana Fritza Weinera, a poštedio njen život one noći u 
Wilhelmstalu. 


Ispunjena strahom i fascinirana promatrala ga je kako se 
približava majmunima. Čula je kako iz njegova grla izlaze 
čudni zvukovi — zvukovi jednaki onima kojim su se glasali 
majmuni — i premda je jedva mogla vjerovati svojim vlastitim 
ušima, shvatila je da to bogoliko stvorenje razgovara sa 
životinjama na njihovom vlastitom jeziku. 


Tarzan se zaustavio tik pred ženkama u vanjskom krugu. 

— Ja sam Tarzan-majmun — viknuo je. — Vi me ne po- 
znajete jer pripadam drugom plemenu, ali Tarzan vam dolazi u 
miru, ili dolazi da se bori — kako god vi hoćete. Tarzan će 
razgovarati s vašim kraljem. 


Izgovarajući to, probio se pravo kroz ženke i omladinu koja 
su se sada pred njim razmaknule, ostavljajući uski prolaz kroz 
koji je krenuo pravo prema unutarnjem krugu. 


Ženke i djeca su režala i kostriješila se dok je prolazio 
između njih, ali niko ga nije sprečavao, i tako je stigao do 
unutarnjeg kruga mužjaka. Ovdje su mu zaprijetili ogoljeni 
očnjaci i strasne iskežene njuške koje su režale. 


— Ja sam Tarzan — ponovio je. — Tarzan dolazi da pleše 
dum-dum sa svojom braćom. Gdje vam je kralj? 


I opet je krenuo naprijed, a djevojka na stablu pritisla je 
dlanove na lice, dok je razrogačenih očiju promatrala luđaka, 
koji ravnodušno ide ususret strašnoj smrti. Svakog časa oni će 
skočiti na njega, razdrijeti u paramparčad to savršeno tijelo, 
dok od njega ne ostane ni kosšćice! Ali se krug opet razdvojio, 
pa iako su majmuni rikali i prijetili, nisu ga napali i čovjek je 
napokon stao u središnji krug, blizu bubnja, suočivši se s 
velikim kraljem majmuna. 


Čovjek je opet progovorio: 

— Ja sam Tarzan-majmun — viknuo je. — Tarzan dolazi 
da živi sa svojom braćom. On dolazi u miru i hoće da živi u 
miru, ili će ubijati. Ali on je došao i on će ovdje ostati. Što 
hoćete, da Tarzan u miru pleše dum-dum sa svojom braćom, 
ili da Tarzan prvo ubija? 


— Ja sam Golat, kralj majmuna — zavrištao je veliki 
mužjak. — Ubiti! Ubiti! Ubiti! 
S iznenadnim krikom navalio je na Tarzana. 


S mjesta, odakle je djevojka promatrala, činilo se da je 
čovjek-majmun potpuno nespreman za napad, i ona je 
očekivala, da će ga prvi juriš oboriti i uništiti. Veliki je majmun 
već bio gotovo na njemu ispruživši svoje ogromne ruke da 
stegne Tarzana prije nego što se makne. Ali kada se Tarzan 
pomakao njegova je brzina mogla postidjeti i samu Aru, mu- 
nju. Kao što Hista zmija, izbacuje svoju glavu, tako je poletjela 
naprijed lijeva ruka čovjeka-zvijeri, kojom je zgrabio zglavak na 
lijevoj ruci svoga protivnika. Brzi okret i mužjakova je desnica 
dospjela pod desnu ruku njegova neprijatelja, u zahvatu jiu- 
jice, koji je Tarzan naučio među civiliziranim ljudima — zahvat 
kojim je lako mogao slomiti krupne kosti, i u kojem je veliki 
majmun bio bespomoćan. 


— Ja sam Tarzan-majmun — zavrištao je čovjek-majmun. 
— Hoće li Tarzan plesati u miru, ili će Tarzan ubiti? 
— Ja ću ubiti! Ubiti! Ubiti! — zakriještao je Golat. 


Brzinom mačke Tarzan je prebacio kralja majmuna preko 
jednog boka i bacio ga na zemlju, gdje se ovaj prostro kao 
vreća. 

— Ja sam Tarzan, kralj svih majmuna — viknuo je. — Hoće 
li biti mir? 

Golat, razbješnjen, skočio je na noge i ponovo navalio 
izvikujući svoj ratni poklič: 

— Ja cu ubiti! Ubiti! Ubiti! 

I Tarzan mu se opet suprotstavio neočekivanim zahvatom, 
koje glupi mužjak, budući da ga nije poznavao, nije mogao ni 
izbjeći — zahvat i bacanje, koje je izazvalo vrisak oduševljenja 
iz zainteresiranog gledališta, i iznenada ispunilo djevojku 
uvjerenjem da taj čovjek ipak zna što radi — očigledno se osje- 
ćao posve siguran među majmunima, jer je vidjela kako je 
podigao Golata na svoja leđa i zatim ga prebacio daleko preko 
ramena. Kralj majmuna pao je glavačke na zemlju i vrlo mirno 
ležao. 

— Ja sam Tarzan-majmun, — viknuo je čovjek majmun. — 
Došao sam da plešem dum-dum sa svojom braćom. 


Pokretom je pokazao bubnjarima da nastave bubnjati, a oni 
su smjesta nastavili u istom ritmu, ondje gdje su prije preki- 
nuli, da bi promatrali kako će njihov kralj ubiti budalastog 
Tarmanganija. 


U tom trenutku Golat je podigao glavu i polako uspuzao na 
noge. Tarzan mu se približio. 

— Ja sam Tarzan iz plemena Majmuna — viknuo je. — 
Hoće li Tarzan plesati dum-dum sa svojom braćom, ili treba 
prvo da ubije? 


Golat je podigao krvlju podlivene oči prema licu Tarman- 
ganija. 

— Kagoda — viknuo je. — Tarzan iz plemena Majmuna 
plesat će dum-dum sa svojom braćom a Golat će plesati s 
njim. 


I tada je djevojka sa stabla vidjela divljeg čovjeka kako ska- 
će, previja se i udara nogama s divljim majmunima u 
prastarom ritualu plesa dum-dum. Njegovi rikovi i režanje bili 
su zvjerskiji nego glasovi samih zvjeri. Njegovo je lijepo lice bilo 
unakaženo divljačkom žestinom. On se udarao po snažnim 
grudima, i izvikivao svoj izazovni urlik, dok se njegova glatka 
smeđa koža češala rame uz rame s dlakavim krznima njegovih 
drugova. Bilo je to sablasno, ali bilo je istovremeno i divno, jer 
tom primitivnom divljaštvu nije nedostajalo ljepote — ona je 
znala da prisustvuje čudnom prizoru kojem vjerojatno nijedno 
drugo ljudsko biće nikada nije prisustvovalo — a ipak u svemu 
tome bilo je nešto užasno. 


Dok je ona očarano promatrala scenu, šum nekog prikra- 
danja u stablu iza nje, natjeralo ju je da okrene glavu i tek 
nekoliko koraka iza nje bljeskala su, odražavajući mjesećinu, 
dva velika žuto-zelena oka. Šita ju je otkrio. 


Zvijer je bila tako blizu, da ju je već mogla dotaći svojom ve- 
likom šapom, punom oštrih kandži, da ju je samo ispružila. 
Nije bilo vremena za razmišljanje, nije se smjelo ni časka 
oklijevati da bi se odvagnule šanse ili odlučilo o kakvom 
izboru. Vođena instinktivnim strahom, s glasnim krikom, 
skočila je sa stabla na čistinu. 


Majmuni, sada razbješnjeni posljedicama plesanja i utje- 
cajem mjesečine, smjesta su se okrenuli da vide što je uzrok 
smetnje. Videći da je to ženka Tarmanganija, bespomoćna i 
sama, krenuli sm prema njoj. Šita znajući da se čak ni lav, 
osim ako nije poludio od glada, ne usuđuje uhvatiti u koštac s 
velikim majmunima, kada plešu svoj dum-dum, tiho se 
izgubila u noć, da negdje drugdje potraži svoju većeru. 


Tarzan, okrenuvši se sa svim drugim majmunima prema 
uzroku upadice, vidio je djevojku, prepoznao je, i shvatio u 
kakvoj se opasnosti nalazi. I sada je ona opet mogla da nađe 
smrt od tuđih ruku, ali što se to njega tiće! Međutim, ipak je 
shvatio da to ne može dopustiti, i premda ga je to priznanje 
postiđivalo, morao ja da prema njemu postupi. 


Prve su ženke gotovo već stigle do djevojke, kad je Tarzan 
skočio među njih i teškim ih udarcima raspršio lijevo i desno, 


a tada kad su mužjaci stigli da sudjeluju u ubijanju misleći da 
ovaj novi majmunoliki stvor namjerava da sve meso svoje žrtve 
ukrade za se, otkrili su oni, da im se on suprotstavio, preba- 
civši jednu ruku preko stvorenja, kao da je hoće zaštititi. 


— Ovo je Tarzanova ženka — rekao je. — Nemojte joj uči- 
niti ništa nažao. 

Bio je to jedini način, kojim ih je mogao natjerati da shvate 
da je ne smiju ubiti. Njemu je bilo drago, što ona ne može 
prevesti te rijeći. Za njega je dovoljno poniženje sto je takvu 
izjavu dao divljim majmunima, o ovom mrskom neprijatelju. 

I tako je jos jednom Tarzan-majmun bio prisiljen da 
zaštićuje špijunku. Režeći, promrmljao je sam sebi, kao da se 
opravdava. 

— Ona je žena, a ja nisam Nijemac, i tako ne može biti 
drukčije! 


pao s neba 


Haroia Percy Smith-Oldwick, poručnik Kraljevskih zrako- 
plovnih snaga pošao je u izviđanje. Do ušiju britanskog glav- 
nog štaba u Njemačkoj Istočnoj Africi dopro je izvještaj, ili bi 
bilo bolje reći glasina, da su se velike neprijateljske snage 
iskrcale na zapadnoj obali i da marširaju preko crnog konti- 
nenta da bi pojačale svoje kolonijalne trupe. Zapravo se 
pretpostavljalo da se nova vojska nalazi tek deset ili dvanaest 
dana marša od obale u pravcu zapada. Naravno, stvar je bila 
smiješna — nezamisliva — ali nezamislive se stvari često doga- 
đaju u ratu, a osim toga nijedan dobar general ne dopušta, da 
i najmanji glas o neprijateljskoj aktivnosti prođe bez istra- 
živanja. Stoga je poručnik Harold Percy Smith-Oldwick letio 
nisko prema zapadu tražeći oštrim očima bilo kakav znak 
njemačke vojske. Ogromne prašume promicale su ispod njega, 
toliko guste i toliko prekrivene lisnatim krošnjama velikih 
stabala, da bi cijela njemačka armija mogla da se u njoj 
sakrije. Planine, pašnjaci i pustinje prolazile su u ljupkoj 
panorami, ali mladi poručnik nije nigdje primijetio ni traga 
živog čovjeka. 

Neprestano se nadajući da će možda negdje otkriti znak 
njihova prolaska — odbačeni teretnjak, kakva slomljena 
kolica, ili kakvo napušteno logorište — on je nastavljao sve 
dalje i dalje prema zapadu, sve do kasno poslijepodne. Iznad 
jedne ravnice osute rijetkim drvećem, kroz središte koje je 
protjecala vijugava rijeka, odlučio je da se okrene i odleti 
natrag u logor. Da bi u tome uspio, morao je letjeti potpuno 
ravno, najvećom brzinom, da stigne prije mraka, ali kako je 
imao dovoljno benzina i pouzdani stroj, nije ni malo sumnjao 


da će uspjeti ostvariti svoj cilj. Upravo u tom trenutku u stroju 
se dogodio kvar. 

Letio je previše nisko da bi mogao učiniti bilo sto osim da 
aterira, i to smjesta, dok se još pred njim vidjelo otvorene 
zemlje jer se ravno na istok ispred njega pružala ogromna 
prašuma, u koju bi ga pokvarena mašina mogla samo srušiti u 
sigurnu smrt, i tako se on spustio na pašnjake kraj vijugave 
rijeke i počeo tu da sa bakće oko motora. 

Dok je radio, pjevušio je ispod glasa neku popularnu 
melodiju, koju su svi pjevali u Londonu prije godinu dana, 
tako da je čovjek dobivao dojam da on radi u sigurnosti kakvog 
engleskog aerodroma, okružen brojnim drugovima, a ne da se 
nalazi sam u srcu neistražne afričke divljine. Bilo je tipično za 
tog čovjeka da bude potpuno ravnodušan prema svojoj okolini, 
premda mu je izgled pokazivao, da on nije neke naročite 
junačke građe. 

Poručnik Harold Percy Smith-Oldwick bio je plavokos 
plavook, vitak, ružičasta dječačka lica, koje kao da je obliko- 
vano u nekoj luksuznoj okolini, lijenosti i lagodnosti, a ne u 
napornijim i ozbiljnijim zahtjevima težega života. 

Ali mladi poručnik nije bio samo izvana ravnodušan prema 
svojoj neposrednoj budućnosti i okolini, nego je to bio i 
zapravo. Da se u tom području mogu nalaziti bezbrojni nepri- 
jatelji, činilo se, da mu uopće ne pada ni na kraj pameti. 
Marljivo se dao na posao da bi popravio kvar, zbog kojega je 
njegov motor prestao raditi, a da nije ni bacio pogled na obli- 
žnji kraj. Prašuma, koja se nalazila istočno od njega, i džungla 
koja je rubila vijugavu rijeku mogle su skrivati cijelu vojsku 
krvožednih divljaka ali poručnik Smith-Oldwick nije ni jednoj 
ni drugoj poklonio čak ni letimičan pogled. 

A čak da je i pogledao, nije sigurno da bi primijetio desetak 
pojava, koje su čučale u skrovištu šikare na rubu šume. Ima 
takvih ljudi, koji su nadareni onim što se katkada, u nedo- 
statku boljeg izraza, naziva šestim čulom — nekom vrstom 
intuicije koja ih upozorava na prisutnost nevidljivih opasnosti. 
Usredotočeni pogled skrivenog promatrača izaziva neki osjećaj 
živčanog nemira, koji upozorava takve ljude, ali premda je 
deset pari divljih očiju gledalo uporno poručnika Harolda 
Percyja Smith-Oldwicka, ta činjenica nije u njegovim mirnim 


grudima izazvala nikakvu odgovarajuću senzaciju, koja bi mu 
govorila o predstojećoj opasnosti. On je mirno pjevušio, i kada 
je dovršio popravak, iskušao je svoju mašinu, pustivši je da 
radi nekoliko časaka, a onda ju je ugasio i sišao na tlo s 
namjerom da protegne noge i popuši cigaretu prije nego opet 
poleti natrag prema logoru. Sada je po prvi puta primijetio 
svoju okolinu, i smjesta je na njega ostavila dubok dojam 
divljina i ljepota prizora. U izvjesnom smislu ovi pašnjaci po- 
suti stablima, podsjećali su ga ne neku englesku šumu, nalik 
na park, i njemu se činilo, da su izgledi, da bi se u tako 
mirnom krajobrazu, nalazile kakve životinje i kakvi divlji ljudi, 
vrlo neznatni. 

Pažnju njegovog smisla za lijepo privukli su neki prekrasni 
cvjetovi, koji su se rascvali u grmlju nekoliko koraka od 
njegovog aparata, i polako pušeći cigaretu, prišao je grmlju da 
bi pažljivije pogledao cvijeće. Nagnuvši se nad cvjetove, nalazio 
se možda tek oko stotinu koraka od svog aviona, ali u tom je 
trenutku Numabo, poglavica Wamaba, odlučio da skoči iz svoje 
zasjede i povede ratnike u iznenadni juriš na bijelog čovjeka. 

Mladi je Englez tek tada postao svjestan opasnosti, začuvši 
zbor divljačkih povika iz šume iza svojih leđa. Okrenuvši se, 
ugledao je tuce golih ratnika, koji su mu vrlo brzo prilazili. Oni 
su se kretali u zbijenoj gomili, i kad su mu se približili, njihova 
se brzina kretanja primjetno smanjila. Poručnik Smith- 
Oldwick shvatio je, pogledavši pravac njihova napredovanja, i 
odmjerivši njihovu brzinu, da su mu presjekli sve putove za 
povlačenje do aviona, i istovremeno je razumio, da su njihove 
namjere vrlo ratoborne i prijeteće. Vidio je da su naoružani 
kopljima, lukovima i strijelama, i on je bio uvjeren da ga oni, 
bez obzira što je oboružan pištoljem, mogu svladati prvim 
jurišem. Ali znao je o njihovoj taktici toliko, da je bio svjestan 
da će se oni povući na znak otpora, i da će tek nakon brojnih 
napredovanja i povlačenja, u toku kojih će se vikanjem, 
skakanjem i plesom zagrijavati do bjesnila, najzad odlučiti da 
krenu na juriš. 

Numabo je bio ispred sviju, što je, kad se poveže s 
njegovom znatno većom snagom i ratobornijim izgledom, 
ukazivalo na to, da on treba da bude prirodni cilj pištolju, i 
Englez je usmjerio svoj prvi metak u Numaba. Na nesreću 


promašio je cilj, i tako propustio zgodnu priliku jer bi ubijanje 
poglavice možda zauvijek raspršilo ostale. Metak je promašio 
Numaba i pogodio u grudi jednog ratnika iza njega, i kad je 
momak pao potrbuške s krikom boli, drugi su se okrenuli i 
povukli, ali, na poručnikovo nezadovoljstvo, potrčali su prema 
avionu, umjesto natrag prema šumi, tako da on jos uvijek nije 
bio u stanju da dođe do svog aparata. 

Oni su se brzo zaustavili i ponovo se okrenuli prema 
njemu. Govorili su glasno i mahali rukama, i nakon nekoliko 
trenutaka jedan je od njih skočio u zrak, masući kopljem, 
izvikujući divlje rati ničke pokliče, koji su uskoro pokazali 
utjecaj na njegove drugove tako da su za kratko vrijeme svi oni 
počeli da sudjeluju u žestokoj predstavi divljaštva, koja će 
podstaći njihovu izblijedjelu hrabrost i napokon ih nagnati u 
novi juris. 

Drugi juriš došao je mnogo bliže Englezu, i premda je on 
još jednoga oborio svojim pištoljem, grupa je uspjela da baci 
na njega dva ili tri koplja. Njemu je sada preostalo pet metaka, 
a pred njim je još uvijek bilo osamnaest ratnika, s kojima je 
morao obračunati, i tako ako ih ne bude mogao preplašiti, 
sudbina mu je očigledno zapečaćena. 

Ratnicima opet nije bilo lako što za svaki pokušaj da 
jurišaju na njegov život, moraju platiti životom jednog od svojih 
i sada im je mnogo dulje trebalo da se pripreme na novi zalet, i 
kad su najzad krenuli, mnogo su vještije i bolje rasporedili 
redove nego prije, raspršivši se u tri grupice, koje su mu 
djelomično ga opkoljavajući istovremeno prišle iz tri pravca, i 
premda je on uspješno gađao pištoljem, oni su najzad dospjeli 
do njega. Činilo se da znaju, da je potrošio svu municiju, i 
kružili su sasvim blizu oko njega, s očiglednom namjerom da 
ga zarobe živog, budući da su ga inaće mogli lako proburaziti 
svojim kratkim kopljima, a da se ne izlože nikakvoj opasnosti. 

Nekoliko časaka kružili su oko njega, dok se nisu, na 
Numabovu zapovijed, istovremeno zaletili, pa i premda je vitki 
mladi poručnik udarao lijevo i desno, njihov nadmoćni broj 
uskoro ga je savladao i oborio tukući ga dršcima kopalja, koja 
su im se nalazila u snažnim rukama. 


Hvatala ga je nesvijest, kad su ga podigli na noge, i nakon 
što su mu svezali ruke na leđa, grubo su ga gurnuli ispred 
sebe, da krene prema džungli. 

Dok ga je stražar podbadao duž uske sumske staze, 
poručnik Smith-Oldwick morao se često upitati, zašto im je 
stalo da ga uhvate živog. Znao je da se nalazi previše duboko u 
prašumi, a da bi njegova uniforma ista značila ovom plemenu, 
do kojega vjerojatno svjetski rat uopće nije dopro, i on je 
mogao pretpostavljati da je pao u ruke ratnika nekog moćnika, 
O čijoj će kraljevskoj mušici ovisiti njegova sudbina. 

Marširali su možda pola sata, kada je Englez pred sobom, 
na maloj čistini na obali rijeke vidio slamom pokrivene krovove 
koliba kako vire iznad grube ali jake palisade, i uskoro su ga 
uveli u seosku ulicu gdje ga je smjesta okružila gomila žena, 
djece i ratnika. Ovdje je uskoro postao središtem uzbuđene 
rulje, koja je očigledno namjeravala da ga se riješi čim prije. 
Žene su bile otrovnije od muškaraca, i udarale ga i greble, kad 
god bi ga mogle doseći, dok se napokon Numabo, poglavica, 
nije morao umiješati da bi spasio svog zatvorenika za svrhu, za 
koju ga je odredio. 

Kad su ratnici razmakli gomilu, oslobodivši prostor kojim 
su proveli bijelca prema jednoj kolibi, poručnik Smith-Oldwick 
vidio je na suprotnom kraju sela kako dolazi nekoliko Crnaca, 
odjevenih u pojedinačne komade njemačkih uniformi. On se 
nemalo začudio, i isprva je pomislio, da je ipak došao u dodir s 
dijelom one vojske o kojoj se pričalo da prolazi kroz džunglu od 
zapadne obale, i da je to znak koji je zapravo tražio. 

Žalostan smiješak zaigrao mu je na usnama, dok je 
razmišljao o nesretnim okolnostima u kojima je došao do te 
spoznaje jer iako je bio daleko od toga da izgubi svaku nadu, 
shvatio je da ga samo puka sreća može spasiti, da pobjegne od 
ovih ljudi i ponovo dođe do svog aviona. 

Među djelomično uniformiranim Crncima nalazio se 
krupan momak, u naredničkoj bluzi, i kad su oči tog čovjeka 
pale na britanskog oficira, glasni krik oduševljenja razlegao 
mu se s usana, a njegovi su pratioci smjesta prihvatili krik i 
približili se da izazivaju zatvorenika. 


— Gdje ste našli tog Engleza? — upitao je Usanga poglavicu 


Numaba i njegovu pratnju. — Da li ih je bilo još mnogo s 
njime? 
— Pao je s neba — odgovorio je urođenički poglavica, — u 


jednoj čudnoj stvari, koja leti kao ptica, i koja nas je isprva 
jako preplasšila, ali mi smo je dugo vremena promatrali, vidjeli 
da ne pokazuje znakove života, i kada se taj bijelac od nje 
odmakao, napali smo ga, pa premda je ubio neke moje ratnike, 
zarobili smo ga jer smo mi Wamabe hrabri ljudi i veliki ratnici. 

Usangine su se oči razrogačile. 

— Doletio je ovamo nebom? — upitao je. 

— Da — rekao je Numabo. — U velikoj stvari, koja je nalik 
na pticu, sletio je pravo s neba. Stvar je još uvijek ondje gdje 
se spustila, blizu ona četiri stabla kraj drugog zavoja rijeke. 
Tamo smo je ostavili jer nismo znali što je, i bojali smo je se 
dotaći, i ona je još uvijek tamo, ako nije odletjela. 

— Ne može ni letjeti — rekao je Usanga — ako ovaj čovjek 
nije u njoj. Ta stvar je strašna i ispunjala je naše vojnike 
užasom jer je po noći letjela nad našim logorima i bacala po 
nama bombe. Vrlo si pametno učinio što si zarobio ovog bijelca 
Numabo jer bi noćas njegova velika ptića letjela preko tvoga 
sela i ubila sve tvoje ljude. Ti Englezi su vrlo zli bijeli ljudi. 

— Taj više neće letjeti — rekao je Numabo. — I ne priliči da 
čovjek leti kroz zrak, samo zli demoni rade takve stvari, a 
Numabo, poglavica, pobrinut će se da ovaj čovjek to više ne 
radi. 

Tim riječima gurnuo je grubo mladog oficira prema kolibi u 
središtu sela, gdje ga je ostavio pod stražom dva krupna i jaka 
ratnika. 

Više od cijeloga sata zatvorenik je bio prepušten vlastitoj 
sudbini koja se sastojala uglavnom u zaludnim i bezuspješnim 
pokušajima da olabavi veze, koje su mu stezale zapešća, a tada 
ga je prekinula pojava crnog narednika Usange, koji je ušao u 
njegovu kolibu i približio mu se. 

— Što namjeravaju da sa mnom učine? — upitao je Englez. 
— Moja zemlja nije u ratu s tim ljudima. Vi govorite njihov 
jezik. Recite im da im ja nisam neprijatelj, da je moj narod 
prijateljski raspoložen prema crnim ljudima, i da me moraju 
pustiti na miru. 


Usanga se glasno nasmijao. 

— Oni ne razlikuju Engleza od Nijemca — odgovorio je on. 
— Njima je potpuno svejedno sto ste, osim da ste bijeli čovjek i 
prema tome neprijatelj. 

— Zašto su me onda zarobili živog? — upitao je poručnik. 

— Dođite ovamo — rekao je Usanga i poveo Engleza do 
vrata kolibe. — Pogledajte — rekao je i pokazao crnim kažiprs- 
tom prema kraju seoske ulice, gdje se ona širila u veći prostor 
između koliba, čineći neku vrstu trga. 

Tamo je poručnik Harold Percy Smith-Oldwick vidio neko- 
liko Crnkinja, zaposlenih oko jedne lomače, kako pripremaju 
vatre ispod nekoliko velikih lonaca. Bilo mu je i previše očito, 
što sve to treba da znači. 

Usanga je pažljivo promatrao bijelca, ali ako je očekivao da 
će vidjeti kakve znakove straha, bio je osuđen da se prevari i 
razočara jer se mladi poručnik samo okrenuo prema njemu 
slegnuvši ramenima. 

— Ma zar doista ovi mangupi namjeravaju da me pojedu? 

— Ne moji ljudi — odgovorio je Usanga. — Mi ne jedemo 
ljudsko meso, ali Wamabe jedu. Oni će vas i pojesti, ali mi 
ćemo vas ubiti za tu priliku. 

Englez je ostao stajati na vratima kolibe, zainteresirani 
promatrač priprema za predstojeće orgije, koje su trebale da 
tako užasno dovrše njegovo zemaljsko postojanje. Jedva da se 
može pretpostaviti, da on nije osjećao straha, a ipak ako i jest, 
savršeno ga je skrivao ispod nepomične i hladne maske. Mora 
da je čak i na surovog Usangu ostavila dubok dojam hrabrost 
njegove žrtve budući da, iako je došao da psuje i možda ćak da 
mući bespomoćnog zatvorenika, on sad nije učinio ni jedno ni 
drugo zadovoljavajući se naprosto time da ocrnjuje bijelce kao 
rasu, a Engleze posebno, zbog terora koji britanski avijatičari 
vrše nad njemačkim urođeničkim trupama u Istočnoj Africi. 

— Vaša velika ptica — zaključio je — neće više letjeti iznad 
glava naših ljudi bacajući na njih smrt s neba. Usanga će se za 
to pobrinuti. 

On je naglo otišao prema grupi svojih ratnika, koji su se 
sakupili oko mučćeničkog stupa, gdje su se smijali i šalili sa 
ženama. 


Nekoliko trenutaka kasnije Englez ih je vidio kako izlaze 
kroz ogradu sela, i još jednom su se njegove misli vratile na 
razne uzaludne planove za bijeg. 


Nekoliko milja na sjever od sela na malom zemljanom 
povišenju blizu rijeke, gdje je džungla prestajući u podnožju 
tog humka ostavila nekoliko kvadratnih metara travnate 
zemlje rijetko pošumljene, čovjek i djevojka marljivo su se dali 
na to da sagrade malu bomu, usred koje su već bili podigli 
slamom pokrivenu kolibicu. 

Radili su gotovo sutke, tek povremeno izmjenjujući po koju 
riječ dogovora. 

Izuzev bedrenu pregaču čovjek je bio gol, a njegova je 
glatka koža bila ispečena do tamnosmeđe boje životom na 
suncu i vjetru. On se kretao elegantnom lakoćom kakve 
šumske mačke, i kad je podizao teške terete, njegovi bi se 
pokreti činili tako laganim, kao da podiže prazne ruke. 

Kad on nije gledao u nju, a doista ju je gledao rijetko 
djevojčine oči su se i protiv volje okretale prema njemu, i u tim 
časovima na njenom se licu uvijek pojavio zagonetni izraz, kao 
da ona tog čovjeka smatra problemom koji nikako ne može 
riješiti. Ustvari, njena osjećanja prema čovjeku bila su obojena 
strahopoštovanjem, budući da je u kratkom periodu njihova 
druženja, ona u tom lijepom bogolikom divu otkrila nerazmr- 
sivo isprepletene osobine nadćovjeka i divlje zvijeri. Isprva je 
osjećala samo onaj bezrazložni ženski strah, što ga je u njoj 
prirodno izazvao nesretni položaj u kojem se nalazila. 

Biti u srcu neistražene divljine centralne Afrike s divljim 
pra- šumskim čovjekom bilo je dovoljno strašno, ali osjećati 
također da joj je taj čovjek krvni neprijatelj, da mrzi nju i cijeli 
njen narod, i da povrh svega taj čovjek ima s njom nerašći- 
šćene račune zbog napadaja, kojim ga je oborila jednom prije, 
sve joj to nije pružalo mnogo mogućnosti da gaji nadu da će 
pokazati prema njoj i najmanji obzir. 

Prvi put ga je vidjela, kad je upao u glavni štab njemačke 
visoke komande u Istočnoj Africi i odnio nesretnog majora 
Weinera, o čijoj sudbini nije dopro nikakav glas do njemačkih 


oficira. Vidjela ga je opet u onoj prilici kad ju je spasio iz 
pandža lava i kad ju je, objašnjavajući joj da ju je prepoznao u 
britanskom logoru, vodio kao zarobljenika. Tada ga je oborila 
udarcem drške svog pištolja i utekla. Da se on ne želi lično 
osvetiti za taj ćin, dokazalo se u Wilhelmstalu one noći kada je 
ubio kapetana Fritza Weinera i otišao, a da joj nije učinio ništa 
na žao. 

Ne, ona nije mogla da ga shvati. On ju je mrzio, ali istovre- 
meno ju je i štitio, o čemu je ponovo dao dokaza, kad ju je 
sačuvao da je veliki majmuni ne razderu u paramparćad, kada 
je pobjegla iz sela Wamaba u koje ju je Usanga, crni narednik, 
doveo kao zarobljenika. Ali zašto ju je neprestano spašavao? U 
koju mračnu svrhu taj divlji neprijatelj je Stiti od drugih 
stanovnika ove okrutne džungle? Pokušala je da zaboravi na 
sudbinu, koja ju po svoj prilici očekuje, ali to se pitanje stalno 
nametalo u njenim mislima, premda je svaki put morala da 
prizna da u držanju toga čovjeka nema ništa što bi pokazivalo 
da je njen strah opravdan. Možda je o njemu sudila mjerilima 
koje je naučila od drugih ljudi i možda je zato što je na njega 
gledala kao na divlje stvorenje, osjećala da ne može od njega 
očekivati nimalo više kavalirštine nego što bi se našlo u srcu 
kakvog civiliziranog čovjeka iz kruga njenih znanaca. 

Berta Kircher po prirodi je bila druželjubiva i vedra osoba. 
Nije se rado prepuštala morbidnim slutnjama, i iznad svega je 
čeznula za društvom ljudi i onom izmjenom misli, koja je jedna 
od izrazitih razlika između čovjeka i nižih životinja. Tarzan je 
međutim bio dovoljan sam sebi. Duge godine polusamoće 
među stvorenjima, čija je moć usmenog izražavanja krajnje 
ograničena, naučile su ga da se oslanja gotovo potpuno na 
vlastitu snalažljivost u nalaženju svoje zabave. 

Njegov živahni mozak nikada nije ljenčario, ali budući da 
njegovi prijatelji iz džungle nisu mogli niti slijediti a niti 
shvatiti niz maštanja i ideja koje je rađao njegov ljudski mozak 
odavno je već navikao da ih zadržava za sebe. Pa tako i sada 
nije nalazio potrebe da se drugome povjerava. Ta je činjenica, 
povezana s njegovim antipatijama prema djevoci je bila dovolj- 
na da mu zapećati usne, za sve, osim najnužnije konverzacije, 
i tako su oni zajedno radili manje-više u šutnji. Berta Kircher, 
međutim, bila je prije svega vrlo ženstvena, i ona je otkrila da 


je strašno nervira što kraj sebe ima društvo za razgovor, koje 
nikako ne želi da razgovara. Polako se gubio njen strah pred 
tim čovjekom, i ona je bila puna hiljadu sitnih nezadovoljenih 
radoznalosti oko toga, kakvi su njegovi planovi za budućnost, 
posebno što se tiče nje. Htjela je postaviti i mnoga privatna 
pitanja o njegovoj osobi, budući da nije mogla a da se ne 
zanima, tko su mu preci, i kakav je bio njegov cudan osamlje- 
nički život u džungli, i kako to da moze prijateljski razgovarati 
s divljim majmunima, među kojima ga je nasla. 

Kad se njen strah potpuno izgubio, dovoljno se ohrabrila da 
ga ispituje, pa mu je napokon i postavila pitanje, što namje- 
rava da učini, kada koliba i boma budu gotovi. 

— Idem na zapadnu obalu, gdje sam se rodio — odgovorio 
je Tarzan. — Ne znam kada. Cijeli moj život je preda mnom, a 
u džungli nema nikakva razloga za žurbu. Mi ne jurimo vječito 
s jednog mjesta na drugo, što brže možemo, kao što radite vi u 
vanjskom svijetu. Kad budem ovdje bio dovoljno dugo, poći ću 
na zapad, ali prvo se moram pobrinuti da vi nađete kakvo 
bezopasno mjesto gdje ćete spavati, i da naučite kako ćete se 
opskrbljivati najnužnijim stvarima. Za to treba vremena. 

— Zar ćete me ovdje ostaviti samu? — viknula je djevojka, a 
njen glas je jasno pokazao strah koji je takva budućnost u njoj 
budila. — Ostavit ćete me samu ovdje u ovoj strašnoj džungli, 
da budem plijen divljim zvijerima i urođenicima, stotinu milja 
od svih bijelih nastambi, u zemlji, gdje nije nikada stupila 
noga civiliziranog čovjeka? 

— Zašto ne? — upitao je Tarzan. — Ja vas nisam ovamo 
doveo. Da li bi ijedan od vaših ljudi postupao bolje s kojom 
ženom iz neprijateljskih redova? 

— Da — uzviknula je ona. — Naravno da bi. Nijedan čovjek 
moje rase ne bi ostavio bez zaštite samu bijelu ženu na ovako 
strašnom mjestu. 

Tarzan je slegnuo svojim krupnim ramenima. Činilo se da 
je razgovor beskoristan, a osim toga bio mu je posebno odvra- 
tan zato što se vodio na njemačkom, jeziku koji je prezirao isto 
toliko, koliko i ljude koji su ga govorili. Poželio je da djevojka 
govori engleski, a tada mu je palo na pamet da ju je vidio 
prerušenu u britanskom logoru, dok je vršila svoj tajanstveni 


posao kao njemački špijun, i da ona vjerojatno mora da zna 
engleski, pa ju je to i upitao. 

— Naravno da govorim engleski — uzviknula je ona. — Ali 
nisam znala da vi govorite. 

Tarzan ju je začuđeno pogledao, ali nije na to ništa rekao. 
Čudio se samo, zašto djevojka sumnja u sposobnost jednog 
Engleza da govori engleski, a onda mu je iznenada sinulo da 
ona vjerojatn gleda na njega samo kao na zvijer iz džungle koja 
je posve slučajno naučila da govori njemački, budući da dugo 
živi u području koje su Nijemci kolonizirali. U tom ga je 
području samo i vidjela, i tako ona možda i ne zna da je on 
rođeni Englez, i da je nekada imao dom u britanskoj istočnoj 
Africi. Dobro je, mislio je on, što ona tako malo zna o njemu jer 
što manje bude o njemu znala, on će od nje moći saznati više o 
pokretima njemačkih trupa i o njemačkom špijunskom siste- 
mu, kojega ona predstavlja. Palo mu je na pamet, da je ostavi 
u uvjerenju, da je on stvarno ono što izgleda da jest — divlji 
stanovnik crne džungle, čovjek bez rase i domovine, koji bez 
razlike mrzi sve bijele ljude, a ona je to o njemu zaista i mislila. 
Njoj je to savršeno objasnilo njegove napade na majora 
Weinera i na majorova brata kapetana Fritza. 

Nastavili su raditi šutke na bomi, koja je već bila gotovo 
dovršena, a djevojka je pomagala čovjeku, koliko god joj 
dopuštaju skromne mogućnosti. Tarzan nije mogao a da s 
mrzovoljnim odobravanjem ne primijeti njenu spremnost da 
pomogne, koju je ona često pokazivala marljivo se bacajući na 
težak posao skupljanja i postavljanja trnovitih grana grmlja, 
koje su služile kao privremeno sklonište pred lutajućim 
mesožderima. Njene ruke su na mnogim mjestima pokazivale 
brojne krvave tragove oštrog trnja, koje je lako deralo njeno 
meko meso, pa i premda mu je bila neprijatelj, Tarzan nije 
mogao a da ne osjeća grizodušje što joj dopušta da radi takav 
posao, pa joj je konačno naredio da prestane. 

— Zašto? — upitala je ona. — Meni to nije ništa teže nego 
što mora da je vama, a budući da vi ovu bornu gradite isklju- 
čivo zbog moje zaštite, nema nikakva razloga da ja ne uradim 
svoj dio. 

— Vi ste žena — odgovorio je Tarzan. — To nije ženski 
posao. A ako želite nesto da uradite, uzmite ove tikvice koje 


sam jutros donio i napunite ih vodom na rijeci. Možda ćete 
trebati vodu, kad mene ne bude bilo. 

— Kad vas ne bude bilo — rekla je — zar odlazite? 

— Kad boma bude gotova, poći ću da potražim meso, — 
odgovorio je. — A sutra ću krenuti opet u lov, i povest ću i vas, 
da vam pokažem kako da vi sami ubijete plijen, kad budem 
otišao. 

Bez rijeći prihvatila je tikvice i otisla prema rijeci. Dok ih je 
punila, mozak joj se bavio bolnim slutnjama o budućnosti. 
Znala je da ju je Tarzan osudio na smrt, i da je onog trenutka 
kad je ostavi, njena sudbina zapečaćena jer je samo pitanje 
vremena — vrlo kratkog vremena — kada će je crna džungla 
progutati, jer kako se može sama žena nadati da će se 
uspješno boriti s divljim snagama smrti, od kojih se sastojao 
život u džungli? 

Bila je toliko obuzeta mračnim predviđanjem, da nije ni 
čula ni vidjela što se oko nje dešava. Mehanički je napunila 
tikvice i podignuvši ih okrenula se da se istim putem vrati 
bomi, ali u tom trenutku iz grla joj se izvio napola prigušeni 
vrisak, i ona je ustuknula pred prijetećom najavom, koja je 
stajala pred njom i priječila joj put prema kolibi. 

Golat, kralj majmuna, lovio je malo podalje od svoga 
plemena, i ugledao je bijelu ženu kako se spušta k rijeci po 
vodu, i kada je krenula natrag noseći napunjene tikvice, on ju 
je predusreo. Golat nije bio baš neko zgodno stvorenje, kad bi 
ga se sudilo mjerilima civiliziranog čovječanstva, premda su 
ženke njegova plemena, pa čak i sam Golat smatrali njegovo 
sjajno crno krzno, prošarano srebrnim, njegove duge ruke koje 
vise do koljena, njegovu stožastu glavu koja mu se uvukla 
među moćna pleća, znakovima velike lične ljepote. Njegove zle, 
krvlju podlivene oči i njegova široka njuška, široka usta i 
krupni ratoborni očnjaci, samo su uvećavali dojam koji je taj 
prašumski Adonis ostavljao u osjećajima svojih ženki. 

Nesumnjivo se u malom divljem mozgu oblikovalo uvjere- 
nje, da ova neobična ženka koja pripada Tarmanganiju, 
sigurno s obožavanjem gleda na tako lijepo stvorenje kao što je 
Golat jer nitko ne može dovesti u sumnju činjenicu, da njegova 
ljepota svakako nadilazi ljepotu ćosavog bijelog majmuna. 

Golat, kralj majmuna, ugledao je Bertu kako se spušta Kk rijeci po vodu. 
Gegajući se, prilazio je djevojci koja je čula njegov duboki grleni glas, 
što joj je zvučalo kao režanje kakve razbješnjele zvijeri... 


Ali Berta Kircher vidjela je pred sobom samo groznu zvijer, 
krvožednu i užasnu karikaturu čovjeka. Da je Golat mogao 
znati što prolazi kroz njen mozak, njegova bi taština bila 
sigurno strašno pozlijeđena, premda bi to po svoj prilici 
pripisao njenom pomanjkanju ukusa. Tarzan je čuo djevojčin 
vrisak i podigavši oči jednim pogledom primijetio uzrok njenog 
straha. Skočivši lako preko bome, potrčao je brzo prema njoj, 
dok je Golat gegajući se prilazio djevojci izričući svoje osjećaje 
dubokim grlenim glasom, koji je, premda zapravo najprija- 
teljskije udvaranje, djevojci zvučao kao režanje kakve razbješ- 
njele zvijeri. Kad se Tarzan približio, glasno je dozvao majmuna 
i djevojka je s ljudskih usta čula zvukove slične onima, kojima 
se glasao majmun. 

— Neću učiniti ništa nažao tvojoj ženki — viknuo je Golat 
Tarzanu, 

— Ja to znam — odgovorio je čovjek majmun — ali ona ne 
zna. Ona je kao Numa i Šita, koji ne razumiju naš govor. Ona 
misli da je napadasš. 

Do tog časa, Tarzan je već stigao do djevojke. 

— On vas neće ozlijediti — rekao joj je. — Ne trebate se 
bojati. Ovaj je majmun dobio svoju lekciju. On je naučio da je 
Tarzan gospodar džungle. On neće ozlijediti ništa što je 
Tarzanovo. 

Djevojka je bacila brzi pogled na čovjekovo lice. Bilo je oči- 
gledno da riječi koje je izgovorio, za njega ne znače ništa, i da 
je samozvano vlasništvo nad njom, kao i boma, samo još jedno 
sredstvo da je zaštiti. 

— Alija ga se bojim — rekla je ona. 

— Ne smijete pokazati svoj strah. Često ćete biti okruženi 
ovim majmunima. Tada ćete biti najsigurniji. Prije nego vas 
napustim, pokazat ću vam kako da se zaštitite protiv njih 
ukoliko bi jedan od njih slučajno krenuo na vas. Kad bih ja bio 
vi, gledao bih da se što više s njima družim. Malo se životinja iz 
džungle usuđuje napasti velike majmune, kad ih je više na 
okupu. Ako im date do znanja da ih se bojite, oni će to 
iskoristiti i vaš će život biti u stalnoj opasnosti. Naročito će vas 
ženke napadati. Ali ja ću ih upozoriti, da vi imate sredstvo 
obrane, i da ih možete i ubiti. Ako bude potrebno, ja ću vam 
pokazati kako, a onda će vas oni poštovati j plašit će vas se. 


— Pokušat ću — rekla je djevojka — ali se bojim da će to 
biti teško. To je najružnije stvorenje, što sam ga vidjela u 
životu. 

Tarzan se nasmijesio. 

— Nema sumnje da on isto to misli o vama — rekao je. 

U tom trenutku drugi su majmuni stigli na čistinu, i oni su 
se sada nalazili u sredini prilično brojne grupe, među kojima je 
bilo nekoliko mužjaka, nekoliko mladih ženki, i nekoliko 
starijih sa podmlatkom, sto im se čvrsto držao za leđa ili se 
prevrtao oko njihovih nogu. Premda su svi vidjeli djevojku one 
noći, kada se plesao dum-dum, i kada ju je Šita natjerala da 
skoči iz svog skrovišta u arenu, gdje su majmuni plesali, oni 
su jos uvijek prema njoj pokazivali veliku radoznalost. Neke 
ženke su joj prišle vrlo blizu i čupkale su njenu odjeću, 
razgovarajući o njoj jedna s drugom svojim čudnim jezikom. 
Djevojka, upotrebljavajući svu snagu volje, koju je smogla, 
uspjela je da to izdrži, a da ne pokaže kakav znak panike ili 
odvratnosti, koju osjeća. Tarzan ju je promatrao izbliza, dok je 
na njegovom licu igrao polusmiješak. On nije još bio tako 
daleko od nedavnih dodira s civiliziranim ljudima, da ne bi 
mogao shvatiti muku, kroz koju ona prolazi, ali nije osjećao 
nimalo samilosti prema toj ženi jer ona je okrutni neprijatelj i 
bez svake sumnje zaslužuje najgoru patnju koja se na nju 
može oboriti. Ali ipak, bez obzira na svoje osjećaje prema njoj, 
bio je prisiljen da prizna uzornu hrabrost koju je pokazala. On 
se iznenada obratio majmunima. 

— Tarzan odlazi u lov za sebe i za svoju ženku — rekao je. 
— Ženka će ostati ovdje — i on je pokazao prema kolibi. — 
Pazite da je nijedan pripadnik plemena ne napadne. Jeste li 
me razumjeli? 

Majmuni su kimnuli glavama. 

— Nećemo joj ništa — rekao je Golat. 

— Ne — rekao je Tarzan. — Nećete joj ništa. Jer ako joj 
budete nešto učinili, Tarzan će vas ubiti. 

Obratio se zatim djevojci. 

— Hajdete — rekao je — sada odlazim u lov. Najbolje će biti 
da ostanete u kolibi. Majmuni su obećali da vam neće ništa na 
žao učiniti. Ostavit ću vam svoje koplje. To je najbolje oružje, 
koje možete imati, u slučaju da se morate zaštititi, ali 


sumnjam da ćete biti u opasnosti jer ja ću biti samo kratko 
vrijeme odsutan. 

Dopratio ju je sve do bome, i kad je ona ušla, zatvorio je 
prolaz trnovitim granama i okrenuo se prema šumi. Ona ga je 
promatrala kako se kreće preko čistine, primjećujući njegov 
lagani mačkasti korak i eleganciju svakog pokreta, koji su u 
tako dobrom skladu sa simetrijom i savršenstvom njegove 
pojave. Na rubu prašume vidjela ga je kako lagano skače u 
stablo i nestaje iz vida, a tada, budući da je bila žena, usla je u 
kolibu i bacajući se na zemlju, gorko zaplakala. 


u rukama divljaka 


Trzan je potražio Baru, jelena, ili Hortu, vepra, jer je 
smatrao da će od svih životinja iz džungle meso ovih žrtava biti 
bijeloj ženi najukusnije, ali premda su njegove oštre nozdrve 
budno istraživale okolinu, putovao je daleko, a da nije osjetio 
ni dašak mirisa životinja, koje traži. Držeći se rijeke, gdje se 
nadao naći Baru ili Hortu, kako se približavaju ili napuštaju 
napajalište, najzad je osjetio jaki miris sela Wamaba, i budući 
da je bio uvijek spreman da svojim neprijateljima Gomanga- 
nijima dođe u neželjenu posjetu, on je malo skrenuo s puta i 
prišao selu sa stražnje strane. Sa stabla, koje se nadvijalo nad 
palisadu, pogledao je na ulicu gdje je vidio pripreme, koje je 
odmah prepoznao. Njegovo iskustvo mu je reklo, da se 
približava jedna od onih strašnih svečanosti, kojih je glavni 
predmet ljudsko meso. 

Jedna od Tarzanovih najdražih zabava bilo je uznemirivanje 
ljudoždera. Osjećao je mnogo veće zadovoljstvo, kad ih je 
mogao uznemirivati i plašiti, nego iz bilo kojeg drugog izvora 
zabave, što mu ga je pružala mrka džungla. I sada je znao da 
bi za njega bilo pravo zadovoljstvo da ih može lišiti slavlja na 
takav način koji će unijeti užas u njihova srca. I on je pretražio 
očima selo, da bi po nekom znaku otkrio, gdje se zatvorenik 
nalazi. Vidik mu je bio ograničen gustom krošnjom stabla u 
kojem je sjedio i da bi pronašao mjesto s kojeg ima bolji vidik, 
popeo se još više, i još dalje preko palisade duž vitke grane. 

Tarzan iz plemena Majmuna posjedovao je sve sposobnosti 
za život u džungli u tolikoj mjeri, da bismo ih gotovo mogli 
nazvati čudesnim, ali čak ni Tarzanova pouzdana ćula nisu 
bila nepogrešiva. Grana, kojom je puzao sve dalje od debla, 


nije bila ništa manja od mnogih drugih grana koje su izdržale 
njegovu težinu u bezbrojnim drugim prilikama. Izvana se činila 
jakom i zdravom, i bila je puna lišća, pa Tarzan nije mogao 
znati da se blizu korijena grane, nalazi crvotočina, koja je pod 
korom izjela gotovo polovinu čvrstog drveta. 

I tako, kad je dospio prilično daleko preko ograde, grana je 
prepukla tik uz samo deblo, bez ikakvog prethodnog upozo- 
renja. Ispod njega nije bilo većih grana, za koje bi se mogao 
uhvatiti, i dok je padao, njegova se noga zakačila u omču jedne 
puzavice, tako da se potpuno obrnuo i pao leđima i zatiljkom 
usred seoske ulice. 

Na zvuk pucanja grane i padanja tijela kroz krošnju stabla, 
iznenađeni ljudožderi pojurili su u svoje kolibe po oružje, i kad 
su se hrabriji među njima pojavili, vidjeli su kako ukočeni 
oblik gotovo golog bijelog čovjeka leži na mjestu gdje je pao. 
Ohrabreni time što se on ne miče, približili su mu se sasvim, i 
kad njihove oči nisu otkrile druge osobe njegove vrste u stablu, 
poletili su naprijed, sve dok se tuce ratnika nije skupilo oko 
njega držeći uperena koplja. Isprva su mislili da ga je pad 
ubio, ali nakon što su ga pobliže pregledali, ustanovili su da je 
čovjek samo onesviješten. Jedan od ratnika namjeravao je da 
mu kopljem probije srce, ali Numabo, poglavica, nije to 
dopustio. 

— Vežite ga — rekao je. — Noćas ćemo se dobro najesti. 

I tako su mu svezali ruke i noge trakama od kože i odvukli 
ga u kolibu, gdje je poručnik Harold Percy Smith-Oldwick 
očekivao svoju sudbinu. Englez je isto tako bio sputanih ruku i 
nogu jer su se Crnci bojali, da im u posljednjem trenutku ne 
pobjegne i ne liši ih svečane pečenke. Velika se gomila 
urođenika skupila oko kolibe pokušavajući da vidi novoga 
zatvorenika, ali Numabo je udvostručio stražu pred ulazom 
bojeći se da neki od njegovih vlastitih ljudi, u pretjeranosti 
svog divljeg veselja, ne otmu drugima zadovoljstvo plesa smrti, 
koji će prethoditi ubijanju žrtava. 

Mladi je Englez čuo zvuk Tarzanova tijela, dok je padalo 
kroz krošnju, i uzbuđenje u selu koje je neposredno uslijedilo, 
i sada stojeći oslonjen leđima o stijenu kolibe, gledao je 
prijatelja zatvorenika, kojeg su Crnci unijeli i položili na pod. 
Osjećao je istovremeno iznenađenje i saučešće. Shvatio je, da 


nikada u životu nije vidio savršeniji primjerak muškosti od te 
onesviještene figure pred sobom, i pitao se kakve su tužne 
okolnosti dovele ovog čovjeka do zarobljeništva. Bilo je očito da 
je novi zatvorenik isto toliko divljak, kao i oni koji su ga 
zarobili, ako su odjeća i oružje mjerila po kojima se može 
suditi. Ali istovremeno je bilo očito da je bijelac, a po njegovoj 
lijepo oblikovanoj glavi i jasno usječenim crtama vidjelo se da 
nije jedan od onih nesretnih poluluđaka, koji se toliko često 
pretvaraju u divljake, čak i usred civiliziranih zajednica. 

Promatrajući čovjeka on je uskoro primijetio da se njegovi 
očni kapci miću. Kapci su se otvorili i dva siva oka bezizra- 
žajno su progledala. Kad se čovjeku povratila svijest, oči su 
poprimile svoj prirodni izraz oštre inteligencije, i trenutak 
kasnije, zatvorenik se s naporom prevrnuo na podu i privukao 
u sjedeći položaj. Sada je gledao u Engleza, i kada je primijetio 
zavezane gležnjeve i ruke pričvršćene na čovjekova leđa, lagani 
je smiješak obasjao njegove crte. 

— Večeras će se dobro najesti — rekao je. 

Englez se nacerio. 

— Po galami i zbrci koju prave — rekao je — mora da su ti 
mangupi strašno gladni. Namjeravali su već da me pojedu, čim 
su me doveli. Kako su vas uhvatili? 

Tarzan je pokajnički zatresao glavom. 

— Sam sam kriv — odgovorio je. — Zaslužujem da me 
pojedu. Puzao sam po grani, koja nije mogla izdržati moju 
težinu, i kad se slomila, umjesto da skočim na noge, noga mi 
se uhvatila u nekakav bršljan i pao sam na glavu. Inače me ne 
bi živog uhvatili. 

— Mislite li da im ne možemo nikako pobjeći? — upitao je 
Englez. 

— Ja sam im već nekoliko puta pobjegao — odgovorio je 
Tarzan — a viđao sam i druge koji su im pobjegli. Jednom sam 
vidio čovjeka, kojeg su skinuli s lomače, nakon što ga je 
desetak kopalja probilo, a vatra je već gorjela oko njegovih 
nogu. 

Poručnik Smith-Oldwick se stresao. 

— Nadam se da neću morati da to gledam. Vjerujem da sve 
mogu izdržati osim vatre. Ne bi mi bilo nimalo drago, da u po- 
sljednjem trenutku pokažem tim gadovima da se bojim. 


— Ne brinite ništa — odvratio je Tarzan. — To ne traje dugo 
i nećete se pokazati kukavicom. Nije to ni pola tako strašno 
kako izgleda. Period bola traje vrlo kratko, a onda gubite 
svijest. Ja sam to već vidio mnogo puta. Smrt je jednaka ovako 
ili onako. Jednom se mora umrijeti. Kakva je razlika, da li je to 
noćas, sutra navećer, ili za godinu dana, ako smo dobro 
preživjeli život. A ja sam ga dobro proživio. 

— Vaša filozofija nije loša, stari druže — rekao je mladi 
poručnik — ali ne mogu reći da je baš jako utješna. 

Tarzan se nasmijao. 

— Dokotrljajte se ovamo — rekao je — da mogu do vaših 
veza doći zubima. 

Englez je učinio, kako mu je Tarzan rekao, i uskoro je 
Tarzan svom snagom grizao trake kože svojim jakim bijelim 
zubima. Osjećao je kako trake polako popuštaju pod njegovim 
naporima. Za nekoliko trenutaka one će se prekinutim a onda 
će biti razmjerno jednostavno da Englez skine preostale veze 
sa sebe, a zatim s Tarzana. 

U tome trenutku jedan od stražara ušao je u kolibu. Na 
prvi- pogled vidio je što radi novi zatvorenik, i podižući koplje, 
udario je čovjeka-majmuna žestokim udarcem po glavi. Tada je 
pozvao druge stražare, i oni su se zajedno bacili na nesretnog 
čovjeka udarajući ga i tukući nemilosrdno, nakon čega su 
svezali Engleza još čvršće nego prije, a zatim obojicu privezali 
na suprotne strane kolibe. Kad su otisli Tarzan je pogledao 
svog druga u nevolji. 

— Dok god živimo još ništa nije propalo — rekao je i nacerio 
se dok je izgovorio staru poslovicu. 

Poručnik Harold Percy Smith-Oldwick uzvratio mu je 
smiješak. 

— Čini mi se — rekao je — da nećemo još dugo. Vrijeme za 
večeru se bliži. 


Zutag je lovio sam prilično daleko od ostatka Golatova 
plemena velikih majmuna. Zutag (što u majmunskom jeziku 
znači debeli vrat) bio je mladi mužjak koji je tek nedavno 
dostigao zrelost. Bio je krupan, snažan i divlji, a istovremeno 


znatno je inteligencijom nadilazio svoje suplemenike, kako je 
pokazivalo njegovo veće i istaknutije čelo. Golat je u tom 
mladom mužjaku već vidio mogućeg pretendenta za kraljevski 
lovor i zbog toga je stari mužjak gledao na Zutaga s ljubo- 
morom i neljubaznosšću. Vjerojatno je zbog tog razloga Zutag 
tako često lovio sam, ali i njegova ga je posvemašnja 
neustrašivost tjerala da luta daleko od zaštite, koju zajednica 
pruža velikim majmunima. Jedna od posljedica tog njegovog 
običaja, bilo je znatno povećanje njegove snalažljivosti, i on je 
neprestano sticao sve veću inteligenciju i sve ostriju moć 
zapažanja. 

Danas je krenuo u lov prema jugu i vraćao se duž rijeke 
stazom, kojom je često prolazio, zato što je vodila kraj sela 
Gomanganija, čiji su čudni i gotovo majmunoliki postupci i 
neobični način života probudili njegovo zanimanje _i 
radoznalost. Kao što je činio i u drugim sličnim prilikama, 
Zutag je zauzeo položaj u jednom stablu s kojega je mogao 
promatrati unutrašnjost sela i gledati Crnce kako se bave 
svojim poslovima na ulici ispod njega. Tek što se Zutag 
smjestio na svom stablu, kada ga je, zajedno sa Crncima, 
zaprepastio prasak grane i padanje Tarzanova tijela kroz 
krošnju jednog drugog prašumskog diva. Vidio je kako je tijelo 
palo na tlo unutar palisade, i kako se Crnci skupljaju oko 
tijela, koje nepomično leži, i kako ga odnose u kolibu. Jednom 
se podigao do svoje pune visine na grani, gdje je čučao, i 
okrenuo je lice prema nebu da krikne divlji protest i izazov jer 
on je u smeđokožom Tarmanganiju prepoznao čudnog bijelog 
majmuna, koji je prije jedne ili dvije noći došao među njih 
usred dum-duma, i koji je svojim nadvladavanjem najmoćni- 
jega osvojio poštovanje i obožavanje vatrenog mladog mužjaka. 

Ali Zutagovu žestinu ublažavala je stanovita urođena 
lukavost i oprez. Prije nego što je izustio svoj buntovni krik, u 
njegovu se mozgu oblikovala misao, da on želi zapravo spasiti 
tog divnog bijelog majmuna od zajedničkih neprijatelja, 
Gomanganija, i tako nije izazovno zaurlao, mudro odlučivši da 
se više može postići potajno i lukavo nego silom mišića i zubi. 

Isprva je pomislio da uđe u selo sam i da odnese Tarman- 
ganija, ali kada je vidio koliko ima ratnika, i da mnogi među 
njima sjede tik pred ulazom u log, u kojeg su unijeli zatvore- 


nika, njemu je palo na um da će taj zadatak lakse izvrsiti 
mnogi, nego jedan, i tako, jednako tiho kao sto je došao, 
kliznuo je kroz krošnje prema sjeveru. 


Gorila Zutag, Tarzanov prijatelj, prvi je video kako je Tarzan 
iznenada pao s grane među crne ratnike i tako bio zarobljen... 


Pleme se još uvijek motalo oko čistine gdje je stajala koliba 
koju su Tarzan i Berta Kircher sagradili. Neki su dokono tražili 
hranu na samom rubu prašume, dok su drugi čućali u sjeni 
stabala na čistini. 

Djevojka je izasla iz kolibe, osušivši suze, i zabrinuto gleda- 
la prema jugu u džunglu kamo je nestao Tarzan. Povremeno je 
bacala  sumnjičave poglede prema ogromnim dlakavim 
majmunima oko sebe. Kako bi lako bilo jednoj od tih velikih 
zvijeri da uđe u bomu i da je ubije. Kako je bespomoćna, ćak i 
s kopljem koje joj je bijeli čovjek ostavio, shvaćala je tek sada, 
kada je po hiljaditi put primijetila ogromna ramena, mužjačke 
vratove, i snažne mišiće, koji su se tako lako talasali pod 
sjajnim krznima. Nikada prije nije vidjela takvo utjelovljenje 
surove snage, kakvo su predstavljali ovi moćni mužjaci. Te bi 
ogromne ruke prebile njeno bezazleno koplje, kao što bi ona 
mogla slomiti nadvoje kakvu šibicu, dok bi njihov najlakši 
udarac mogao da je smrvi i ubije. 

Dok se ona borila tim mračnim mislima, sa stabala je na 
čistinu skočio iznenada snažni mladi mužjak. U to vrijeme, svi 
su majmuni Berti Kircher izgledali jednako, i tek je mnogo 
kasnije shvatila da se oni međusobno razlikuju po pojedina- 
čnim osobinama, po licu i po građi, kao i pojedinci ljudske 
rase. Ali ni tada nije mogla a da ne primijeti čudesnu snagu i 
spretnost te velike zvijeri, i dok se majmun približavao, ona je 
otkrila kako se divi sjaju njegovog teškog, crnog, srebrom 
prošaranog krzna. 

Bilo je očito da je pridošlica ispunjen nekim suspregnutim 
uzbuđenjem. Njegov izgled i držanje najavljivali su to već 
izdaleka, a djevojka nije bila jedina, koja je to primijetila. Čim 
su ga vidjeli kako dolazi, mnogi su se majmuni podigli na noge 
i pošli prema njemu kostriješeći se i režeći. Golat je bio među 
njima, i kad je ukočeno prišao, dok su mu se dlake na vratu i 
leđima nakostriješile, glasajući se dubokim režanjem i 
pokazujući svoje ubojite očnjake, jer tko da zna da li Zutag 
dolazi s miroljubivim ili kakvim drugim namjerama? Stari je 
kralj vidio mnoge druge mlade majmune koji su svojevremeno 
dolazili tako s iznenadnom odlukom da otmu kraljevsko žezlo 
iz ruku njihova poglavice. Vidio je mužjake kako iznenada 


navaljuju iz džungle, opsjednuti nekom ludom pomamom, na 
nekog člana plemena, i Golat nije želio ništa da riskira. 

Da je Zutag došao lijeno, tražeći usput hranu, mogao je ući 
u pleme, a da nitko ne posveti naročitu pažnju, niti ne 
posumnja u njegove namjere, ali kada netko dođe ovako naglo, 
očigledno uzbuđen nečim naročitim, neka se svi majmuni 
čuvaju! Došlo je do kratkotrajnog prethodnog kruženja, reža- 
nja, njuškanja, i obojica su, ukočenih udova i nakostriješene 
dlake, obilazili jedan oko drugoga dok nisu otkrili da ni jedan 
ni drugi nemaju namjere da započnu napad, i tek je tada 
Zutag ispričao Golatu, što je vidio u brlogu Gomanganija. 

Golat je zagunđao s negodovanjem i okrenuo se. 

— Neka se bijeli majmun brine sam za sebe — rekao je. 

— On je iz plemena velikih majmuna — rekao je Zutag. — 
Došao je da živi u miru s plemenom Golata. Spasimo ga iz 
ruku Gomanganija. 

Golat je opet zagunđao i nastavio da odlazi. 

— Zutag će poći sam i osloboditi ga — kriknuo je mladi 
majmun — ako se Golat boji Gomanganija. 

Kralj majmuna bijesno se okrenuo, glasno režeći, i busajući 
se u grudi. 

— Golat se ne boji — zavrisnuo je — ali on neće ići, jer 
bijeli majmun ne pripada njegovu plemenu. Pođi sam, a povedi 
i ženku Tarmanganija sa sobom, ako toliko želiš da spasiš 
bijelog majmuna. 

— Zutag će ići — odgovorio je mladi mužjak — i on će 
povesti Tarmanganijevu ženku i sve Golatove mužjake, koji 
nisu kukavice — i govoreći to on je upitno pogledao oko sebe 


prema drugim majmunima. — Tko će poći sa Zutagom da se 
bori protiv Gomanganija i da oslobodi našega brata? — pitao 
je. 


Osam mladih mužjaka u najljepšem cvatu svoje snage, 
smjesta je skočilo Zutagu uz bok, ali stariji mužjaci, s oprezom 
i konzervativnošću mnogih godina na svojim sijedim plećima, 
zatresli su glavama i odbauljali za Golatom. 

— Dobro — viknuo je Zutag. — Ne trebaju nama nikakve 
stare ženke, da se bore protiv Gomanganija jer to je posao 
pravih boraca u plemenu. 


Stari mužjaci nisu posvećivali pažnje tim hvalisavim rije- 
čima, ali onih osam, koji su se dobrovoljno javili da ga prate, 
ispunili su se ponosom, tako da su stajali oko njega tašto se 
udarajući po grudima pokazujući svoje očnjake i urlajući svoj 
užasni bojni izazov, da je cijela džungla odjekivala od strašnih 
glasova. 

Sve to vrijeme Berta Kircher je razrogačenih očiju i 
prestrašena promatrala kao gledalac prizor, koji je, kako je ona 
mislila mogao svršiti jedino nemilosrdnom bitkom između tih 
strašnih životinja, i kad su Zutag i njegovi sljedbenici počeli 
izvikivati svoj prijeteći bojni izazov, djevojka je zadrhtala od 
straha jer od svih zvukova džungle nema nijednog koji izaziva 
više strahopoštovanja, od glasa velikih majmuna, kada 
zaurlaju svoj bojni izazov ili riknu pobjednički krik. 

Ako je prije bila užasnuta, sada je bila gotovo paralizirana 
od straha, kada je vidjela Zutaga i njegove majmune kako 
prilaze bomi i približavaju se. Spretnošću mačke Zutag je 
skočio preko cijelog zaštitnog zida i stao pred nju. Ona je 
hrabro držala svoje koplje ispred sebe, usmjerivši ga prema 
njegovim grudima. On je počeo brbljati i mahati rukama, pa je 
čak i ona sa svojim slabim poznavanjem majmunskog načina 
života, shvatila, da joj on ne prijeti, jer gotovo uopće ne 
pokazuje svoje ratoborne očnjake, i njegov izraz i stav su 
nalikovali čovjeku, koji nastoji da objasni zamršeni problem, ili 
se zalaže za kakvu plemenitu stvar. Najzad je očigledno postao 
nestrpljiv jer je jednim udarcem svoje velike šape izbio koplje iz 
njenih ruku i došavši blizu, zgrabio je za ruku ali ne surovo. 
Ona se povukla sa strahom, ali ipak je neki osjećaj uvjeravao, 
da nije ni u kakvoj opasnosti, i da joj velika zvijer ne namje- 
rava ništa nažao učiniti. Zutag je glasno govorio, neprestano 
pokazujući rukom prema džungli na jugu vukući djevojku za 
sobom. Činilo se, kao da panično želi da svim mogućim 
naporima nešto objasni. Pokazivao je bomu, nju samu, zatim 
prašumu, a zatim kao da ga je prosvijetlilo naglo nadahnuće 
sagnuo se i hvatajući koplje, nekoliko puta ga dotakao kaži- 
prstom, i opet pokazao na jug. Iznenada je djevojci svanulo, da 
joj majmun nastoji objasniti nešto, što se na neki način odnosi 
na bijelog čovjeka, kojemu po njihovu mišljenju ona pripada 
kao vlasništvo. Vjerojatno je njen mrki Zaštitnik u neprilici, i 


kada se ta misao u njoj učvrstila, ona se više nije nećkala, 
nego je krenula naprijed prateći mladog mužjaka. Na onom 
mjestu bome, gdje je Tarzan zatvorio ulaz, počela je odvlaćiti 
trnovito granje, a kada je Zutag vidio što ona radi, skočio joj je 
u pomoć, i uskoro su otvorili dovoljno širok prostor u bomi, 
kroz koju je prošla s velikim majmunom. 

Neposredno nakon toga Zutag i njegovih osam majmuna 
žurno su krenuli prema džungli, i to tolikom brzinom da je 
Berta Kircher morala trčati iz sve snage, da bi mogla ići s 
njima ukorak. Odmah je shvatila da ona to ne može, i bila je 
prisiljena da zaostane, na veliko nezadovoljstvo Zutaga koji joj 
je neprestano pritrčavao, vraćajući se i podstičući je na veću 
brzinu. Jednom ju je zgrabio za ruku i pokušao je vući. Njeni 
su protesti bili beskorisni budući da zvijer nije mogla znati da 
se ona buni, i nije ju prestajala vući, sve dok se njena noga 
nije zaplela u nekakvu travu i ona pala na zemlju. Tada se 
Zutag zaista razbjesnio i strašnim je glasom zarežao. Njegovi 
su ga majmuni čekali na rubu džungle da ih povede. On je 
naglo shvatio da ovo jadno slabo stvorenje ne može nikako da 
s njima drži korak, i da ako budu putovali njenom brzinom 
vrlo lako mogu doći prekasno da spase Tarmanganija, i tako je 
bez mnogo oklijevanja, divovski majmun zgrabio Bertu Kircher 
sa zemlje i prebacio je na leđa. Ona je savila ruke oko njegova 
vrata i u tom položaju on ju je zgrabio za zapešća jednom 
velikom šapom, da ne bi pala, i krenuo velikom brzinom da se 
pridruži svojim drugovima. 

Odjevena u jahače hlače, bez nespretne suknje koja bi je 
mogla ometati ili se zaplesti u šikarje, uskoro je otkrila da se 
može potpuno udobno priljubiti uz leđa moćnog mužjaka, i 
kada je on trenutak kasnije počeo putovati nižim katovima 
krošanja kroz prašumu, sklopila je oči i privila se uz njega, 
prestrašena da se ne sruši u ponor ispod sebe. 

Ovo putovanje kroz prastaru džunglu s devet velikih 
majmuna živjet će u sjećanju Berte Kircher do kraja njenog 
života, potpuno jasno, kao i u trenutku kada se događalo. 

Nakon što je prvi napadaj straha prošao, ona je napokon 
smogla snage da otvori oči i pogleda s više zanimanja svoju 
okolinu, i uskoro se osjećaj straha polako izgubio i zamijenio 
ga osjećaj razmjerne sigurnosti, kada je vidjela kojom lakoćom 


i pouzdanošću te velike zvijeri putuju kroz krošnje stabala. 
Kasnije se njeno divljenje prema mladom mužjaku povećalo, 
kad je vidjela kako čak opterećen dodatnom težinom njena 
tijela, juri brže i s nimalo uočljivijim znakovima umora, nego 
njegovi neopterećeni drugovi. 

Zutag nije ni časka zastao sve dok nije došao do krošnje 
onog stabla nedaleko sela. S tog mjesta čuli su bučni život 
unutar ograde, smijeh i viku Crnaca, lajanje pasa, a kroz lišće 
krošnje djevojka je primijetila selo, odakle je nedavno pobjegla. 
Zadrhtala je od pomisli da će se možda morati u to selo vratiti, 
da će je možda opet zarobiti, i pitala se zašto ju je Zutag doveo 
ovamo. 

Sada su majmuni napredovali vrlo polako i s velikim opre- 
zom, pomičući se kroz stabla bešumno kao da su vjeverice, 
dok nisu dosli do tačke, odakle su mogli lako gledati preko 
ograde u seosku ulicu. 

Zutag je čučao na velikoj grani tik kraj debla, i skidajući 
djevojčine ruke sa svog vrata, pokazao joj je da sama nađe 
oslonac, i kad je ona to učinila, okrenuo se prema njoj i neko- 
liko puta pokazao otvorena vrata kolibe na suprotnoj strani 
ulice, koja se nalazi ispod njih. Različitim pokretima on joj je 
nešto pokušavao objasniti. Napokon je uspjela da shvati 
njegovu misao — da je njen bijeli čovjek zatvorenik u toj kolibi. 

Ispod njih bio je krov kolibe, i ona je vidjela da može vrlo 
lako skočiti na njega; ali što može da učini nakon toga nije 
mogla ni zamisliti. 

Tama se već spuštala, i vatre pod loncima za kuhanje već 
su bile upaljene. Djevojka je vidjela mučenički stup na seoskoj 
ulici, a uokolo gomile drveta, i iznenada je s užasom shvatila 
što znače te strašne pripreme. Ah, kad bi samo imala nekakvo 
oružje koje bi joj moglo pružiti barem nekakvu nadu, barem 
neznatnu prednost pred Crncima! Ona tada ne bi oklijevala da 
se baci u selo i da pokuša sve što može da spasi čovjeka, koji 
joj je dosada u tri različite prilike spasio život. Znala je da je on 
mrzi, a ipak je u njenim grudima plamtio osjećaj obaveze. Ona 
ga ne može shvatiti. Nikada u svom životu nije vidjela čovjeka 
toliko protivurječnog, a na kojega se mogla toliko osloniti. U 
mnogim stvarima bio je divljiji od zvijeri s kojima se druži, a 
opet s druge strane, vladao se viteškije nego kakav vitez iz 


davnih vremena. Nekoliko je dana bila potpuno izgubljena s 
njim u džungli, izložena mu potpuno na milost i nemilost, a 
ipak se toliko oslanjala na njegovu časnost, da pred njim više 
nije imala nimalo straha. 

S druge strane bilo je očito da on može biti i grozno 
okrutan, budući da namjerava da je ostavi samu usred nemilo- 
srdnih opasnosti džungle koje će na nju vrebati noću i danju. 

Zutag je očigledno čekao tamu, prije nego što počne 
izvršavati planove koji su sazreli u njegovom divljem malom 
mozgu jer su on i njegovi drugovi mirno sjedili u stablu oko nje 
promatrajući pripreme Crnaca. Uskoro se jasno vidjelo, da je 
došlo do nekog nesporazuma među Crncima jer se grupa od 
desetak njih skupila oko čovjeka, koji im je nedvojbeno neki 
poglavica, i svi su vatreno govorili i mahali rukama. Svađa je 
trajala pet ili deset minuta, kad se najzad mala grupa naglo 
raspršila i dva su ratnika potrčala na suprotnu stranu sela, 
odakle su se vratili s ogromnim stupom, kojeg su postavili kraj 
onoga što je već stajao uz lomaču. Djevojka se upitala što je 
svrha drugoga stupa, ali nije morala dugo čekati da joj se stvar 
razjasni. 

Već se spustila potpuna tama, i selo je bilo osvijetljeno 
samo jasnim sjajem mnogih vatri, i sada je ona vidjela kako je 
nekoliko ratnika pristupilo kolibi koju joj je Zutag pokazao i 
ušlo unutra. Trenutak kasnije opet su se pojavili vukući 
između sebe dva zarobljenika, jednog od kojih je djevojka 
smjesta prepoznala kao svog zaštitnika, dok je drugi bio neki 
Englez u avijatičkoj uniformi. To je znači bio razlog što su 
postavili dva stupa. 

Podižući se žurno na noge, stavila je ruku na Zutagovo 
rame i pokazala dolje u selo. 

— Hajdemo — rekla je, kao da govori nekome od vlastite 
vrste, i s tom riječju spustila se lagano na krov kolibe ispod 
sebe. Odatle do zemlje trebalo je preći samo kratak put, i 
trenutak kasnije, ona je obilazila kolibu, s one strane koja je 
bila skrivena od vatri, držeći se gustih sjena, gdje je bilo malo 
vjerojatno da će je tko otkriti. Osvrnula se samo jednom i 
vidjela da se Zutag nalazi tik iza nje, i njegov se krupni trup 
izdizao u tami poput tornja, dok se iza njega nalazio još jedan 
od njegove osmorice. Bez sumnje su svi oni pošli za njom, i ta 


ju je činjenica ohrabrila, dala joj osjećaj sigurnosti i nadu, 
kakvu čas prije nije osjećala. 

Zaustavljajući se kraj jedne kolibe uz samu ulicu, oprezno 
je provirila oko ugla. Tek nekoliko koraka dalje nalazila su se 
otvorena vrata kolibe, a nešto dalje niz seosku ulicu, ljudožderi 
su se sakupljali oko zarobljenika koje su već počeli vezati o 
stupove. Sve su se oči usredotočile na žrtve, i bilo je malo 
vjerojatnosti, da će bilo tko otkriti nju i njenu pratnju, dok ne 
stignu do samih Crnaca. Ipak je poželjela, da dođe u posjed 
kakvog oružja, s kojim bi mogla povesti napad, jer naravno nije 
se mogla potpuno pouzdavati u to da će veliki majmuni 
krenuti za njom. Nadajući se da će možda nešto naći u kolibi, 
kliznula je brzo oko ugla, zasla u vrata, a nakon nje, jedan po 
jedan, ušlo je devet velikih mužjaka. Pretražujući žurno 
unutrašnjost kolibe, ubrzo je otkrila jedno koplje i naoružavši 
se njime približila se izlazu. 

Tarzan iz plemena Majmuna i poručnik Harold Percy 
Smith-Oldwick bili su čvrsto svezani svaki za svoj stup. Već 
dugo vremena nijedan od njih nije progovorio ni riječi. Englez 
je okrenuo glavu, tako da može vidjeti druga u nevolji. Tarzan 
je uspravno stajao uz svoj stup. Lice mu je bilo potpuno 
bezizražajno i na njemu se nije ocrtavao niti strah, niti bijes. 
Njegov izraz pokazivao je dosadu i ravnodušnost, premda su 
oba čovjeka znala da će ih sada staviti na muke. 

— Zbogom, stari druže — prošaptao je mladi poručnik. 

Tarzan je okrenuo oči u smjeru svoga druga i nasmiješio 
se. 


— Zbogom — rekao je. — Ako hoćeš da se brzo svega 
riješiš, udiši dim i plamen čim brže možeš. 
— Hvala — odgovorio je avijatičar, i premda je napravio 


kiselo lice, uspravio se i isprsio. 

Žene i djeca posjedali su u širokom krugu oko žrtava, dok 
su se ratnici obojeni strašnim bojama polako redali da otpočnu 
ples smrti. Opet se Tarzan obratio svom kompanjonu. 

— Ako želiš da im pokvariš zabavu — rekao je — nemoj reći 
ni riječi, bez obzira koliko patiš. Ako možeš izdržati do kraja a 
da ne promijenis izraz na licu ili da ne kažeš ni jednu jedinu 
riječ, lišit ćeš ih čitavog užitka ovoga dijela zabave. Zbogom i 
sretno! 


Mladi Englez nije ništa odgovorio, ali je bilo očigledno po 
njegovim stegnutim čeljustima, da će Crnci iz njega izvući 
malo zadovoljstva. 

Ratnici su sada počeli oko njih kružiti. Uskoro će Numabo 
prosuti prvu krv svojim oštrim kopljem, što će biti znak za 
početak mućenja, nakon kojega će im zapaliti lomače oko 
nogu. 

Plešući grozni je poglavica prilazio sve bliže i bliže, a njegovi 
su se žuti, oštro isturpijani zubi pokazivali na svjetlu vatre 
između debelih, crvenih usana. Čas se previjao u pasu, čas je 
bjesomučno udarao tabanima po zemlji, čas skakao u zrak. 
Plesao je korak po korak u krugu koji se sve više sužava i koji 
ga uskoro treba dovesti na dohvat koplja do njegovih žrtava. 

Napokon se koplje pružilo i dodirnulo grudi čovjeka 
majmuna, a kada se odmaklo mali potočić krvi potekao je po 
glatkoj smeđoj koži, i gotovo istovremeno s vanjskog ruba 
kruga gledalaca koji su sve to napeto promatrali, začuo se 
ženski vrisak, koji kao da je dao signal za cijeli niz groznog 
urlanja, režanja i krikova, i nastala je velika gužva na toj strani 
kruga. Žrtve nisu mogle vidjeti što je uzrokom tog nereda, ali 
Tarzan nije morao ni da gleda jer je po glasu majmuna znao 
tko su napadači. On se samo pitao što ih je dovelo i što je 
svrha njihova napada, jer nije mogao vjerovati da su došli da 
njega spasu. 

Numabo i njegovi ratnici probili su se brzo iz plesnog kruga 
i smjesta ugledali kako se kroz redove njegova naroda, 
prestrašenog i užasnutog, probija ista ona bijela djevojka koja 
im je pobjegla prije nekoliko noći, a iza njenih leđa nešto što je 
njihovim iznenađenim očima izgledalo kao prava horda 
ogromnih i dlakavih prašsumskih ljudi, na koje su svi uprli 
poglede s ogromnim strahom i respektom. 

Udarajući lijevo i desno svojim teškim šakama, derući 
ogromnim zubima, prilazio je Zutag, mladi mužjak, dok su za 
njegovim petama, slijedeći njegov primjer, jurili njegovi grozni 
majmuni. Hitro su se probili kroz starce, žene i djecu jer ih je 
djevojka vodila ravno prema Numabu i njegovim ratnicima. U 
tom trenutku oni su došli Tarzanu na vidik, i s velikim 
iznenađenjem on je otkrio, tko ih je poveo, da ga spase. 

Tarzan je viknuo Zutagu. 


— Napadni velike mužjake, dok me ona odveže — a Berti 
Kircher je doviknuo: — Brzo, presijecite ove veze. Majmuni će 
se pobrinuti za ratnike. 

Zaobilazeći lomaču, djevojka je pritrčala Tarzanu. Nije 
imala noža, i veze su bile čvrsto namotane, ali ona je radila 
brzo i hladnokrvno, i dok su se Zutag i njegovi majmuni 
uhvatili u koštac s ratnicima, ona je uspjela da oslobodi 
Tarzana od veza dovoljno da mu omogući da izvuće ruke. Za 
čas je bio slobodan. 

— A sada odvežite Engleza — viknuo je i skočivši s lomaće 
potrčao je da se pridruži Zutagu i njegovim drugovima u borbi 
protiv ljudoždera. Numabo i njegovi ratnici razabravši sada 
razmjerno mali broj majmuna, koji su im stajali nasuprot, 
odlučno su se oduprli naletu i kopljima i drugim oružjem 
pokušavali da savladaju napadače. Tri majmuna su već pala, 
ubijena ili smrtno ranjena, kad je Tarzan shvativši da će se 
bojna sreća napokon okrenuti protiv majmuna, ako se ne nađe 
kakav način da se slomi moralna snaga ratnika, bacio je 
pogled oko sebe da nađe neki način kojim će postići željenu 
svrhu. I iznenada njegov je pogled pao na oružje, za koje je 
znao da će postići ono što hoće. Mrki smiješak dotakao mu je 
usne, kad je zgrabio lonac pun kipuće vode s jedne od vatri i 
bacio ga ravno u lica ratnicima. Vrišteći od straha i boli, oni su 
se naglo povukli, premda ih je Numabo podsticao da krenu na 
novi juriš. 

Tek što je prvi lonac kipuće vode pao po njihovoj koži, već 
ih je Tarzan polio drugim, a treći nije bio ni potreban jer su oni 
vrišteći poletjeli na sve strane tražeći zaklon u svojim 
kolibama. 

Tarzan je ubrzo pronašao svoje vlastito oružje, djevojka je 
oslobodila mladog Engleza i sa šest preostalih majmuna troje 
se Evropejaca polako kretalo prema izlazu iz sela. Avijatićar se 
i sam naoružao kopljem, koje je odbacio jedan od ošurenih 
ratnika, i oni su se žurno povlačili prema tami džungle. 

Numabo nije nikako više mogao da natjera svoje potpuno 
preplašene i bolno opečene ratnike, tako da su spasioci i 
spašeni prošli kroz selo i nestali u mraku sume bez daljnjih 
smetnji. 


Tarzan je Ssutke koračao džunglom. Kraj njega je hodao 
Zutag, veliki majmun, a iza njih nizali su se preživjeli 
majmuni, koje su slijedili Berta Kircher i poručnik Harold 
Percy Smith-Oldwick, Englez, zaprepašten i potpuno zbunjen. 

U cijelom svom životu Tarzan iz plemena Majmuna nije vrlo 
često morao da nekome duguje zahvalnost. Probijao je svoj put 
kroz divlji svijet snagom vlastitog mišićja, nadmoćnom 
oštrinom čula i snagom razuma. Noćas mu je najteža od svih 
zahvalnosti pala na pleća. Njegov je život spasio netko drugi, a 
Tarzan je tresao glavom i režao jer ga je spasila osoba koju je 
mrzio iznad sviju drugih. 


traženje aviona 


Tazan iz plemena Majmuna vraćajući se iz uspješnog lova 
s tijelom Bare, jelena, prebačenim preko svog glatkog smeđeg 
ramena, zaustavio se u granama velikog stabla na rubu čistine 
i žalostivo promatrao dvije figure, koje su hodale od rijeke do 
kolibe okružene bomom, koja se nalazila na čistini nešto dalje. 

Čovjek-majmun zatresao je svoju raščupanu glavu i 
uzdahnuo. Njegove su oči odlutale prema zapadu, a njegove 
misli prema udaljenoj kolibi kraj prirodne luke, uvučene u 
kopno, gdje je velika voda oplakivala obalu njegove domovine iz 
djetinjstva — do kolibe njegovog davno umrlog oca, na kojeg 
su ga podsjećale sve uspomene i sva blaga sretnog djetinjstva. 
Od gubitaka svoje žene opsjela ga je strašna čežnja da se vrati 
u kraj svoje mladosti — u neprodornu divljinu džungle, gdje je 
živio životom koji je najviše volio, davno prije nego što se čovjek 
uselio u njegova divlja lovišta. Tu se nadao da će obnoviti stari 
život pod nekadašnjim uvjetima, i da će tako naći utjehe svojoj 
tuzi, a možda je i do izvjesne mjere zaboraviti. 

Ali mala koliba i morski zaljev bili su mnogo dugih i teških 
dana marša daleko, a da krene na taj put sprečavala ga je 
dužnost, koju je osjećao prema dvjema osobama koje su se 
kretale po čistini ispred njega. Jedno je bio mladi čovjek u 
otrcanoj i poderanoj uniformi britanskih kraljevskih zrakoplov- 
nih snaga, a drugo mlada žena u jos odrpanijim ostacima 
odjeće, koja je jednom bila uredan jahaći kostim. 

Igra sudbine spojila je ova tri korijenito različita ljudska 
stvora zajedno. Jedan je bio divljak, gotovo goli čovjek-zvijer, 
drugi engleski vojni oficir, a treći žena, koju je čovjek-majmun 
poznavao i mrzio kao njemačkog špijuna. 


Tarzan nije mogao ni zamisliti kako da se riješi svojih 
pratilaca, osim ako ih ne odvede dugim i teškim marsem 
natrag na istočnu obalu, što bi natjeralo i njega samog da još 
jednom pređe taj dugi i neugodni put sto ga je već prevalio 
putujući prema svome cilju. Ali sto je drugo mogao učiniti? 
Ovo dvoje nisu imali ni snage ni izdržljivosti, niti su bili vični 
životu u džungli, da bi ga mogli pratiti kroz nepoznatu zemlju 
prema zapadu, a niti ih je on želio voditi sa sobom. Čovjeka bi 
još nekako podnio, ali nikako nije mogao da zamisli prisustvo 
ove djevojke u onoj udaljenoj kolibi, koja mu je na neki naćin 
postala sveta, zbog sjećanja koje se čuvalo, i kad bi na to 
pomislio, režanje ili gnjevno mrsštenje pojavljivalo bi mu se na 
licu. Preostajao mu je dakle samo jedan jedini put, budući da 
ih ne može ostaviti. On se mora polaganim i dosadnim 
marševima vratiti do istočne obale, ili barem do prvog bijelog 
naselja u tom smjeru. 

On je, istina, namjeravao prepustiti djevojku njenoj sudbi- 
ni, ali to je bilo prije nego je ona odigrala glavnu ulogu u 
njegovu spasu od muke i smrti u rukama crnih Wamaba. 
Nimalo mu nije bilo drago, što joj je toliko obavezan, ali ipak 
nije mogao a da to ne prizna, i dok je promatrao ovo dvoje, 
tužan izraz njegova lica obasjao se smiješkom, kad je pomislio 
na njihovu bespomoćnost. Zaista, kako je čovjek bespomoćna i 
krhka stvar! Kako je slabo opremljen da se bori s divljim 
snagama prirode i džungle koja je dio prirode. Pa čak je i sitni 
balu iz plemena Golata, velikog majmuna, mogao da se uspje- 
šnije bori za opstanak nego ovi, jer je balu bar znao pobjeći od 
brojnih stvorenja, koja predstavljaju prijetnju njegovom posto- 
janju, dok se nitko drugi, osim možda s izuzetkom Kote, kor- 
njače, ne kreće tako polako kao ovi bespomoćni i jadni ljudi. 

Ovo bi dvoje bez njega nesumnjivo umrlo od gladi usred 
obilja, čak ako bi nekim čudom uspjeli pobjeći drugim smrto- 
nosnim prijetnjama koje ih u džungli stalno okružuju. Toga im 
je jutra Tarzan donio voća, oraha i sjemenja, a sada im je 
donosio meso svoga plijena, dok su oni najviše mogli donijeti 
vode s rijeke. Čak i sada, dok su hodali preko čistine prema 
bomi, bili su potpuno nesvijesni Tarzanove prisutnosti. Nisu 
znali da ih njegove oštre oči promatraju, niti da ih jedne druge, 
manje prijateljske oči gledaju iz žbunja, sasvim blizu kraj 


ulaza u bomu. Nisu znali te stvari, ali Tarzan je znao. Ni on, ni 
oni, nije mogao vidjeti stvorenje, koje čuči sakriveno u lišću, ali 
on je ipak znao da ono se tamo nalazi, znao je što je to i kakve 
su mu namjere, baš kao da to stvorenje leži na kakvom 
otvorenom prostoru. 

Neznatno pomicanje lišća na vrhu žbuna upozorio ga je na 
prisustvo toga stvorenja jer pomicanje nije nalikovalo onom što 
ga izaziva vjetar. Pomicanje je nastalo od pritiska na sšiblje, što 
drukčije ljulja vrhove nego kada ih vjetar ljulja, što svi koji su 
proživjeli život džungle dobro znaju. Isti taj vjetar, koji je 
prolazio kroz lišće grmlja donio je do osjetljivih nozdrva 
čovjeka-majmuna neoborivi dokaz da Šita čeka tamo sakrivena 
vrebajući ovo dvoje što se vraća od rijeke. 

Prešli su polovinu udaljenosti do ulaza u bomu, kada im je 
Tarzan viknuo da stanu. Oni su iznenađeno pogledah u smjeru 
odakle je došao njegov glas, i vidjeli su kako je lagano skočio 
na zemlju i pošao prema njima. 

— Pođite polako prema meni — doviknuo im je. — Nemojte 
trčati jer ako budete potrčali Šita će navaliti. 

Učinili su kako je on zapovjedio, a njihova su lica bila puna 
upitnog čuđenja. 

— O čemu se radi? — upitao je mladi Englez. — Tko je 
Šita? — ali umjesto odgovora čovjek-majmun je iznenada 
odbacio truplo Bare, jelena, na zemlju i žurno skočio prema 
njima, dok su njegove oči bile uprte u nešto iza njihovih leđa. 
Tada se tek to dvoje okrenulo i vidjelo tko je Šita jer je iza njih 
mačka iscerenog đavolskog lica žurno jurišala. 

U Šiti se probudio bijes i sumnja, kada je vidio kako čovjek- 
majmun skače sa stabla i približava se njegovim žrtvama. 
Njegovo životno iskustvo, poduprto instinktom, reklo mu je da 
Tarmangani namjerava da ga liši plijena, i budući da je Šita 
bio gladan, nije imao ni najmanje namjere da se tako lako liši 
mesa koje je već smatrao svojim. 

Djevojka je prigusšila krik, koji joj je i protiv volje izmakao, 
kad je vidjela brzinu zubate zvijeri, koja juri prema njima. 
Stisnula se uz čovjeka, i priljubila mu se uz tijelo, a premda 
nenaoružan i bez obrane, Inglez ju je gurnuo iza sebe i štiteći 
je svojim trupom stao ravno licem u lice prema Šiti. Tarzan je 
primijetio taj čin, i premda životom u džungli naviknut na 


hrabra djela, iskusio je uzbuđenje diveći se beznadnoj i 
uzaludnoj hrabrosti toga čovjeka. 

Šita se zatrčao još brže, i razmak koji je dijelio grm u kojem 
se nalazio i objekte njegove želje, nije više bio velik. U vrlo 
kratkom vremenu, snažna je mačka mogla preći cijelu tu 
razdaljinu i ubiti svoje žrtve, ali ako je Šita brz, brz je i Tarzan. 
Engleski je poručnik vidio kako je čovjek-majmun proletio kraj 
njega poput vjetra. Vidio je kako je velika mačka skrenula u 
svom jurišu, kao da želi izbjeći golog divljaka, koji juri ususret, 
i očigledno je bilo da Šita namjerava prvo ubiti svoje žrtve, a 
onda tek pokusati da ih obrani od Tarzana. 

Poručnik Smith-Oldwick vidio je sve te stvari, a onda s još 
većim čuđenjem primijetio, kako čovjek-majmun skreće i skače 
prema pjegavoj mački, kao što nogometni golman skače na 
loptu. Vidio je jake smeđe ruke koje su obgrlile tijelo 
mesoždera, lijevu ruku prebačenu preko lijeve plečke zvijeri, a 
desnu ispod desne prednje noge, i od snage udarca oboje su se 
zakotrljali po livadi. Čuo je režanje i frktanje životinjske bitke, i 
s osjećanjem ne malog užasa shvatio je, da se zvukovi koji 
dolaze iz ljudskog grla borčeva jedva razlikuju od onih, koji se 
javljaju iz životinjskog grla pantere. 

Kad je prošao prvi trenutačni šok, djevojčin pritisak na ruci 
Engleza je popustio. 

— Zar ne bismo mogli nešto učiniti? — pitala je. — Zar mu 
ne možemo pomoći prije nego ga zvijer ubije? 

Englez je pogledao na tlo potraživši kakav kamen, kojim bi 
mogao napasti panteru, a tada je djevojka uzviknula i potrčala 
žurno prema kolibi. 

—  Čekajte ovdje — viknula je preko ramena — donijet ću 
koplje koje mi je Tarzan dao. 

Smith-Oldwick vidio je kako oštre pandže pantere traže 
čovjekovo meso, a vidio je i kako se čovjek sa svoje strane 
napreže svakim mišićem, i koristi svaku mogućnost da ukloni 
pod smeđom kožom. Vene su iskočile na njegovu vratu i čelu, i 
sve više pojačavajući pritisak on je nastojao da udavi život u 
velikoj mački. Zubi čovjeka-majmuna stegli su se na Šitinu 
vratu i on je uspio da opkorači nogama tijelo zvijeri, a zatim je 
noge prekrižio i počeo ih stezati ispod mačkina trbuha. 


Skačući i režeći, Šita je pokušao da se oslobodi stiska 
čovjekovih nogu. Bacio se na tlo i poćeo kotrljati. Podigao se na 
stražnje noge i bacio unatrag čitavim tijelom, ali svaki put je 
divlje stvorenje na njegovim leđima ostalo čvrsto priljubljeno, a 
moćne su se smeđe ruke stezale neprestano sve snažnije oko 
Šitinog grudnog koša. 

A tada se djevojka, teško dišući od brzog trčanja, vratila s 
kratkim kopljem, što joj ga je Tarzan ostavio kao jedino oružje 
za obranu. Ona nije mogla dočekati da ga dade Englezu, koji je 
potrčao prema njoj da ga uzme, nego je potrčala kraj njega i 
skočila sto je bliže mogla masi žutog krzna i glatke smeđe kože 
koja je režala i prevrtala se. Nekoliko puta je pokusala da 
zabode šiljak u tijelo mačke, ali u oba slučaja strah da će 
dovesti u opasnost čovjeka-majmuna, natjerao ju je da se 
suzdrži. Na kraju su dva borca na trenutak zastala, budući da 
je mesožder tražio barem čas odmora od bojnih napora, a tada 
je Berta Kircher gurnula vrh koplja u dlakave slabine i zabila 
ga duboko u zvijer. 

Tarzan se podigao s mrtvog Šitinog tijela i stresao, kao što 
se običavaju stresti zvijeri koje su pokrivene krznom. Kao 
mnoge druge njegove osobine i pokreti, tako je i ovaj bio 
posljedica okoline, a ne naslijeđa ili degeneracije. Premda je on 
izvana bio čovjek, i Englez i djevojka su bili impresionirani 
životinjskom prirodnošću toga čina. Bio je u tom času nalik na 
Numu, koji pobjednički izlazi iz bitke, i stresese da izravna 
svoju rašćupanu grivu i uredi krzno. A ipak je u svemu tome 
bilo nešto strašno, gotovo sablasno, kao i onda, kad je divlje 
režanje i grozno frktanje izlazilo s tih lijepih čistih ustiju. 

Tarzan je pogledao djevojku, a na njegovom se licu pojavio 
neki neobični izraz. Ona ga je i opet zadužila, a Tarzan iz 
plemena Majmuna nije želio da išta duguje njemačkom 
špijunu. Ali u svom poštenom srcu on nije mogao a da ne 
prizna stanovito divljenje prema njenoj hrabrosti, osobinu koja 
je na čovjeka-majmuna uvijek ostavljala dubok dojam, baš na 
njega, koji je uvijek bio utjelovljenje hrabrosti. 

— Evo plijena — rekao je podižući truplo Bare sa zemlje. — 
Vi ćete, mislim, sigurno htjeti da svoj dio skuhate, ali Tarzan 
ne kvari svoje meso vatrom. 

Oni su ga dopratili do bome, gdje je on odrezao nekoliko 
komada mesa s tijela žrtve, i dao ih njima zadržavajući za sebe 
samo jedno bedro. Mladi je poručnik pripremio vatru i djevojka 
je predsjedavala u njihovom primitivnom kuharskom pothvatu, 
dok jednostavni obrok nije bio gotov. Dok je ona radila ponešto 
udaljena od njih, poručnik i čovjek-majmun su je promatrali. 


— Ona je divna. Zar ne da jest? — promrmljao je Smith- 
Oldwick. 

— Onaje Njemica i špijun — odgovorio je Tarzan. 

Englez se hitro okrenuo prema njemu. 

— Što time hoćete reći? — povikao je. 

— Mislim ono sto kažem — odgovorio je čovjek-majmun. — 
Ona je Njemica i špijun. 

— To ne vjerujem — uzviknuo je avijatićar. 

— Ine morate — uvjeravao ga je Tarzan. — Meni je 
svejedno vjerujete li vi ili ne. Ja sam je vidio kako razgovara s 
njemačkim generalom i njegovim štabom u logoru Tavete. Svi 
su je tamo poznavali i zvali je po imenu, i ona im je dala neki 
papir. Kad sam je idući put vidio, nalazila se u britanskim 
redovima, prerušena, a zatim sam je opet vidio kako nosi poru- 
ku jednom njemačkom oficiru u Wilhelmstal. Ona je Njemica i 
špijun, ali ona je žena, i zato joj ja ne mogu ništa. 

— Zar vi doista vjerujete u to što govorite? — upitao je 
mladi poručnik — Ja to ne mogu vjerovati. Ona je tako slatka, 
hrabra i dobra. 

Čovjek-majmun je slegao ramenima. — Ona je hrabra, — 
rekao je — ali čak i Pamba, štakor, mora imati nekih dobrih 
osobina. Ali ona je to što sam vam rekao, i zbog toga je ja 
mrzim, a ivi biste je morali mrziti. 

Poručnik Harlod Percy Smith-Oldwick prekrio je lice 
rukama. 

Čovjek-majmun bacio je prezrivi pogled prema svom drugu 
i digao se na noge. 

— Tarzan opet odlazi u lov — rekao je. — Imate dovoljno 
hrane za dva dana. Do onda ću se ja vratiti. 

Njih dvoje su ga promatrali kako nestaje u lišću stabala na 
suprotnoj strani čistine. 

Kad je nestao, djevojka je osjetila nejasan strah, koji je 
nikada nije opsjedao dok je Tarzan bio prisutan. Nevidljive 
opasnosti što su vrebale iz crne džungle činile su se sada 
stvarnijima i mnogo bližim, kad čovjeka-majmuna više nije bilo 
u blizini. Dok je on bio ovdje i s njima razgovarao, mala 
slamom pokrivena koliba i trnovita boma, koja ju je okruživala, 
činile su se kao najbezopasnije mjesto na svijetu. Poželjela je, 
da on ostane — dva dana ćinila su se vječnost u njenim 


mislima, dva dana neprestanog straha, dva dana, od kojih će 
svaki trenutak biti pun opasnosti. Okrenula se svom 
sugovorniku. 

— Da je bar ostao — rekla je. — Uvijek se osjećam tako 
sigurnom, kad je on kraj mene. On je tako mrgodan i strašan, 
a ipak se s njim osjećam sigurnije nego s ijednim čovjekom, 
što sam ga poznavala u životu, čini se da me ne voli, a ipak 
znam da neće dopustiti da mi itko učini išta nažao. Nikako ga 
ne mogu razumjeti. 

— Nija ga ne razumijem — odgovorio je Englez — ali jedno 
znam: naše prisustvo ovdje smeta ga u izvršenju njegovih 
planova. On bi htio da nas se riješi i ja gotovo mislim da se on 
u duši nada da će kad se vrati, otkriti da smo podlegli jednoj 
od opasnosti, s kojima se uvijek moramo susretati u ovoj 
divljoj džungli. Mislim da bismo morali pokušati da se vratimo 
do nekog bjelačkog naselja. Ovaj čovjek nas ne želi, niti 
možemo pretpostaviti da bismo mogli dugo ostati živi u ovakvoj 
neprohodnoj divljini. Putovao sam i lovio u mnogim krajevima 
Afrike, ali nikada nisam ni vidio ni čuo za neko mjesto, gdje 
ima toliko divljih zvijeri i opasnih urođenika. Ako odmah 
krenemo prema istočnoj obali, bit ćemo tek u nešto većoj 
opasnosti nego što smo ovdje, i ako preživimo jedan cjelodne- 
vni marš, vjerujem da ćemo naći načina, kako da u nekoliko 
sati stignemo do obale jer moj avion mora da se nalazi na 
istom mjestu gdje sam sletio, kada su me ljudožderi zarobili. 
Naravno, ovdje sigurno nema nikoga, tko bi ga znao voziti, niti 
bi tko mogao imati kakvog razloga da ga uništi. Ustvari, 
urođenici se vjerojatno boje, i drže po strani od tako čudne i 
neshvatljive stvari, pa je sva prilika da mu se nisu usudili ni 
približiti. Da, avion mora da je ondje gdje sam ga ostavio, 
potpuno spreman da nas odvede u civilizaciju. 

— Ali ne možemo otići — rekla je djevojka — dok se on ne 
vrati. Ne možemo otići samo tako, a da mu barem ne 
zahvalimo, i da se s njime ne pozdravimo. Mi mu dugujemo 
preveliku zahvalnost. 

Čovjek ju je nekoliko časaka šutke promatrao. On se pitao, 
da li ona zna što Tarzan prema njoj osjeća, a onda je i sam 
počeo razmišljati o istinitosti optužbi čovjeka-majmuna. Što je 
dulje promatrao djevojku, sve mu je teže bilo da zamisli, da je 


ona neprijateljski špijun. Već je namjeravao da je izravno o 
tome upita, ali nikako se nije mogao natjerati da to učini, i 
odlučio je da pričeka dok vrijeme i duže poznanstvo ne otkriju 
istinu ili ne pobiju optužbu. 

— Vjerujem — rekao je, kao da nije došlo do stanke u 
njihovom razgovoru — da će tom čovjeku biti draže, da vidi da 
nas više nema. Nema nikakve potrebe da jos dva dana izlaže- 
mo opasnostima svoj život samo zato da bismo mu zahvalili, 
ma koliko mi cijenili njegove usluge. Vi ste više nego isplatili 
svoje obaveze prema njemu, i po onome što mi je rekao, imam 
osjećaj da posebno vi ne biste trebali ovdje više ostajati. 

Djevojka ga je zaprepašteno pogledala. 

— Što hoćete reći? — upitala je. 

— Nezgodno je da vam to kažem — rekao je Englez nervo- 


zno se igrajući nekim štapom, kojim je crtao po tlu — ali 
možete mi na riječ vjerovati, da njemu nije nimalo drago što 
ste ovdje. 

— Recite mi što je rekao — uporno ga je ispitivala, — ja 


imam pravo da to saznam. 

Poručnik Smith-Oldwick izravnao je ramena i pogledao 
djevojci ravno u oči. 

— Rekao je da vas mrzi — izlanuo je. — On vam je pomo- 
gao samo zato, što ga je na to natjerao osjećaj dužnosti jer ste 
žena. 

Djevojka je problijedila a onda se zacrvenjela. 

— Bit ću spremna za pokret — rekla je — pričekajte me 
samo trenutak. Pametno bi bilo da ponesemo sa sobom nešto 
onog mesa. Tko zna kada ćemo moći da nabavimo drugo. 

I tako se njih dvoje spustilo niz rijeku prema jugu. 
Muškarac je nosio kratko koplje, koje je Tarzan ostavio djevojci 
dok je ona bila potpuno nenaoružana, osim što je uzela jedan 
štap od onih, koji su preostali nakon što je koliba bila gotova. 
Prije nego što su otišli, ona je uporno navaljivala da čovjek 
napiše Tarzanu cedulju, u kojoj će mu zahvaliti za njegovu 
brigu oko njih i pozdraviti ga. Cedulju su pribili malom 
drvenom trešćicom na unutarnju stijenku kolibe. 

Morali su neprestano biti na oprezu, budući da nisu znali 
što ih može dočekati iza svakog zavoja vijugave prašumske 
staze i što se može skrivati u isprepletenom sSikarju s obje 


strane puta. Postojala je isto tako vječna opasnost, da će 
susresti nekog od Numabovih crnih ratnika, a kako je selo 
ležalo ravno na njihovu putu, morali su načiniti siroki 
zaobilazak, da bi mogli izaći na svoj put, a da ih Crnci ne 
otkriju. 

— Ja se ne bojim toliko urođenika — rekla je djevojka — 
kao što se bojim Usange i njegovih ljudi. On i njegovi ljudi bili 
su nekada u njemačkoj vojsci. Oni su me doveli sa sobom, kad 
su dezertirali, bilo s namjerom da dobiju za mene otkup ili da 
me prodaju u harem jednoga od crnih sultana na sjeveru. 
Usange se treba bojati mnogo više nego Numaba, jer on ima 
prednosti evropskog vojničkog vježbanja, a naoružan je manje 
ili više modernim oružjem i municijom. 

— Bio sam sretan, znači, — primijetio je Englez, — da me je 
otkrio i zarobio primitivni Numabo, a ne lukavi i polucivi- 
lizirani Usanga. On bi osjećao mnogo manje straha pred divov- 
skom letilicom, i vrlo bi dobro znao kako da je uništi. 

— Moramo biti sretni što crni narednik nije otkrio avion — 
rekla je djevojka. 

Išli su svojim putem do one tačke, gdje su prosudili da se 
selo nalazi samo jednu milju ispred njih, a onda su skrenuli u 
besputnu mrežu šikarja prema istoku. Zelenilo je na mnogim 
mjestima bilo toliko gusto, da su se probijali s najvećim 
teškoćama, katkada idući četvoronoške, a katkada se verući 
preko brojnih oborenih stabala. Isprepleteni s mrtvim granama 
oborenih stabala, kao i sa živim šikarjem, rasli su čvrsti i 
poput užeta jaki puzavci koji su oblikovali gustu mrežu preko 
njihova puta. 


Južno od njih na otvorenoj livadi, nekoliko se crnih ratnika 
sakupilo oko predmeta, koji je među njima izazivao divljenje i 
mnoge prepirke. Crnci su bili odjeveni u krpe, koje su jednom 
predstavljale uniforme njemačke kolonijalne vojske, izgledali 
su kao kakva odrpana razbojnička banda, a po odvratnosti i 
po autoritetu, najgori među njima bio je njihov poglavica, crni 
narednik Usanga. Predmet njihova zanimanja bio je britanski 
avion. 


Čim su Engleza bili doveli u Numabovo selo, Usanga je 
pošao u potragu za avionom. Na to ga je djelomično gonila 
radoznalost, a djelomično namjera da ga uništi, ali kad ga je 
pronašao nova mu je misao pala na pamet i navela ga da svoju 
namjeru ne provede u djelo. Stvar je predstavljala znatnu 
vrijednost, što je on dobro znao, i na pamet mu je palo da bi 
on od tog svog plijena mogao na neki način izvući kakvu 
korist. Svaki dan bi se vraćao avionu, i dok ga je ispočetka 
avion ispunjao strahopočitanjem, napokon se navikao da na 
njega gleda priviknutim okom vlasnika, tako da se sada penjao 
u pilotsko sjedište, i dotjerao tako daleko, da je poželio da ga 
netko nauči kako se avionom može upravljati. 

Kakav bi to bio podvig, kad bi on mogao poput ptice letjeti 
daleko iznad najviših krošnji stabala! Kako bi to njegove manje 
sretne drugove ispunilo strahopoštovanjem i divljenjem! Kad bi 
Usanga samo znao letjeti, poštovanje svih suplemenika kroz 
razbacana sela duboke Afrike bilo bi toliko, da bi ga gledali 
gotovo kao boga. 

Usanga je protrljao dlanove i cmoknuo svojim debelim 
usnama. Zaista tada bi se jako obogatio jer bi mu sva sela 
plaćala danak, i on bi mogao držati barem tuce žena. S tom 
mišlju, u duh mu je došla slika Naratu, crne tiranke, koja je 
nad njim vladala željeznom rukom. Usanga je skrojio kiselo 
lice i pokušao da zaboravi to tuce žena, ali osnovna zamisao je 
ostajala i toliko mu se svidjela, da je uskoro uhvatio sam sebe 
kako potpuno logično zaključuje, da ni bog ne bi bio nikakav 
bog, kada ne bi imao barem dvadeset i četiri žene. 

Dodirivao je prstima instrumente i upravljačke poluge, 
napola se nadajući, a napola strašeći, da će naletjeti na pravu 
kombinaciju, koja će podići mašinu u zrak. Često je promatrao 
britanske zrakoplovce kako lete nad njemačkim rovovima, i to 
se činilo potpuno jednostavnim, pa je bio uvjeren da i sam to 
može izvesti, kad bi samo našao nekoga, tko bi mu barem 
jednom pokazao kako se to radi. Naravno, postojala je uvijek 
nada da će bijelac, koji je doletio ovim aparatom, i koji je 
pobjegao iz Numabova sela, pasti možda u Usangine ruke, i da 
će onda morati da mu pokaže kako se leti. U toj nadi, Usanga 
je provodio mnogo vremena u blizini aviona, zaključujući da će 
bijelac morati da se jednom pojavi ovdje tražeći svoju mašinu. 


I napokon je došao do onoga što je očekivao jer je upravo 
toga dana, nakon što je izašao iz aviona i ušao u džunglu sa 
svojim ratnicima, čuo neke glasove sa sjevera, i kad su se oni 
njegovi ljudi sakrili u gustom lišću s obje strane staze, Usanga 
je gotovo skočio od oduševljenja kad je vidio da su to britanski 
oficir i bijela djevojka, koje je crni narednik toliko želio, a koji 
su mu pobjegli iz saka. 

Crnac je jedva savladavao uzvike veselja jer se nije ni nadao 
da će mu sudbina biti toliko sklona, da mu na milost i 
nemilost istovremeno izruči ovo dvoje, koje je najvise želio. 

Dok su njih dvoje dolazili stazom potpuno nesvijesni opa- 
snosti što ih očekuje, čovjek je upravo objašnjavao ženi, da 
mora da su vrlo blizu mjestu gdje je njegov avion aterirao. Sva 
im je pažnja bila usredotočena na put ispred njih, budući da 
su očekivali, da će uskoro izbiti na livade, i bili su sigurni da 
će ugledati avion, koji će za njih biti znak života i slobode. 

Staza je bila široka, i oni su hodali po njoj uporedo, tako da 
su iza jednog oštrog zaokreta došli pred čistinu, lijepu poput 
parka, na kojoj se njihovim očima pokazao obris aviona što su 
ga tražili. 

Uzvici olakšanja i oduševljenja začuli su se s njihovih 
usana, a u istom trenutku Usanga i njegovi crni ratnici podigli 
su se posvuda oko njih iz grmlja. 


crni letač 


Djevojka je bila gotovo slomljena od straha i razočaranja. 
Činilo joj se nepodnošljivim što su stigli već tako blizu spasu, a 
okrutan im je udarac sudbine oteo tu nadu ispred nosa. I 
čovjek je bio razočaran, ali u njemu je prevladavalo bjesnilo. 
On je primijetio ostatke uniforme na Crncima, i odmah ih je 
upitao gdje su im oficiri. 

— Oni vas ne razumiju — rekla je djevojka i onda je 
miješanim jezikom, koji je sredstvo sporazumijevanja između 
Nijemaca i njihovih kolonijalnih vojnika, ponovila pitanje 
bijelog čovjeka. 

Usanga se nacerio. 

— Znate vi gdje su oni, bijela ženo — odgovorio je on. — 
Oni su mrtvi, i ako ovaj bjelac ne bude postupao kao što mu 
naredim, i on će umrijeti. 

— Što hoćete od njega? — upitala je djevojka. 

— Hoću da me nauči da letim kao ptica — odgovorio je 
Usanga. 

Berta Kircher je pokazala iznenađenje, ali ponovila je taj 
zahtjev poručniku. Englez je neko vrijeme razmišljao. 

— On hoće da ga naućčim da pilotira, jel! tako? — ponovio 
je. — Pitajte ga da li će nas pustiti na slobodu, ako ga naučim 
da leti. 

Djevojka je postavila pitanje Usangi koji je pokvaren, lukav 
i potpuno bezobziran, bio uvijek spreman da obeća sve, a da 
nije imao nimalo namjere da ispuni svoja obećanja. Smjesta je 
pristao na taj prijedlog. 


— Neka me bijelac nauči da letim — rekao je — a ja ću vas 
odvesti blizu vaših naselja, ali za uzvrat zadržat ću ovu veliku 
pticu — ion je mahnuo crnom rukom u smjeru aviona. 

Kad je Berta Kircher ponovila Usangin prijedlog avijatičaru, 
ovaj je slegao ramenima i kisela se lica s time složio. 

— Čini mi se da nemamo drugoga izlaza — rekao je. — U 
svakom slučaju britanska vlada ne može očekivati da dođe do 
svog aviona. Ako odbijem zahtjev ovog crnog lopova, nema 
sumnje, da će me on vrlo brzo ubiti, a mašina će ostati ovdje 
dok ne strune. Ako prihvatim njegov prijedlog, to će barem biti 
kakav-takav način, da se vi možete vratiti u civilizaciju, a to je 
za mene vrednije od svih aviona britanskog zrakoplovstva. 

Djevojka je bacila brzi pogled prema njemu. Ovo su bile 
prve njegove rijeći, od svih koje joj je uputio, koje su mogle 
pokazati da su njegovi osjećaji prema njoj više nego saučešće 
druga u nevolji. Bilo joj je žao što on tako govori, a i on sam je 
to smjesta požalio, kad je vidio kako je sjena preletjela preko 
njenog lica i shvatio da je i nehotice pridonio njenim 
teškoćama u ovoj gotovo nepodnošljivoj situaciji. 

— Oprostite mi — požurio je on da kaže. — Molim vas 
zaboravite značenje te primjedbe. Obećavam da vas neću više 
uvrijediti, ako sam vas ovaj put uvrijedio, sve dok oboje ne 
budemo izvukli glave iz ove nevolje. 

Ona se nasmiješila i zahvalila mu, ali ono što je rečeno ne 
može se više nikako povući, i Berta Kircher je sada bila 
potpuno uvjerena — uvjerenija nego da je on pao na koljena i 
zaklinjao se na vječnu vjernost — da se mladi engleski oficir u 
nju zaljubio. 

Usanga je bio pripravan da smjesta primi svoju prvu pouku 
u pilotiranju. Englez ga je pokušao od toga odvratiti, ali Crnac 
je odmah prešao na prijetnje i grdnje, budući da je kao sve 
druge neznalice uvijek sumnjao da drugi gaje neke skrivene 
namjere, čim se njihovi postupci nisu posve podudarali s 
njegovim željama. 

— Uredu, momče, — promrmljao je Englez — ja ću ti dati 
životnu lekciju. 

A zatim se obratio djevojci: 

— Nagovorite ga da vam dopusti da pođete s nama. Mene 
je strah da vas ostavim ovdje s ovim đavolskim lopovima. 


Ali čim je ona prenijela taj prijedlog Usangi, Crnac je 
smjesta posumnjao da se iza toga krije neki plan kako da ga se 
prevari, najvjerojatnije da ga se protiv njegove volje odvede 
njemačkim gospodarima koje je izdajnički napustio i divljački 
se mršteći on je tvrdoglavo odbijao da na to pristane. 

— Bijela žena će ostati ovdje s mojim ljudima — rekao je 
on. — Oni joj neće učiniti ništa nažao, ako me dovedeš živog i 
zdravog natrag. 

— Kažite mu — rekao je Englez — da ako ne budete stajali 
nasred livade kad se budem vraćao, tako da vas jasno mogu 
vidjeti, neću se spustiti, nego ću odnijeti Usanga ravno u 
britanski logor i dati ga objesiti. 

Usanga je obećao da će djevojka vidljivo stajati na livadi, 
kad se budu vraćali, i smjesta je poduzeo potrebne korake da 
ubijedi svoje ratnike da joj pod prijetnjom smrti ne smiju 
učiniti ništa. 

Zatim, dok su ga pratili svi drugi članovi čete on je u 
društvu Engleza pristupio avionu. Kad je jednom sjeo u aparat 
koji je već smatrao svojim novim vlasništvom, Crnčeva 
hrabrost počela je blijedjeti i kad se motor pokrenuo, a veliki 
propeler počeo okretati, vrisnuo je Englezu da zaustavi mašinu 
i da mu dopusti da siđe, ali avijatičar nije niti čuo niti razumio 
Usangu u buci propelera i ispuha. Tada se avion počeo 
kotrljati po zemlji, i već tada Usanga je bio na rubu da skoči, i 
bio bi to i učinio, da je mogao otkopćati pojas kojim je bio 
vezan. Tada se avion podigao sa zemlje poletio elegantno u 
širokom krugu, dok se nije digao iznad stabala. Crnac je od 
užasa bio gotovo na rubu sloma. Vidio je stabla i rijeku, a u 
daljini malu čistinu sa slamom pokrivenim kolibama Numa- 
bovog sela. Pokušao je da ne misli na posljedice, koje bi 
nastale, ako bi naglo pali na zemlju koja je sve više i više 
odmicala. Pokušao je da misli na dvadeset i četiri žene, koje će 
mu ova velika ptica omogućiti. Avion se uzdizao sve više i više 
oblijetajući iznad šume u širokom krugu, prolazeći iznad rijeke 
i livada i uskoro je — na svoje veliko iznenađenje, — Usanga 
otkrio da njegovog straha brzo nestaje, tako da je nedugo 
zatim u njega ušlo samopouzdanje i osjećaj potpune sigur- 
nosti, a tada je počeo da primjećuje na koji način bijelac 
upravlja i okreće avion. 


Nakon pola sata vještog manevriranja, Englez se brzo 
podigao do znatne visine, a zatim je iznenada i bez upozorenja 
izveo luping i letio neko vrijeme s preokrenutim avionom. 

— Rekao sam da ću ovom mangupu dati životnu lekciju — 
promrmljao je, kada je cuo čak kroz buku propelera vrisak 
prestrašenog Crnca. Trenutak kasnije Smith-Oldwick ispravio 
je mašinu i žurno se spuštao prema zemlji. Izveo je nekoliko 
polakih krugova oko livade, dok se nije uvjerio da je Berta 
Kircher tamo, i da joj se ništa nije dogodilo, a onda se blago 
spustio na zemlju, tako da se mašina zaustavila tik pred 
mjestom gdje su je djevojka i crni ratnici očekivali. 

Kad je Usanga izašao iz aviona bio je siv kao pepeo, sav je 
drhtao, i njegovi su živci bili potpuno rastrojeni, zbog strašnog 
doživljaja lupinga, ali kada mu je čvrsta zemlja opet bila pod 
nogama, on se brzo pribrao i ponovo stekao samouvjerenje. 
Busajući se u grudi, i praveći se važan, on je nastojao da 
ostavi na svoje pratioce dojam kao da taj podvig, što je letio 
kao ptica visoko iznad džungle, nije naprosto ništa; da je to za 
njega sitnica. Ipak, trebalo mu je prilično dugo, dok nije sam 
sebe potpuno uvjerio, snagom autosugestije, da je u svakom 
trenutku leta uživao, i da je već daleko uznapredovao u vještini 
pilotiranja. 

Crnac je toliko bio zaljubljen u svoju novo pronađenu 
igračku, da se nije htio niti vratiti u selo, već je uporno 
navaljivao da se podigne logor pokraj aviona, da ga netko ne bi 
na nezamislivi način odatle ukrao. Dva dana oni su logorovali 
kraj aviona, i Usanga je po cijeli dan prisiljavao Engleza da ga 
upućuje u vještinu letenja. 

Smith-Oldwick, prisjećajući se dugih mjeseci napornih 
vježbi, koje je sam prošao, prije nego su ga smatrali dovoljno 
sposobnim da mu dadu u ruke avion, i da ga proglase 
avijatičarem, nasmiješio se samosvijesti neukog Usange, koji je 
već zahtijevao, da mu se dopusti da leti sam. 

— Kad time ne bih izgubio aparat — objasnio je Englez 
djevojci — ja bih pustio tu budalu da uzleti i da slomi svoj ludi 
vrat, što bi mu se sigurno dogodilo dok okom trenes. 

Ipak, uspio je da najzad uvjeri Usangu da pričeka još 
nekoliko dana dok ga bolje pouči, ali u sumnjičavom Crnčevu 
duhu sve je raslo uvjerenje da bijelčev savjet sadrži u sebi 


nekakve zadnje namjere. Da se bijelac vjerojatno nada da će 
uspjeti da po noći pobjegne sam s avionom, i da zato neće da 
prizna da je Usanga već potpuno sposoban da sam njime 
rukuje, i da prema tome nema više nikakve potrebe da mu 
neko pomaže ili da ga poučava. I u crnčevom mozgu rodila se 
odluka da prevari bijelog čovjeka. Mamac od dvadeset i četiri 
zavodljive žene bio mu je dovoljan podstrek, a osim toga 
posebno ga je na to nagonila želja za bijelom djevojkom, koju je 
već odavno odlučio da posjeduje. 

S tim mislima u glavi, Usanga je legao na spavanje drugoga 
dana navećer. Međutim, pomisao na Naratu i njenu ćud 
neprestano mu se javljala u mozgu, i oduzimala nešto od 
ugodnih maštarija. Kad bi se barem nje mogao riješiti! Kad je 
jedanput izrazio u sebi tu misao, ona ga je ustrajno progonila, 
ali uvijek nanovo sukobljavala se sa činjenicom, da se crni 
narednik zapravo boji svoje žene, i da je se boji toliko da se čak 
ne usuđuje ni da je makne s puta, ako to ne bi mogao učiniti 
potajno dok ona spava. Ali, kako mu je snaga njegovih želja 
prizivala u glavu sve nove i nove planove, on je napokon 
nadošao na ideju koja je u njemu sinula gotovo kao na- 
dahnuće i poput kakvog udarca natjerala ga da iza sna sjedne 
među svojim usnulim drugovima. 

Kad je svanulo jutro, Usanga je jedva dočekao priliku da 
počne provoditi svoj plan i čim se najeo, pozvao je nekoliko 
svojih ratnika na stranu i s njima nekoliko časaka razgovarao. 

Englez, koji je obično pažljivo motrio svog neprijatelja, vidio 
je kako on objašnjava nešto u pojedinostima svojim ratnicima, 
i po njegovim gestama i izrazu bilo je očigledno da ih on 
nagovara na neki novi plan i da ih upućuje što treba da ćine. 
Nekoliko puta je vidio kako su se oči ratnika okrenule prema 
njemu, a jednom su sve istovremeno bljesnule prema bijeloj 
djevojci. 

Cijeli taj događaj, koji bi se sam po sebi činio trivijalnim, 
probudio je u Englezovu mozgu određene bojazni da se nešto 
dešava, i da se njemu i djevojci ne piše dobro. Nije se mogao 
osloboditi te ideje, pa je još pažljivije motrio ratnike, premda je, 
kao što je morao sam sebi priznati, bio posve nemoćan da 
spriječi ono što im se ima dogoditi. Čak i koplje koje je 
posjedovao kad su ga zarobili, Crnci su mu oduzeli, tako da je 


sada bio nenaoružan i potpuno izložen na milost i nemilost 
Usangi i njegovim ljudima. 

Poručnik Harold Percy Smith-Oldwick nije morao dugo 
čekati da otkrije dio Usangina plana, jer odmah nakon što je 
narednik dovršio sa svojim uputama, nekoliko se ratnika 
približilo Englezu, dok su se trojica uputila ravno prema 
djevojci. 

Bez ijedne riječi objašnjenja ratnici su zgrabili mladog 
oficira i bacili ga licem na zemlju. On se načas borio, da se 
oslobodi, i uspio je da svoje napadače udari nekoliko puta 
šakama, ali neprijatelj je bio brojčano znatno nadmoćan, i on 
se nije mogao ni nadati, da će uspjeti da se obrani već samo da 
malo odgodi izvršenje njihove namjere. Oni su mu čvrsto vezali 
ruke i noge. Kad su se uvjerili da je potpuno nepomičan, 
prevrnuli su ga na bok, i on je tada vidio da je i Berta Kircher 
također zavezana. 

Smith-Oldwick ležao je u takvom položaju da je imao 
pregled nad gotovo cijelim prostorom livade, i nedaleko pred 
sobom vidio je avion. Usanga je razgovarao s djevojkom, koja je 
tresla glavom odlučno nešto odbijajući. 

— Što on kaže? — viknuo je Englez. 

— On namjerava da me odvede u avionu — doviknula mu 
je djevojka. — Hoće da me odvede dublje u unutrašnjost, u 
neku drugu zemlju, gdje kaže da će biti kralj, a da ću ja biti 
jedna od njegovih žena — a tada na Englezovo iznenađenje ona 
je okrenula prema njemu nasmiješeno lice i nastavila: — Ali ne 
trebate se ništa bojati jer ćemo oboje poginuti za nekoliko 
časaka. Samo ga pustite, neka pokrene avion, i ako se ikada 
digne pedeset metara iznad zemlje, nikada ga se više neću 
morati plašiti. 

— Zar nema nikakvog načina da ga razuvjerite? Obećajte 
mu bilo što. Štogod vam padne napamet. Imam novaca, imam 
više para nego što taj jadnik može i zamisliti da postoji na 
cijelom svijetu. S tim parama može kupiti sve što se za novac 
može kupiti, i odjeće i hrane i žena, kolikogod hoće žena. 
Kažite mu to, i objasnite mu, da ja dajem riječ da ću mu sve to 
donijeti ako vas poštedi. 

Djevojka je zatresla glavom. 


— Beskorisno je — rekla je. — On tone birazumio, aakoi 
razumije, neće vam vjerovati. Ne, bolje je ovako. Žao mi je što 
vi ne možete s nama jer ako se on digne dovoljno visoko, moja 
će smrt biti mnogo laksa od one koja vjerojatno očekuje vas. 


Usanga, koji još nije uspio da nauči pilotirati, ipak je zgrabio Bertu i pokušao 
da uzleti. Zarobljeni poručnik očekivao je da će se I avion svaki čas survati... 


Usanga se neprekidno miješao u njihov kratak razgovor 
pokušavajući da natjera djevojku da mu ga prevede jer se 
plašio da oni kuju nekakav plan kako da ga prevare, i da ga 
umiri i zadovolji, rekla mu je da se Englez samo s njom 
pozdravlja i da joj želi sreću. Iznenada se okrenula Usangi. 

— Hoćeš li mi nešto učiniti? — upitala ga je. — Ako 
dragovoljno s tobom pođem? 

— Što hoćeš? — upitao je on. 

— Naredi svojim ljudima da oslobode bijelca, kad mi 
odemo. On nas nikada ne može uhvatiti. Eto, samo to tražim 
od tebe. Ako mu obećaš slobodu i život, dragovoljno ću poći s 
tobom. 

— Ti ćeš svakako poći sa mnom — zarežao je Usanga. — 
Meni je svejedno da li ćeš poći dragovoljno ili ne. Ja ću biti 
veliki kralj, a ti ćeš činiti što ja budem naredio. 

Namjeravao je da s ovom ženom počne kako treba. Ne smije 
se ponoviti njegovo nesretno iskustvo s Naratu. Ovu ženu i 
dvadeset i četiri druge, mora pažljivo izabrati i dobro ih 
izvježbati. Od sada će Usanga biti gospodar u vlastitoj kući. 

Berta Kircher je shvatila da je tog grubijana uzalud moliti, 
pa se smirila, premda ju je žalošću ispunjala pomisao na 
sudbinu, koja očekuje mladog oficira, koji je gotovo još dječak, 
i koji joj je tako impulzivno otkrio svoju ljubav. 

Na Usanginu zapovijed jedan ju je Crnac podigao sa zemlje 
i odnio do aviona, i kada se Usanga popeo na sjedište, ostali su 
je uzdigli, a on ju je povukao u avion, gdje joj je skinuo veze sa 
zapešća i pričvrstio je kopćom u sjedište, a zatim se i sam 
smjestio na pilotsko mjesto, tik ispred nje. 

Djevojka je okrenula oči prema Englezu. Bila je vrlo blijeda, 
ali hrabro se smiješila. 

— Zbogom! — viknula je. 

— Zbogom i sretno — on je viknuo dok mu je glas malo 
promukao od žalosti, a onda je dodao. — Ono što sam htio 
reći, smijem li to reći sada, kad smo tako blizu kraju? 

Njene su se usne pomicale, ali da li su izgovarale pristanak 
ili odbijanje, on nije znao jer su se riječi izgubile u zujanju 
propelera. 

Usanga je dovoljno dobro naučio neke stvari, pa je mogao 
pokrenuti motor bez greške, i stroj je krenuo preko livade. 


Englez je zastenjao očajno promatrajući ženu koju voli kako 
odlazi tim avionom u sigurnu smrt. Vidio je kako se avion 
iskosio, i kako se točkovi dižu sa zemlje. Bio je to dobar uzlet, 
dobar toliko, da bi ga i sam poručnik Harlod Percy Smith- 
Oldwick tako izveo, ali on je znao da je to slučajno. Svakoga 
časa mašina se može srušiti na zemlju, pa čak ako nekim 
čudom ili igrom slučaja, Usanga i uspije da se uzdigne iznad 
stabala i da se uspješno vine visoko u zrak, pa da i leti neko 
vrijeme, nije bilo nimalo vjerojatno da će moći sletjeti a da ne 
ubije sebe i svog lijepog zarobljenika. 
Ali što je ovo? Njegovo srce je prestalo kucati. 


usangina nagrada 


Dva dana Tarzan iz plemena Majmuna dokono je lovio lov 
prema sjeveru, i kružeći u velikom krugu, vratio se u blizinu 
čistine, gdje je ostavio Bertu Kircher i mladog poručnika. Noć 
je proveo u velikom stablu, koje se nadnosilo na rijeku 
nedaleko čistine, i sada u rano jutro, čučao je na rubu vode 
čekajući priliku da uhvati ribu u namjeri da je ponese sa 
sobom do kolibe, gdje će je djevojka skuhati za sebe i za svoga 
druga. 


Nepokretan poput brončanog kipa stajao je gipki čovjek- 
majmun, jer je dobro znao koliko je riba, oprezna. I najmanji 
pokret će je preplašiti, i ona se može uhvatiti samo beskrajnim 
strpljenjem. Tarzan se oslanjao samo na svoju brzinu i na 
iznenađenje jer nije imao ni meke ni udice. On je poznavao 
način života stanovnika vode, i tako je znao gdje mora čekati 
na ribu. Prije nego riba dođe u mali zaljev rijeke, iznad kojega 
je čućao i vrebao, može proći samo nekoliko trenutaka, a može 
i cijeli sat, ali prije ili kasnije riba će doći. Čovjek-majmun je to 
znao i sa strpljenjem grabežljive životinje čekao je na svoj 
plijen. 

Napokon se vidjelo kako su zabljesnule sjajne krljušti. Riba 
je dolazila. Još čas, i bit će mu na dohvatu ruke, a onda će se 
brzinom svjetla dvije jake smeđe ruke, zaroniti u vodu i 
uhvatiti je, ali upravo u trenutku kad je riba trebala da mu 
dođe na dohvat, u grmlju iza čovjeka-majmuna začćulo se šu- 
štanje. Riba je smjesta nestala a Tarzan se režeći okrenuo, da 
se suprotstavi stvorenju, koje mu možda prijeti. U tom času 
primijetio, je da je uzrok uznemirenja Zutag. 


— Što hoće Zutag? — upitao je čovjek-majmun. 
— Zutag dolazi na vodu da pije — odgovorio je majmun. 
— Gdjeje cijelo pleme? — upitao je Tarzan. 


— Pošli su u lov nešto dublje u džunglu — odgovorio je 
Zutag. 

— A ženka Tarmanganija i onaj mužjak? — upitao je 
Tarzan. — Je li sve u redu s njima? 

— Oni su otišli — odgovorio je Zutag. — Kudu je odonda 


izašao dva puta iz svog loga. 

— Daliihje pleme otjeralo? — upitao je Tarzan. 

— Ne — odgovorio je majmun. — Nismo ih vidjeli kad su 
otišli. Ne znamo zašto su otišli. 


Tarzan je hitro poletio kroz stabla prema čistini. Koliba i 
boma su stajali, kao što ih je ostavio, ali nije bilo znaka o 
prisustvu čovjeka ili žene. Prelazeći preko čistine, Tarzan je 
ušao u bomu, a zatim u kolibu. I jedno i drugo bilo je prazno, a 
njegove su mu uvježbane nozdrve rekle, da su oni otišli barem 
prije dva dana. Upravo kad je namjeravao da izađe iz kolibe 
vidio je na zidu papir, priboden trešćicom, i skinuvši je 
pročitao je: 


»Nakon onoga što ste mi rekli o gospođici Kircher, i znajući 
da vam se ona ne sviđa, smatram da ne bi bilo pošteno ni 
prema njoj, ali ni prema vama, da vas dalje opterećujemo 
svojim prisustvom. Ja znam da vas naše prisustvo sprečava da 
nastavite put prema zapadnoj obali, pa sam odlučio da je za 
nas najbolje da pokušamo stići do bjelačkih naselja, i da vam 
dalje ne smetamo. Mi vam oboje zahvaljujemo za vašu 
ljubaznost i zaštitu. Ako ikad budem našao kakvog načina da 
vam se odužim za sve ono što ste nam učinili, bit će mi vrlo 
drago da to učinim.« 


Pismo je potpisao poručnik Harold Percy Smith-Oldwick. 

Tarzan je slegao ramenima, zgužvao cedulju u ruci i 
odbacio je. Osjetio je stanovito olakšanje što se oslobodio 
odgovornosti i bilo mu je drago da su oni sami tako odlučili. 
Oni su otišli i uskoro će ih zaboraviti. Ali nije mogao nikako da 
ih zaboravi. Izašao je iz bome na čistinu. Osjećao se nalagodno 
i nemirno. Jednom je već krenuo prema sjeveru, stvorivši 
iznenadnu odluku da nastavi put prema zapadnoj obali. 


Namjeravao je da ide uz vijugavu rijeku prema sjeveru 
nekoliko milja, sve do mjesta, gdje njen tok skreće prema 
zapadu, a onda da nastavi prema njenom izvoru preko pošu- 
mljene visoravni i gore u brda i planine. Na drugoj strani 
planinskog lanca potražit će potok, koji se spušta nizbrdo 
prema zapadnoj obali, i tako slijedeći tokove rijeka može biti 
miran da će uvijek naći dovoljno divljači i vode. 


Ali nije otišao daleko. Prešao je možda desetak koraka, a 
onda se iznenada zaustavio. 

— On je Englez — promrmljao je — a ona je žena. Oni 
nikada neće stići do prvih naselja bez moje pomoći. Ja nisam 
bio u stanju da je ubijem vlastitim rukama, kad sam to htio, 
ali ako ih pustim da odu sami, ja ću je isto tako ubiti, kao da 
sam joj vlastitim rukama zabio nož u tijelo. Ne, — i opet je 
zatresao glavom — Tarzan iz plemena Majmuna je budala i 
slaba stara žena. 

I on se okrenuo prema jugu. 


Manu, majmun, vidio je prije dva dana kako su dva 
Tarmanganija prošla. Brbljajući i psujući, ispričao je Tarzanu 
o tome. Oni su otišli u smjeru sela Gomanganija, što je Manu 
vidio vlastitim očima, i tako se čovjek-majmun uputio kroz 
džunglu skačući sa stabla na stablo prema jugu, i premda se 
nije naprezao da bi pronalazio trag onih za kojima ide, ipak je 
primjećivao brojne dokaze, da su prošli tim putem — jedva 
primjetni miris još uvijek se držao ponekog lista, grane ili 
debla, što su ga jedno ili drugo dotakli. Na tlu staze, kojom su 
prošli, i gdje su se probijali kroz mračne dubine vlažne 
prašume, otisak njihovih cipela još uvijek bi se tu i tamo 
pokazao u vlažnoj masi truloga bilja, koje je pokrivalo tlo. 


Neobjašnjivi poriv podbadao je Tarzana da poveća brzinu. 
Isti onaj unutarnji glas, koji ga je korio što ih je zanemario, 
činio se da stalno šapće da su oni i sada u opasnosti i da im je 
potreban. Savjest je mučila Tarzana, zbog toga je sam sebe 
usporedio sa slabom starom ženom jer čovjek-majmun, 
odgojen u divljini i okorio na teškoće i okrutnost, nije volio da 
prizna ni jednu od nježnijih osobina koje su se po prirodi 
stvarno nalazile u njemu. 


Trag, koji je slijedio, zaokretao je na istok od sela Wamaba, 
a zatim se opet vraćao na široku stazu slonova u blizini rijeke, 
gdje je nastavljao u južnom pravcu nekoliko milja. Napokon je 
do ušiju čovjeka-majmuna dopro neobični zvuk motora. Na 
trenutak se zaustavio, napeto osluškujući. 


— Avion — promrmljao je i požurio iz sve snage. 

Kad je Tarzan iz plemena Majmuna stigao do ruba livade, 
na koju je sletio avion Smith-Oldwicka, jednim jedinim brzim 
pogledom pregledao je cijeli prizor, i shvatio situaciju, premda 
je jedva mogao vjerovati svojim vlastitim očima. Zavezan i 
bespomoćan, engleski je oficir ležao na zemlji, na jednom kraju 
livade, dok je oko njega stajalo nekoliko crnih dezertera iz 
njemačkih trupa. Tarzan je vidio te ljude i prije, i znao je tko 
su. Prema njemu je niz livadu dolazio avion, kojim je upravljao 
crni Usanga, a u sjedištu iza pilota nalazila se bijela djevojka, 
Berta Kircher. Tarzan nije mogao ni zamisliti, a niti je imao 
vremena da o tome mnogo razmišlja, kako je došlo do toga da 
neuki divljak pilotira avionom. 


Njegovo poznavanje Usange, kao i položaj bijelog čovjeka, 
rekli su mu da narednik očito namjerava da odvede bijelu 
ženu. Zašto hoće da to učini kad ju je i tako već zarobio, a u 
svojini rukama držao i jedino stvorenje u cijeloj džungli, koje bi 
moglo stati u njenu obranu, barem koliko je Crnac mogao 
znati, Tarzan to nije mogao shvatiti jer nije znao ništa o 
Usanginom snu o dvadeset i četiri žene, niti o njegovom strahu 
pred užasnim ćudima Naratu. On dakle nije znao, da je 
Usanga odlučio da odleti s bijelom djevojkom, da se nikada ne 
vrati, i da između sebe i Naratu ostavi tako veliki razmak, da 
ga ova nikada više ne pronađe. Ali upravo je ta stvar bila 
najvažniji Crnčev razlog, premda to čak ni njegovi vlastiti 
ratnici ne bi mogli pogoditi. On im je rekao da će zarobljenicu 
odvesti jednom sultanu na sjeveru, da će tamo za nju dobiti 
veliku cijenu, i da će kad se vrati i njima dati dio svoje zarade. 


Sve te stvari Tarzan nije znao. Znao je samo ono što je vidio 
— Usangu koji pokušava da odleti s bijelom djevojkom. Mašina 
se već polako odljepljivala od tla. Još jedan čas i ona će se brzo 
podići izvan dohvata. U prvi ćas Tarzan je pomislio da zatakne 
strijelu u svoj luk, i ubije Usangu, ali je brzo napustio tu 


zamisao, jer je znao da će u trenutku kad ubije pilota mašina 
podivljati i razmrskati djevojku među stablima. 


Postojao je samo jedan način, kojim se mogao nadati da je 
spasi, način, koji će ako ne uspije, značiti za njega samog 
trenutnu smrt, ali on ipak nije oklijevao da taj plan provede u 
djelo. 


Usanga ga nije primijetio, budući da je bio previše zauzet 
dužnostima pilota, na koje nije navikao, ali ratnici na drugoj 
strani livade su ga vidjeli i potrčali su prema njemu s glasnim i 
divljim krikovima, prijeteći puškama, s namjerom da ga 
predusretnu. Vidjeli su divovskog bijelca, kako skače sa grana 
stabla na livadu i trči svom brzinom prema avionu. Vidjeli su 
ga kako je s ramena skinuo dugo pleteno uže, trčeći sto brže 
može. Vidjeli su kako se omča obrće u valovitom krugu oko 
njegove glave. Vidjeli su da je bijela djevojka u aparatu 
pogledala dolje i primijetila ga. 


Dvadeset stopa iznad čovjeka-majmuna, koji trči, grmio je 
ogromni avion. Otvorena omča poletjela je u zrak, da se s 
njime susretne, i djevojka, napola pogađajući namjere čovjeka- 
majmuna, posegla je rukom i zgrabila omću, i oduprijevši se 
čvrsto nogama, objema rukama čvrsto je nategla. Istog časa 
uže je podiglo Tarzana u zrak, a avion se nagnuo na stranu, 
ometen novom težinom. Usanga je divlje počeo baratati 
upravljačem, i avion je poletio uvis pod strmim kutom. Ljulja- 
jući se na kraju konopca, ćovjek-majmun se ljuljao u zraku 
poput njihala. Englez, koji je svezan ležao na zemlji, promatrao 
je sve te događaje. Njegovo je srce prestalo kucati, kada je vidio 
Tarzanovo tijelo kako juri kroz zrak prema krošnjama stabala, 
i činilo se da će neizbježno udariti među njih, ali avion se brzo 
dizao, i čovjek-majmun je prošao tik iznad najviših grana. 
Zatim se polako, pomičući ruku do ruke, popeo prema trupu 
aviona. Djevojka, koja je očajnički svom snagom držala omću, 
naprezala je sve svoje mišiće, da podnese veliku težinu, koja je 
visila na donjem kraju konopa. 


Usanga, potpuno nesvijestan onoga što se dešava iza njega, 
podizao je avion sve više i više u zrak. 


Tarzan je pogledao pod sebe. Ispod njega su krošnje stabala 
i rijeka hitro nestajali, i samo su tanko pleteno uže od trave i 


zijevala pod njim u dubini od hiljadu metara. 


Berti Kircher se činilo, da su joj prsti na rukama potpuno 
zamrli. Utrnuće je zahvatalo njene ruke sve do lakata. Nije 
znala koliko još može izdržati, da drži napeti konop. Činilo joj 
se da ti beživotni prsti moraju svakoga trenutka popustiti, a 
tada, kada je već napustila svaku nadu, vidjela je snažnu 
smeđu ruku, koja posiže preko ruba, i hvata se trupa aviona. 
U tom trenutku težine na užetu je nestalo i malo kasnije 
Tarzan iz plemena Majmuna podigao je svoje tijelo preko ruba i 
prebacio nogu u sjedište. Pogledao je prema Usangi, a zatim, 
prislanjajući usta djevojčinom uhu viknuo je: 


— Jeste li kad upravljali avionom? 

Djevojka je kimnula glavom potvrđujući. 

— Hoćete li imati hrabrosti da se popnete gore, pređete na 
crnčevo sjedište i da prihvatite upravljač, kad se ja budem za 
njega pobrinuo? 


Djevojka je pogledala prema Usangi i zadrhtala. 

— Da — odgovorila je — ali noge su mi svezane. 

Tarzan je izvukao svoj lovački nož iz korica i saginjući se 
presjekao veze, kojima su joj gležnjevi sputani. Djevojka je 
tada otkopčala pojas, koji ju je vezao uz sjedište. Jednom je 
rukom Tarzan držao djevojku za nadlakticu i pridržavao je, 
dok su oboje polako puzali preko kratke plohe, što je dijelila 
dva sjedišta aviona. Jedan jedini neznatni trzaj aviona bio bi ih 
oboje bacio u sigurnu smrt. Tarzan je znao da samo ćudom, ili 
igrom slučaja mogu doći do Usange, i izvesti izmjenu pilota, a 
ipak je znao, da se ta prilika mora iskoristiti i prihvatiti rizik, 
jer od prvog časa kako je ugledao avion, on je primijetio da je 
Crnac gotovo bez ikakva iskustva kao pilot, i da ih smrt 
očekuje u svakom slučaju, ako crni narednik ostane za 
upravljačem. 


Usanga je primijetio da nije sve baš kako bi trebalo biti tek 
onda, kada je djevojka iznenada kliznula do njega i zgrabila 
upravljače, a u istom trenutku čelični su se prsti stegli oko 


njegova grkljana. Jedna smeđa ruka je poletjela dolje, zamahu- 
jući oštricom noža, i presjekla pojas koji ga je privezivao za 
se pokušao uhvatiti za zrak i vrisnuo je, ali bio je bespomoćan 
poput malog djeteta. Daleko dolje promatrači na livadi vidjeli 
su, kako se avion naginje na nebu, jer je prilikom izmjene 
pilota, počeo iznenada pikirati. Vidjeli su zatim kako se 
ispravlja, i okrećući se u kratkom krugu, vraća u njihovom 
smjeru, ali bio je toliko daleko iznad njih i sunčano svjetlo im 
je tuklo u oči, da nisu mogli vidjeti ništa od onoga sto se do- 
gađa na trupu aviona, ali u tom času, poručnik Smith-Oldwick 
je s užasom zadržao dah, ugledavši kako se jedno ljudsko tijelo 
strmoglavljuje iz aviona. Okrećući se i previjajući u zraku, ono 
je padalo sve većom brzinom, i Englez je zatvorio oči, kada je 
tijelo poletjelo prema njima. 


S prigušenim udarcem ono se spljeskalo na livadi, nasred 
čistine, i kad je Englez konačno skupio dovoljno hrabrosti da 
ga opet pogleda, odahnuo je i prošaptao plamenu molitvu 
zahvalnicu jer je bezoblična masa, koja je ležala na okrvavlje- 
nom travnjaku, bila pokrivena kožom crnom kao ebanovina. 
Usanga je požnjeo ono što je posijao. 


Nekoliko puta avion je zaokružio oko livade. Crnci, koji su 
isprva bili užasnuti smrću svoga vođe, sada su pali u bjesomu- 
čni gnjev i odlučili da ga osvete. Djevojka i čovjek-majmun 
vidjeli su ih kako se skupljaju u gomilu, oko tijela njihovog 
palog poglavice. Dok su kružili iznad livade, vidjeli su kako im 
crne šake prijete, a puške se zlokobno upravljaju prema njima. 
Tarzan se još uvijek držao priljubljen uz trup aviona, tik iza 
pilotskog sjedišta. Njegovo je lice bilo kraj lica Berte Kircher, i 
svom snagom pluća, da bi nadglasao propeler, stroj i ispuhe, 
on je zavikao nekoliko riječi uputstva u njeno uho. 


Kad je djevojka shvatila značenje tih riječi, ona je probli- 
jedila, ali njene su se usne čvrsto stegle i oči su joj zablistale 
iznenadnim plamenom odlučnosti. Spustila je avion tik do 
zemlje na suprotnoj strani livade, a zatim se punom brzinom 
zaletjela prema divljacima. Avion je dolazio tolikom brzinom, 
da Usangini ljudi nisu imali vremena da mu izbjegnu, kad su 
jednom shvatili sto im prijeti. Avion je dotakao tlo upravo u 


času kad se zabio među njih, i pokosio ih, kao kakvo utjelo- 
vljenje velike kositeljice, smrti. Kad se zaustavio na rubu 
šume, čovjek-majmun je skočio hitro na tlo i pojurio prema 
mladom poručniku, i u trku je pogledao mjesto, gdje su ratnici 
čas prije stajali. Bio je spreman da se brani ako to bude 
potrebno, ali nije bilo nikoga tko bi mu se suprotstavio. Mrtvi 
ili smrtno ranjeni, oni su ležali posijani duž pedesetak metara 
livade. 


Kad je Tarzan oslobodio Engleza, djevojka im se pridružila. 
Ona je pokušala da izrazi svoju zahvalnost čovjeku-majmunu, 
ali on ju je jednim pokretom usšutkao. 

— Vi ste se sami spasili — rekao je — jer da niste znali 
upravljati avionom, ja vam ne bih bio mogao pomoći, a sada, 
— nastavio je — vas dvoje imate sredstvo, kojim se možete 
vratiti u civilizaciju. Do noći je još daleko. Možete lako preći tu 
udaljenost za nekoliko sati, ako imate dovoljno benzina. 


Upitno je pogledao mladog avijatičara. Smith-Oldwick je 
potvrdno kimnuo glavom. 

— Imam ga dovoljno — odgovorio je on. 

— Onda krenite smjesta — rekao je čovjek-majmun. — 
Nijedno od vas dvoje nije za džunglu. 

Neznatni smiješak dotakao je njegove usne dok je to 


govorio. 

Djevojka i Englez su se također nasmiješili. 

— Ova džungla nije za nas — rekao je Smith-Oldwick, — a 
nije ni za jednog bijelog čovjeka. Zašto ne biste posli s nama u 
civilizaciju? 


Tarzan je zatresao glavom. 

— Draža mi je džungla — rekao je. 

Avijatičar je u neprilici crtao nogom po zemlji, i još uvijek 
gledao dolje, a zatim izlanuo nešto što mu je očigledno bilo 
teško da kaže: 

— Ako je to pitanje, stari druže, od čega bi živjeli — rekao 
je —tojest... novca, ili... pa znate... 

Tarzan se nasmijao. 

— Ne — rekao je. — Znam što hoćete reći. Ali stvar nije u 
tome. Ja sam se rodio u džungli. Cijeli sam svoj život proživio 


u džungli, u džungli ću i umrijeti. Ja niti ne želim da živim ili 
umrem drukčije. 

Ovo dvoje je zatreslo glavom. Nisu ga mogli shvatiti. 

— Pođite — rekao je čovjek-majmun. — Što prije krenete, 
prije ćete stići na sigurno mjesto. 

Zajedno su došli do aviona. Smith-Oldwick se čvrsto ruko- 
vao s čovjekom-majmunom i popeo u pilotsko sjediste. 

— Zbogom — rekla je djevojka — pruživši svoju ruku 
Tarzanu. — Prije nego odem hoćete li mi barem reći da me više 
ne mrzite? 

Tarzanovo se lice naoblačilo. Bez riječi podigao ju je sa 
zemlje i stavio u njeno sjedište iza Engleza. Bolni je izraz 
preletio licem Berte Kircher. Motor se pokrenuo i trenutak 
kasnije žurno odnio to dvoje prema istoku. 

Na sredini livade stajao je čovjek-majmun promatrajući ih. 

— Zaista je šteta, što je Njemica i špijunka — rekao je — 
jer nju je vrlo teško mrziti. 


crni lav 


Numa, lav, bio je gladan. On je napustio pustinjski kraj 
na istoku i zašao u zemlju obilja, ali premda je bio mlad i jak 
oprezni su biljožderi nekako uspijevali uvijek da izbjegnu 
njegovim moćnim kandžama, svaki put kad je namjeravao da 
ubije kakvu žrtvu. 

Numa, lav, bio je gladan i vrlo bijesan. Dva dana nije ništa 
jeo, i sada je išao u lov u najružnijem raspoloženju. Numa nije 
više rikao svojim gromovitim glasom izazivajući cijeli svijet, već 
se kretao tih i smrknut, tapkajući meko, tako da nijedna 
puknuta grančica ne izda njegovo prisustvo oštrouhim žrtva- 
ma, koje traži. 

Numa je pronašao svježi trag Bare, jelena, na duboko 
ugaženoj stazi divljači, kojom se kretao. Nije prošlo ni pola 
sata. otkako je Bara prošao ovim putem. Osjećalo se da je bio 
tu prije nekoliko časaka, i veliki lav je udvostručio svoj oprez, 
dok se potajno prikradao vrebajući svoj plijen. 

Slabi vjetar puhao je kroz hodnike džungle, i do nozdrva 
gladnog mesoždera donio je jaki miris divljači, uzbuđujući 
njegov već ionako snažni apetit, tako da ga je sada osjećao 
gotovo kao bol; ali Numa nije dopuštao da ga njegove vlastite 
želje zavedu u kakav preuranjeni napad, što ga je nedavno 
koštalo sočnog mesa jedne zebre. Produžujući neznatno korak, 
on je slijedio trag kroz brojne zavoje staze dok iznenada nije tik 
ispred sebe, gdje je put zavijao oko debla jednog ogromnog 
drveta, ugledao mladog jelena, koji se polako kretao putem. 

Svojim oštrim očima Numa je ocijenio udaljenost. Oči su 
mu blistale kao dvije strašne pjege žute vatre na naboranoj 
iskešenoj njušci. Ovaj puta će uspjeti, u to je bio siguran. 


Jedan strahoviti rik, koji će paralizirati jadno stvorenje ispred 
njega, da se trenutačno ukoči od straha, i istovremeni juris, 
brz poput munje, i Numa, će doći do hrane. Žilavi rep koji se 
polako talasao razmahujući kićankom na vrhu iznenada se 
ukočeno uspravio. Bio je to signal za juriš, i njegovo se grlo 
upravo spremilo da zariče poput grmljavine, kada se iznenada, 
kao kakva munja iz vedra neba Šita, iznenada bacio na stazu 
između Nume i jelena. 

Šita je vrlo nespretno napao, jer se na prvi zvuk njenog 
pjegavog tijela, koje se probilo kroz zelenilo na rubu staze, 
Bara hitro osvrnuo i istog časa nestao. 

Rik, kojim je namjeravao paralizirati životinju, strahovito se 
razlegao iz dubokog snažnog grla velike mačke — bijesni rik 
ljutine protiv Šite, koji se umiješao i oteo mu plijen, a napad, 
koji je bio usmjeren na Baru, okrenuo se sada protiv pantere, 
ali i ovaj puta Numa je bio osuđen na razočaranje, jer čim se 
začuo prvi zvuk njegovog strašnog rika, Šita je — pretposta- 
vljajući oprez hrabrosti — skočio u obližnje stablo. 

Pola sata kasnije razgnjevljeni Numa neočekivano je naišao 
na trag čovjeka. Sve dotada gospodar se džungle odricao 
neukusnog mesa prezrene čovjekolike životinje. Takvo je meso 
bilo samo za stare bezube i nemoćne lavove, koji više ne mogu 
hvatati svoj plijen među brzonogim biljožderima. Bara jelen, 
Horta, vepar i najukusniji i najoprezniji, Pacco, zebra, bili su 
za mlade, snažne i spretne lavove. Ali Numa je bio ovoga puta 
gladan — gladniji nego što je bio ikada prije u pet kratkih 
godina svoga života. 

Što ako je on mlad, snažan, lukav i krvožedan lav? Pred 
prijetnjom gladi, velike izjednačiteljice, on je bio isto tako star, 
bezub i nemoćan. Želudac mu je glasno zavijao, a čeljusti su 
mu slinile tražeći meso. Zebra, govedo ili čovjek, kakva je 
razlika? Glavno da je to toplo meso, crveno od vrućih sokova 
života. Čak i Dango, hijena, koja se hrani otpacima, bila bi u 
tom trenutku za Numu poslastica. 

Veliki lav poznavao je običaje i nedostatke čovjeka, premda 
nikada prije nije išao u lov na čovjeka, da ga uhvati za hranu. 
Znao je da su prezreni Gomangani najpolaganija, najgluplja i 
najnezaštićenija stvorenja u džungli. Da bi se ulovio čovjek nije 


trebalo ni lukavosti, ni prikradanja, ni vještine, a Numa osim 
toga nije više mogao podnijeti ni odgađanje ni oprez. 

Bijes mu je postao gotovo jednako snažan, kao i glad, i tako 
je sada, kad su ga njegove nježne nozdrve upozorile na nedavni 
prolazak čovjeka, spustio glavu i ispustio gromoviti rik, i brzim 
trkom ne obazirući se ništa na buku, koju stvara, krenuo 
tragom svoje žrtve. 

Dostojanstven i strašan, kraljevski se ne obazirući na svoju 
okolinu, kralj životinja kretao se ugaženom stazom. Urođeni 
oprez, koji je osobina svih stvorenja divljine, potpuno ga je 
napustio. Čega se on, gospodar džungle, ima bojati, i šta će mu 
oprez, kad je krenuo u lov na Čovjeka? I tako nije ni vidio ni 
namirisao ono što bi oprezniji Numa svakako otkrio, sve dok 
se s praskanjem grana i odronjavanjem zemlje, nije strmogla- 
vio u lukavo napravljenu jamu, koju su prepredeni Wamabi 
upravo u tu svrhu iskopati u sred staze divljači. 


Tarzan iz plemena Majmuna stajao je na sredini čistine, 
promatrajući kako se avion smanjuje sve više, dok nije postao 
malen poput kakve igračke na istočnom nebu. Bio je odmah- 
nuo s olakšanjem, kada ga je vidio kako se diže sa zemlje s 
britanskim avijatičarem i Bertom Kircher. Tjednima je već 
osjećao odgovornost oko njihove dobrobiti u ovoj prašumskoj 
divljini, gdje bi ih njihova posvemašnja bespomoćnost učinila 
lakim plijenom za divlje mesoždere ili okrutne Wamabe. Ta mu 
je odgovornost bila neprijatna i sprečavala ga u njegovim 
namjerama. Tarzan iz plemena Majmuna volio je nesputanu 
slobodu, i sada kad su mu se ta dva štićenika skinula s leđa, 
znao je da može mirno nastaviti svoje putovanje prema zapad- 
noj obali i već odavno nenastanjenoj kolibi svoga mrtvoga oca. 

A ipak, dok je tako stajao promatrajući sitnu pjegicu na 
istoku, još jedan uzdah prošao je kroz njegove široke grudi, ali 
to nije bio uzdah olakšanja, već osjećaj, koji Tarzan nije mislio 
da će ikada više doživjeti, a koji je sada samo s oklijevanjem i 
nevoljko priznao samome sebi. Nije moguće da on, odgojen u 
džungli, koji se zauvijek odrekao ljudskoga drustva da bi se 
vratio svojim ljubljenim zvijerima u divljini, osjeća bilo što 


slično žaljenju zbog odlaska ovih ljudi, ili čak stanovitu 
osamljenost, sada kad su ga napustili. Tarzanu se sviđao 
Harold Percy Smith-Oldwick, ali je ženu, koju je poznavao kao 
njemačku špijunku mrzio. U dubini duše nije našao snage da 
je ubije, premda se zakleo da će pobiti sve Nijemce. Pripisivao 
je tu slabost tome sto je ona žena, premda ga je često 
uznemiravala očigledna neuskladivost njegove mržnje prema 
njoj, i njegova opetovanog priskakanja u pomoć, kad bi joj 
zaprijetila kakva opasnost. 

Nemirno odmahujući glavom, on se iznenada okrenuo 
prema zapadu, kao da okreće leđa avionu koji se brzo udalja- 
vao, i kao da time može iz svoga sjećanja izbaciti misao na 
njegova dva putnika. 

Na rubu čistine još je jednom zastao. Divovsko stablo dizalo 
se ravno ispred njega, i kao da ga je na to nagnao iznenadni i 
neočekivani poriv skočio je u granje i bacio se s majmunskom 
spretnošću do najviših vrhova krošnje, koji su još mogli 
izdržati njegovu težinu. I tu, održavajući lagano ravnotežu na 
zaljuljanoj grani, potražio je na istočnom horizontu sićušnu 
pjegicu, koja je predstavljala britanski avion, što odnosi od 
njega posljednje članove njegove vlastite vrste i rase. 

Napokon su njegove oštre oči primijetile avion, koji je letio 
u priličnoj visini, daleko na istočnom nebu. Nekoliko trenutaka 
promatrao ga je kako ravnomjerno juri prema istoku, a tada, 
na svoj užas, vidio je kako se pjegica iznenada ruši. Promatra- 
ču se činilo, da je pad neminovan, i on je s užasom pomislio, 
kolika mora da je bila visina aviona prije nego je poćeo padati. 
Upravo prije nego što je avion nestao iz vida, njemu se učinilo 
da se ubrzanje naglo smanjilo, premda je avion još uvijek 
strmo padao, da naposljetku nestane iza udaljenih brežuljaka. 

Nekoliko časaka čovjek-majmun je stajao, promatrajući 
udaljene znakove na tlu, orijentire, koji bi se mogli nalaziti u 
blizini palog aviona, jer čim je shvatio da se ti ljudi nalaze opet 
u nevolji, već mu je njegov urođeni osjećaj dužnosti prema 
vlastitoj vrsti naredio da još jednom napusti svoje planove i da 
im pođe u pomoć. 

Čovjek-majmun se plašio da je avion pao, koliko je on 
mogao prosuditi po položaju aparata, među gotovo neprohodne 
klance suhe pustinje, koja se nalazi s onu stranu plodne 


doline, koja završava brežuljcima na ovoj istočnoj strani. On je 
sam prešao preko te sasušene i puste zemlje, i znao je iz 
vlastita iskustva da se nijedan čovjek slabiji od njega ne može 
nadati, da će se probiti do spasa, ako dospije malo dublje u 
unutrašnjost pustinje. Tarzan je i sam jedva uspio da izbjegne 
sigurnoj smrti u nemilosrdnoj okrutnosti toga kraja. Još se 
jasno sjećao izbijeljenih kostiju odavno nastradalog ratnika na 
dnu strmoga klanca, koji je i za njega bio gotovo sudbonosna 
klopka. Jasno se sjećao šljema od iskovane mjedi i zarđalog 
čeličnog oklopa, zatim dugog ravnog mača u koricama i 
prastare arkebuze — nijemih svjedočanstava o moćnom tijelu i 
ratobornom duhu onoga koji je nekako dospio — tako slabo 
opremljen i jadno naoružan — u srediste divlje, stare Afrike. A 
zatim je vidio vitkog engleskog mladića i krhku pojavu 
djevojke, kako padaju u istu tu sudbonosnu klopku, iz koje ni 
taj div iz davnih vremena nije bio u stanju da pobjegne. Vidio 
ih je ranjene, slomljenih kostiju možda, ako ne i mrtve. 

Razum mu je govorio, da su najvjerojatnije smrtno 
nastradali, ali ipak postojala je slaba nada, da su se možda 
spustili bez smrtonosnih ozljeda, i na osnovu te neznatne 
vjerojatnosti on se dao na put, znajući da će put biti težak i 
naporan, povezan s bezbrojnim i nezamislivim opasnostima. 
Ali on će barem pokušati da ih spasi ako su još uvijek na 
životu. 

Prošao je možda tek jednu milju, kad su njegove oštre uši 
začule zvuk nekog hitrog kretanja duž staze divljači, negdje 
ispred njega. Zvuk, koji se sve više pojačavao govorio je, da 
životinja koja ga stvara dolazi u njegovom smjeru i to dolazi 
vrlo brzo. Za kratko vrijeme njegova su ga uvježbana cula 
uvjerila, da koraci dopiru do Bare, jelena, koji se nalazi u 
bezglavom bijegu. U Tarzanovom karakteru bile su nerazmr- 
sivo povezane osobine čovjeka i osobine zvijeri. Dugo ga je 
iskustvo poučilo, da najbrže putuje ili se najbolje bori onaj, tko 
se najbolje najeo, i tako je, s rijetkim iznimkama, Tarzan znao 
odgoditi i najhitniji posao, da bi iskoristio priliku da ubije 
kakvu žrtvu i njome se nahrani. To je možda bila najjača 
životinjska karakteristika u njemu. Preobrazba engleskog 
gospodina, koji se ravna po najhumanijim motivima, u divlju 


zvijer koja sakrivena gustom šikarom vreba, — spremna da 
skoči na svoju žrtvu — bila je potpuna i trenutačna. 

I tako, kad se Bara približio, bježeći pred pandžama Nume i 
Šite, njegov strah i žurba onemogućili su mu da osjeti ovog 
drugog, jednako strašnog protivnika, koji ga čeka u zasjedi. 
Životinja je došla u ravninu s čovjekom-majmunom, a svijetlo 
smeđe tijelo bacilo se iz skrovišta u šikari, jake su se ruke 
stegle oko vitkog vrata mladog jelena, i snažni su se zubi zabili 
u meko meso. Životinja i čovjek zakotrljali su se po stazi, i čas 
kasnije čovjek-majmun je ustao, i postavivši jednu nogu na 
truplo svoje žrtve, podigao je glas u pobjedničkom kriku velikih 
majmuna. 

Poput odgovora, iznenada je do njegovih ušiju dopro izazov- 
ni i gromoviti rik lava, grozan i bijesan rik, u kojem je Tarzan 
prepoznao primjesu iznenađenja i straha. U grudima divljih 
stvorova džungle, kao i u grudima njihove prosvjećenije braće i 
sestara ljudske rase, osobina radoznalosti je vrlo razvijena. Ni 
sam je Tarzan nije bio lišen. Neobični prizvuk u rikanju njego- 
vog davnašnjeg neprijatelja, probudio je u njemu želju da stvar 
ispita, i tako je, prebacivši trup jelena preko ramena, čovjek- 
majmun krenuo nižim katovima šume, požurivši u smjeru 
odakle je zvuk došao, to više, što se taj pravac poklapao s 
putem kojim je krenuo. 

Što se razmak smanjivao, zvukovi su se sve više pojačavali 
što je čovjeku-majmunu pokazivalo da se približava nekom 
vrlo bijesnom lavu i uskoro, na mjestu gdje se jedno divovsko 
stablo nadvijalo nad široki trag divljači, koje su bezbrojne 
tisuće kopita i pojastučenih šapa izgazile i izdubile kao duboku 
brazdu kroz neprohodnu prašumu, sto je možda trajalo već 
bezbrojna stoljeća, on je ugledao ispod sebe zamku za lavove, 
koju su iskopali Wamabi, a u njoj jednog ogromnog lava, 
kakvog Tarzan-majmun nikada u životu, nije vidio. Lav je uza- 
ludno skakao pokušavajući da se domogne slobode. U čovjeka- 
majmuna zurila je zaista moćna zvijer — krupna, snažna i 
mlada, s ogromnom crnom grivom i krznom toliko tamnim, da 
je u dubini jame izgledalo gotovo crno. Bio je to crni lav! 

Tarzan, koji je upravo namjeravao da počne izazivati i 
psovati svog zarobljenog neprijatelja, i protiv volje je morao 
otvoreno da prizna divljenje prema sjajnoj zvijeri. Kakva 


životinja! U usporedbi s običnim lavom, ovaj je lav bio pravi 
div. Pred njim je bila zvijer, koja zaista zaslužuje da se nazove 
kraljem životinja. Bacivši pogled na veliku mačku, čovjek- 
majmun je brzo shvatio, da u onom početnom rikanju nije 
moglo biti nimalo straha. Bez sumnje je u rici bilo iznenađenja, 
ali glasnice ovog moćnog grla sigurno nikada nisu izražavale 
strah. 


S rastućim divljenjem, u Tarzanu se ubrzo probudio osjećaj 
sažaljenja prema bezizlaznom položaju u kojem se nalazi velika 
zvijer. Gomangani su je uspjeli zarobiti, i svi njeni napori bit će 
uzaludni. Premda mu je zvijer neprijatelj, ipak je manji nepri- 
jatelj čovjeku-majmunu nego ljudožderu, koji su ga zarobili. 
Nekoliko časaka Numa je krvožedno gledao golog čovjeka na 
grani stabla iznad sebe. Uporno su te žutozelene oči piljile u 
jasne oči ćčovjeka-majmuna, a tada su osjetljive nozdrve 
namirisale svježu krv Bare, i oči su se premjestile na truplo, 
koje je bilo prebačeno preko smeđeg ramena, a iz najvećih 
dubina divljega ždrijela začuo se tihi cvilež. 

Tarzan iz plemena Majmuna se nasmiješio. Isto tako 
razumljivo, kao da govori kakav čovjek, lav mu je rekao: 

— Ja sam gladan, čak više nego gladan. Ja umirem od 
gladi, — i čovjek-majmun je pogledao lava ispod sebe i nas- 
miješio se polakim zagonetnim smiješkom, a tada je truplo 
premjestio sa svoga ramena na granu iznad sebe, i izvlačeći 
dugi nož, koji je nekada pripadao njegovu ocu, spretno je 
odsjekao komad mesa sa stražnje butine, i brišući krvavu 
oštricu o Barino glatko krzno, vratio ga u korice. Numa, 
kojemu su sline curile iz čeljusti, pogledao je primamljivo meso 
i ponovo zacvilio. Čovjek-majmun mu se opet nasmiješio i 
podižući stražnji but životinje svojim jakim smeđim rukama 
zario je zube u nježno i sočno meso. 

Treći puta je Numa ispustio onaj tihi molbeni cvilež, a tada 


je — stresavši glavu — Tarzan iz plemena Majmuna podigao 
ostatak lešine Bare i bacio ga dolje izgladnjeloj zvijeri. 
— Stara žena — promrmljao je čovjek-majmun. — Tarzan 


je postao slaba stara žena. Uskoro će prolijevati suze zbog toga 
što je ubio, Baru. On ne može da gleda kako je Numa, njegov 
neprijatelj, gladan, zato što se Tarzanovo srce smekšava u 
dodiru sa mekim i slabim civiliziranim stvorenjima. 

Ali ipak i dalje se smiješio i nije mu bilo žao što je popustio 
milosrdnom porivu. 

Dok je Tarzan trgao meso s onog dijela plijena, koji je 
zadržao za sebe, njegove su oči zapažale svaku pojedinost pri- 
zora, koji se odvija ispod njega. Vidio je pohlepu, kojom Numa 
guta lešinu, primjećivao sa sve većim divljenjem neobične 
odlike te velike zvijeri, a isto tako i lukavu građu stupice. 


Obična jama za lavove, kakvu je Tarzan poznavao, imala je na 
dnu zabodene motke, na vrhove kojih bi se nesretni lav nabio, 
ali ova jama nije bila tako načinjena. Ovdje su kratke motke 
bile postavljene u pravilnim razmacima oko stijenki blizu vrha, 
a njihovi su zaosštreni šiljci bili upravljeni prema dolje, tako da 
je lav neozlijeđen pao u jamu, ali nije mogao iz nje iskočiti, jer 
svaki put kad bi pokušao, nabo bi se glavom na ostri šiljak 
iznad sebe. 

Očigledno je dakle namjera Wamaba bila, da lava uhvate 
živog. Budući da to pleme nije imalo nikakvog dodira s bijelim 
ljudima, koliko je Tarzan znao, njihov se motiv vjerojatno 
sastojao u želji da muče zvijer do smrti, da bi mogli do mile 
volje uživati u njenoj agoniji. 

Nakon što je nahranio lava, Tarzanu je palo na pamet, da 
bi njegov čin bio potpuno besmislen ako sada ostavi zvijer na 
milost i nemilost ljudožderima, a onda mu je isto tako sinulo 
da bi za njega značilo, mnogo veće zadovoljstvo kad bi ljudo- 
žderima malo napakostio, nego da Numu prepusti sudbini. Ali 
kako da ga oslobodi? Ako odmakne dvije motke, lav će imati 
dovoljno mjesta da iskoči iz jame, koja nije naročito duboka. 
Ali, kako da Tarzan zna, da Numa neće iskočiti smjesta čim 
mu otvori put do slobode, i prije nego čovjek-majmun dospije u 
sigurno sklonište stabala? Bez obzira na to, što Tarzan pred 
lavom nije osjećao takav strah, kakav bismo vi ili ja sigurno 
osjećali u sličnim okolnostima, ipak je njegov osjećaj opreza, 
koji je potreban svim stvorenjima divljine ako žele da prežive, 
bio vrlo jak. Ako to bude nužno, Tarzan će se suprotstaviti 
Numi u otvorenoj borbi, premda nije bio toliko samouvjeren da 
bi mislio, da može savladati potpuno odraslog lava u borbi na 
život i smrt, ako mu u tome ne pomogne kakav slučaj ili luka- 
vost njegovog nadmoćnijeg ljudskog mozga. Ali da nepotrebno 
izloži sebe smrtnoj opasnosti to bi on smatrao isto toliko 
neopravdanim, kao i da izbjegava opasnost u času kad je 
potrebno da joj se suprotstavi. Ali kad bi Tarzan odlučio da 
nešto učini, obično bi nalazio i načina da to izvede. 

Odlučio je da oslobodi Numu, i budući da je to riješio, on će 
to i izvesti, čak ako time izlaže sebe znatnom ličnom riziku. 
Znao je da će se lav neko vrijeme zabavljati žderanjem, ali je 
isto tako znao da će se dok ždere dvostruko više protiviti 


svakoj zamisljenoj ili pravoj smetnji. Zato je Tarzan morao 
postupiti oprezno. 

Sišavši na zemlju pokraj jame, ispitao je stupove, i dok je to 
činio, iznenadio se, što Numa ne daje ni znaka ljutine zbog 
njegova približavanja. Samo jednom pogledao je čovjeka- 
majmuna ispitujućim pogledom, a zatim se opet vratio mesu 
Bare. Tarzan je opipao stupove, i iskušao njihovu snagu svo- 
uvidio da ih može razlabaviti, ako ih neko vrijeme pomiče 
lijevo-desno. Tada mu je na um pao novi plan, i on se dao na 
posao da nožem prokopa zemlju na mjestu, gdje je jedan od 
stupova bio zabijen. Zemlja je bila mekana i lako se dala 
izbacivati, i u kratko vrijeme Tarzan je iskopao toliko, da mu 
se pod nožem pokazao dio jednog od stupova, koji su bili 
ukopani u zid jame gotovo cijelom svojom dužinom. Ostavio je 
tek toliko ukopanog dijela, da štap ne bi sam od sebe pao u 
jamu. Tada se okrenuo narednom stupu, i uskoro je i njega na 
isti način otkopao, nakon čega je prebacio omču svoga od trave 
ispletenog konopa preko oba stupa i hitro skočio u grane 
stabla iznad jame. Ovdje je privukao ostatak konopa i 
pridržavajući se o deblo, čvrsto ga povukao k sebi. Stupovi su 
se polako podigli iz jame gdje su bili zakopani a s njima se 
podigla i Numina sumnja i režanje. 

Da li je to opet neka smetnja i neko novo ograničenje 
njegovih sloboda? Lav je bio zbunjen, i kako je, kao i svi drugi 
lavovi, bio prgav, lako se uzbuđivao. Nije mu smetalo, dok je 
Tarmangani čučao na rubu jame i promatrao ga, jer ga je taj 
Tarmangani nahranio. Ali sada se događalo nešto drugo i 
sumnja divlje zvijeri se probudila. Ali Numa je vidio, kako se 
stupovi polako podižu dok se nisu posve uspravili, zatim se 
zaljuljali jedan prema drugome i onda pali unatrag, izvan 
njegova pogleda, na zemlju. 

Lav je smjesta shvatio, koje mu se mogućnosti otvaraju u 
ovom položaju, a onda je možda i osjetio da mu je čovjekolika 
životinja namjerno oslobodila put za bijeg. Zgrabivši ostatke 
Bare svojim ogromnim čeljustima, Numa, je spretno iskočio iz 
jame Wamaba, a Tarzan iz plemena Majmuna izgubio se u 
džungli prema istoku. 


Po površini zemlje ili kroz zaljuljane grane stabala, čovjek- 
majmun je čitao trag čovjeka ili zvijeri kao otvorenu knjigu, ali 
čak i njegova oštra čula bila su u nedoumici zbog pomanjkanja 
traga, što ga avion ne ostavlja. Od kakve su mu koristi oči, uši, 
ili nos, dok slijedi stvar, koja je putovala hiljadu stopa iznad 
krošanja? Samo njegov osjećaj za smjer pokazivao mu je 
pravac, i na njega se Tarzan oslanjao tražeći pali avion. Nije 
mogao čak ni da tačno prosudi udaljenost u kratko vrijeme 
dok je avion padao, i nije znao gdje se avion nalazi. Bio je 
svjestan da je avion od onog časa kada je nestao iza brežuljaka 
mogao prijeći jos uvijek znatnu udaljenost bilo lijevo bilo desno 
od svog prvotnog pravca, prije nego što se slupao o zemlju. Ako 
su putnici ubijeni ili smrtno ozlijeđeni, čovjek-majmun bi 
mogao uzaludno tražiti vrlo dugo u njihovoj neposrednoj 
blizini, a da ih ne otkrije. 

Mogao je da učini samo jedno, i to da putuje do one tačke, 
gdje je ocijenio da je avion mogao pasti, a onda da nastavi 
kružiti oko te tačke u sve širim krugovima, dok ne naiđe na 
trag njihova mirisa. Tako je i učinio. 

Prije nego što je napustio bogatu dolinu, ubio je nekoliko 
životinja i ponio je sa sobom najukusnije komade mesa, 
ostavljajući težinu nekorisnih kostiju iza sebe. Gusta 
vegetacija džungle završila je zapadnim obroncima brda, 
postajući sve manja i sve rjeđa, što se više približavalo vrhu, 
iza kojega se nalazilo tek rijetko raslinje suncem opaljene trave 
i kržljavog grmlja, dok je tu i tamo raslo po kakvo kvrgavo i 
savijeno stablo, što je izdržalo teškoće gotovo bezvodnog života. 

S vrha planine Tarzanove oštre oči pretraživale su pusti 
teren ispred sebe. U daljini razabrao je krivudave, vijugave 
linije, koje su označavale tok jezivih klanaca, koji presijecaju 
široku ravnicu jedan za drugim. Ti strašni klanci gotovo su ga 
stajali života kažnjavajući ga za smjelost što je pokušao da 
prodre u hram njihove prastare osamljenosti. Dva je dana 
Tarzan uzalud tražio neki trag, po kojem bi saznao gdje se 
nalazi avion ili putnici. Obroke svoga plijena sakrio je na 
različitim tačkama, sagradivši mala skloništa od kamenja, 
kojima je ujedno označio gdje ih je ostavio. Prešao je prvi 
duboki klanac i kružio daleko oko njega. Katkada bi zastao i 
glasno dozivao osluškujući da li će ćuti kakav odgovor, ali pu- 


stinja je odgovarala jedino tišinom — prijetećom strašnom tisi- 
nom, koju su njegovi povici samo podcrtavali. 

Drugoga dana kasno navećer stigao je do onoga klanca 
kojega se dobro sjećao, gdje su ležale očišćene kosti starog 
pustolova, i ovdje je po prvi put lešinar primijetio njegovo 
prisustvo. 

— Ovoga puta ništa, Ska, — viknuo je čovjek-majmun iza- 
zovnim glasom — sada je Tarzan zaista Tarzan. Prije si vrebala 
samo slabi kostur jednoga Tarmanganija, a i onda si ostala bez 
ičega. Nemoj gubiti vrijeme na Tarzana iz plemena Majmuna, 
kada je u punoj snazi. 

Ali još uvijek je lešinar kružio oko njega, i čovjek-majmun 
je, bez obzira na svoje hvalisanje, osjetio drhtaj straha. Kroz 
njegov mozak je uporno i tužno prolazio napjev, na koji je i 
protiv svoje volje pjevusšio dvije riječi, ponavljajući ih nepre- 
stano u strašnoj monotoniji: 

— Ska zna! Ska zna! — dok — stresavši se bijesno — nije 
zgrabio kamen i bacio ga na mrkog lešinara. 

Spuštajući se preko strmog ruba klanca, Tarzan je napola 
silazio a napola sklizao do pjeskovitog tla ispod sebe. 

Stigao je do dna gotovo na istom mjestu, s kojeg se prije 
nekoliko tjedana počeo penjati, i tu je ugledao u potpuno istom 
stanju, kako ga je i ostavio i kako je nesumnjivo ležao tu već 
stoljećima, moćni kostur i njegov jaki oklop. 

Dok je stajao tako gledajući na taj mračni ostatak snažnog 
čovjeka koji je podlegao okrutnoj vlasti pustinje, do njega je 
dopro prasak nekog vatrenog oružja, koji je privukao njegovu 
iznenađenu pažnju. Prasak je dopirao iz dubine klanca, negdje 
s juga, i odjekivao je od strmih zidova uskog kamenog 
procijepa. 


tajanstvene stope 


Kaa se britanski avion, kojim je pilotirao poručnik Harold 
Percy Smith-Oldwick, podigao iznad crne džungle, gdje je 
Berta Kircher toliko često bila na rubu smrti, i poletio prema 
istoku, djevojka je osjetila kako joj se grlo steže. Pokušavala je 
neprestano da proguta nešto čega nema. Činilo joj se čudnim, 
da žali što iz sebe ostavlja tako grozne opasnosti, a ipak joj je 
bilo jasno da neizmjerno žali jer je iza sebe ostavljala još nešto 
osim opasnosti, koje su joj prijetile — jedinstvenu osobu koja 
je ušla u njen život, i prema kojoj je osjećala neobjašnjivu 
privlačnost. 

Ispred nje na pilotskom sjedištu bio je engleski oficir i 
gospodin, koji je, kao što je znala, voli, a ipak se i u njegovom 
društvu usuđivala da žali što ostavlja prašumska lovišta divljih 
životinja. 

Poručnik Smith-Oldwick, sa svoje strane, nalazio se u 
sedmom nebu. Ponovo je posjedovao svoj ljubljeni aparat, letio 
je brzo u smjeru svojih drugova i svoje dužnosti, a s njim je 
bila žena koju ljubi. Jedina smetnja u svemu tome bila je 
optužba koju je Tarzan uputio na račun ove žene. On je rekao 
da je Njemica i Spijunka, i sa visina svog blaženstva engleski bi 
oficir povremeno potonuo u dubine očaja razmišljajući o njenoj 
neizbježnoj sudbini, ako se optužbe čovjeka-majmuna pokažu 
istinitim. Otkrio je da se razdire između osjećaja ljubavi i časti. 
S jedne strane, nije mogao nikako predati ženu koju ljubi 
sigurnoj smrti, na koju će ju osuditi, ako je uistinu neprija- 
teljski špijun, dok bi s druge strane za njega bilo jednako 
nezamislivo da joj kao engleski oficir pruži pomoć i zaštitu. 


Mladi se čovjek stoga zadovoljavao opetovanim mentalnim 
poricanjem njene krivnje. Pokušavao je sam sebe uvjeriti, da 
se Tarzan vara, i kada je u mašti zamišljao lice djevojke iza 
sebe, bio je dvostruko sigurniji da te crte slatke ženskosti i 
umilnog karaktera te jasne i poštene oči ne mogu pripadati 
ženi mrske neprijateljske rase. 

I tako su oni jurili prema, istoku, svaki zadubljen u vlastite 
misli. Ispod sebe vidjeli su gustu vegetaciju džungle, koju je 
zatim zamijenilo rjeđe raslinje na obroncima brda, a zatim se 
pred njima prostrlo ogromno prostranstvo gole pustinje, 
izbrazdano dubokim ožiljcima uskih klanaca, koje su odavno 
presahle rijeke prosjekle u nekom davnom zaboravljenom 
vremenu. 

Kratko nakon što su prosli vrhove planinskog lanca, koji je 
granica između pustinje i plodnoga tla, Ska, lešinar, lebdeći u 
velikoj visini, primijetio je čudnu novu pticu gigantskih raz- 
mjera, koja se usuđuje da dođe u njeno zračno carstvo. Da li je 
imao namjeru da se uhvati u koštac s tim novim protivnikom, 
ili ga je gonila samo radoznalost, ne zna se, ali Ska se 
iznenada uputio prema avionu. Bez sumnje je krivo ocijenio 
brzinu pridošlice, ali bilo kako bilo, vrh propelera dotakao ga je 
i mnoge su se stvari istovremeno dogodile. Mrtvo tijelo Ska, 
krvareći, razderano, padalo je poput olova prema tlu. Komadić 
okrhnute kosti poletio je niz avion udarivši pilota po čelu. 
Avion je zadrhtao, stresao se, i dok je poručnik Harold Percy 
Smith-Oldwick padao u nesvijest, aparat se glavačke rušio 
prema zemlji. 

Pilot je bio bez svijesti samo na ćas, ali taj kratki trenutak 
mogao je da znači njihov konac. Ali kad je došao k sebi, pilot je 
smjesta shvatio u kakvoj se opasnosti nalaze, ali je istovre- 
meno otkrio da mu se motor pokvario. Avion je postigao 
strašno ubrzanje, i činilo se da je tlo već preblizu, da bi pilot 
mogao uspjeti da izravna aparat i prisilno se spusti. Ravno 
ispod njih nalazio se duboki klanac u visoravni, uski kameni 
procijep, a činilo se da je dno između strmih stijena razmjerno 
ravno i pokriveno pijeskom. 

U onom kratkom času, kad je morao stvoriti odluku, pilotu 
se učinilo da bi najsigurnije bilo da pokuša aterirati u klancu, 


a to je i učinio, premda ne bez znatne štete za avion i ozbiljnog 
potresa za sebe i svoga putnika. 

Na sreću nijedno od njih nije se ozlijedilo, ali njihov položaj 
se činio doista beznadnim. Najozbiljnije pitanje je bilo, da li 
čovjek može popraviti avion i nastaviti putovanje, budući da 
nije bilo vjerojatno da su oni sposobni bilo da pješke nastave 
prema obali, bilo da se isto tako vrate u kraj koji su upravo 
napustili. Čovjek je znao da nema nade da će uspjeti da 
prijeđu pustinjski kraj prema istoku, izloženi gladi i žeđi, dok 
se u bogatoj dolini iza njih nalazila gotovo jednaka opasnost u 
obliku mesoždera i ratobornih ljudoždera. 

Nakon što se avion tako naglo i nesretno zaustavio, Smith- 
Oldwick se hitro okrenuo da vidi kako je ta nesreća djelovala 
na djevojku. Vidio je, da je blijeda, ali da se ipak smiješi, i 
nekoliko su trenutaka ovo dvoje sjedili, sutke se gledajući. 

— Ovoje znači kraj ? — upitala je djevojka. 

Englez je zatresao glavom. 

— Ovoje kraj prve runde — odgovorio je. 


— Ali ovdje nećete nikako moći popraviti avion, — rekla je 
ona sumnjičavo. 
— Ne, rekao je on, — ako su ti popravci veliki. Ali možda 


ću ga ipak moći pokrpati. Morat ću prije malo pregledati 
mašinu. Nadajmo se da nije ništa ozbiljno. Do željezničke 
stanice Tanga put je vrlo dug. 

— Ne bismo daleko ni došli — rekla je djevojka, dok joj se 


u glasu začuo prizvuk beznadnosti. — Ovako nenaoružani, bilo 
bi pravo čudo, kad bismo prešli i mali dio te udaljenosti. 
— Ali mi nismo nenaoružani — odgovorio je čovjek. — 


Ovdje imam još jedan pištolj, kojeg ratnici nisu otkrili, — rekao 
je i otvarajući poklopac jedne kutije izvukao je automatski 
pištolj. 

Berta Kircher se zavalila u sjedište i glasno nasmijala 
neveselim napola histeričnim smijehom. 

— Ta pucaljka za grašak — uskliknula je. — Što nam može 
ona koristiti, zaboga, osim da razbjesni svaku divlju zvijer koju 
bismo slučajno time pogodili? 

Smith-Oldwick se činio prilično potištenim. 

— Ali to je ipak oružje — rekao je. — Morate to priznati. Ja 
sam siguran da bi s ovim mogao ubiti čovjeka. 


— Ako biste ga pukim slučajem pogodili — rekla je 
djevojka, — ili ako se ta stvarčica ne bi pokvarila. Zapravo, 
nemam nimalo povjerenja u automatske pištolje. I sama sam 
ih upotrebljavala. 

— Ah, pa naravno — rekao je on ironično — kakva 
velikokalibarska puska bi bila bolja, jer tko zna, možda bismo 
mogli u pustinji sresti i kakvog slona. 

Djevojka je vidjela da se uvrijedio i bilo joj je žao jer je 
shvaćala da nema ništa na svijetu što on ne bi za nju učinio, 
da joj napravi uslugu ili da je zaštiti, i da nije njegova krivnja 
što je tako slabo naoružan. Bez svake sumnje je i on, kao i 
ona, dobro shvaćao bezazlenost svog oružja, i da je njenu 
pažnju obratio na pištolj nadajući se naprosto da joj vrati malo 
pouzdanja i ublaži njenu bojazan. 

— Oprostite mi — rekla je ona. — Nisam namjeravala da 
budem zla, ali ova nesreća je ona poslovična posljednja kap 
koja prevrši mjeru. Čini mi se da sam do sada podnijela sve 
što sam u stanju izdržati. Premda bih dragovoljno dala svoj 
život služeći domovini nisam zamišljala da će se moja agonija 
produživati toliko jer ja sada shvaćam da već mnogo tjedana 
redom umirem. 

— Što hoćete time reći — uskliknuo je on — što time 
mislite? Vi ne umirete. Nije vam ništa. 

— Ah, nije u tome stvar — rekla je ona — nisam to mislila. 
Htjela sam reći da je u onom času, kad su me crni narednik 
Usanga i njegova četa zarobili i poveli u unutrašnjost, moja 
smrtna osuda bila potpisana. Katkada bih se ponadala, da mi 
je molba za odgodu kazne uslišana. Katkada sam se nadala da 
sam već na rubu, da dobijem potpuno pomilovanje, ali zapravo 
u dubini srca znala sam da neću nikada doživjeti da ponovo 
vidim civilizaciju. Dala sam sve od sebe za svoju domovinu, i 
premda to nije mnogo, barem mogu umrijeti sa znanjem da je 
to najviše što sam znala i umjela dati. Sada se jedino mogu 
nadati, i jedino mogu zahtijevati brzo izvršenje smrtne osude. 
Ne želim više da strepim pred licem stalne opasnosti i straha. 
Čak i fizičke muke radije bih podnosila od onoga što sam 
proživjela. Ne sumnjam, da me vi smatrate hrabrom ženom, ali 
moj je strah zapravo bio bezgraničan. Urlanje zvijeri po noći 
ispunja me tako opipljivim strahom, da osjećam gotovo pravu 


fizičku bol. Osjećam kako mi oštre pandže deru meso, a 
okrutni zubi mrve kosti, sve je to za mene stvarno, kao da sam 
zaista pretrpjela užase takve smrti. Sumnjam, da li me možete 
razumjeti. Muskarci su toliko drukčiji. 

— Da — rekao je on — mislim da vas mogu razumjeti, i 
zato što vas razumijem, mogu cijeniti, više nego što možete i 
zamisliti, heroizam koji ste pokazali, izdržavši sve ono kroz što 
ste prošli. Onda gdje nema straha nema ni hrabrosti. Dijete 
može mirno odšetati u lavlji brlog, ali samo vrlo hrabar čovjek 
može poći da ga spasi. 

— Hvala vam — rekla je ona — ali ja uopće nisam hrabra, i 
sada me je jako stid zbog moje nepromisljenosti i bezobzirnosti 
prema vašim osjećajima. Pokušat ću da se saberem, i nadajmo 
se oboje najboljemu. Pomoći ću vam koliko god mogu, ako mi 
budete rekli što treba da radim. 

— Prvi nam je zadatak — odgovorio je on — da pronađemo, 
u kolikoj je mjeri oštećenje aviona ozbiljno, a tada da vidimo 
što možemo učiniti da ga popravimo. 

Dva dana Smith-Oldwick radio je na oštećenom avionu. 
Radio je usprkos tome što je od početka znao, da im je sudbina 
beznadna. I najzad joj je to i rekao. 

— Znao sam to — rekao je on — ali vjerujem da sam osje- 
ćao isto ono što i vi, to jest, da koliko god da su uzaludni naši 
napori, bilo bi u krajnjoj liniji isto tako fatalno za nas da 
pođemo natrag u džunglu, ili da nastavimo prema obali. Ivii 
ja znamo da pješke ne možemo doći do željezničke stanice 
Tanga. Prije ćemo umrijeti od žeđi i gladi, nego prođemo i pola 
puta, a ako se vratimo u džunglu, čak i ako budemo mogli da 
do nje dođemo, značilo bi baciti se u jednako sigurnu, premda 
nešto različitu smrt. 

— I tako da naprosto ovdje sjedimo i čekamo smrt, mjesto 
da uzaludno trošimo svoju energiju na ono što znamo da je 
uzaludan pokušaj bijega? — upitala je ona. — Ne, nikada se 
neću tako predati. Htjela sam samo reći, da je beskorisno da 
krenemo prema mjestima, gdje znamo da u izobilju ima hrane 
i vode, i tako mislim da bismo morali krenuti u potpuno 
novom pravcu. Negdje u ovoj divljini ipak mora biti vode, a ako 
je ima, najlakše ćemo je naći, ako budemo slijedili ovaj klanac 
u pravcu, kojim se spušta. Ostalo nam je dovoljno hrane i vode 


za dva dana, ako je budemo pažljivo upotrebljavali, a za to 
vrijeme možemo naići na kakav izvor ili možda čak stići do 
plodne zemlje, za koju znam da leži negdje dolje na jugu. Kad 
me je Usanga doveo u zemlju Wamaba s obale, krenuo je 
putem prema jugu, duž kojega je obično bilo i vode i divljači, 
koliko god ti srce zaželi. Tek kad smo se približavali našem 
odredištu, kraj je bivao sve gušće napučen zvijerima. I tako 
mislim da ima nade, ako uspijemo stići do plodnoga kraja na 
jugu, da se kroz njega probijemo do obale. 

Čovjek je sumnjičavo zatresao glavom. 

— Možemo pokušati — rekao je. — Pa ni meni se bas ne 
sjedi ovdje, da mirno čekam smrt. 

Smith-Oldwick se oslanjao o avion, dok je potišteni pogled 
oborio prema tlu. Djevojka je gledala na jug niz klanac, u 
pravcu njihove jedine mogućnosti da se spase. Iznenada mu je 
dotakla ruku. 

— Gledajte — prošaptala je. 

Čovjek je hitro podigao oči u pravcu njenog pogleda, i 
ugledao masivnu glavu jednog ogromnog lava, koji ih je 
promatrao iza kamene izbočine na prvom zavoju klanca. 

— Bogamu — uskliknuo je — ima ih svuda. 

— Oni ne odlaze daleko od vode, zar ne? — upitala je 
djevojka s nadom. 

— Mislim da ne — odgovorio je on — lav nije osobito poznat 
po svojoj izdržljivosti. 

— Onda nam je on vjesnik nade — viknula je ona. 

Čovjek se nasmijao. 

— Zgodni vjesnik nade — rekao je. — Podsjeća me na 
lastavicu koja navješćuje proljeće. 

Djevojka je bacila hitar pogled prema njemu. 

— Ne budite glup! Što se mene tiče, možete se smijati 
koliko hoćete. On mi daje nade. 

To je vjerojatno obostrano — odgovorio je Smith-Oldwick — 
jer bez svake sumnje i mi njemu dajemo nade. 

Kada se lav očigledno uvjerio kakva se stvorenja nalaze 
pred njim, krenuo je polako u njihovom pravcu. 

— Dođite — rekao je čovjek — popnimo se u avion. 

Pomogao je djevojci da se uzvere na trup aviona. 

— Zarne može doći i ovamo? — upitala je ona. 


— Mislim da može — rekao je čovjek. 

— Vi me zaista ohrabrujete — uzvratila je ona. 

— Mislim da bas nema mnogo razloga da vas ohrabrujem 
— rekao je i izvukao pistolj. 

— Zaboga miloga — viknula je ona — nemojte ga gađati s 
tom igračkom. Možete ga i pogoditi. 


3 #7 


Smith-Oldwick odmah opali metak ispred nogu lava, međutim 
Numu je ta buka još jače razbjesnila i on krene u napad... 


— Ne namjeravam da ga gađam, ali ga možda uspijem pre- 
plašiti, ako pokuša da na nas skoči. Jeste li ikada vidjeli 
krotitelja, kad radi s lavovima? On nosi sa sobom glupi mali 
dječji pištolj, napunjen kapslama. S tim i s kuhinjskom 
stolicom on ukroćuje i najžesću od svojih zvijeri. 

— Ali nemate kuhinjske stolice — podsjetila ga je ona. 

— Ne — rekao je on — vojni dobavljači uvijek zabrljaju 
stvar. Uvijek sam smatrao da avioni moraju biti opremljeni 
kuhinjskim stolicama. 

Berta Kircher se nasmijala tako komotno i s tako malo 
histerije, kao da ju je na smijeh nagnala kakva zgodna sala uz 
poslijepodnevni čaj. 

Numa, lav, uporno im je prilazio. Činilo se da im se pribli- 
žava više od radoznalosti nego od ratobornosti. Tik uz sam 
avion zastao je, i stajao tako, mirno ih promatrajući. 

— Zar nije veličanstven? — uskliknuo je čovjek. 

— Nikada nisam vidjela ljepšega stvora — odgovorila je — a 
nisam vidjela ni lava s tako tamnim krznom. Pa on je gotovo 
crn. 

Činilo se da se zvuk njihovih glasova ne sviđa gospodaru 
džungle jer je iznenada namrštio svoju krupnu njušku u 
duboke brazde ogolivši svoje očnjake između iskešenih usana, 
i oglasio se bijesnim režanjem. Gotovo istovremeno pripremio 
se na skok, čučnuvši, a Smith-Oldwick je smjesta opalio svoj 
pištolj u tlo ispred lava. Činilo se da buka ne ostavlja na Numu 
nikakav drugi dojam, osim što ga je nešto više razdraži i sa 
strašnim rikanjem on je skočio prema izvoru novog i nepri- 
jatnog zvuka, koji mu je zaglušio uši. 

Poručnik Harold Percy Smith-Oldwick u istom ćasu je 
vješto iskočio iz kabine na suprotnu stranu aviona, pozivajući 
djevojku da slijedi njegov primjer. Djevojka shvaćajući uzalud- 
nost skakanja na zemlju, izabrala je drugu alternativu, i 
popela se na gornje krilo aviona. 

Numa, nepriviknut na osobitosti građe aviona, nakon što je 
stigao do prednjeg pilotskog sjedišta, promatrao je mirno kako 
se djevojka vere na krilo, van njegova dohvata, i nije ni poku- 
šao da je spriječi. Kada je zauzeo avion, činilo se da ga gnjev 
naglo ostavlja, i nije pokazivao namjere da slijedi Smitha- 
Oldwicka. 


Djevojka uvidjevši razmjernu sigurnost svoga položaja 
otpuzala je do vanjskog ruba krila i doviknula čovjeku da se 
pokusa domoći suprotnog kraja gornjeg krila. 

Taj je prizor ugledao Tarzan iz plemena Majmuna, zaokre- 
nuvsši iza jedne izbočine klanca, kada je revolverski pucanj 
privukao njegovu pažnju. Djevojka je toliko napeto promatrala 
Englezove napore da se domogne sigurnog mjesta na krilu, a 
Englez je bio toliko zauzet pokušavanjem da se uspne, da 
nijedno nije isprva primijetilo tiho približavanje čovjeka- 
majmuna. 

Numa je prvi primijetio čovjeka. Lav je odmah izrazio svoje 
nezadovoljstvo upravljajući prema dolazniku svoju iskešenu 
njušku i niz prijetećeg režanja. Zvuk njegove prijetnje upozorio 
je ono dvoje na gornjem krilu, da skrenu pažnju prema 
pridošlici, sto je iz djevojčina grla izazvalo jedan prigušeni 
zahvalni povik, kao da jedva vjeruje svojim očima, da je to 
zaista divlji prašumski čovjek, čije joj je prisustvo uvijek 
vraćalo samopouzdanje, došao u onom kritičnom času, kao da 
ga je sama providnost poslala. 

Trenutak zatim, oboje su s užasom vidjeli, kako je Numa 
skočio s trupa aviona i krenuo prema Tarzanu. Čovjek- 
majmun noseći svoje snažno koplje pripravno u ruci kretao se 
odmjereno naprijed ususret mesožderu, kojega je prepoznao 
kao lava iz jame Wamaba. Znao je po načinu Numinog 
prilaženja, ono što Berta Kircher ni Smith-Oldwick nisu mogli 
znati — da je Numa raspoložen više radoznalo nego ratoborno, 
i Tarzan se pitao, da li u toj velikoj glavi možda ipak nema 
nekog traga zahvalnosti za usluge, koje mu je učinio. 

Tarzan nije nimalo sumnjao, da ga je Numa prepoznao. On 
je dovoljno dobro poznavao svoje sunarodnjake iz džungle, da 
mu bude jasno, da oni često zaboravljaju izvjesne stvari mnogo 
brže od čovjeka, dok im druge opet ostaju u sjećanju 
godinama. Trag mirisa, kojega je jednom dobro uočila, zvijer 
neće nikada zaboraviti, osobito ako ga je prvi put onjušila pod 
neobičnim okolnostima, i Tarzan je bio uvjeren da je Numin 
nos već podsjetio lava na okolnosti njihovog kratkog susreta. 

Ljubav prema sportskoj sreći urođena je anglosaksonskoj 
rasi, i sada je manje Tarzan iz plemena Majmuna, a više John 
Clayton, lord Greystoke, sa smiješkom pozdravio priliku, u 


kojoj mu se može nasmiješiti sportska sreća ili ga stići 
sportska nesreća, kad otkrije koliko je dalekosežna Numina 
zahvalnost. 

Smith-Oldwick i djevojka gledali su kako se lav i čovjek sve 
više približavaju jedan drugome. Smith-Oldwick je tiho kleo 
ispod glasa, dok se nervozno igrao bijednim oružjem na svom 
boku. Djevojka je pritisla otvorene dlanove uz obraze nagnuvši 
se naprijed kao okamenjena, šuteći, razrogačivši oči, puna 
užasa. Dok je gajila veliko povjerenje u vještinu i snagu bogoli- 
kog stvorenja, koje se ovako usuđivalo da se drsko suprotstavi 
kralju životinja, ona nije imala nimalo krive predodžbe o tome 
što se neizbježno mora dogoditi, kada se sukobe. Vidjela je 
Tarzana kako se bori sa Šitom, panterom, i znala je, da bez 
obzira koliko čovjek može biti jak, samo ga njegova spretnost, 
lukavstvo i sreća mogu dovesti u položaj da se na ravnoj nozi 
bori sa svojim divljim protivnikom, i da je od ta tri faktora, koji 
su na njegovoj strani, sreća najveći. 

Vidjela je kako su čovjek i lav istovremeno stali, udaljeni 
možda tek jedan korak. Vidjela je kako rep zvijeri maše lijevo- 
desno, i čula je kako se iz njegova grla razliježe duboko reža- 
nje, ali nije mogla da pravilno protumači bilo kretanje repa, 
koji maše, a niti ton režanja. 

Njoj se činilo da režanje ne izražava ništa drugo osim bijesa 
životinje, dok su Tarzanu iz plemena Majmuna to bili znakovi 
pomirbe i krajnje miroljubivosti. A tada je vidjela, kako je 
Numa opet krenuo naprijed, dok njegova njuška nije dotakla 
čovjekovu golu nogu, i ona je sklopila oči, pokrivši ih dlano- 
vima. Dugo, činilo se cijelu vječnost, čekala je strašni zvuk 
sukoba, znajući da do toga mora doći, ali čula je samo eksplo- 
zivni uzdah olakšanja od Smith-Oldwicka i njegov napola 
histerični glas: 

— Tako mu boga! Zamislite samo! 

Otvorila je oči i vidjela kako veliki lav trlja svoju kosmatu 
glavu o čovjekov bok, a Tarzanovu slobodnu ruku zapletenu u 
crnu grivu, dok je češkao Numu, lava, iza spuštenog uha. 

Čudna su se prijateljstva često stvarala između životinja 
različitih vrsta, ali vrlo rijetko između čovjeka i divljih mačaka, 
osobito zbog čovjekova urođena straha pred tom životinjskom 


vrstom. I tako prijateljstvo, koje se tako iznenada razvilo izme- 
đu divljega lava i divljega čovjeka nije zapravo neobjašnjivo. 

Kad se Tarzan približio avionu, Numa je koračao uz njega, 
a kad se Tarzan zaustavio i pogledao djevojku, Numa je 
također zastao. 


— Već sam napustio nadu da ću vas naći — rekao je 
čovjek-majmun. — A našao sam vas izgleda bas u pravo 
vrijeme. 


— Ali kako ste znali da smo u nevolji? — upitao je engleski 
oficir. 

— Vidio sam kako vaš avion pada — odgovorio je Tarzan. 
— Promatrao sam vas sa stabla pokraj čistine s koje ste 
poletjeli. Nisam imao po čemu da ustanovim gdje ste. Znao 
sam samo općeniti pravac, ali čini se da ste prevalili znatnu 
udaljenost planirajući bez motora, prema jugu, nakon što ste 
mi nestali s vidika iza bregova. Tražio sam vas dalje prema 
sjeveru. Upravo sam namjeravao da se vratim, kad sam čuo 
pucanj vašeg revolvera. Da li vam se avion može popraviti? 

— Ne — odgovorio je Smith-Oldwick — nema ni najmanje 
izgleda. 

— Kakvi su vam onda planovi? Što namjeravate? — Tarzan 
je uputio svoje pitanje djevojci. 

— Mi bismo htjeli da dođemo do obale — rekla je ona — ali 
čini se da je to sada nemoguće. 

— Ija sam to mislio prije nekog vremena — odgovorio je 
čovjek-majmun — ali ako je ovdje Numa, mora da nedaleko 
ima i vode. Ja sam se s ovim lavom upoznao prije dva dana u 
zemlji Wamaba. Oslobodio sam ga iz jedne od njihovih jama. 
Do ovoga mjesta mora da je došao nekim putem, koji ja ne 
poznajem. Barem nisam naišao ni na jedan trag divljači, ni na 
kakvu stazu, nakon što sam prešao brežuljke, koji graniče s 
plodnom zemljom, iz koje ste dosli. Iz kojega je pravca lav 
stigao do vas? 

— S juga — odgovorila je djevojka. — I mi smo mislili da u 
tom pravcu mora biti vode. 

— Pođimo onda, da je pronađemo — rekao je Tarzan. 

— Ali što ćemo s lavom? — upitao je Smith-Oldwick. 

— To još treba da vidimo — odgovorio je čovjek-majmun — 
a to možemo saznati, samo ako siđete dolje s vašeg mjesta. 


Oficir je slegnuo ramenima. Djevojka je okrenula svoj 
pogled prema njemu da vidi utisak, koji na njega ostavlja 
Tarzanov prijedlog. Englez je iznenada jako problijedio, ali na 
njegovim usnama je bio smiješak, i on je bez rijeći kliznuo 
preko ruba krila i spustio se na zemlju kraj Tarzana. 

Berta Kircher je uviđala da se čovjek boji, i nije ga za to 
mogla kriviti, ali je istovremeno shvatila izvanrednu hrabrost 
što ju je pokazao suočavajući se s opasnošću, koja je za njega 
vrlo stvarna. 

Numa je stajao uz Tarzanov bok, i podigao je glavu 
pogledavši mladog Engleza, zarežao je jednom, a zatim podigao 
oči prema čovjeku-majmunu. Tarzan je rukom držao grivu 
zvijeri i obratio mu se na jeziku velikih majmuna. Djevojka i 
Smith-Oldwick čuli su grlene glasove, nalik režanju, koji su se 
razlijegali s čovjekovih usta, i ti su im se zvukovi činili krajnje 
sablasnim, ali bilo da ih je Numa razumio ili ne, činilo se da na 
njeg ostavljaju željeni dojam jer je prestao režati, i dok je 
Tarzan  prilazio Smith-Oldwicku, Numa ga je pratio ne 
pokazavši namjere da napadne oficira. 

— Što ste mu rekli? — upitala je djevojka. 

Tarzan se nasmiješio. 

— Rekao sam mu — odgovorio je, — da sam ja Tarzan iz 
plemena Majmuna, moćni lovac, ubojica zvijeri, gospodar 
džungle, i da ste vi moji prijatelji. Nikada nisam bio siguran, 
da sve druge zvijeri razumiju jezik Manganija. Znam samo da 
Manu, majmun, govori gotovo isti jezik, i uvjeren sam da 
Tantor, slon, razumije sve što mu kažem. Mi ljudi džungle 
veliki smo hvalisavci. U našem govoru i držanju, u svakoj 
pojedinosti našeg izraza, moramo impresionirati ostale svojom 
fizičkom snagom i ratobornom žestinom. Zato režimo na svoje 
neprijatelje. Mi im time govorimo da se čuvaju ili da ćemo se 
baciti na njih i razderati ih na komadiće. Možda Numa ne 
razumije riječi koje upotrebljavam, ali vjerujem da mu ton i 
način govora uglavnom prenose ono, što mu želim reći. A sada 
smijete i vi sići dolje da vas predstavim. 

Berta Kircher je morala upotrijebiti svu hrabrost, koju je 
mogla u sebi smoći, da se spusti na zemlju na dohvat pandži i 
zubiju ove nepripitomijene prašumske zvijeri, ali je to ipak 


učinila. Ni ovaj put Numa nije učinio ništa, osim što je ogolio 
zube i malo zarežao, kad se ona približila čovjeku-majmunu. 

— Mislim da ste sigurni pred njim, dok god sam ja 
prisutan — rekao je čovjek-majmun. — Najbolje će biti da mu 
naprosto ne obraćate pažnje. Nemojte mu prilaziti, ali isto tako 
nemojte ni po koju cijenu pokazivati strah, i ako je to moguće, 
gledajte da uvijek ja budem između vas i njega. On će uskoro 
otići, i sva je prilika da ga nikada više nećemo vidjeti. 

Na Tarzanov znak Smith-Oldwick izvadio je preostalu vodu 
i zalihu hrane iz aviona, i razdijelivši taj teret između sebe 
krenuli su prema jugu. Numa ih nije slijedio, već je stajao kraj 
aviona, promatrajući ih sve dok najzad nisu nestali s vidika, 
zaokrenuvši zavojem klanca. 

Tarzan je pronašao Numin trag, s namjerom da ga slijedi 
prema jugu, vjerujući da će ga taj trag odvesti do vode. U 
pijesku, koji je pokrivao dno klanca, tragovi su bili jasni i lako 
ih je bilo pratiti. Isprva su se samo svježi tragovi Nume vidjeli 
na pijesku, ali istoga dana nešto kasnije, čovjek-majmun 
otkrio je starije tragove drugih lavova, i tik pred noć on je 
iznenada zastao s očiglednim iznenađenjem. Njegova su ga dva 
pratioca upitno pogledala, i umjesto odgovora na njihova 
prećutna pitanja, on je pokazao tlo ravno ispred sebe. 

— Pogledajte ovo — uzviknuo je. 

U prvi čas ni Smith-Oldwick ni djevojka nisu vidjeli ništa 
osim zbrke izmiješanih otisaka pojastučenih šapa u pijesku, 
ali uskoro je djevojka otkrila ono na što je Tarzan ciljao, i 
usklik iznenađenja i protiv volje oteo joj se s usana. 

— Otisak ljudske noge — viknula je. 

Tarzan je kimnuo glavom. 

— Ali trag je bez prstiju — primijetila je djevojka. 

— Noge su obuvene u meke sandale — objasnio je Tarzan. 

— Onda znači da se u blizini mora nalaziti selo — rekao je 
Smith-Oldwick. 

— Da — odgovorio je ćovjek-majmun — ali ne onakvih uro- 
đenika, kakve bismo očekivali da nađemo ovdje u ovom dijelu 
Afrike, gdje svi ljudi idu bosi, s nekoliko izuzetaka, kao što su 
Usangini dezerteri iz njemačkih trupa koji nose njemačke 
vojničke cokule. Ne znam da li vi to možete primijetiti, ali meni 
je očito da noge, obuvene u ove sandale, koje su ostavile 


tragove, nisu noge Crnca. Ako ih pažljivo ispitate, primijetit 
ćete da je otisak pete i prednjeg dijela noge dobro ocrtan čak i 
kroz potplat sandale. U tragu Crnca težina pada mnogo više 
prema sredini tabana. 

— Znači vi mislite da je ove tragove ostavio neki bijelac? 

— Čini se da je tako — odgovorio je Tarzan i iznenada na 
čuđenje djevojke i Smitha-Oldwicka spustio se na ruke i 
koljena i onjušio trag. Opet je Tarzan bio životinja, koja koristi 
čula i vještine zvijeri. Preko nekoliko kvadratnih metara, 
njegove su oštre nozdrve njuškale pokušavajući da ustanove 
tko je ostavio tragove. Najzad se podigao na noge. 

— Ovo nije trag Gomanganija — rekao je — a nije baš niti 
kao trag bijelog čovjeka. Bilo ih je trojica, koji su prošli ovuda. 
Muškarci su ali kojoj rasi pripadaju ne znam. 

Klanac je izgledao jednako kao i do sada, samo što je poste- 
peno bivao sve dublji, čim su dalje zalazili u njega, i sada su se 
stjenovite i strme strane uzdizale visoko iznad njih. Na brojnim 
mjestima prirodne spilje, koje su kako se činilo bile izdubljene 
djelovanjem vode kroz mnoga stoljeća, otvarale su se na 
stijenama u različitim visinama. Kraj njih se nalazila jedna 
takva spilja, na razini tla — obla duplja, posuta bijelim pije- 
skom. Tarzan ju je pokazao pokretom ruke. 

— Ovo će nam noćas biti brlog — rekao je, a onda dodao uz 
jedan od svojih rijetkih, polakih osmjeha: — Ovdje će nam 
noćas biti logor. 

Kada su pojeli skromnu večeru, Tarzan je naredio djevojci 
da uđe u spilju. 

— Vi ćete spavati tu unutra — rekao je — a poručnik i ja 
ćemo leći ispred ulaza. 


noćni napad 


Kaa se djevojka okrenula prema izlazu iz spilje da im 
zaželi laku noć, pričinilo joj se da je ugledala neku sjenu, koja 
se kreće u tami ispred njih, i gotovo istovremeno cula je 
zvukove nekog prikradanja, koji su se u tom času začuli iz 
istog pravca. 

— Što je to? — prošaptala je. — Nešto se tamo nalazi u 
tami. 

— Da — odgovorio je Tarzan — ono je lav. Već se tamo 
nalazi neko vrijeme. Zar ga niste već prije primijetili? 

— Ah! — viknula je djevojka odahnuvši olakšano. — Je li to 
naš lav? 

— Ne — rekao je Tarzan — nije naš. Ono je neki drugi lav, 
koji je upravo krenuo u lov. 

— Vreba li na nas? — upitala je djevojka. 

— Da, nas vreba — odgovorio je čovjek-majmun. Smith- 
Oldwick dodirnuo je rukom dršku svog pištolja. 

Tarzan je vidio taj nehotični pokret i zatresao glavom. 

— Pustite to gdje jest, poručnice, — rekao je. 

Oficir se nervozno nasmijao. 


— Učinio sam to automatski, stari druže — rekao je, — 
znate, instinkt samoodržanja, i te stvari. 

— Ispalo bi, da je to instinkt samouništenja — rekao je 
Tarzan. 


— Tamo vani nalaze se barem tri lava koji su posli u lov i 
sada nas promatraju. Da kod nas gori vatra, ili da je mjesec na 
nebu, jasno biste vidjeli njihove oči. Svaki čas bi se mogli 
baciti na nas, ali sva je prilika da neće. Ako biste zaista htjeli 
da nas napadnu, onda izvucite pištolj i pogodite jednoga. 


— Što će biti ako nas stvarno napadnu? — upitala je 
djevojka — nemamo kamo pobjeći. 

— Pa morat ćemo se s njima boriti — odgovorio je Tarzan. 

— Kakve izglede ima nas troje protiv njih? — upitala je dje- 
vojka. 

Čovjek-majmun je slegao ramenima. 

— Čovjek mora jedanput umrijeti — rekao je. — Vama 
takva smrt nesumnjivo izgleda strašno, ali Tarzan iz plemena 
Majmuna očekuje da pogine na neki sličan način. Malo nas u 
džungli umire od starosti, a meni ne bi bilo ni drago da tako 
umrem. Jednoga dana Numa će me ubiti, ili Šita, ili kakav crni 
ratnik. Oni, ili netko drugi, svejedno. Kakvu razliku to čini za 
nas, bio tko to bio, dođe li smrt noćas ili iduće godine ili za 
deset godina? Kad se to jednom dogodi, bit će svejedno. 

Djevojka je zadrhtala. 

— Da — rekla je muklim glasom bez nade — nakon što to 
prođe sve je svejedno. 

Tada je ona ušla u spilju i legla na pijesak. Smith-Oldwick 
sjeo je na ulazu i oslonio se leđima o klisuru. Tarzan je čučnuo 
na suprotnoj strani. 

— Smijem li pušiti? — upitao je oficir Tarzana. — Čuvam 
stalno nekoliko cigareta, i ako to neće privući pažnju onih 
mangupa vani, volio bih da popušim svoju posljednju cigaretu 
prije nego otegnem papke. Hoćete li mi se pridružiti? — i on je 
ponudio ćovjeku-majmunu cigaretu. 

— Ne, hvala — rekao je Tarzan — ali vi smijete pušiti. 
Nijednoj divljoj životinji ne sviđa se naročito dim duhana, pa je 
to sigurno neće ništa bliže privući. 

Smith-Oldwick zapalio je cigaretu i sjedio tako, polako 
otpuhujući dimove. Ponudio je jednu cigaretu djevojci, ali ona 
je odbila, i neko su vrijeme sjedili u šutnji, dok je noćnu tišinu 
tek povremeno remetilo jedva čujno tapkanje podstavljenih 
šapa po mekom pijesku na dnu klanca. 

Smith-Oldwick prvi je prekinuo šutnju. 

— Zaroni nisu neobično mirni za lavove? — upitao je. 

— Ne — odgovorio je čovjek-majmun — lav koji obilazi 
džunglom, ričući, ne čini to zato da bi privukao plijen. Oni su 
vrlo tihi, kad vrebaju žrtvu. 


— Htio bih da riču — rekao je oficir. — Htio bih da bilo sto 
učine, čak i da napadnu. Nervira me, što znam da su tamo i 
što tek s vremena na vrijeme vidim nešto kao sjenu u tami, i 
čujem te jedva primjetne zvukove što dopiru do nas. Ali nadam 
se da neće sva trojica napasti odjednom. 

— Trojica? — rekao je Tarzan. — Sada ih je tamo sedam. 

— Dobri bože! — uskliknuo je Smith-Oldwick. 

— Zar ne bismo mogli zapaliti vatru — upitala je djevojka 
— i preplašiti ih da odu? 

— Ne znam da li bi to što pomoglo — rekao je Tarzan — 
budući da se meni čini, da su ovi lavovi nešto drukčiji od onih 
koje inače poznajemo i to vjerojatno zbog istog razloga, koji me 
ispočetka malo zbunjivao. Mislim na onu očiglednu poslušnost 
lava koji je danas bio s nama. Lav je rijetko kada tako miran u 
prisustvu čovjeka. A sada se neki čovjek tamo nalazi napolju s 
onim lavovima. 

— To nije moguće — uskliknuo je Smith-Oldwick. — Pa oni 
bi ga rastrgali na komade. 

— Po čemu mislite da se tamo nalazi čovjek? — upitala je 
djevojka. 

Tarzan se nasmiješio i zatresao glavom. 

— Bojim se da to ne biste razumjeli — odgovorio je. — 
Nama je vrlo teško da razumijemo bilo što, što nije u skladu s 
našim vlastitim sposobnostima. 

— Kako to mislite? — upitao je oficir. 

— Pa — rekao je Tarzan — da biste se rodili bez očiju, ne 
biste mogli razumjeti one utiske, koje oči drugih ljudi prenose 
do njihova mozga, a kako ste rođeni gotovo bez ikakvog 
osjećaja za miris, bojim se da nećete shvatiti odakle ja znam 
da je tamo čovjek. 


— Hoćete reći da ste čovjeka nanjušili? — upitala je 
djevojka. 

Tarzan je potvrdno kimnuo glavom. 

— Ana isti način saznali ste i broj lavova? — upitao je 
čovjek. 

— Da — rekao je Tarzan — svi su lavovi različiti, i svaki 


ima svoj posebni miris. 
Mladi je Englez zatresao glavom. 
— Ne — rekao je — ne mogu to razumjeti. 


— Ne vjerujem da su taj čovjek i lavovi ovdje samo zato, da 
nam nanesu kakvo zlo — rekao je Tarzan — jer ih ništa nije 
moglo spriječiti, da to već davno ne učine, ukoliko su htjeli. 
Imam jednu teoriju, ali ona je posve nevjerojatna. 

— Što mislite? — upitala je djevojka. 

— Mislim da su ovdje zato — odgovorio je Tarzan — da nas 
spriječe da ne bismo otišli na neko mjesto, kamo ne žele da 
dođemo. Drugim riječima, nalazimo se pod prismotrom, i 
vjerojatno dok god ne budemo krenuli ondje, gdje nas ne žele, 
nitko nam neće učiniti ništa. 

— Ali odakle da znamo, gdje oni to ne žele da idemo? — 
upitao je Smith-Oldwick. 

— Ne znamo — odgovorio je Tarzan — ali sva je prilika, da 
je upravo ono mjesto, koje tražimo, mjesto, koje ne žele da 
nađemo. 

— Hoćete li reći, voda? — upitala je djevojka. 

— Da — rekao je Tarzan. 

Neko vrijeme sjedili su šutke, a tišinu je remetio samo po 
koji zvuk kretanja iz tame što ih je okruživala. Mora da je 
prošao već cijeli sat, a tada je čovjek-majmun tiho ustao i 
izvukao dugi nož iz korica. Smith-Oldwick je drijemao oslonjen 
o stijenu na ulazu u spilju, dok je djevojka iscrpljena uzbu- 
đenjima i zamorom toga dana pala u duboki san. Trenutak 
kasnije, nakon što je Tarzan ustao, Smitha-Oldwicka i djevoj- 
ku probudio je cijeli zbor rike što je zaorila poput grmljavine, i 
buka mnogobrojnih šapa, koje su tapkale prema njima. 

Tarzan iz plemena Majmuna stajao je pred samim ulazom u 
spilju držeći nož u ruci i očekujući juriš. Čovjek-majmun nije 
očekivao tako složan napad, kakav su, kao što je sada shvatio, 
poduzeli oni koji su ih do tada samo promatrali. Već je neko 
vrijeme znao da su se drugi ljudi pridružili čovjeku, koji se s 
lavovima nalazio od prije, i kad je ustao na noge bilo je to zato 
što je osjetio da se lavovi i ljudi oprezno približavaju njemu i 
njegovu društvu. Mogao im je lako izbjeći, jer je vidio po 
površini stijene, koja se dizala iznad ulaza u spilju, da se 
dobar penjač kao što je on može razmjerno lako uzverati. 
Možda bi bilo mudrije da je pokušao pobjeći jer je znao da pred 
ovakvom nadmoći ne može čak ni on učiniti ništa, ali je ostao 
na svom mjestu, premda ni sam nije znao zašto. 


Vise nije dugovao zahvalnost, niti je više bio na bilo koji 
način obavezan prema djevojci, koja spava u spilji, a osim toga 
njegova zaštita ni njoj a ni njenom drugu nije mogla biti ni od 
kakve koristi. Ali njega je ipak nešto zadržalo tu da poćini 
uzaludnu žrtvu. 

Veliki Tarmangani nije imao ćak ni to zadovoljstvo da u 
samoobrani uzvrati koji udarac. Kao prava lavina, divlje su se 
zvijeri sručile na njega i bacile ga svojom težinom na zemlju. 
Padajući, njegova je glava udarila u kamenu izbočinu stijene, i 
on se onesvijestio. 

Već je svanuo dan, kad je ponovo došao k svijesti. Prvi 
nejasni dojam koji je stigao do njegovog razbuđenog mozga bila 
je zbrka divljih zvukova, koja se postepeno uobličila u režanje i 
urlanje lavova, a zatim, malo pomalo, on se polako prisjetio 
svega onoga što je prethodilo udarcu koji ga je oborio. 

U nozdrvama je osjećao jak miris Nume, lava, a kraj jedne 
svoje gole noge osjetio je krzno neke životinje. Tarzan je polako 
otvorio oči. Ležao je na boku, i pogledavši niz tijelo, vidio je da 
jedan ogroman lav stoji iznad njega, opkoračivši ga — ogromni 
lav, koji grozno reži prema nečemu, što Tarzan ne može vidjeti. 

Kad mu se mozak potpuno razbistrio, Tarzanovo izoštreno 
čulo mirisa reklo mu je, da je zvijer iznad njegove glave onaj 
Numa iz jame Wamaba. 

Kad se u to uvjerio, čovjek-majmun počeo je govoriti lavu, i 
istovremeno učinio kretnju, kao da hoće ustati. Numa je 
smjesta odstupio. Kad je Tarzan podigao glavu, vidio je da još 
uvijek leži na mjestu gdje je pao, pred otvorom stijene, u kojoj 
je djevojka spavala, i Numa, prislonjen uz samu stijenu, 
očigledno ga je branio od dva druga lava, koja su se šetala 
lijevo-desno nedaleko svoje žrtve. 

A tada je Tarzan pogledao u spilju i vidio da su Smith- 
Oldwick i djevojka nestali. 

Svi njegovi napori dakle bili su uzaludni. Bijesno zatresavši 
glavom, čovjek-majmun okrenuo se prema dva lava, koji su i 
dalje nemirno koračali naprijed-natrag, nekoliko metara od 
njega. Numa iz lavlje jame, uputio je prijateljski pogled prema 
Tarzanu, protrljao glavu o bok čovjeka-majmuna, a tada 
upravio svoju iskešenu njušku prema dvojici drugih lavova. 


— Ja mislim — rekao je Tarzan Numi — da bismo ti i ja 
zajedno mogli stvoriti vraške neprilike ovim zvijerima. 

Govorio je na engleskom, što Numa naravno nije uopće 
razumio ali mora da je bilo u Tarzanovu tonu nesto, što mu je 
dalo samopouzdanje jer Numa je zacvilio, kao da ga shvaća, i 
nestrpljivo je prošetao lijevo-desno, uporedo sa svojim 
protivnicima. 

— Hajdemo — rekao je Tarzan iznenada i zgrabivši lava za 
grivu svojom lijevom rukom krenuo je prema drugim lavovima, 
dok mu je pratilac stupao uz bok. Kako su njih dvojica 
napredovali, tako su se oni drugi povlačili, i onda su pošli 
svaki na svoju stranu. Tarzan i Numa prošli su između njih, 
ali ni veliki crnogrivi lav niti čovjek nisu ni časka puštali s oka 
zvijer, koja im se nalazila sa strane, i tako nisu bili zatečeni i 
nepripravni, kada su dvije divlje mačke navalile iz suprotnih 
smjerova istovremeno, kao da im je netko za to dao znak. 

Čovjek-majmun suprotstavio se jurišu svoga neprijatelja, 
na isti način, na koji je bio navikao u prijašnjim sukobima s 
Numom ili Šitom. Da pokuša da se čvrsto suprotstavi punom 
udarcu lavove težine, bilo bi samoubojstvo čak i za divovskog 
Tarmanganija. Umjesto toga on je odlučio da se posluži 
metodama spretnosti i lukavosti jer kolikogod da su brze velike 
mačke Tarzan iz plemena Majmuna je još brži. 

Raširenih oštrih kandža i ogoljenih desni Numa je skočio 
prema golim grudima ćovjeka-majmuna. Izbacujući lijevu 
ruku, kao kakav boksač kad se brani od udarca, Tarzan je 
udario šakom odozdo ispod lijevog prednjeg pazuha lava, 
zabijajući istovremeno pod lavlji trbuh svoje rame, a u isti čas 
zario je oštricu svog noža u dlakavu kožu ispod plečke. S 
urlikom bola Numa se ponovo pokrenuo, sada utjelovljenje 
golog životinjskog bijesa. Zaista je odlučio da uništi ovo smiono 
čovjekoliko biće koje se usudilo da se suprotstavi kralju 
životinja. Ali dok se okretao, njegova tobožnja žrtva okrenula 
se zajedno s njim, smeđi su se prsti zabili u tešku grivu na 
snažnome vratu i nož se ponovo duboko zario među rebra. 

Tada je Numa pobjesnio od mržnje i boli, a u istom 
trenutku čovjek-majmun je svom težinom skočio na njegova 
leđa. Uvijek je prije Tarzanu vrlo lako uspijevalo da u takvim 
časovima stegne noge oko trbuha lava držeći se za dugu grivu i 


da ga bode tako dugo, dok vrh noža ne dopre do srca. Uvijek 
mu se to činilo tako jednostavnim, da je sada osjetio snažno 
razočaranje, kad se ispostavilo da nije u stanju tako postupiti 
jer su ga brze kretnje lava u tome spriječile, i lav je na njegovo 
iznenađenje počeo skakati i bacati ga po zemlji, i čovjek- 
majmun je shvatio da neizbježno i sve bliže dolazi na dohvat 
stražnim pandžama. 

S jednim očajničkim naporom bacio se s Numinih leđa i 
pokusao da samom brzinom izbjegne podivljaloj životinji, 
barem za desetinku sekunde, koja će mu omogućiti da ponovo 
stane na noge i da se sukobi sa životinjom na ravnoj nozi. Ali 
ovog puta Numa je bio za njega prebrz, i on se tek napola 
podigao, kad ga je ogromna šapa udarila po glavi, i prevrnula 
ga kao lutku. 

Dok je padao, vidio je kako je iznad njega proletjela crna 
strijela, i drugi se lav bacio na njegova protivnika. Kotrljajući 
se ispod dva lava, koja su se borila, Tarzan je ponovo stao na 
noge, premda je bio napola omamljen i premda je teturao od 
strašnoga udarca koji je primio. Iza sebe je ugledao mrtvoga 
lava, koji je ležao razderan, krvareći na pijesku, a ispred njega 
Numa iz lavlje jame divljački je mrcvario drugoga. 

Lav crnoga krzna znatno je nadmašivao i snagom i 
veličinom kao i krvožednošću, svoga protivnika. Sukobljene 
životinje nekoliko puta su se zaletjele i izmaknule jedna pred 
drugom, dok najzad veća nije uspjela da zabode svoje zube u 
vrat druge, a tada, kao što mačka trese miša, veći je lav 
stresao manjega, i kada je umirući neprijatelj pokušao da se 
zakotrljavši po tlu stražnjim nogama domogne trbuha svog 
pobjednika, ovaj ga je u tome na pola puta onemogućio, i 
njegove su se ogromne pandže zarile u donji dio protivnikova 
trbuha, i proderale ga prema dolje užasnom snagom moćnih 
stražnjih nogu, pa je time bitka i završila. 

Kad se Numa podigao od svoje druge žrtve i stresao, Tarzan 
nije mogao a da opet ne primijeti divne proporcije i simetriju 
životinje. Lavovi, koje su pobijedili, i sami su bili sjajni 
primjerci, i u njihovim krznima Tarzan je primijetio tragove 
crne dlake, koju je tako posebno isticalo krzno njegova Nume. 
Njihova je griva bila tek neznatno tamnija nego griva običnog 
tamnogrivog lava, ali na ostatku njihova krzna, tamna je 


nijansa prevladavala. Čovjek-majmun je shvatio, da su oni 
posebna vrsta, drukčija od lavova, koje je do sada viđao, kao 
da potječu od nekog križanca između običnog prašsumskog 
lava, kakvog pozna, i vrste, u kojoj je Numa iz lavovske jame 
možda tipičan primjerak. 

Kad je neposredna zapreka na njegovu putu bila otklo- 
njena, Tarzan je namjeravao smjesta krenuti po tragu, djevojke 
i Smith-Oldwicka, da bi saznao što se s njima dogodilo. 
Iznenada je spoznao da je strašno gladan, i dok je kružio 
pjeskovitim tlom tražeći između isprepletene mreže bezbrojnih 
tragova stope svojih štićenika, s njegovih ustiju se i nehotice 
izvio cvilež gladne zvijeri. Smjesta je Numa naćulio uši i 
gledajući trenutak čovjeka-majmuna odgovorio je zovom gladi, 
i zakasao hitro prema jugu povremeno zastajući da vidi da li ga 
Tarzan slijedi, 

Čovjek-majmun je shvatio da ga životinja vodi prema hrani, 
on ju je slijedio, za to vrijeme svojim oštrim očima i osjetljivim 
nozdrvama tražeći svaki znak, koji bi ga obavijestio o pravcu, 
kojim su nestali čovjek i djevojka. Uskoro je iz velikog broja 
životinjskih tragova, Tarzan izdvojio tragove mnogih nogu u 
sandalama i miris članova čudne rase, kojoj su pripadali ljudi 
što su prošle noći bili s lavovima. Tada je uhvatio i jedva 
primjetljivi trag djevojke, a malo kasnije i Smith-Oldwicka. 
Uskoro su se tragovi ostalih prorijedili, a miris djevojke i 
Engleza počeo se sve jasnije osjećati. 

Oni su koračali bok uz bok, a ljudi 1 lavovi nalazili su se 
lijevo i desno od njih, dok su ih isto tako čuvali ljudi i lavovi 
sprijeda i straga. Čovjek-majmun bio je posve zbunjen time, 
što tragovi govore, ali budući da nije imao nikakvog prethod- 
nog iskustva s tom rasom nije mogao da nađe zadovoljavajuće 
objašnjenje svega što mu čula pokazuju. 

Klanac je još uvijek tekao dalje, gotovo bez promjene. 
Vijugao se nepravilno između strmih klisura. Na mjestima bi 
se proširio, a zatim bi se opet jako suzio, i oni su njime 
putovali sve dalje na jug. Uskoro se dno klanca počelo brže 
spuštati. Tu i tamo vidjeli su se znakovi nekadašnjih brzaca i 
vodopada. Put je postajao sve teži, ali je bio dobro označen i 
vidjelo se da je vrlo star, a mjestimično da ga je ljudska ruka 
usjekla u stijenu. Nastavili su tako gotovo cijelu milju, kad je 


pred sobom, iza jednog zavoja klanca, Tarzan ugledao usku 
dolinu, duboko urezanu u živi kamen zemljine kore, koju je s 
južne strane zatvarao visok planinski lanac. Koliko se ona 
pružala na istok ili na zapad nije mogao da vidi, ali od sjevera 
na jug očigledno nije bila veća od tri ili četiri milje. 

Bogata vegetacija, koja je poput saga, pokrivala dno doline 
od klisura na sjeveru do planina na jugu, pokazivala je da u 
dolini postoji obilje vode. 

S ruba klisure odakle je čovjek-majmun promatrao dolinu 
vodila je uska staza urezana u stijenu sve do podnožja strmog 
kamenja. Lav je predvodio, a Tarzan se za njim spuštao prema 
dolini. Već na tom mjestu rasla su velika stabla. Ispred njih je 
staza nastavljala vijugati prema središtu doline. Kreštavi gla- 
sovi ptica sjajnog šarenog perja čuli su se između grana, dok 
su bezbrojni majmuni psovali i brbljali iznad njihovih glava. 

Džungla je kipjela od života, a ipak se u duši čovjeka- 
majmuna pojavio osjećaj neke neizrecive samoće, utisak, koji 
nikada prije nije osjetio u svojim ljubljenim prašumama. Sve 
oko njega činilo se nestvarnim — pa čak i sama dolina, koja 
leži tu skrivena i zaboravljena usred kraja što ga svi smatraju 
sušnom pustinjom. Ptice i majmuni bili su nalik mnogim 
vrstama koje poznaje, a opet nisu bili nijednoj vrsti jednaki. I 
vegetacija je pokazivala neke osobitosti. Tarzanu se činilo, kao 
da je iznenada prenesen u neki drugi svijet, i osjetio je neka- 
kav čudan nemir, koji je lako mogao biti slutnja opasnosti. 

Voće je raslo u krošnjama stabala i Tarzan je vidio da ga 
Manu, majmun, jede. Budući da je bio gladan, bacio se u niže 
grane, i dok su oko njega majmuni blebetali, jeo je voće, koje je 
vidio da majmuni bez straha jedu. Kad je djelimično zadovoljio 
glad, jer samo je meso moglo potpuno da je utaži, potražio je 
pogledom svog Numu, ali je otkrio da je lava nestalo. 


obzidani grad 


Skočivši opet na zemlju, Tarzan je pronašao trag djevojke i 
ljudi koji su je zarobili i lagano ga slijedio dobro ugaženom 
stazom. Uskoro je stigao do malog potoka, gdje je ugasio žeđ, a 
zatim je vidio da trag nastavlja u istom pravcu kao i potok, koji 
teče prema jugozapadu. Tu i tamo presijecali su ga poprečni 
puteljci što su se pridruživali glavnoj stazi, i uvijek bi na 
svakom od njih Tarzan osjetio mirise i vidio tragove velikih 
mačaka; Nume i Šite. 

S izuzetkom nekoliko malih glodavaca, činilo se da na tlu 
doline ne žive druge divlje životinje. Nije se vidjelo ni znaka od 
Bare jelena, Horte vepra, Gorga bizona, Buta, Tantora ili Dura. 
Hista, zmija, živjela je u dolini. Vidio ju je na stablima u mnogo 
većem broju, nego igdje drugdje. Kraj jednog rukavca potočića, 
punog trske, nanjušio je miris koji nije mogao pripadati nikom 
drugom nego Gimli, krokodilu, ali Tarzanu nije bilo do mesa ni 
jedne od tih životinja. 

I tako, budući da se zaželio mesa, obratio je pažnju na ptice 
iznad glave. Napadači koji su navalili na njega prošle noći nisu 
ga razoružali. Bilo da su ga neprijatelji zbog tame i juriša 
lavova previdjeli, ili su ga smatrali mrtvim, ali kakav god razlog 
da su imali, on je još uvijek bio u posjedu svog oružja — koplja 
i dugoga noža, luka i strijela, i svog dugog konopa od trave. 

Zategnuvši strijelu na luk, Tarzan je čekao priliku da obori 
jednu od većih ptica, i kad mu je cilj došao na domak, zabio je 
strijelu ravno u svoju žrtvu. Kad je stvorenje šarenog perja 
zalepršalo do zemlje, druge su ptice i mali majmuni podigli 
strašan zbor krikova i vriske. Cijela je suma iznenada zakipjela 
od vrištanja, kriještanja i urlanja. 


Tarzan se ne bi iznenadio da su jedna ili dvije ptice u 
neposrednoj blizini izrazile krikom svoj strah, ali da će se sve 
životinje džungle pobuniti na tako neobičan i tajanstven način, 
to nije očekivao. Okrenuo je bijesno lice prema majmunima i 
pticama, i u njemu se iznenada probudio divlji nagon da izrazi 
svoje nezadovoljstvo i da odgovori njihovom izazovu. I tako je u 
ovoj džungli prvi put odjeknuo Tarzanov strašni krik izazova. 

To je izazvalo neposredan dojam na stvorenja iznad njegove 
glave. Dok je prije zrak treperio od buke glasova, sada je 
zavladala potpuna sutnja, i trenutak kasnije čovjek-majmun 
ostao je sam sa svojim sitnim plijenom. 

Šutnja, koja je tako iznenada nastala nakon prijašnje 
galame, ostavila je mračan utisak na čovjeka-majmuna, što je 
samo još više pojačalo njegov bijes. Podižući pticu s mjesta 
gdje je pala, izvukao je strijelu iz njenog tijela i vratio je u 
tobolac. Nožem je brzo i vješto skinuo kožu i perje zajedno. Jeo 
je bijesno režeći kao da mu zaista prijeti kakav bliski 
neprijatelj, a možda je njegovo režanje bilo djelimično izazvano 
i time, što mu se meso ptica nikada nije naročito sviđalo. Ali i 
to je bilo bolje nego ništa, i po onome što su mu njegova čula 
govorila, u blizini nije bilo mesa, na koje je navikao i do kojega 
bi mu bilo stalo. Kako bi sad uživao u sočnoj šunki zebre, ili u 
odresku s buta bizona! I sama ta pomisao natjerala mu je 
slinu na usta i povećala njegovu odvratnost prema ovoj nepri- 
rodnoj prašumi, u kojoj nema tako ukusnog plijena. 

Tek je pojeo dio svoje žrtve, kad mu je iznenada do svijesti 
doprlo nekakvo šuškanje u grmlju, nešto niže niz vjetar, a 
trenutak kasnije njegove su nozdrve namirisale trag Nume iz 
suprotnog pravca, a tada je s obje svoje strane puta začuo 
tapkanje podstavljenih šapa, i trljanje tijela o lisnato granje, 
čovjek-majmun se nasmiješio. Što oni misle, da je on neka 
budala, da ga mogu iznenaditi ovako nespretni sšuljači? 
Postepeno su zvukovi i mirisi označili da se lavovi kreću prema 
njemu sa svih strana, i da se on nalazi usred kruga životinja 
koji se sve više steže. Očigledno su bili toliko sigurni u svoj 
Plijen, da nisu ni pokušavali da prikriju svoj dolazak, i on je 
čuo kako im grančice pucaju pod nogama, i kako im krzno 
struže o vegetaciju, kroz koju probijaju put. 


On se pitao što ih je moglo dovesti na njegov trag. Činilo 
mu se nevjerojatnim, da su ih dozvali krici ptica i majmuna, a 
ipak, ako to nisu oni, onda je zaista ovaj susret neobičan. 
Razum mu je govorio da smrt jedne jedine ptice u ovoj 
prašumi, koja vrvi pticama, ne može biti razlog od dovoljnog 
značenja da opravda ono što se sprema. Ali ipak usprkos 
razumu i cijelom svojem prošlom iskustvu, Tarzan je uvidio da 
ga svi ovi događaji naprosto zbunjuju. 

Stajao je usred staze očekujući dolazak lavova i pitajući se 
na kakav način će navaliti, ako zaista budu navalili. Uskoro se 
jedan lav ogromne grive pojavio na vidiku, na stazi ispred 
njega. Ugledavši Tarzana, lav se zaustavio. Zvijer je bila nalik 
onima, koje su ga ranije napale, nešto veća i nešto tamnija 
nego lavovi iz njegove rodne džungle, ali niti toliko velika niti 
toliko crna kao Numa iz one jame. 

Uskoro je Tarzan razabrao obrise drugih lavova u okoli- 
šnom grmlju i između stabala. Svi su se oni zaustavili došavši 
na vidik čovjeku-majmunu. Stajali su oko njega šutke ga 
promatrajući. Tarzan se pitao, koliko će dugo vremena trajati 
njihovo čekanje prije nego ga napadnu, i on je nastavio da se 
hrani, premda su mu sva čula bila neprestano napeta. 

Jedan po jedan lavovi su polijegali, ali su im njuške bile 
stalno okrenute prema njemu, a njihove su ga oči gledale. Nije 
bilo režanja ni rikanja. Tihi se krug naprosto stegao oko njega. 
To je bilo toliko strano svemu što je Tarzan do tada znao o 
lavovima, da ga je nerviralo, i uskoro je — svršivši s jelom — 
poćeo bacati uvrede prema jednom, a zatim i prema drugim 
lavovima, po običaju, koji je stekao od majmuna još u svom 
djetinjstvu. 

— Dango, lešinaru — viknuo im je, i vrlo ih nelaskavo 
uspoređivao sa zmijom, najmrskijom i najodvratnijom živo- 
tinjom džungle. Naposljetku bacao je prema njima šake zemlje 
i komadiće slomljenih grana, a lavovi su počeli režati i 
pokazivati zube, ali nijedan se nije usudio da krene naprijed. 

— Kukavice — izazivao ih je Tarzan. — Nume sa srcima 
Bare, jelena. 

Rekao im je tko je on, i po običaju naroda iz džungle 
hvalisao se kakve će im sve strašne stvari učiniti, ali lavovi su 
samo ležali i promatrali ga. 


Mora da je prošlo pola sata od dolaska zvijeri, kad je Tarzan 
iz velike udaljenosti začuo zvukove koraka koji se približavaju 
stazom. Bili su to koraci stvorenja, koje hoda na dvije noge, i 
premda Tarzan nije mogao nanjušiti miris iz tog pravca, znao 
je da mu se približava neki čovjek. Nije morao dugo da čeka 
prije nego što se njegov sud potvrdio pojavom čovjeka, koji je 
zastao na stazi ispred prvoga lava, što ga je Tarzan vidio. 

Kad je ugledao pridošlicu, čovjek-majmun je shvatio da je 
to jedan od onih, koji se isparavaju onim neobičnim mirisom, 
što ga je nanjušio prosle noći, i sad je vidio da se čovjek ne 
razlikuje samo mirisom od drugih ljudskih stvorenja, koje je 
Tarzan poznavao, nego i mnogim drugim stvarima. 

Čovjek je bio jake građe, a koža mu je imala kožnati izgled, 
poput pergamenta požutjelog od starosti. Njegova kosa, crna 
poput ugljena i duga cijeli pedalj, rasla je okomito, pod pravim 
kutom na površinu lubanje. Oči su mu bile vrlo blizu 
postavljene, a šarenice vrlo crne i jako malene, tako da se 
bjelina očne jabučice jasno isticala. Čovjekovo lice je bilo 
glatko, osim što mu je nekoliko rijetkih dlaka raslo na bradi i 
gornjoj usni. Nos mu je bio orlovski i lijepo oblikovan, ali kosa 
je rasla nisko na čelu, pokazujući da se tu radi o vrlo 
ograničenom i surovom karakteru. Gornja usna mu je bila 
kratka, i jasno ocrtana, dok mu je donja usna bila teška, 
gotovo obješena, dok mu je brada bila uvučena i slaba. Sve u 
svemu lice je pružalo dojam jednog nekad jakog i lijepog 
ljudskog izraza, potpuno izmijenjenog nasiljem i pokvarenim 
običajima i mislima, čovjekove ruke su bile duge, premda ne 
abnormalno, dok su mu noge bile kratke, snažne i ravne. 

Bio je odjeven u rublje koje mu usko pristaje uz tijelo, a 
preko toga u široku tuniku bez rukava, koja mu pada nešto 
niže od bokova, dok su mu noge bile obuvene u sandale mekih 
potplata. Veze sandala dopirale su mu gotovo do koljena jako 
podsjećajući na moderne spiralne obojke vojne opreme. On je 
nosio kratko teško koplje, a na njegovom boku nalazilo se 
oružje koje je isprva toliko zaprepastilo čovjeka-majmuna, da 
je jedva povjerovao u ono što mu čula pokazuju — tešku sablju 
u kožom pokrivenim koricama. Činilo se da je čovjekova tunika 
otkana na tkalačkom stanu — očigledno nije bila od kože, dok 


su veze koje su mu pokrivale noge bile načinjene od kože 
glodavaca. 

Tarzan je primijetio posvemašnju ravnodušnost, kojom se 
čovjek približio lavovima, i jednaku ravnodušnost lavova 
prema njemu. Čovjek je načas zastao, kao da procjenjuje 
čovjeka-majmuna, a onda je prošao pokraj lavova očešavsši se o 
njihovo dlakavo krzno mirno kao da među njima šeta po stazi. 

Dvadesetak koraka ispred Tarzana čovjek se zaustavio 
obraćajući mu se na čudnom jeziku, od kojega Tarmangani 
nije razumio ni jedne jedine riječi. Njegove su geste pokazivale 
često prema lavovima, koji su ih okruživali, jednom je dotakao 
koplje kažiprstom lijeve ruke, a zatim se dva puta udario po 
sablji na boku. 

Dok je on govorio, Tarzan ga je pažljivo proučavao, i u 
njegovom se mozgu učvrstilo neobično uvjerenje — da čovjek 
koji mu se obraća mora biti nešto, što se može opisati samo 
kao luđak ili bilo kakav manijak. Kad mu je ta misao pala na 
pamet, čovjek-majmun nije mogao a da se ne nasmiješi, tako 
mu se neobičnim činila ta misao. A ipak, pažljivi pogled na 
čovjekove crte lica, na držanje i na oblik glave, neoporecivo je 
stvarao utisak, da on mora da je lud, dok su zvukovi njegova 
glasa i njegove geste podsjećale na razumnog i pametnog 
smrtnika. 

Uskoro je čovjek završio sa svojim govorom i činilo se da 
upitno čeka Tarzanov odgovor. Čovjek-majmun mu se obratio 
prvo na jeziku velikih majmuna, ali uskoro je vidio da riječi ne 
ostavljaju nikakav dojam na njegovog slušaoca. Zatim je jedna- 
ko uzaludno pokušao govoriti nekoliko urođeničkih dijalekata, 
ali čovjek ni na jedan od njih nije reagirao. 

Tada je Tarzan počeo da gubi strpljenje. Izgubio je dovoljno 
vremena dok je dovde došao, a kako nikada u ostvarivanju 
svojih ciljeva nije polagao mnogo pažnje na govor, on je sada 
podigao koplje i krenuo prema drugome. To je očigledno bio 
jezik, koji je obojici bio zajednički jer je istovremeno i čovjek 
podigao svoje oružje, a s njegovih usana razlegao se tihi poziv, 
koji je smjesta izazvao lavove koji su do tada ležali u šutljivom 
krugu da krenu u akciju. Zbor rike zaorio je kroz tišinu prašu- 
me, i lavovi su istovremeno sa svih strana skočili, bacajući se 


hitro prema svojoj žrtvi. Čovjek, koji ih je pozvao, povukao se 
natrag, dok su mu se zubi ogolili u iskešenom cerenju. 

U tom je času Tarzan prvi put primijetio da su čovjekovi 
gornji sjekutići neobično dugi i vanredno oštri. Vidio ih je samo 
u trenutnom blijesku, dok je vješto skočio sa zemlje i na 
zaprepaštenje lavova i njihova gospodara nestao u lišću nižega 
kata prašume dovikujući preko ramena, dok je hitro odlazio 
bacajući se s grane na granu: 

— Ja sam Tarzan iz plemena Majmuna, moćni lovac i 
nepobjedivi borac. Nitko u džungli nije snažniji, nitko lukaviji 
od Tarzana. 

Nešto dalje od tačke gdje su ga lavovi opkolili Tarzan je 
ponovo izašao na stazu i potražio trag Berte Kircher i poručni- 
ka Smith-Oldwicka. Brzo ih je pronašao i nastavio je da ih 
traži. Trag je vodio ravnom stazom otprilike jos pola milje, 
kada je put skrenuo naglo iz prašume prema otvorenoj zemlji, i 
tamo se pred zaprepaštenim očima čovjeka-majmuna pojavio 
obzidani i utvrđeni grad s kubetima i minaretima. Ravno 
ispred zida, koji mu je bio najbliži, Tarzan je vidio kapiju 
niskog luka, prema kojoj je vodila dobro ugažena staza sve od 
mjesta na kojem je stajao. Na otvorenom prostoru između 
prašume i gradskih zidova, rasle su kojekakve biljke povrtnice, 
dok se tik pred njegovim nogama, u kanalu, koji je očigledno 
iskopala čovječja ruka, nalazila voda za navodnjavanje. Biljke 
u vrtovima bile su raspoređene u pravilnim, simetričnim 
redovima, i činilo se da ih netko uzgaja s mnogo pažnje i brige. 

Maleni su potočići tekli jarcima, koji su vodili iz glavnog 
kanala, a u priličnoj udaljenosti na desno, Tarzan je vidio kako 
neki ljudi rade među biljkama. 

Činilo se da je gradski zid visok oko tridesetak stopa, ožbu- 
kan i potpuno gladak, osim mjestimičnih otvora. S onu stranu 
zida podizala su se kubeta mnogih zgrada, a brojni su minareti 
išarali obris kojim se grad ocrtavao prema nebu. Činilo se da je 
najveće i središnje kube pozlaćeno, dok su druga bila crvena, 
plava ili žuta. Građa samoga zida bila je neobično jednostavna. 
Zid je bio žućkaste boje, i činilo se da je ne samo ožbukan nego 
i obojen. U podnožju zida nalazio se red pažljivo oblikovanog i 
njegovanog žbunja, a prema istočnoj strani zid je bršljanom 
obrastao sve do vrha. 


Dok je stajao u sjeni sume, koja okružuje stazu, Tarzanove 
su oštre oči primjećivale sve pojedinosti slike ispred njega, ali 
mu je uskoro doprlo do svijestima mu se iza leđa netko pribli- 
žava, i do njegovih nozdrva stigao je miris čovjeka i lavova, 
kojima je čas prije pobjegao. Popevši se u stabla, Tarzan se 
odmakao nešto prema zapadu, i pronašavši udobne rašlje na 
rubu šume, odakle je mogao promatrati stazu, koja vodi kroz 
vrtove prema gradskoj kapiji, očekivao je povratak svojih 
progonitelja. I oni su se uskoro pojavili — neobični čovjek, 
kojega prati krdo velikih lavova. Poput pasa, oni su se kretali 
iza njega putem kroz vrtove prema kapiji. 

Čovjek je drškom svoga koplja udario o vrata, a kad su se 
ova otvorila na njegov signal, ušao je zajedno s lavovima Iza 
otvorenih vrata Tarzan je iz svoga udaljenog skrovišta uhvatio 
samo letimični pogled na život u gradu, tek toliko da zna da 
tamo stanuju i druga ljudska bića, a onda su se vrata 
zatvorila. 

Znao je da su djevojka i čovjek, koje pokušava da nađe i 
spasi, nedvojbeno kroz ta vrata odvedeni u grad. Kakva ih 
sudbina tamo očekuje, i da li ih je možda već stigla, nije mogao 
pogoditi, kao što nije mogao znati ni to gdje se iza tog strašnog 
zida oni sad nalaze. 

Ali bio je siguran u jednu stvar: ako im želi pomoći, nemože 
to učiniti ostajući izvan zida. Prije svega mora ući u grad, a 
nije sumnjao da će, kad jednom bude unutra, njegova oštra 
čula svakako otkriti skrovište onih koje traži. 

Nisko je sunce bacalo duge sjene preko vrtova, kada je 
Tarzan vidio radnike, koji se vraćaju s istočnog polja. Stigao je 
prvo jedan čovjek i spustio mala vratašca koja su presijecala 
veliki kanal pun tekuće vode, zabrvljujući tako potočiće što su 
se račvali među redovima nasada u vrtu. Iza njega stigli su 
drugi ljudi noseći naramke svježeg povrća u velikim pletenim 
košarama. Tarzan nije ni vidio da je toliko radnika bilo na 
poljima, ali sada — sjedeći u sumraku na svojem stablu — 
gledao je cijelu povorku koja je u redu jedan po jedan dolazila 
s istoka noseći alat i svoje proizvode u grad. 

A tada, da bi pronašao bolji vidik čovjek-majmun se popeo 
u najviše grane ogromnog stabla odakle je mogao baciti pogled 
preko bližega zida. S te je tačke vidio da je grad dug i uzak, i 


da, dok vanjski zidovi oblikuju savršeni pravokutnik, ulice u 
gradu nepravilno vijugaju. U središtu grada nalazila se niska 
bijela zgrada, oko koje su se veće građevine u gradu okupile i 
tu u svjetlu što je brzo nestajalo Tarzanu se učinilo da je izme- 
đu dvije zgrade primijetio blijesak vode, ali nije bio siguran. 
Njegovo iskustvo iz centara civilizacije prirodno da je uputilo 
na to da pomisli, da je to središnje područje nekakav trg, oko 
kojeg su grupirane veće građevine, i da je to svakako mjesto 
gdje prvo treba tražiti Bertu Kircher i njenog pratioca. 

A tada je sunce zašlo i tama je brzo obavila grad — tama 
koju su u očima čovjeka-majmuna više naglašavala nego 
rasvjetljavala umjetna svjetla koja su se pojavila u mnogim 
prozorima što ih je vidio iz svog skrovišta. 

Tarzan je primijetio da su krovovi većine zgrada ravni, s 
iznimkom onih, koje su očigledno raskošnije i veće javne 
zgrade. Tko je i kako sagradio ovaj grad u ovom zaboravljenom 
dijelu neistražene Afrike, čovjek-majmun nije mogao ni da 
zamisli. On je bolje od svih drugih poznavao mnoge nerješive 
tajne velikog crnog kontinenta i ogromna područja, na koja još 
nikada nije stupila noga civiliziranog čovjeka. Ali on je jedva 
mogao da povjeruje, da se grad ove veličine, i očigledno tako 
dobro sagrađen, može nalaziti već generacijama na ovom 
mjestu, a da nema nikakve veze s vanjskim svijetom. Makar 
okružen besputnom pustinjom, koja se, kako je Tarzan znao, 
nalazi na putu do ovog grada, bilo je nezamislivo, da se poko- 
ljenje za pokoljenjem ljudi može ovdje rađati i umirati, a da niti 
ne pokušava da riješi tajne svijeta koji se nalazi s onu stranu 
granice njihove male doline. 

A ipak, ovdje je pred njim bio grad okružen obrađenom 
zemljom i nastanjen ljudima. 

Dolaskom noći, kroz cijelu džunglu čulo se urlanje velikih 
mačaka, a glasovi Nume miješali su se s rikanjem Šite. 
Gromovito je urlanje velikih mužjaka odjekivalo kroz prašumu, 
da je sav kraj odjekivao, zemlja drhtala, a iz grada su se u 
odgovor čuli rici drugih lavova. 

Jednostavan plan — kako da uđe u grad, — pao je na 
pamet Tarzanu, i sada, kad se spustio mrak, on je odlučio da 
ga provede u djelo. Uspjeh plana ovisio je potpuno o snazi 
bršljana, koji je — kako je Tarzan vidio — prekrivao cijeli 


gradski zid prema istoku. On se uputio tim pravcem, dok je iz 
prašume, iza njegovih leđa, rika i urlanje mesoždera bivalo sve 
snažnije i sve krvožednije. Nekoliko stotina koraka dijelilo je 
džunglu i gradski zid, nekoliko stotina koraka obrađene 
zemlje, na kojoj nije bilo nijednog jedinog stabla. Tarzan iz 
plemena Majmuna znao je granice svojih mogućnosti, pa je bio 
svjestan da bi za njega nesumnjivo značio smrt kad bi ga na 
otvorenom prostoru sustigao jedan od velikih crnih lavova iz 
prašume. A Numa iz jame Wamaba bio je primjerak divljega 
lava u dolini, za razliku od pitomih u gradu. 

On se dakle mora osloniti potpuno na svoje lukavstvo i 
brzinu, a isto tako i na sreću da brsljan izdrži njegovu težinu. 

Kretao se kroz srednje katove šume, gdje je probijanje 
uvijek najlakše, dok nije došao do tačke nasuprot bršljanom 
obraslog dijela zida gdje je neko vrijeme čekao osluškujući i 
njuškajući, sve dok se nije uvjerio da nijedan Numa nije u 
njegovoj neposrednoj blizini, ili da ga barem nijedan nije 
opazio i pošao za njim. Kad se uvjerio da u okolini nema 
nijednog lava, i da se nijedan ne kreće čistinom između njega i 
zida, bešumno se spustio na zemlju i oprezno iskrao na 
otvoreni prostor. 

Mjesec se upravo uzdizao preko klisura na istoku, i bacio je 
svoje sjajne zrake na dugi komad otvorenog vrta, koji je dijelio 
zid od šume. Zrake su svjetla jasno ocrtavale figuru divovskog 
čovjeka-majmuna koji je prelazio preko čistine. Svake 
radoznale oči, koje bi slučajno pale na taj prostor, morale bi ga 
primijetiti. Potpuno slučajno, veliki lav koji je lovio na rubu 
šume, ugledao je figuru čovjeka koja se nalazila na pola puta 
između šume i zida. Iznenada je do Tarzanovih ušiju dopro 
prijeteći zvuk. Nije to bilo rikanje gladnoga lava, već rikanje 
lava koji je bijesan, i kad je Tarzan pogledao pravcem odakle je 
zvuk došao, vidio je ogromnu zvijer, kako se kreće iza sjena 
šume prema njemu. 

Čak i po svjetlu mjeseca, na tolikoj udaljenosti, Tarzan je 
vidio da je lav ogroman, i da je to svakako jedan od crnogrivih 
čudovišnih zvijeri, nalik Numi iz jame. Na trenutak, osjetio je 
nagon da se okrene i stupi u borbu, ali u istome času pomisao 
na bespomoćnu djevojku, zarobljenu u gradu, sijevnula mu je 
mozgom, i bez trenutka oklijevanja, Tarzan iz plemena 


Majmuna okrenuo se i potrčao svom brzinom prema zidu. U 
tom trenutku Numa je navalio. 

Numa, lav, može trčati vrlo brzo na kratku udaljenost, ali 
nedostaje mu izdržljivost. Za obični napadaj na žrtvu on može 
pretrčati kratki razmak većom brzinom nego možda ijedno 
drugo stvorenje na svijetu. Tarzan, s druge strane, mogao je 
trčati velikom brzinom na velike udaljenosti, ali nikada tolikom 
brzinom kao Numa, kad juriša na kratkom razmaku. 

Njegova je sudbina ovisila dakle o tome, da li će u samome 
početku utrke uspjeti da izbjegne Numi na nekoliko sekundi, i 
ako to uspije, da li će lav biti dovoljno uporan da ga 
smanjenom brzinom slijedi ostatak puta koji treba prevaliti do 
zida. 

Nikada i nigdje mozda nije bilo tako uzbudljive utrke, a 
jedino su je mogli promatrati mjesec i zvijezde. Brzo, šutke, 
same, dvije su velike zvijeri jurile svom brzinom preko mjese- 
com obasjane čistine. Numa se velikom brzinom približavao 
čovjeku, koji bježi, ali svakim skokom Tarzan je bio sve bliže 
bršljanom obraslom zidu. Samo jednom čovjek-majmun se 
osvrnuo. Numa mu je bio sada toliko blizu, da se činilo 
neizbježivim da će ga idućim skokom oboriti na zemlju; bio mu 
je tako blizu da je čovjek-majmun izvukao u trku nož, da 
skupo proda posljednje trenutke svoga života. 

Ali Numa je stigao do granica svoje brzine i izdržljivosti. Po- 
stepeno je zaostajao, ali nije odustajao od progona, i sada je 
Tarzanu postalo jasno, koliko mnogo ovisi o tome da li će ga 
čvrstoća neiskušanog bršljana izdržati. 

Ako su na početku utrke, samo mjesec i zvijezde promatrali 
natjecanje, nije bilo tako na kraju trke, budući da je iz jednog 
otvora blizu vrha zida, netko virio, motreći svojim nablizu 
postavljenim očima dvojicu trkača. Tarzan je bio tek desetak 
koraka ispred Nume, kad je stigao do zida. Nije imao vremena 
da se zaustavi i da istraži, koje će ga vinjage izdržati i gdje se 
može sa sigurnošću prihvatiti. Njegova sudbina je bila u 
rukama sreće, i spoznavši to, Tarzan je na završetku trke poju- 
TiO iz sve snage, i poput mačke ustrčao uza zid među brsljan, 
potraživši rukama nešto, što će zadržati njegovu težinu. Ispod 
njega i Numa se bacio u zrak. 


među manijacima 


Kaa su se lavovi poput mravi bacili na njene zaštitnike, 
Berta Kircher se povukla u spilju, na trenutak potpuno parali- 
zirana strahom, koji je bio možda još jači zbog dugih dana 
užasnog živčanog napora. 

S rikom lavova miješali su se glasovi ljudi, i uskoro je u 
zbrci i konfuziji osjetila prisustvo nekog ljudskog stvorenja, a 
tada su se nečije ruke pružile prema njoj i zgrabile je. Bilo je, 
mračno, i ona nije mogla gotovo ništa vidjeti, pa nije razabirala 
što se zbiva s engleskim oficirom i čovjekom-majmunom. 
Čovjek, koji ju je zgrabio, zaštitio ju je od lavova, nečim što je 
izgledalo kao veliko jako koplje drškom kojega je s vremena na 
vrijeme udarao zvijeri tjerajući ih od sebe. Čovjek ju je izvukao 
iz spilje izvikujući nešto, što se činilo da su zapovijedi i 
upozorenja lavovima. 

Kad je jednom izasla na svijetli pijesak na dnu klanca, 
predmeti su se počeli jasnije razabirati, i tada je vidjela da se 
tu nalaze mnogi ljudi, i vidjela je kako dvojica među njima 
napola odvode a napola odnose obris trećega, koji se otimao i 
teturao, i pogodila je da to mora da je Smith-Oldwick. 

Neko su vrijeme lavovi nastojali na svaki način da se 
domognu dvaju zarobljenika, ali ljudi koji su bili s njima 
uspijevali su da ih svaki put otjeraju udarcima. Činilo se da se 
ti ljudi nimalo ne boje velikih zvijeri, koje su skakale i režale 
oko njih, i da prema njima postupaju onako, kako čovjek 
postupa s nemirnim psima. Krenuli su duž korita nekadanje 
rijeke, koja je jednom prosjekla ovaj klanac, i kad se prvo 
blijedo svjetlo pojavilo na istočnom obzorju najavljujući zoru 
oni su se zaustavili na čas na rubu velikog udubljenja koje se 


djevojci u neobičnom svjetlu jutra učinilo poput ogromnog 
bezdanog ponora, ali kad su njeni vodiči krenuli dalje, i kad je 
svjetlo dana postalo jače, vidjela je da se spuštaju prema nekoj 
gustoj šumi. 

Kad su stigli pod stabla što su se nadvijala nad stazu, sve 
se ponovo izgubilo u neprobojnoj tami koju ništa nije rasvje- 
tljavalo sve dok se sunce nije podiglo iznad istočnih klisura, i 
ona je tada vidjela da se kreću širokom i dobro ugaženom 
stazom kroz šumu velikih stabala. Tlo je bilo neobično suho, 
za razliku od drugih afričkih prasuma i šikara, pa iako je ovdje 
raslinje bilo lisnato, i isprepleteno, nije ni izdaleka bilo tako 
neprobojno kao ono, na koje je navikla u sličnim šumama. 
Činilo se kao da stabla i grmlje rastu u zemlji, gdje nema vode, 
pa se čak nije osjećalo ni pljesnivog smrada trule vegetacije, 
niti se vidjelo tisuće sitnih insekata, kakvi se obično javljaju na 
vlažnim mjestima. 

Putovali su sve dalje, sunce je poskočilo, a glasovi prastare 
džungle javili su se oko njih neskladnim tonovima i nepre- 
kidnim brbljanjem. Bezbrojni majmuni psovali su i vrištali u 
granama iznad njihovih glava, dok su kreštave ptice šarena 
perja prelijetale s krošnje na krošnju. Ubrzo je primijetila da 
njeni pratioci često bacaju bojažljive poglede u pravcu ptica i 
da se često, kako se činilo, obraćaju krilatim stanovnicima 
šume. 

Jedan je događaj ostavio na nju duboki dojam. Čovjek koji 
je hodao tik ispred nje, bio je snažne građe, a ipak je, kad je 
sjajno obojena papiga sletila prema njemu, pao na koljena i 
pokrivajući lice rukama, poklonio se duboko, sve dok glavom 
nije dotakao tlo. Nekolicina drugih ga je pogledala i nervozno 
se nasmijala. Uskoro je čovjek podigao pogled 1 videći da je 
ptica otišla, podigao se na noge i nastavio put. 

Za vrijeme tog kratkog zastanka, ljudi koji su podupirali ili 
vukli Smith-Oldwicka, priveli su ga do nje. On je bio prilično 
jako povrijeđen udarcem jednog lava, ali sada je već mogao da 
hoda sam, premda je bio strašno slab od šoka i gubitka krvi. 

— Upali smo u gadnu gužvu, što velite? — primijetio je s ki- 
selim smiješkom pokazujući svoju krvavu i poderanu odjeću. 

— Strašno — rekla je djevojka. — Nadam se da ne osjećate 
veliku bol. 


Čovjek koji je hodao ispred Berte pao je na koljena i duboko se 
poklonio šarenoj papigi koja je stetjela prema njemu... 


— Ne toliko, koliko sam mislio — odgovorio je on, — ali 
osjećam se slabim kao kakvo dijete. Kakva su ovo stvorenja? 
Što mislite? 

— Ne znam — odgovorila je ona — ali ima nešto strasno ne- 
prirodno u njihovoj pojavi. 


Čovjek je na trenutak pažljivo promatrao jednog od njihovih 
pratilaca, a onda je obrativši se djevojci upitao: 

— Jeste li ikad bili u ludnici? 

Ona je podigla pogled i smjesta razumjevši na što on cilja, 
pogledala ga užasnutim izrazom u očima. 

— U tome je stvar — povikala je. 

— Po svim znakovima izgledaju kao luđaci — rekao je. — 
Bjeloočnica im dopire sve do zjenica, kosa im je nakostriješena 
potpuno uspravno, i raste im nisko na čelu. Čak i njihovo 
držanje, pa i pokreti, nalik su vladanju luđaka. 

Djevojka je zadrhtala. 

— Još je nešto neobično — nastavio je Englez — i što 
nikako nije normalno. Oni se boje papiga, a nimalo ih nije 
strah lavova. 

— Da — rekla je djevojka — a jeste li primijetili, kako se 
ptice njih ništa ne boje. U stvari, čini se da ih preziru. Imate li 
pojma, kojim jezikom govore? 

— Ne — rekao je čovjek — pokušavao sam da to nekako 
riješim. Ne liči nijednom od afričkih dijalekata, o kojima nešto 
znam. 

— Ne nalikuje ni na jedan od urođeničkih jezika, — rekla je 
djevojka ali u njemu mi zvuči nešto poznato. Znate li, da svako 
malo osjećam, kao da se nalazim na rubu da shvatim ono što 
govore, ili mi se barem čini da sam taj jezik već negdje čula, 
nikako da ga zapravo prepoznam. 

— Ne vjerujem, da ste igdje mogli čuti njihov jezik — rekao 
je čovjek. — Ti ljudi mora da žive u ovoj zabačenoj dolini 
stoljećima, pa iako su zadržali izvorni jezik svojih predaka bez 
promjena, i; što sumnjam, mora da je to neki jezik, koji se više 
danas u svijetu ne govori. 

Na mjestu gdje im je jedan potok presijecao put svi su se 
zaustavili, da se ljudi i lavovi napiju vode. Pokazali su i svojim 
zarobljenicima, da se napiju, i dok su Berta Kircher i Smith- 
Oldwick ležali potrbuške na zemlji pijući čistu svježu vodu s 
potoka, iznenada ih je trgnuo gromoviti rik lava koji je zaurlao 
nedaleko. Lavovi, koji su bili s njima smjesta su odgovorili 
groznom rikom, nervozno koračajući gore-dolje, upravivši oći u 
pravcu, odakle je došao onaj rik, te s vremena na vrijeme 
pogledajući svoje gospodare, uz koje su se te dlakave životinje 


pripijale. Ljudi su olabavili sablje u koricama, ono oružje, koje 
je izazvalo isto tako Smith-Oldwickovu radoznalost kao i 
Tarzanovu, i čvršće su se prihvatili svojih kopalja. 

Očigledno je bilo i ovakvih i onakvih lavova, i ako i nisu 
pokazivali ni najmanje straha prema zvijerima koje ih prate, 
bilo je jasno kao dan da ovaj novi glas ostavlja na njih potpuno 
drukčiji dojam, premda se činilo da ga se ljudi manje boje nego 
lavovi. Ali ni jedni ni drugi nisu pokazali ni najmanje namjere 
da bježe, sto vise, cijela je četa krenula putem u pravcu prije- 
tećeg rikanja, i uskoro se usred staze pojavio crni lav divovskih 
razmjera. Smith-Oldwicku i djevojci činilo se da je to isti lav, 
kojeg su vidjeli poliraj aviona, i od kojeg ih je Tarzan spasio. Ali 
to nije bio Numa iz jame, premda mu je bio vrlo nalik. 

Crna je zvijer stajala tačno usred staze, mašući repom i 
režeći na ćetu koja mu je dolazila ususret. Ljudi su podsticali 
vlastite zvijeri, koje su režale i cviljele, ali su oklijevale da 
napadnu. Očigledno postajući nestrpljiv, i isto tako jasno svje- 
stan svoje moći, pridošlica je ukočeno uzdigao rep i poletio 
naprijed. Nekoliko lavova, koji su stali u obranu, preko volje su 
pokušali da spriječe njegov prolaz, ali s jednakim su se uspje- 
hom mogli postaviti na put ekspresnom vlaku jer je velika 
zvijer razbacujući ih poput pljeve skočila ravno prema jednom 
čovjeku. Desetak kopalja je bilo bačeno na lava, i desetak 
sabalja izvuklo se iz korica. Bile su to blistave poput britve 
oštre sablje, ali ovoga puta pokazale su se potpuno bespo- 
moćnim pred strahovitom brzinom životinje, koja juriša. 

Dva koplja koja su mu se zabola u tijelo samo su ga 
razbješnjela i on se s demonskom rikom bacio na nesretnog 
čovjeka kojega je izabrao za žrtvu. Gotovo se ne zaustavljajući 
u trku, zgrabio je čeljustima čovjekovo rame, i skrenuvši hitro 
pod pravim kutom, skočio je u lisnato skrovište grmlja, što je 
sa strane obrubljivalo stazu, i brzo je nestao odnoseći sa 
sobom svoj plijen. 

Cijeli se događaj zbio toliko brzo, da se raspored male čete 
ljudi jedva i promijenio. Prilike za bijeg nije bilo, čak da je 
netko na to i pomislio, a sada, kad je lav nestao sa svojim 
plijenom, ljudi se nisu ni pokrenuli da bi pošli u potjeru. 
Zaustavili su se tek toliko, da prikupe dva ili tri lava, što su se 
raspršila, a zatim su nastavili marširati stazom. 


— Sudeći po dojmu, koji je ovo na njih ostavilo, čovjek bi 
mogao reći, da je to svakodnevni događaj — primijetio je 
Smith-Oldwick djevojci. 

— Da — rekla je ona — čini se da nisu ni iznenađeni, a niti 
da ih to naročito smeta, i očigledno su uvjereni, da ih lav, sad 
kad je dobio ono po što je došao, neće više napadati. 

— Mislio sam — rekao je Englez — da su lavovi iz zemlje 
Wamaba najkrvožedniji na svijetu, ali to su prave domaće 
mačkice u usporedbi s ovim krupnim crnim zvijerima. Jeste li 
ikada u životu vidjeli nešto što bi bilo neodoljivije i neustra- 
šivije od njegova juriša? 

Neko se vrijeme, dok su isli jedno uz drugo, njihov razgovor 
kretao oko tog posljednjeg doživljaja, a onda je put, izlazeći iz 
šume, otvorio njihovu pogledu vidik na obzidani grad i na 
područje kultiviranog tla. Nisu mogli da priguše uzvike 
iznenađenja. 

— Pa ovaj je zid pravo inženjersko djelo — uzviknuo je 
Smith-Oldwick. 

— A pogledajte ta kubeta i minarete u gradu — povikala je 
djevojaka. — Mora da unutar onog zida živi neki civilizirani 
narod. Vjerojatno imamo sreće što smo pali baš u njihove 
ruke. 

Smith-Oldwick je slegnuo ramenima. 

— Nadam se da je tako — rekao je — premda se ne bih 
pouzdavao u ljude, koji se kreću okolo u pratnji lavova, a plaše 
se papiga. Mora da s njima nešto nije u redu. 

Cijela je grupa prelazila stazom preko polja, sve do kapije u 
obliku luka što se otvorila na poziv jednog od njihovih 
pratilaca, koji je drškom koplja udarao po teškim drvenim 
vratima. Kapija se otvarala na usku ulicu, koja kao da je 
nastavljala prašumsku stazu, što ih je dovde dovela iz džungle. 
Zgrade su se s obje strane ulice spajale sa zidom, okrenute 
fasadama prema uskoj vijugavoj uličici, od koje se moglo 
vidjeti samo stotinjak koraka. Sve su kuće bile jednokatnice, 
od kojih su gornji katovi bili u ravnini ruba ulice, dok su zidovi 
prizemlja bili uvučeni desetak koraka, a niz ih je jednostavnih 
stupova i lukova podupirao, oblikujući arkadu s obje strane 
uskog prolaza. 


Kolnik usred ulice nije bio popločan, ali tlo unutar arkada 
bilo je od klesanog kamena različitih oblika i veličine, i te su 
kamene ploče bile pažljivo povezane i učvršćene žbukom. Ti su 
pločnici ostavljali dojam velike starosti, budući da je u sredini 
svakog kamena bilo izrazito udubljenje, kao da je kamen 
istrošen prolaskom bezbrojnih sandala, dok je stoljećima tu 
ležao. 

Ovako rano ujutro vrlo se malo ljudi kretalo ulicom, a svi 
su oni pripadali istoj vrsti kojoj i njihovi pratioci. Isprva su svi 
koje su vidjeli bili samo muškarci, ali kada su zasli dublje u 
grad naišli su na nekoliko gole djece što su se igrala u mekoj 
prašini kolnika. Mnogi kraj kojih su prošli pokazivali su veliko 
iznenađenje i radoznalost za pojavu zatvorenika, i često su se 
raspitivali o njima kod stražara. Dvoje zarobljenika smatrali su 
da se prolaznici raspituju za njih primjećujući međutim da ih 
drugi naizgled prolaznici uopće ne zapažaju. 

— Kad bismo barem mogli razumjeti ovaj njihov glupi jezik 
— uskliknuo je Smith-Oldwick. 

— Da — rekla je djevojka — baš bih htjela da ih pitam što s 
nama namjeravaju. 

— To i mene zanima — rekao je čovjek. — I ja tim pitanjem 
neprestano razbijam glavu. 

— Ne sviđa mi se što vidim da su im sjekutići isturpijani — 
rekla je djevojka. — Previše me to podsjeća na neke ljudoždere, 
koje sam vidjela. 

— Pa valjda ne vjerujete ozbiljno da su ljudožderi? — upitao 
je čovjek. — Pa bijelci nisu gotovo nikada ljudožderi, je li tako? 

— Jesu li ti ljudi bijelci? — upitala je djevojka. 

— Očito je da nisu Crnci — odgovorio je čovjek. — Koža im 
je žuta, ali ipak nije nalik baš na kinesku, a ni crte lica im 
nisu kineske. 

Upravo u tom času prvi put su ugledali ženu te rase. Bila je 
uglavnom nalik muškarcima, premda je bila nižega stasa, a 
figura joj je bila pravilnija. Lice joj je bilo još odvratnije nego 
lica muškaraca, vjerojatno zato što je žena, pa je to još više 
naglašavalo neobičnost očiju, obješenu usnu, isturene zube i 
ukočenu, kratku kosu. Kosa je doduse bila nešto dulja nego u 
muškaraca i mnogo teža. Visila joj je do ramena pričvršćena 
trakom neke čipkaste obojene tkanine. Činilo se da je odjevena 


u jedan jedini odjevni predmet, koji nije bio ništa više nego 
prozirni sal sto joj se tijesno obavijao oko tijela, sve od ispod 
golih grudiju pa do gležanja gdje je na neki način bio stegnut. 
Komadići sjajnog metala što podsjeća na zlato ukrašavao je i 
onu vrpcu u kosi i haljinu. Osim tih tokica, žena je bila 
potpuno bez nakita. Gole su joj ruke bile vitke i lijepo 
oblikovane, a dlanovi i tabani skladnih proporcija i simetrični. 

Pristupila je blizu četi, dok je ova kraj nje prolazila, 
brbljajući nešto stražarima koji joj nisu obratili nimalo pažnje. 
Zarobljenici su imali priliku da je izbliza promatraju, budući 
da ih je nastavila slijediti u nevelikoj udaljenosti. 

— Ova ima tijelo hurije — primijetio je Smith-Oldwick — a 
lice slaboumnika. 

Ulica kojom su išli bila je ispresijecana u pravilnim 
razmacima poprečnim prolazima što su — koliko su vidjeli — 
jednako vijugavi kao i put kojim su ih stalno vodili. Kuće su se 
vrlo malo međusobno razlikovale. Tu i tamo vidjeli su se 
tragovi boje, ili kakav pokušaj da se fasada arhitektonski 
ukrasi. Kroz otvoreni prozor i vrata mogli su vidjeti da su 
zidovi kuća vrlo debeli, a da su svi otvori neobično mali, kao da 
su ih ljudi sagradili tako, da bi se zaštitili protiv velike vrućine, 
što je vjerojatno bilo potrebno u ovoj dolini zabačenoj duboko 
u afričkoj pustinji. 

Pokatkada bi ispred sebe na trenutak vidjeli krupnije 
zgrade, a kada su im se približili, stigli su u dio grada koji je 
očigledno neka vrsta poslovnog centra. Nalazili su se tu brojni 
mali dućani, koji su se izmjenjivali sa stambenim zgradama, a 
iznad vrata tih trgovina bili su ispisani znakovi obojenim 
slovima što su jasno govorila o svom grčkom porijeklu a opet 
nisu bila grčka, kako su i Englez i djevojka zaključili. 

Smith-Oldwick je tada počeo da oštrije osjeća bol svojih 
rana, i slabost, koja je bila znatno uvećana gubitkom krvi. 
Povremeno bi zateturao i djevojka mu je — videći njegovu 
nevolju — ponudila ruku da se na nju oslanja. 

— Ne — usprotivio se on — vi ste i sami previše pretrpjeli, 
a da bi vas se smjelo još i opterećivati. 

Ali premda je hrabro nastojao da drži korak sa svojim 
pratiocima, pokatkad bi zaostao, i jednom takvom prilikom 
stražari su prvi put pokazali sklonost prema surovosti. 


Bio je to jedan krupan čovjek, koji je hodao s lijeve strane 
Smith-Oldwicka. Nekoliko puta je zgrabio Engleza za ruku i 
gurnuo ga naprijed, prilično pažljivo, ali kada je zarobljenik 
ponovo zaostao, čovjek je iznenada, i očigledno bez ikakve 
provokacije pao u pravo gnjevno ludilo. Skočio je na ranjenog 
čovjeka žestoko ga udarajući šakama i obarajući ga na zemlju, 
zgrabio ga je za grlo lijevom rukom, dok je desnom izvukao 
svoju oštru sablju. Vrišteći užasno, mahao je oštricom sablje 
iznad zarobljenikove glave. 

Ostali su se zaustavili i okrenuli se prema tom sukobu ne 
pokazujući nikakvo naročito zanimanje. Čovjek je imao dojam, 
kao da se jedan iz čete zaustavio da popravi sandalu, a da 
drugi naprosto čekaju, dok on opet ne bude spreman da krene 
dalje. 

Ali ako su njihovi pratioci bili ravnodušni, Berta Kircher 
nije. Te blizu postavljene oči koje su gorjele ludim plamenom, 
iskešeno zubato lice i strašni krici ispunili su je užasom, dok 
je surovi i nepotrebni napad na ranjenog čovjeka izazvao onaj 
duh zaštićivanja slabih koji je svim ženama urođen. Zabo- 
ravljajući sve drugo, osim da slabog i nezaštićenog čovjeka 
surovo i okrutno ubijaju pred njenim očima, djevojka se oslo- 
bodila svakoga opreza i pritrčavši u pomoć Smith-Oldwicku 
zgrabila je uzdignutu ruku s mačem, što ga je razbješnjelo 
stvorenje držalo iznad prostrtog Engleza. 

Očajnički se prihvativši čovjekove ruke, ona se bacila 
unatrag cijelom svojom težinom i snagom, i uspjelo joj je da ga 
prevagne, tako da je on pao koliko je dug i širok leđima na 
pločnik. Nastojeći da se oslobodi, on je popustio svoj stisak 
oko ručice sablje, koju je djevojka smjesta zgrabila, čim je ova 
udarila o tlo. Stojeći uspravna kraj paloga tijela engleskog 
oficira, Berta Kircher se suprotstavila svojim protivnicima, 
držeći čvrsto u ruci oružje oštro poput britve. 

Bio je to divan prizor. Čak i u svojoj prljavoj i iscijepanoj 
odjeći, raščupane kose, ona je još uvijek izgledala pristalo. 
Čovjek kojega je oborila brzo je skočio na noge, i u tom se 
trenutku cijelo njegovo držanje izmijenilo. Od demonskog 
bijesa njegovo se raspoloženje iznenada pretvorilo u grčeviti 
histerični smijeh, a djevojka se u prvi ćas nije mogla odlučiti, 
koje je od ta dva njegova raspoloženja užasnije. Njegovi su 


drugovi stajali gledajući sve to s praznim cerenjem na licima, 
dok je onaj kojemu je djevojka otela oružje skakao gore-dolje 
vriskajući od smijeha. Berti Kireher nisu bili potrebni nikakvi 
daljnji dokazi, da se uvjeri da se zbilja nalaze u rukama du- 
hovno poremećenih ljudi što joj je čovjekovo sadašnje vladanje 
dovoljno jasno pokazalo. Iznenadni nekontrolirani bijes, a sada 
isto tako nekontrolirani neveseli smijeh samo su naglašavali 
obilježja luđaštva, koja su se octavala na licima tih ljudi. 

Iznenada shvaćajući koliko je bespomoćna, samo kad bi 
neki od ljudi pokušao da je napadne i savlada, i ispunjena 
naglom odvratnošću prema njima tako da je gotovo osjetila 
fizičku mučninu, djevojka je bacila sablju na tlo kraj nogu 
manijaka, koji se smijao, i okrećući mu leđa kleknula pokraj 
Engleza. 

— Bilo je to divno od vas — rekao je — ali niste to smjeli 
učiniti. Nemojte ih ljutiti. Vjerujem, da su svi oni ludi, a znate 
da se kaže, da čovjek luđake mora uvijek udobrovoljavati. 

Ona je zatresla glavom. 

— Nisam mogla dopustiti da vas ubije — rekla je. 

Iznenadno svjetlo pojavilo se u Englezovim očima i on je 
pružio ruku zgrabivši djevojčine prste. 

— Da li vam je sada bar malo stalo do mene? — upitao je. 
— Zar mi ne možete reći, da me bar malo, malo... samo malo? 

Ona nije povukla svoju ruku iz njegove, ali je tužno zatresla 
glavom. 

— Molim vas nemojte — rekla je ona. — Žao mi je, ali ja 
vas vrlo mnogo volim kao prijatelja. 

Svjetlo se u njegovim očima ugasilo, a njegova je ruka 
ispustila njenu. 

— Molim vas, oprostite mi — promrmljao je. — Namjeravao 
sam da pričekam, sve dok se ne izvučemo iz ove gužve, i dok 
opet ne budete na sigurnom mjestu, među svojim ljudima. 
Mora da je na mene utjecao udarac koji sam primio ili nešto 
slično, i to, što sam vidio kako skačete u moju obranu. Osim 
toga, nisam mogao drukčije, a zapravo sada je potpuno 
svejedno što govorim, zar ne? 

— Što hoćete time reći? — ona je brzo upitala. 

On je slegnuo ramenima i tužno se osmjehnuo. 


— 1z ovoga grada neću izaći živ — rekao je. — Ne bih to ni 
spominjao, da ne shvaćam da i vi to morate znati isto tako kao 
ija. Onaj lav me je prilično jako povrijedio, a ovaj me je čovjek 
gotovo dotukao. Možda bi bilo nešto nade, kad bismo se 
nalazili među civiliziranim ljudima, ali kakvu brigu i pažnju 
mogu očekivati od ovih strašnih stvorenja, čak i da nam budu 
prijateljski naklonjeni? 

Berta Kircher znala je da govori istinu, ali ipak nije mogla 
ni samoj sebi priznati da će Smith-Oldwick umrijeti. Bio joj je 
vrlo drag i zapravo je jako žalila sto se nije u njega zaljubila, ali 
znala je da ga ne ljubi. 

Činilo joj se da bi svakoj djevojci bilo vrlo lako da se zaljubi 
u poručnika Harolda Percy Smith-Oldwicka, engleskog oficira i 
gospodina, potomka stare porodice, i čovjeka sa znatnim 
ličnim imutkom, mladog, zgodnog i prijaznog. Što drugo može 
tražiti bilo koja djevojka, nego da je takav čovjek voli, a Berta 
Kircher nije nimalo sumnjala da je Smith-Oldwick u nju do 
ušiju zaljubljen. 

Uzdahnula je, a onda polažući ruku na njegovo čelo pro- 
šaptala je: 

— Nemojte ipak gubiti nade. Pokušajte živjeti zbog mene, a 
ja ću radi vas pokušati da vas volim. 

Kao da je toga časa novi život prostrujio čovjekovim žilama. 
Njegovo se lice smjesta obasjalo, i sa snagom koju ni sam nije 
znao da posjeduje, polako se podigao na noge, premda ne 
sasvim čvrsto. Djevojka mu je pomagala i podupirala ga nakon 
što je ustao. 

Do toga časa bili su posve zaboravili na svoju okolinu, i ona 
je sada primijetila, da su njihovi pratioci ponovo zapali u svoju 
uobičajenu gotovo neprekidnu, ravnodušnost i na znak 
jednoga od njih putovanje se nastavilo, kao da se ništa nez- 
godno nije dogodilo. 

Berta Kircher doživljavala je iznenadnu reakciju na svoje 
nedavno obećanje Englezu. Znala je da je govorila više zbog 
njega nego zbog sebe, ali sada kad je sve to prošlo, shvaćala je 
kao i prije nego što je prvo govorila, da nije nimalo vjerojatno 
da će joj do njega ikad biti stalo onako kako bi trebalo. Ali što 
je obećala? Samo da će pokušati da ga voli. 

— Išto sada? — upitala je samu sebe. 


Shvaćala je da ima vrlo malo nade, da će se oni ikada 
vratiti u civilizaciju. Čak i da im se ti ljudi pokažu sklonim, čak 
i da ih puste da odavde odu na miru, kako će naći put prema 
obali? Tarzan je mrtav, u to je čvrsto vjerovala jer je vidjela 
kako njegovo tijelo bez života leži na ulazu u spilju odakle su je 
izvukli njeni napadači, i činilo se da im u pomoć ne može 
priskočiti nitko tko bi ih odavde mogao izvesti žive i zdrave. 

Njih su dvoje jedva i spominjali čovjeka-majmuna sve 
otkako su bili uhvaćeni jer su oboje shvaćali sto za njih znaći 
gubitak čovjeka-majmuna. Usporedili su svoje utiske o onih 
nekoliko posljednjih uzbudljivih trenutaka noćnog napadaja i 
zarobljavanja, i uvidjeli su da se ti utisci savršeno slažu u 
svemu što se dogodilo. Smith-Oldwick je čak vidio jednoga 
lava, koji je skočio na Tarzana u trenutku kad se probudio od 
rikanja životinja što su jurišale, i premda je noć bila mračna 
on je vidio da se tijelo čovjeka-majmuna nije niti pokrenulo od 
onoga časa kada je palo pod udarcem životinje. 

I tako, ako je više puta u toku posljednjih nekoliko tjedana 
Berta Kircher osjećala da joj je položaj gotovo beznadan, bila je 
sada spremna da prizna, da je svaka nada potpuno i zauvijek 
izgubljena. 

Ulice su se počele puniti neobičnim ljudima i ženama ovog 
čudnog grada. Katkada bi ih poneki pojedinac primijetio, i 
činilo se da se jako za njih zanima, a drugi bi opet prošli 
potpuno praznih pogleda, naizgled potpuno nesvjesni svoje 
okoline i ne bi ni najmanju pažnju obratili zarobljenicima. 
Jednom su iz poprečne ulice čuli grozan vrisak, i pogledavši u 
tom pravcu, vidjeli su čovjeka, koji proživljava isti onakav 
demonski napad bijesa, kakvom su prisustvovali u nedavnom 
napadu na Smith-Oldwicka. Taj stvor je davao oduška svom 
luđačkom bijesu na nekom djetetu kojega je opetovano udarao 
i grizao zastajući tek toliko da u čestim razmacima glasno 
krikne. Najzad, trenutak prije nego što će nestati s vidika, taj 
stvor je podigao mlohavo tijelo djeteta visoko iznad glave i 
svom ga snagom tresnuo o pločnik, a tada je, okrenuvši se i 
vrišteći luđački svom snagom svojih pluća pojurio bezglavo 
vijugavom ulicom. 

Dvije žene i nekoliko muškaraca stajalo je uokolo proma- 
trajući okrutnu tučnjavu. Bili su predaleko od Evropejaca, da 


bi ovi mogli vidjeti da li se na izrazima njihova lica ocrtava 
samilost ili gnjev, ali štogod da im se na licima vidjelo, nijedan 
se od njih nije ni maknuo da se umiješa. 

Nekoliko koraka dalje neka se grozna ženetina naginjala 
kroz prozor prvoga kata, gdje se smijala i blebetala i pravila 
strašne grimase prema svima koji ispod nje prolaze. Ostali su 
međutim isli svojim putem, očigledno po nekim poslovima, isto 
onako trijezno kao stanovnici svake druge civilizirane za- 
jednice. 

— Bože moj — promrmljao je Smith-Oldwick — kakvo 
užasno mjesto! 

Djevojka se iznenada okrenula prema njemu. 

— Imate li jos uvijek svoj pištolj? — upitala ga je. 

— Da — odgovorio je on. — Spremio sam ga u košulju. Nisu 
me pretraživali, a bilo je previše mračno da bi vidjeli da li 
imam oružje ili ne. Sakrio sam ga u nadi da ćemo se možda 
njime moći probiti. 

Ona mu se približila i uhvatila ga za ruku. 

— Sačuvajte jedan metak za mene, molim vas — zamolila 
je. 

Smith-Oldwick ju je pogledao i vrlo brzo zatreptao očima. 
Neka njemu nepoznata i uznemirujuća vlaga pojavila se u 
njima. On je naravno i sam shvaćao u kakvoj su gadnoj 
nevolji, ali nekako mu se činilo, da se to odnosi samo na njega. 
Činilo mu se da nije moguće da bi itko učinio nešto nažao ovoj 
slatkoj i lijepoj djevojci. 

Da mora biti ubijena, i to da je on mora ubiti svojom 
vlastitom rukom! Bilo je to previše grozno. Nevjerojatno, 
nezamislivo! I prije je bio ispunjen bojaznima, ali sada je 
postao dvostruko nesretan i nemiran. 

— Ne vjerujem, da ću to moći učiniti, Berta — rekao je. 

— Čakni da biste me spasili od nečeg goreg? — upitala je. 

On je nesretno zatresao glavom. 

— Nikada to ne bih mogao učiniti — odgovorio je. 

Ulica kojom su išli naglo se proširila u široku aveniju i pred 
njima se pružilo široko i lijepo jezerce, njegova je mirna 
površina odražavala jasno nebesko plavetnilo. Ovdje se 
izmijenio izgled njihove okoline. Zgrade su bile veće i mnogo 
raskošnije u ukrasima i raznolikije u građi. Sama ulica bila je 


popločana mozaikom koji je bio barbarski grub ali upadljivo 
lijep. U ukrasima zgrada bilo je mnogo različitih boja, a 
posebno su u oći upadali ukrasi sto su nalikovali zlatnim 
listićima. U svim dekoracijama na različite se načine koristila 
konvencionalna figura papige, a u manjoj mjeri i likovi lava i 
majmuna. 

Njihovi su ih pratioci vodili pločnikom uz jezero, a zatim 
kroz luk nekih vrata u jednu od zgrada, koje su gledale na 
aveniju. Ovdje, neposredno iza ulaza, nalazila se velika soba 
namještena masivnim klupama i stolovima, od kojih su mnogi 
načičkano ukrašeni rezbarenim figurama neizbježive papige, 
lava i majmuna, među kojima je papiga uvijek bila najbrojnija. 

Za jednim od stolova sjedio je čovjek koji se ni po čemu — 
koliko su zarobljenici mogli vidjeti — nije razlikovao od 
njihovih pratilaca. Cijela se grupa zaustavila pred tom osobom, 
a jedan koji ih je predveo polagao joj je nešto, što je zvučalo 
kao usmeni izvještaj. Nisu znali da li se nalaze pred sucem, 
vojnim oficirom ili civilnim dostojanstvenikom, ali očigledno je 
to bio čovjek od važnosti jer — nakon što je poslušao ono što 
su mu govorili — promatrajući izbliza dva zarobljenika, samo 
je jednom uzalud pokušao da s njima razgovara, a zatim je 
onome čovjeku koji ga je izvijestio izdao nekoliko strogih 
zapovijedi. 

Na to su dva čovjeka pristupila Berti Kircher i znakovima 
joj pokazali da ih slijedi. Smith-Oldwick krenuo je za njom, ali 
u tome ga je spriječio jedan stražar. Djevojka je tada zastala i 
okrenula se gledajući čovjeka za stolom i rukama pokazujući 
znakove, koji su trebali da kažu, koliko je znala i umjela, da 
Smith-Oldwick ostane s njom, ali čovjek je samo niječno 
zatresao glavom i mahnuo stražarima da je odvedu. Englez je 
opet pokušao da krene za njom, ali su ga u tome spriječili. Bio 
je previše slab i bespomoćan, da bi učinio i najmanji pokušaj 
da je slijedi na silu. Pomislio je na pištolj, koji mu se nalazi u 
njedrima, a tada je shvatio uzaludnost pokušaja da savlada 
cijeli grad s nekoliko magazina municije, koji su mu preostali. 

Sve do sada, s iznimkom onog napadaja na njega, nisu 
imali nimalo razloga vjerovati da njihovi gospodari neće 
pošteno prema njima postupati, pa je zaključio da je možda 
mudrije da izbjegava sve sto bi ih moglo ozlovoljiti, dok ne 


dođe do toga da se potpuno uvjeri da su im namjere u cijelosti 
neprijateljske. Vidio je kako djevojku izvode iz zgrade, i ćas 
prije nego što će nestati s vidika, ona se osvrnula i mahnula 
mu rukom. 

— Sretno! — doviknula mu je i nestala. 

Lavove koji su ušli u zgradu zajedno s četom istjerali su za 
vrijeme ispitivanja zarobljenika iz sobe kroz vrata iza njihovih 
leđa. Prema tim istim vratima dvojica su ljudi sada vodila 
Smith-Oldwicka. On se našao u dugom hodniku, kojemu su se 
s obje strane brojna vrata otvarala vjerojatno u druge slične 
sobe u zgradi. Na suprotnom kraju hodnika vidio je tešku 
rešetku, iza koje se očigledno nalazilo neko otvoreno dvorište. 
Zatvorenika su odveli u to dvorište, i kad je stupio napolje u 
pratnji stražara, vidio je da se nalazi u pravokutnom otvore- 
nom prostoru, okruženom unutarnjim zidovima zgrade. Bila je 
to neka vrsta vrta, u kojem je raslo nekoliko stabala i grmova 
u cvatu. Pod stablima su se nalazile klupe, a jedna se klupa 
pružala uz južni zid. Međutim ono, što je najviše privuklo 
njegovu pažnju, bila je strašna činjenica, da su lavovi koji su 
sudjelovali u njihovom zarobljavanju i koji su ih pratili na 
povratku u grad ležali uokolo po tlu ili nemirno šetali gore- 
dolje. 

Njegovi su se stražari zaustavili na samim vratima. Njih 
dvojica su izmijenili nekoliko riječi, a zatim se okrenuli i 
ponovo ušli u hodnik. Englez se ukočio od užasa, kada je do 
kraja shvatio u kakvu je strašnu nevolju zapao, iako je njegov 
umorni mozak sporo reagirao. Okrenuo se i zgrabio rešetku 
pokušavajući da je otvori i da utekne u hodnik, ali je ubrzo 
otkrio da je previše čvrsta da bi je mogao svojim naporima 
ukloniti, a zatim je poćeo glasno dozivati ljude u hodniku koji 
su se sve više udaljavali. Oni su se umjesto odgovora samo 
nasmijali kreštavim, visokim, neveselim smijehom, a zatim su 
obojica nestala kroz vrata na suprotnoj strani hodnika i on je 
ostao sam s lavovima. 


kraljičina priča 


U međuvremenu Bertu Kircher su odveli preko čitavog 
trga prema najvećoj i najraskošnijoj zgradi, od onih koje su 
okruživale trg. To se zdanje pružalo cijelom širinom jedne 
strane trga. Dizalo se nekoliko katova uvis, a do glavnog ulaza 
dolazilo se širokim stepenicama od kamena, u dnu kojih su 
stražarili ogromni kameni lavovi, dok su na vrhu, sa svake 
strane ulaza, bila dva postolja jednake visine na kojem se 
nalazio po jedan kameni kip ogromne papige. Kad se djevojka 
približila tim kipovima, vidjela je da je kapitel svakoga stupa 
isklesan tako, da nalikuje ljudskoj lubanji na kojoj stoji 
papiga. Iznad luka vrata i na zidovima zgrade nalazili su se 
likovi drugih papiga, lavova i majmuna. Neki od njih bili su 
uklesani u bareljefu, drugi su se ocrtavali samo u mozaiku, 
dok su neki bili tek obojeni na površini zida. 

Boje ovih posljednjih bile su očigledno već izblijedele od 
starosti, tako da je općeniti dojam bio mekan i vrlo ugodan. 
Kipovi i mozaik bili su vrlo lijepo izvedeni i govorili su o 
visokom stupnju umjetnikove vještine. Za razliku od prve 
zgrade, u koju su je uveli gdje je ulaz bio bez vrata, ovdje su 
masivna velika vrata zatvarala zgradu kojoj se približavala. U 
nišama koje su stvarali stupovi što su podupirali luk vrata, i 
oko podnožja postolja na kojima su stajale kamene papige, kao 
i na mnogim drugim mjestima širokog stepeništa, dokono je 
stajalo desetak naoružanih ljudi. Njihove tunike bile su sve 
živo žute boje, a na grudima i leđima svakog vojnika bila je 
izvezena figura papige. 

Dok su je vodili uz stepenište jedan žuto odjeveni ratnik 
pristupio je i zaustavio njene vodiče na vrhu stuba. Ovdje su 


izmijenili nekoliko rijeći, i dok su razgovarali djevojka je pri- 
mijetila da je vojnik, koji ih je zaustavio, kao i njegovi drugovi, 
koliko je ona mogla sa svoga mjesta vidjeti, jos na nižem 
duhovnom stupnju, ako je to moguće, od onih koji su je 
zarobili i doveli. 

Dok su Bertu vodili uz stepenište jedan ratnik pristupi i zaustavi 
njene vodiče. Na Bertino zaprepaštenje ona primjeti da je taj 
ratnik još luckastiji od onih koji su je zarobili i doveli. 


Njihova gruba nakostriješena kosa rasla im je tako nisko 
na čelu, da se kod nekih gotovo spajala s obrvama, dok su im 
šarenice bile još manje, bjeloočnice su im se još upadljivije 
isticale. 

Nakon kratkog pregovaranja, čovjek koji je stražario na 
vratima, jer je to očigledno bio njegov zadatak, okrenuo se i 
udario po drvenoj stijenci vrata drškom svoga koplja dozivajući 
istovremeno nekoliko svojih drugova, koji su se na njegovu 
zapovijed podigli i pristupili bliže. Uskoro su se velika vrata 
počela polako sškripeći otvarati, i djevojka je, kad su se vrata 
rastvorila, vidjela pokretačku snagu što je upravljala tim 
masivnim ogromnim krilima: na svako krilo vrata navalilo se 
svom snagom po pola tuceta golih Crnaca. 

Na samim vratima njena su se dva stražara okrenula, a 
njihovo su mjesto zauzeli žuto odjeveni vojnici. Oni su je 
proveli kroz vrata, što su ih Crnci — vukući teške lance — za 
njima zatvorili. Promatrajući Crnce, djevojka je s užasom 
primijetila, da su jadna stvorenja lancem vezana oko vrata, 
dok je drugi kraj lanca pričvršćen o vrata. 

Široki je hodnik vodio pred njom, a usred njega nalazio se 
mali bazen čiste i bistre vode. I ovdje su se na podu i zidovima 
ponavljali u neprestano novim i različitim kombinacijama 
likovi papiga, majmuna i lavova, ali sada su mnoge slike bile, 
kao što se djevojka uvjerila, od zlata. Zidovi su se hodnika 
sastojali od cijelog niza otvorenih lukova, kroz koje su se na 
obje strane vidjeli drugi prostrani hodnici. Centralni hodnik 
bio je bez ikakva namještaja, ali prostorije s obje strane imale 
su klupe i stolove. Letimično vidjevši neke od zidova, djevojka 
je primijetila da su pokriveni zavjesama od neke obojene 
tkanine, dok su po podu ležali debeli sagovi kričavih nacrta i 
boja, a isto tako kože crnih lavova i lijepo isaranih leoparda. 

Soba što se nalazila desno od ulaza bila je ispunjena 
ljudima, odjevenim u žute tunike, kakve su nosili i njeni novi 
stražari, dok su po zidovima visila brojna koplja i sablje. 

Na suprotnom kraju hodnika kratko je stepenište vodilo do 
još jedne zatvorene kapije. Ovdje se straža opet zaustavila. 
Jedan od stražara na ovim vratima, primivši izvještaj vojnika 
koji su je pratili, ušao je kroz vrata ostavljajući ih da čekaju. 
Prošlo je punih petnaest minuta prije nego se vratio, a tada su 


se stražari ponovo izmijenili, i djevojku su odveli u prostoriju s 
druge strane vrata. 

Djevojku su vodili kroz tri druge odaje i kroz tri druga 
hodnika, zatvorena masivnim vratima, hodnika, gdje bi se 
svaki put njena straža izmijenila, i uveli su je u razmjerno 
malu sobu, gdje je od zida do zida gore-dolje koračao čovjek u 
skrletnoj tunici na kojoj je sprijeda i straga izvezena ogromna 
papiga, dok mu je na glavi bila neobična kapa na kojoj je 
stajala punjena papiga. 

Zidovi sobe bili su potpuno sakriveni zavjesama, na kojima 
su bile izvezene stotine, čak hiljade raznih papiga. Pod je bio 
intarzija zlatnih papiga, dok su na stropu debelim namazima 
boje bile naslikane blistave kričave papige raširenih krila, kao 
da lete. 

Sam je čovjek bio krupniji nego drugi, koje je vidjela u 
gradu. Njegova koža poput pergamenta bila je naborana od 
starosti, a bio je i znatno deblji od svih drugih muškaraca koje 
je vidjela u gradu. Njegove gole ruke pokazivale su veliku 
snagu, a korak mu nije bio korak starca. Izraz njegova lica 
pokazivao je posvemašnju slaboumnost, a Berti Kircher je to 
bilo najodvratnije stvorenje što ga je u svom životu ugledala. 

Kad su je predveli pred njega, činilo se da nekoliko minuta 
nije svijestan, da je netko s njim u sobi, i nastavljao je svoje 
nemirno koračanje gore-dolje. Iznenada, bez i najmanjeg 
upozorenja, dok se ona nalazila na suprotnoj strani sobe, i dok 
su mu leđa bila okrenuta prema njoj, on se na mjestu okrenuo 
i luđački se zaletio prema njoj. Djevojka je nehotično 
ustuknula pružajući otvorene dlanove kao jedinu zaštitu protiv 
strašnog Stvorenja, kao da ga želi zadržati na odstojanju, ali 
ona dvojica koja su je uvela u prostoriju i koja su joj stajala sa 
strana zgrabila su je za ruke i zadržala. 

Premda se žestoko zaletio prema njoj, čovjek je zastao a da 
je nije ni dotaknuo. Na trenutak su njegove strašne bijelo 
obrubljene oči ispitujući buljile u njeno lice, nakon ćega je 
smjesta prasnuo u manijački smijeh. Dvije ili tri minute taj se 
stvor potpuno predao svome veselju, a tada je — zaustavljajući 
smijeh isto tako naglo kako je počeo — dao se na to da 
istražuje zarobljenika. Opipao joj je kosu, kožu, kvalitet 
tkanine u koju je bila odjevena, i znakovima joj saopćio da 


otvori usta. Činilo se da se neobično zanima za unutrašnjost 
ustiju, jer je čak dozvao i jednog od stražara da obrati pažnju 
na njene sjekutiće, a zatim je ogolio svoje vlastite oštre zube da 
bi ih zarobljenica mogla vidjeti. 

Zatim je nastavio da korača gore-dolje po sobi, i prošlo je 
punih petnaest minuta prije nego je opet primijetio zaroblje- 
nicu, a tada je izdao oštru zapovijed njenim stražarima, koji su 
je smjesta izveli iz prostorije. 

Stražari su proveli djevojku nizom hodnika i soba, sve do 
uskog kamenog stepeništa koje je vodilo na gornji kat i na 
kraju su se zaustavili pred malim vratima gdje je na straži 
stajao goli Crnac naoružan kopljem. Na zapovijed jednog stra- 
žara Crnac je otvorio vrata i grupa je ušla u prostoriju niskoga 
stropa, gdje je djevojka prvo primijetila prozore okovane teškim 
rešetkama. Soba je bila namještena slično onima, koje je 
vidjela u drugim dijelovima zgrade. Isti izrezbareni stolovi i 
klupe, sagovi na podu, dekoracije na zidovima; premda su u 
svakom pogledu ti predmeti bili jednostavniji od svega što je 
vidjela na donjem katu. U jednom je uglu bio nizak ležaj, 
pokriven sagom nalik onome na podu, osim što je bio nešto 
finijeg tkanja, a na njemu je sjedila neka žena. 

Kad su oči Berte Kircher pale na stanovnika ove sobe, 
gotovo je viknula od iznenađenja jer je smjesta prepoznala da 
se ovdje radi o stvorenju, koje je mnogo više nalik njenoj 
vlastitoj vrsti od svih osoba što ih je dotad vidjela u ovome 
gradu. Bila je to stara žena koja ju je promatrala izblijedjelim 
plavim očima što su duboko utonule u naborano i bezubo lice. 
Ali oči su pripadale zdravoj i razumnoj osobi, a naborano lice 
je ipak pokazivalo da se tu radi o bijeloj ženi. 

Ugledavši djevojku, žena se podigla i pristupila joj korakom 
tako slabim i teturavim, da se morala podupirati o dugi štap 
na koji se oslanjala objema rukama. Jedan od stražara 
izgovorio je nekoliko riječi, a zatim su se ljudi okrenuli i izašli 
iz sobe. Djevojka je stajala na samim vratima šutke čekajući 
što će se dogoditi. 

Stara je žena prešla preko sobe i zaustavila se pred njom 
podižući svoje slabe i vodenaste oči prema svježem mladom 
licu pridošlice. Zatim ju je promotrila od glave do pete, a onda 
su se još jednom staračke oči vratile djevojčinom licu. Berta 


Kircher sa svoje strane nije bila ništa manje otvorena u 
promatranju male starice. Starica je prva progovorila. Slabim, 
prepuklim glasom progovorila je oklijevajući, zastajkujući, kao 
da upotrebljava nepoznate rijeći i kao da govori nekim stranim 
jezikom. 

— Vi ste iz vanjskog svijeta? — upitala je na engleskom. — 
Dobro je da govorite i razumijete ovaj jezik. 


— Engleski? — uskliknula je djevojka — pa da, naravno, 
govorim engleski. 
— To je dobro — viknula je mala starica. — Nisam ni sama 


znala da li ga još uvijek mogu govoriti tako da ga drugi 
razumiju. Šezdeset godina govorim samo ovu njihovu prokletu 
papazjaniju. Šezdeset godina nisam čula ni jedne jedine riječi 
maternjeg jezika. Jadno stvorenje! Jadno stvorenje! Kakva vas 
je strašna nesreća bacila u njihove ruke? 

— Vi ste Engleskinja? — upitala je Berta Kircher. — Jesam 
li vas pravo shvatila, da ste Engleskinja, i da ste ovdje šezdeset 
godina? 

Starica je potvrdno kimnula glavom. 

— Šezdeset godina nisam izašla iz ove palače. Dođite — 
rekla je pružajući košćatu ruku. — Vrlo sam stara i ne mogu 
dugo stajati. Dođite i sjednite sa mnom na ležaljku. 

Djevojka je prihvatila ponuđenu ruku i pomogla staroj 
gospođi da se vrati do suprotne strane sobe, gdje je ona sjela, 
a djevojka se smjestila pokraj nje. 

— Jadno dijete! Jadno dijete! — kukala je starica. — Bolje 
bi bilo da ste umrli, nego što ste dopustili da vas ovamo 
dovedu. Ispočetka sam i ja htjela da izvršim samoubojstvo, ali 
uvijek sam se potajno nadala da će netko doći, da me odavde 
odvede, ali nitko ne dolazi. Recite mi kako su vas uhvatili? 

Sasvim ukratko djevojka je ispričala najvažnije događaje, 
koji su doveli do njenog zarobljeništva, i dolaska u grad. 

— Znači da je onda s vama u gradu neki muškarac? — 
upitala je stara žena. 

— Da — rekla je djevojka — ali ne znam gdje je i ne znam 
što namjeravaju s njime učiniti. Zapravo, ne znam ni što sa 
mnom namjeravaju. 

— Nitko to ne može pogoditi — rekla je starica. — Ni oni 
sami to ne znaju, jer iz trenutka u trenutak mijenjaju svoje 


namjere, ali mislim da možete biti sigurni, moje jadno dijete, 
da nikada više nećete vidjeti svoga prijatelja. 

— Ali vas nisu ubili — podsjetila ju je djevojka. — A kažete 
da ste njihov zarobljenik već šezdeset godina. 

— Ne — odgovorila je njena sugovornica — nisu me ubili, a 
ni vas neće ubiti, premda sam bog zna da ćete ih moliti da vas 
ubiju kad budete dovoljno dugo živjeli u ovom strašnom 
mjestu. 

— Tko su oni? — upitala je Berta Kircher — kakvi su to 
ljudi? Nikada ništa poput njih nisam vidjela. A ispričajte mi i 
kako ste dospjeli ovamo. 

— Bilo je to davno — rekla je stara žena, ljuljajući se 
naprijed-natrag na ležaljci. — Jako davno. O, kako je to bilo 
davno! Imala sam onda samo dvadeset godina. Pomisli samo, 
dijete moje! Pogledaj me! Nemam drugog zrcala osim svojeg 
kupatila, ali ni tamo ne mogu vidjeti kako izgledam jer su mi 
oči ostarile. Ali prstima mogu napipati svoje staro i naborano 
lice, svoje upale oči, i ove obješene usne, koje sakrivaju moje 
bezube desni. Stara sam i pognuta i grozna, ali kada sam bila 
mlada, svi su mi govorili da sam lijepa. Ne, necu biti licemjer, 
zaista sam bila lijepa. Moje mi je zrcalo to govorilo. Moj otac je 
bio misionar u unutrašnjosti i jednoga dana nabasao je na 
bandu arapskih trgovaca robovima. Oni su zarobili sve 
muškarce i žene malog urođeničkog sela gdje je moj otac radio, 
pa su odveli i mene. Nisu znali mnogo o onom dijelu zemlje, pa 
su bili prisiljeni da se oslone na vođstvo ljudi iz našega sela, 
koje su zarobili. Oni su mi rekli, da nikada prije nisu zašli tako 
duboko na jug, i da su ćuli, da se na zapadu od nas nalazi 
neka zemlja bogata slonovačom i robovima. Htjeli su da pođu 
tamo, i da nas odatle povedu na sjever gdje su namjeravali da 
me prodaju u harem nekog crnog sultana. 

Često su raspravljali o cijeni, koju će za mene dobiti, a da 
ta cijena ne bi bila manja, ljubomorno su me čuvali jedan od 
drugoga pa je putovanje za mene bilo mnogo manje naporno 
nego za sve druge. Dali su mi najbolju hranu što su mogli, i 
nitko mi ništa nije učinio. 

Ali nakon kratkog vremena, kad smo stigli do granica 
onoga kraja, kojeg su ljudi našega sela poznavali, i zašli u 
beskrajnu neplodnu pustinju, Arapi su najzad shvatili da smo 


izgubljeni. Ali nastavljali su dalje neprestano prema zapadu, 
prelazeći preko strašnih klanaca, marširajući preko vrele suhe 
zemlje pod nemilosrdnim suncem. Jadni robovi, koje su 
uhvatili, bili su naravno prisiljeni da nose svu logorsku 
opremu i plijen, i tako teško opterećeni, na smrt izgladnjeli i 
bez vode, uskoro su počinjali umirati poput muha. 

Nismo dugo putovali kroz pustinju, a Arapi su već morali 
da ubijaju konje za hranu, i kada smo stigli do najdubljeg 
klanca, preko kojeg je bilo nemoguće prevesti životinje, sve su 
ih poklali i natovarili su meso na jadne Crnce koji su preživjeli. 

Nastavili smo tako još dva dana, i sada su gotovo svi Crnci 
poumirali, osim puke šačice, a i sami Arapi su počeli da 
podlijegaju gladi, žeđi i strašnoj vrućini pustinje. Dokle god je 
oko dopiralo prema bogatoj zelenoj zemlji, odakle smo došli, 
naš je put bio označen lešinarima, koji su kružili po nebu i 
tjelesima mrtvaca koji su ležali u besputnoj pustinji. Napuštali 
smo slonovaću, kljovu po kljovu, kako bi koji Crnac pao, i trag 
je smrti bio posut logorskom opremom, konjskim sedlima i 
stotinama lešina. 

Zbog nečega arapski mi je poglavica bio sklon do 
posljednjeg časa, vjerojatno smatrajući da će mene od svih 
svojih blaga najlakše transportirati, jer sam bila mlada i jaka, i 
nakon što su konji bili ubijeni, hodala sam držeći korak s 
muškarcima. Mi smo Englezi kao što znate dobri pješaci, dok 
ti Arapi ne pređu ni koraka pješke, sve otkad dorastu da mogu 
zajahati konja. 

Ne znam vam ispričati, koliko smo dugo tako izdržali, ali 
naposljetku, kad nas je već gotovo izdala snaga, nekoliko nas 
je doprlo do dna jednog dubokog klanca. Nije se moglo ni 
zamisliti, da se penjemo na drugu stranu, i tako smo nastavili 
duž pjeskovitog dna neke odavno presahle rijeke dok nismo 
došli do tačke odakle smo ugledali pred sobom lijepu dolinu, 
uvjereni da ćemo tu naći divljači u izobilju. 

Zapravo, do toga mjesta stigli smo samo nas dvoje — 
poglavica i ja. Ne treba vam ni pričati, gdje je ta dolina, jer vi 
ste je pronašli gotovo na isti način kao ja. Bili smo tako brzo 
uhvaćeni, kao da su samo na nas čekali, a kasnije sam 
saznala, da je tako i bilo, upravo kao što su i vas očekivali. 


Dok ste dolazili kroz šumu, mora da ste primijetili majmu- 
ne i papige, a kad ste usli u palaču vidjeli ste kako se te 
životinje, kao i lavovi, stalno upotrebljavaju u dekoracijama. 
Kod kuće smo svi mi vidjeli papige, koje znaju govoriti i koje 
ponavljaju stvari koje nauče, ali ove papige su različite, budući 
da govore istim jezikom kao i ljudi ovoga grada, a pričaju da 
majmuni razgovaraju s papigama, na što papige dolete do 
grada i pričaju ljudima ono što su majmuni rekli. I premda je 
u to teško vjerovati, ja sam se uvjerila da je to istina jer ovdje u 
palači njihova kralja živim među tim ljudima već šezdeset 
godina. 

Mene su doveli, kao i vas, ravno u palaču. Arapskog pogla- 
vicu su odveli negdje drugdje. Nikada nisam saznala što je od 
njega bilo. Tada je kralj bio Ago XXV. Odonda sam vidjela 
mnogo kraljeva. Bio je to strašan čovjek, ali svi su oni strašni. 

— Što je zapravo s njima? — upitala je djevojka. 

— To je rasa manijaka — odgovorila je starica. — Zar niste 
to već pogodili? Između njih ima odličnih obrtnika i dobrih 
zemljoradnika, pa čak vladaju stanoviti red i zakoni. 

Oni poštuju sve ptice, ali papiga im je glavno božanstvo. 
Jedna od njih stanuje ovdje u palači u vrlo lijepim odajama. To 
je bog iznad svih bogova. Vrlo stara ptica. Ako je ono što mi je 
Ago ispričao kad sam ovamo došla istina mora da sada ima već 
blizu tristo godina. Njihovi religiozni obredi u krajnjoj su mjeri 
ogavni, i vjerujem da je možda upravo vršenje tih obreda kroz 
mnoga stoljeća uzrokom što je rasa došla do svog sadašnjeg 
stanja slaboumnosti. 

A opet, kao što sam rekla ni oni nisu bez stanovitih osobina 
koje bismo mogli nazvati ljudskima. Ako ćemo vjerovati 
legendi, njihovi preci — šačica ljudi i žena koji su negdje sa 
sjevera došli i izgubili se u divljini centralne Afrike — zatekli su 
ovdje samo neplodnu pustinjsku dolinu. Kako sam se ja 
uvjerila vlastitim očima, kiša ovdje pada veoma rijetko, gotovo 
nikada, a ipak ste vidjeli veliku šumu i bogatu vegetaciju, koja 
raste kako u gradu tako i izvan njega. To je čudo moguće samo 
zbog korištenja prirodnih izvora, koje su njihovi preci 
kanalizirali, i koje su toliko poboljšali i pojačali, da cijela 
dolina dobiva u svako godišnje doba odgovarajuću količinu 
vlage. 


Ago mi je ispričao, da je mnogo pokoljenja prije njegova 
vremena šuma bila navodnjavana mijenjanjem potočnih korita, 
što su vodila izvorsku vodu u grad, ali kada bi stabla dovoljno 
duboko pružila svoje korijenje i dosegla prirodnu vlagu u 
dubini zemlje, tok potoka bi promijenili i posadili nova stabla. I 
tako je šuma neprestano rasla i danas pokriva gotovo čitavu 
dolinu, osim otvorenog prostora usred kojega stoji grad. Ne 
znam da li je to istina. Možda je šuma uvijek bila ovdje, ali to 
je jedna od njihovih legendi, a potvrđuje je Cinjenica, da ovdje 
nema dovoljno kiše da bi rasla takva vegetacija. 

U svakom pogledu je to vrlo osobit narod, ne samo po 
svojim vjerskim običajima i obredima, već i po tome što gaje 
lavove, kao što drugi ljudi gaje stoku. Vidjeli ste kako upotre- 
bljavaju neke od tih lavova, ali većinu ipak goje kao svinje, i 
onda jedu. Isprva su mislim jeli lavlje meso, kao dio vjerskih 
rituala, ali su ga nakon mnogih generacija počeli toliko cijeniti 
da je to sada praktički jedino meso koje jedu. Naravno, oni bi 
prije umrli nego da okuse meso ptica, a neće jesti ni maj- 
munsko meso, dok neke biljoždere uzgajaju samo radi mlijeka, 
kože i mesa za lavove. Na južnoj strani grada nalaze se torovi i 
pašnjaci, gdje se te životinje uzgajaju. Vepar, srna i antilopa 
koriste se uglavnom za hranu lavovima, dok se koze drže zbog 
mlijeka, koje piju stanovnici grada. 

— Ivi ste živjeli sve ove godine — uskliknula je djevojka — 
a da nikada niste vidjeli nikog od vlastite vrste? 

Starica je potvrdno kimnula. 

— Šezdeset godina ste ovdje živjeli — nastavila je Berta 
Kircher — i oni vam nisu ništa učinili. 

— Nisam rekla da mi nisu ništa učinili — rekla je starica — 
nisu me ubili i to je sve. 


— A što..., — oklijevala je djevojka, da onda nastavi — 
što... kakav je bio vaš položaj među njima? Oprostite mi — do- 
dala je žurno — mislim da znam, ali htjela bih da čujem iz 


vaših vlastitih usta jer kakav god da je bio vaš položaj, moj će 
položaj biti nesumnjivo isti. 

Starica je kimnula glavom. 

— Da — rekla je — bez svake sumnje, ako vas uspiju 
sačuvati od žena. 

— Što mislite time? — upitala je djevojka. 


— Šezdeset godina nikada nisu u moju blizinu pustili 
nijednu ženu. One bi me ubile, čak i sada, kad bi mogle do 
mene doći. 

Muškarci su užasni, sam bog zna, koliko su užasni! Ali 
neka vas nebo sačuva od žena! 

— Mislite li reći — upitala je djevojka — da mi muskarci 
neće ništa? 

— Ago XXV učinio me je svojom kraljicom — rekla je stari- 
ca — ali imao je i mnoge druge kraljice, a nisu sve bile ljudska 
stvorenja. Umorili su ga tek deset godina od časa kada sam ja 
došla ovamo. Naredni kralj me je preuzeo, i odonda je to uvijek 
tako išlo. Sada sam najstarija kraljica. Vrlo malo njihovih žena 
doživi ovoliku starost. Ne samo da su neprestano izložene 
ubojstvima nego su zbog svoje ispodprosječne duhovne 
sposobnosti podložne razdobljima potištenosti, kada se vrlo 
često ubijaju. 

Iznenada se okrenula i pokazala zagrađene prozore. 

— Vidite li ovu sobu — rekla je — a vidjeli ste i crnog 
eunuha, koji stražari pred vratima? Kad god ih vidite, znat ćete 
da su unutra žene, jer se, izuzevši rijetke iznimke, nikada ne 
puštaju iz zarobljeništva. Smatraju ih, a one zaista to i jesu, 
žešćima od ljudi. 

Nekoliko trenutaka njih dvije su šutke sjedile, a zatim se 
mlađa žena okrenula starijoj. 

— Nema li kakve mogućnosti za bijeg? — upitala je. 

Starica je opet pokazala rešetke na prozorima, a zatim 
vrata govoreći: 

— Pred vratima je naoružani eunuh. Čak i da se uspijete 
probiti kraj njega, kako biste dosli do ulice? Ako opet stignete 
na ulicu, kako ćete proći kroz grad do vanjskog zida? A ako se 
ipak nekakvim čudom probijete do zida, i nekakvim drugim 
čudom vas propuste da prođete kroz kapiju, možete li se ikako 
nadati da ćete živi i zdravi proći kroz prašumu gdje lutaju 
veliki crni lavovi koji se hrane isključivo ljudskim mesom? Ne, 
— uskliknula je, odgovarajući na svoje vlastito pitanje — nema 
bijega, jer čak da čovjek uspije pobjeći iz palače i grada, i proći 
kroz prašumu, neizbježno bi ga dostigla smrt u onoj užasnoj 
pustinjskoj zemlji. 


U ovih šezdeset godina vi ste prva, koja je pronašla ovaj 
zakopani grad. U posljednjih tisuću godina nijedan stanovnik 
ove doline nije je napustio, a koliko god dopire njihovo sjeća- 
nje, pa ćak i njihove legende, nitko ovamo nije zabasao, osim 
jednog jedinog divovskog ratnika, o kojemu se priča prenosi od 
usta do usta, s oca na sina. 

Po opisu mislim da to mora da je bio neki Španjolac, 
divovski čovjek u oklopu i sljemu, koji se oružjem probio kroz 
strašnu džunglu do gradske kapije, i oborio sve one koji su bili 
upućeni da ga zarobe, poubijavsši ih svojim moćnim mačem. I 
kada se najeo povrća iz vrtova, voća sa stabala i napio vode iz 
potoka, okrenuo se i počeo se probijati natrag kroz prašumu 
prema ulazu u klanac. Ali premda je izbjegao gradu i prašumi 
nije uspio da pobjegne od pustinje. Legenda priča, da je kralj, 
plašeći se da ovaj ne dovede druge, koji bi ga napali, poslao 
jednu četu da ga ubije. 

Tri ga tjedna nisu pronašli jer su krenuli krivim pravcem, 
ali na kraju su nabasali na njegove kosti, koje su lešinari 
posve očistili. Kosti su ležale jedan dan marša od ulaza u 
klanac, kroz koji smo i vi i ja ušli u dolinu. Ne znam — nasta- 
vila je starica — da li je to istina. To je samo jedna od mnogih 
njihovih legendi. 

— Da — rekla je djevojka — istina je. Uvjerena sam da je 
istina jer sam vidjela kostur i zarđani oklop tog ogromnog diva. 

U tom času vrata su se bez ikakve ceremonije širom 
otvorila i ušao je jedan Crnac, noseći dva plosnata pladnja, na 
kojima je stajalo nekoliko manjih. Sve je to postavio na jedan 
od stolova pokraj žena, i bez riječi se okrenuo i otišao. Kad je 
ušao čovjek s pladnjem, predivni miris kuhane hrane probudio 
je u djevojčinoj svijesti spoznaju da je vrlo gladna, i kad ju je 
starica na to uputila, prišla je stolu da pogleda jela. Veće 
posude, u kojima su se skrivale manje, bile su od pečene 
zemlje, dok su one u njima bile očito od zlata. Na svoje veliko 
iznenađenje — između dvije manje posude pronasla je žlicu i 
vilicu, koje su iako neobičnog oblika bile isto tako upotrebljive 
kao i one što ih je vidjela u civiliziranijim zajednicama. Zupci 
vilice bili su očigledno od željeza ili čelika, djevojka nije mogla 
ustanoviti od čega, dok su drške žlica i vilica bile od istog 
materijala kao i manje posude. 


U posudama se nalazilo jako začinjeno meso s povrćem, 
zatim tanjur svježa voća i zdjela mlijeka, kraj koje se nalazio 
mali vrč pun nečega sto je nalikovalo pekmezu. Bila je toliko 
gladna da nije ni čekala da njena sugovornica dođe do stola, i 
dok je jela, mogla se zakleti da nikada prije u životu nije 
okušala ukusnije hrane. Starica je polako prišla i sjela na 
jednu od klupa nasuprot njoj. 

Dok je sklanjala manje posude s većih i slagala ih ispred 
sebe po stolu, iskrivljeni je smiješak zgrčio njene usne, i ona je 
promatrala mladu ženu kako jede. 

— Glad čini čuda od čovjeka — rekla je sa smijehom. 

— Što hoćete time reći? — upitala je djevojka. 

— Usuđujem se primijetiti da biste prije nekoliko tjedana 
vjerojatno osjetili mučninu kad biste morali jesti mačku. 

— Mačku? — uskliknula je djevojka. 

— Da — rekla je starica. — Nema ni malo razlike: lav je 
vrsta mačke. 

— Zar mislite reći, da ja sada jedem lava? 

— Da — rekla je starica — oni ga priređuju tako da je vrlo 
ukusan. S vremenom će vam se jako svidjeti. 

Berta Kircher se sumnjičavo nasmiješila. 

— Ne bih ga mogla razlikovati — rekla je, — od janjetine ili 
teletine. 

— Ne — rekla je žena — i meni je isto tako ukusno. Ali te 
lavove vrlo brižljivo odgajaju, hrane ih probranom hranom a 
njihovo je meso tako jako začinjeno i dobro pečeno, da bi po 
ukusu moglo biti što god zamislite. 

I tako je Berta Kircher prekinula svoj dugi post voćem, 
lavljim mesom i kozjim mlijekom. 

Tek što je dovršila objed, vrata su se opet otvorila i ušao je 
jedan vojnik u žutoj uniformi. On se obratio starici. 

— Kralj je naredio — rekla je ona kad je vojnik otišao, — da 
vas pripremim i dovedem k njemu. Stanovat ćete sa mnom u 
ovim odajama. Kralj zna da ja nisam kao njegove druge žene. 
Nikada se ne bi usudio da vas ostavi s njima. Herog XVI ima 
povremene svijetle trenutke. Moram vas povesti k njemu, kada 
jedan od takvih trenutaka nastupi. Kao svi ostali, i on misli da 
je u cijeloj ovoj zajednici on jedini zdrave pameti, ali često mi 
se činilo, da su mnogi ljudi s kojima sam ovdje dolazila u dodir 


uključujući i same kraljeve mene smatrali barem nesto manje 
ludom od drugih. Ali kako sam uspjela ostati pri zdravoj 
pameti sve ove godine, to mi nikako nije jasno. 

— Što ste htjeli reći time, da me morate pripremiti? — 
upitala je Berta Kircher. — Rekli ste da je kralj zapovjedio da 
me pripremite i dovedete k njemu. 

— Morat ćete se okupati i obući u sličnu haljinu ovoj koju 
ja nosim. 

— Zar nema mogućnosti za bijeg? — upitala je djevojka. — 
Zar nema načina čak ni da se ubijem? 

Žena joj je pružila vilicu. 

— Ovo je jedini način — rekla je ona — ali primijetit ćete, 
da su čak i zupci vilice vrlo kratki i tupi. 

Djevojka se stresla, i starica joj je nježno položila ruku na 
rame. 

— Možda će vas samo pogledati i onda pustiti da odete — 
rekla je. — Ago XXV poslao je jednom po mene, pokušao sa 
mnom razgovarati, uvidio da ga ne razumijem, a da ni on ne 
razumije mene, naredio da me nauče jeziku njegova naroda, a 
tada me je zaboravio čitavu godinu dana. Katkada ne vidim 
kralja vrlo dugo. Bio je jednom kralj, koji je pet godina vladao, 
a da ga nisam ni jednom vidjela. Uvijek ima nade. Čak se i ja, 
u kojoj, sigurno ne živi više ni jedna uspomena izvan zidova 
ove palače, još uvijek nadam, premda nitko bolje od mene ne 
zna koliko je ta nada isprazna. 

Starica je povela Bertu Kircher u susjedne odaje, gdje je na 
podu bio mali bazen vode. Ovdje se djevojka okupala, a kasnije 
joj je njena sugovornica donijela tijesnu odjeću ovdašnjih žena 
i obavila joj je oko tijela. Materijal haljine bila je prozirna 
tkanina, koja je naglašavala oblu ljepotu djevojčinih oblika. 

— Eto — rekla je starica, kad je napokon rukom dotjerala 
jedan od nabora haljine — prava ste kraljica. 

Djevojka je pogledala svoje gole grudi i napola sakrivene 
udove s užasom u očima. 

— Vodit će me pred oči muškaraca ovako polugolu? — 
uskliknula je. 

Starica se nasmijala svojim iskrivljenim smijehom. 

— Nije to ništa — rekla je. — Naviknut ćete se na to, kao i 
ja, koja sam odgojena u domu župnika gdje se smatralo da je, 


kad žena pokaže gležanj obučen u čarapu, to tek nešto manji 
grijeh od umorstva. U usporedbi s onim što ćete bez svake 
sumnje jos vidjeti, i stvarima koje ćete morati raditi, to je tek 
sitnica. 

Nemirna je djevojka šetala gore-dolje svojim odajama, činilo 
se satima, čekajući poziv da se pojavi pred ludim kraljem. 
Spustio se mrak i zapalile su se uljanice u palači, a tek onda 
su se pojavila dva glasnika izvijestivsi je da Herog zahtijeva da 
se smjesta pojavi, a da je stara žena, koju su zvali Ksanila, 
prati. Djevojka je osjetila olakšanje, kad je saznala da će uza 
se imati barem jedno prijateljsko lice, koliko god da će i starica 
biti nemoćna da joj u bilo čemu pomogne. 

Glasnici su odveli dvije žene u jednu malu odaju u 
prizemlju. Ksanila je objasnila, da je to zapravo predsoblje 
glavne prijestolne sobe, u kojoj kralj obično prima posjete sa 
svojom cjelokupnom pratnjom. Nekoliko je u žuto odjevenih 
ratnika sjedilo na klupama uokolo sobe. Njihove su oči 
većinom bile upravljene u pod, a njihovo držanje bilo mračno i 
potišteno. Kad su dvije žene ušle, nekolicina je podigla 
ravnodušne oči da ih pogleda, ali uglavnom im nitko nije 
obraćao naročite pažnje. 

Dok su čekale u predsoblju, kroz jedna druga vrata ušao je 
mladić uniformiran slično ostalima s izuzetkom, što je na 
njegovoj glavi bio zlatni dijadem, kojemu se na prednjoj strani 
uspravno uzdizalo jedno jedino pero papige. Kad je ušao, ostali 
su se vojnici u sobi podigli na noge. 

— Ovo je Metak, jedan od kraljevih sinova — prošaptala je 
Ksanila djevojci. 

Kraljević je prelazio odajom prema sobi za audijencije kad 
je njegov pogled usput pao na Bertu Kircher. Zaustavio se na 
mjestu, kao skamenjen, i šutke ju je gledao gotovo cijelu 
minutu. Djevojka, zbunjena njegovim drskim pogledom i 
svojom škrtom odjećom, zacrvenjela se i oborivši oči na zemlju, 
okrenula se. Metak je iznenada počeo da drhti od glave do 
pete, a tada je bez prethodnog upozorenja, glasno i promuklo 
vrisnuo, skočio i zgrabio djevojku u naručaj. 

Uskoro se oko njih stvorio pravi pakao. Dva glasnika koja 
su bila zadužena da privedu djevojku pred kralja, zaplesala su 
vrišteći oko kraljevića, mašući rukama, divljački poskakujući 


kao da ga žele prisiliti da je ostavi, a ipak se ne usuđuju da na 
njegovo kraljevsko visočanstvo stave ruke. Drugi stražari kao 
da pate od toga, što osjećaju saučešće s ludosću svog kralje- 
vića, počeli su trčati uokolo, derući se iz sve snage i mašući 
sabljama. 

Djevojka se borila pokušavajući da se otme iz strašnog 
zagrljaja, ali on ju je lijevom nikom držao tako čvrsto i lako, 
kao da je kakvo dijete, dok je slobodnom rukom izvukao sablju 
i žestoko udarao one, koji su mu se najviše približili. 

Jedan od glasnika prvi je osjetio oštricu Metakove sablje. 
Jednim jedinim snažnim udarcem kraljević je zabio oštricu 
kroz ključne kosti, duboko dolje u njegove grudi. S kreštavim 
krikom, koji se začuo iznad vrištanja ostalih stražara, čovjek 
se srušio na tlo, i dok mu je krv liptala iz strašne rane, poku- 
šao uzdići na noge, a zatim je klonuo i umro u velikoj lokvi 
vlastite krvi. 

U međuvremenu se Metak, još uvijek čvrsto držeći 
djevojku, povukao prema suprotnim vratima. Ugledavši krv, 
dva su stražara, kao da je nešto iznenada u njima probudilo 
pravo ludilo, ispustila sablje na tlo i bacila se jedan na 
drugoga noktima i zubima. Jedni su pokušavali da napadnu 
kraljevića, a drugi da ga brane. U jednom uglu sobe, neki je 
stražar sjedio, smijući se kao lud, a upravo kad je Metak uspio 
da se dohvati vrata i da provede kroz njih djevojku, učinilo joj 
se da vidi nekog drugog čovjeka, kako se baca na lešinu 
mrtvog glasnika i kako zariva zube u njegovo meso. 

Za vrijeme ove luđačke orgije, Ksanila se neprestano držala 
uz djevojku, ali na vratima sobe prema kojoj se povlačio, 
Metak ju je vidio i iznenada se okrećući zamahnuo žestoko 
sabljom prema njoj. Na sreću je Ksanila već napola prosla kroz 
vrata, tako da se Metakova oštrica samo ulubila na kamenom 
luku portala, a tada je Ksanila, vođena bez sumnje mudrošću 
šezdeset godina sličnih iskustava, pobjegla niz hodnik koliko 
god su je njene stare i nesigurne noge mogle nositi. 

Metak, čim je prošao kroz vrata, spremio je sablju u korice i 
podižući djevojku s tla, odnio je u naručju suprotnim pravcem 
od onoga kojim se izgubila Ksanila. 

Metak, sin kralja manijaka, zgrabio je Bertu I pojurio vijugavim hodnicima... 


dolazi tarzan 


Te večeri upravo prije nego što će pasti mrak, jedan na 
smrt umorni letač ušao je u štab pukovnika Gapella druge 
rodezijske regimente i salutirao. 

— Onda, Thompson — upitao je njegov pretpostavljeni — 
kakve ste bili sreće? Svi su se drugi već vratili. Nitko nije vidio 
ni traga od Oldwicka ili njegova aviona. Mislim da ćemo morati 
odustati od potrage, ako vi niste bili uspješniji. 

— Bio sam — odgovorio je mladi oficir. — Pronašao sam 
avion. 

— Zar zbilja! — otelo se iz usta pukovniku Capellu. — Ma 
gdje ste ga našli? Jeste li primijetili Oldwicka? 

— Avion se nalazi duboko u unutrašnjosti, u najgoroj rupi, 
koju možete zamisliti. U jednom uskom klancu. Dobro sam 
vidio avion, ali nisam mogao doći do njega. Oko njega se motao 
jedan ogroman lav. Spustio sam se blizu ruba klisure, i 
namjeravao sam da se spustim dolje i da pogledam avion, ali 
ta je zvijer ostajala tu satima pa sam morao odustati. 

— Mislite li da su lavovi pojeli Oldwicka? — upitao je 
pukovnik. 

— Sumnjam — odgovorio je poručnik Thompson, — jer nije 
bilo nikakvog traga, koji bi pokazivao da se lav hranio negdje u 
blizini aviona. Uzletio sam, nakon što sam uvidio da je 
nemoguće da se spustim do aviona, i pošao sam u izviđanje uz 
i niz klanac. Nekoliko milja na jug pronašao sam malu, 
šumovitu dolinu, u sredini koje sam — molim vas, nemojte 
misliti da sam poludio, gospodine — ugledao pravi grad. Ulice, 
zgrade, u sredini grada trg s bazenom, velike građevine sa 
kubetima i minaretima, kažem vam, pravi pravcati grad. 


Viši je oficir pogledao samilosno svog podređenog. 

— Mora da ste jako uzbuđeni, Thompsone rekao je. — 
Pođite i dobro se ispavajte. Na ovom ste zadatku ostali vrlo 
dugo i mora da su vam živci malo popustili. 

Mladić je zatresao glavom, pomalo ljutito. 

— Oprostite mi, gospodine — rekao je — ali govorim vam 
istinu. Sigurno se ne varam. Obletio sam oko tog mjesta 
nekoliko puta. Može biti da je Oldwick uspio da stigne do 
tamo, ili da su ga ti ljudi zarobili. 

— Zarje bilo ljudi u gradu? — upitao je pukovnik. 

— Da, vidio sam ih na ulicama. 

— Misliš li da bi konjica mogla doći do doline? — upitao je 
pukovnik. 

— Ne — odgovorio je Thompson — cijeli kraj je ispresijecan 
tim dubokim kanjonima. Čak bi i pješadija imala vraške muke 
da se tuda probije, a koliko sam mogao vidjeti, na dva dana 
marša uokolo nema ni kapljice vode. 

U tome trenutku veliki je automobil zastao pred vratima 
štaba druge rodezijske regimente, i trenutak kasnije iz njega je 
izašao general Smuts i ušao. Pukovnik Capell podigao se sa 
stolice i salutirao svom pretpostavljenom, a mladi je poručnik 
salutirao i stao u stav mirno. 

— Upravo sam prolazio ovuda — rekao je general i prohtjelo 
mi se da se zaustavim malo na kratak razgovor. Usput, kako 
napreduje potraga za poručnikom Smith-Oldwickom? Vidim 
ovdje Thompsona, a on je koliko znam bio jedan od onih koji 
su određeni da krenu u potragu. 

— Da — rekao je Capell — bio je u potrazi. On se posljednji 
vratio. Pronašao je poručnikov avion. — I tada je ponovio sve 
ono što mu je poručnik Thompson raportirao. General je sjeo 
za stol s pukovnikom Capellom, i oba su oficira zajedno, uz 
pomoć pilota, označili na karti približno mjesto grada, što ga je 
Thompson otkrio. 

— To je zaista surov i neprohodan kraj — primijetio je 
Smuts — ali ne smijemo propustiti ni najmanju priliku, da 
nađemo tog momka, dok ne iscrpimo sve mogućnosti. Poslat 
ćemo mali odred. Mali će odred vjerojatnije lakše uspjeti nego 
veliki. Recimo, pukovniče, jednu ili dvije čete, s dovoljno 
motornih vozila, da mogu ponijeti koliko treba hrane i vode. Na 


čelo im stavite dobrog zapovjednika, i neka on bazu operacije 
postavi na mjestu do kojeg mogu kamioni doći. Tamo možete 
ostaviti jednu četu, a drugu poslati naprijed. Sklon sam 
vjerovati da ćete bazu moći stvoriti na udaljenosti jedno- 
dnevnog marša od grada, a ako bude tako, odred koji budete 
poslali naprijed neće imati poteškoća s vodom, budući da u 
dolini gdje leži grad vode sigurno mora biti. Odredite dva 
aviona za izviđanje i kurirsku službu, tako da baza moze biti u 
neprestanom dodiru s isturenim odredom. Kad bi ekspedicija 
mogla krenuti? 

— Noćas možemo natovariti kamione — odgovorio je Capell 
—ikrenuti na mars sutra ujutro oko jedan sat. 

— Dobro — rekao je general — obavještavajte me o toku 
stvari. 

Odgovorivši na pozdrave potčinjenih, on je otišao. 


Kad je Tarzan skočio u vis na bršljan, znao je, da mu je lav 
tik za petama, i da mu život ovisi o čvrstini puzavica pripijenih 
uz gradski zid, ali na svoje veliko olakšanje pronašao je 
stabljike debele poput čovjekove ruke, koje su svoje pipke 
pričvrstile snažno uz stijenke zida, tako da se činilo da ih 
njegova težina ne opterećuje previše. 

Čuo je iza sebe kako Numa zbunjeno riče skližući se niza 
zid, uzaludno grebući šapama po lisnatim puzavicama, a tada 
se sa spretnošću majmuna, koji su ga odgojili, Tarzan vješto 
popeo sve do vrha zida. 

Nekoliko stopa iznad njega nalazio se ravni krov susjedne 
zgrade, i kad je skočio na njega, njegova su se leđa okrenula 
niši, iz koje je jedan mali otvor gledao na vrtove i šumu izvan 
gradskih zidova, pa tako nije primijetio figuru koja tamo čuči u 
tamnoj sjeni. Ali ako je i nije vidio, činjenica da nije sam, nije 
mu ostala dugo nepoznata jer tek sto su njegove noge dotakle 
krov jedno krupno tijelo skočilo je na njega iza leđa i snažne 
ruke uhvatile su ga oko pasa. 

Uhvaćen u nezgodan trenutak i podignut s tla, čovjek- 
majmun je neko vrijeme bio bespomoćan. Tko god da je 
stvorenje koje ga je uhvatilo, jasno je bilo da ima u vidu 


određenu svrhu, jer je krenulo ravno prema rubu krova, tako 
da je Tarzan uskoro shvatio da ga taj stvor namjerava baciti 
dolje na pločnik, što je vrlo efikasan način da se čovjek riješi 
nepoželjna gosta. Čovjek-majmun je bio uvjeren, da će bilo 
poginuti, bilo polomiti noge, ali nije imao namjere da dopusti 
napadaću da izvrši svoj plan. 

Tarzanove ruke i noge bile su slobodne, ali je bio u takvom 
položaju, da ih nije mogao korisno upotrijebiti. Jedina njegova 
nada bila je u tome, da uspije izbaciti napadača iz ravnoteže, i 
u tu svrhu Tarzan je naglo izravnao svoje tijelo i nagnuo se 
unatrag prema svom protivniku što je više mogao, a onda se 
iznenada bacio naprijed. Uspjeh je bio zadovoljavajući, kao što 
se Tarzan i nadao. Velika težina čovjeka-majmuna, koja je 
iznenada premjestila svoje težište, natjerala je napadača da 
zatetura unaprijed, tako da je i protiv volje morao popustiti 
svoj stisak. Hitar poput mačke u svojim kretnjama, čovjek- 
majmun je dotakao krov nogama, uhvatio ravnotežu, 
okrenuvši se prema svom neprijatelju, čovjeku gotovo isto tako 
velikom kao što je i sam, a naoružanom sabljom, koju je sada 
izvukao iz korica. Ali Tarzan nije dopustio neprijatelju da 
upotrebi to strašno oružje, i bacio se prema protivnikovim no- 
gama ispod žestokog zamaha, kojim je sablja postrance 
zviznula prema njemu. Kao što se nogometni golman baca na 
loptu, Tarzan je uhvatio koljena svoga protivnika, odbacujući 
ga nekoliko koraka unatrag, i rušeći ga na leđa, koja su teško 
udarila po krovu. 

Čim se čovjek srušio na krov, čovjek-majmun mu se bacio 
na grudi, jednom rukom potraživši i našavši zapešće ruke koja 
je držala sablju, a drugom grlo žuto odjevenog stražara. Sve do 
tada, čovjek se borio šutke, ali kad su mu Tarzanovi prsti 
dotakli grlo, izustio je jedan jedini prodorni krik, koje su sna- 
žni smeđi prsti gotovo smjesta zagušili. Momak se pokušavao 
oteti stisku golog stvorenja na grudima, ali s istim se 
uspjehom mogao boriti da se oslobodi pandža Nume, lava. 

Postepeno njegov je otpor popuštao, i njegove su oči, sa 
zjenicama poput pribadača, iskoćile iz duplji, kolutajući grozno 
na gore, dok je iz pjenom umrljanih ustiju izvirio natečeni 
jezik. Kad je njegovo batrganje prestalo, Tarzan se podigao i 
stavljajući nogu na lešinu svoje žrtve, upravo namjeravao da 


uzvikne svoj pobjednički krik, kada se sjetio, da zadatak ispred 
njega zahtijeva najveći oprez, i zatvorio usta. 

Prišao je rubu krova i pogledao dolje u usku vijugavu ulicu. 
U pravilnim razmacima, očigledno na raskršćima ulica, ulja- 
nice su mutno i dimljivo gorjele sa svojih postolja na zidovima, 
nešto više od visine čovjeka. Većim dijelom vijugave su uličice 
bile u gustoj tami, a čak i u najvećoj blizini svjetiljaka, osvje- 
tljenje je bilo daleko od sjajnog. U ograničenom području, 
dokle je dosezao njegov vidik, primijetio je da se jos nekoliko 
čudnih stanovnika kreće uskim uličicama. 

Da bi mogao krenuti u potragu za mladim oficirom i dje- 
vojkom, morao se kretati po gradu sto je slobodnije mogao, ali 
proći ispod jedne od svjetiljaka na uglovima, ovako go kao što 
je bio; odjeven samo u bedrenu pregaču, i u svakom drugom 
pogledu izrazito različit od drugih stanovnika grada, značilo bi 
izazvati neposredno otkrivanje. Dok su te misli prolazile 
njegovim mozgom, i dok se on ogledavao za nekim izvedivim 
planom djelovanja, oči su mu pale na lešinu što je ležala na 
krovu pokraj njega i smjesta mu je na pamet, pala mogućnost 
da se odjene u opremu svog pobijeđenog protivnika. Čovjeku- 
majmunu trebalo je samo nekoliko trenutaka, da se obuče u 
uske hlačice, sandale i papigama išaranu žutu tuniku mrtvog 
vojnika. Oko pasa zakopčao je pojas za sablju, ali ispod tunike 
zadržao je lovački nož svog mrtvog oca. Nije mu se dalo da 
olako odbaci svoje ostalo oružje, i tako u nadi da će ga ipak 
kasnije pronaći, odnio ga je do ruba zida i bacio ga u grmlje u 
podnožju zida. U posljednjem trenutku teško mu je palo da se 
rastane sa svojim konopom, koji mu je uz njegov nož bio 
najmilije oružje, koje je najčešće upotrebljavao. Vidio je, da ako 
skine pojas za sablju, može omotati konop oko pasa ispod 
tunike, i tada da stavi ponovo pojas i time potpuno prikrije 
uže, da ga netko ne primijeti. 

Zadovoljan svojom maskom, našušurivši svoju crnu kosu 
da bi uvećao sličnost sa stanovnicima grada, potražio je neki 
način, da dođe do ulice. Mogao je riskirati, da skoči sa strehe, 
ali bojao se da to ne bi privuklo pažnju prolaznika, koji bi ga 
tako vjerojatno otkrili, Krovovi zgrada razlikovali su se u visini, 
ali kako su ipak sve zgrade bile više manje jednake, otkrio je 
da može sasvim lagano da se kreće po krovovima. Prevalio je 


tako priličan komad puta, dok iznenada nije ugledao tik pred 
sobom nekoliko osoba, kako leže na krovu obližnje zgrade. 

Na svim krovovima primijetio je otvore, koji očigledno vode 
prema stanovima u zgradi, a sada, kad su mu ljudi ispred 
njega, priječili daljnje napredovanje, odlučio je da riskira i da 
izađe na ulicu kroz unutrašnjost jedne od zgrada. Približa- 
vajući se prvom otvoru, nagnuo se nad crnu rupu i osluskivao, 
da čuje zvukove života u stanu ispod sebe. Niti njegove uši, a 
niti njegov nos nisu mu dojavljivali prisutnost kakvog živog 
stvora u neposrednoj okolini, pa je bez oklijevanja čovjek- 
majmun sišao kroz otvor, i upravo namjeravao da skoći, kad 
mu je noga dotakla jednu prečku ljestava, po kojima je odmah 
zatim sišao na tlo odaje ispod sebe. 

Ovdje je vladala gotovo potpuna tama, sve dok mu se oči 
nisu pomalo privikle na unutrašnjost, i tama se pred njegovim 
pogledom polako rasvjetljavala odraženim svjetlom s udaljene 
ulične uljanice, koja je bacala svoje zrake kroz uske prozore, 
što su gledali na ulicu. Uvjerivši se da je soba nenapučena, 
Tarzan je potražio stepenište prema prizemlju. Našao ga je u 
tamnom hodniku, na koji se soba otvarala. Bio je to niz uskih, 
kamenih stepenica, koje su vodile ravno na ulicu. Poslužila ga 
je sreća, tako da je stigao do sjena arkade, a da nije susreo 
nijednog kućnog stanovnika. 

Kad je jednom izašao na ulicu nije mu više bilo teško 
pronaći pravac kojim treba ići jer je slijedio obadva Evropejca 
pogledom do samog ulaza u grad, kroz koji su ih sigurno 
proveli. Njegov izoštreni osjećaj za orijentaciju i smjer omogu- 
ćio mu je da sa znatnom tačnošću prosudi gdje bi se mogla 
nalaziti ona tačka u gradu, gdje će najlakše pronaći trag onih 
za kojima je i pošao. 

Ali prvo je morao pronaći ulicu, što ide paralelno sa 
sjevernim zidom i kojom mora krenuti u pravcu kapije, koju je 
vidio iz prašume. Shvaćao je da njegova najveća nada u uspjeh 
leži u smjelosti njegovih postupaka. Krenuo je u pravcu 
najbližeg uličnog svjetla, a da se više ni najmanje nije pokuša- 
vao sakrivati, tek što se nešto više držao sjena arkade, što, 
kako je ocijenio, neće privući neku posebnu pažnju, jer je vidio 
da i drugi pješaci hodaju na sličan naćin. Nekolicina kraj kojih 
je prošao nisu mu obratili nimalo pažnje, i gotovo je stigao do 


prvog raskršća, kad je ugledao nekoliko ljudi, odjevenih u žute 
tunike jednake onoj, koju je oduzeo svojoj žrtvi. 

Išli su ravno prema njemu i čovjek-majmun je vidio da će 
ih, ako nastavi ovako, sresti baš na samom raskršću ulica pod 
punim svjetlom uljanice. Prva mu je namjera bila da mirno 
nastavi dalje jer lično nije imao ništa protiv da se s njima 
uhvati u mali koštac, ali sjetio se opet djevojke, koja je vjero- 
jatno bespomoćni zatvorenik u rukama ovih ljudi i potražio je 
neki drugi, manje hazarderski postupak. 

Gotovo je izašao iz sjena arkade pod svjetlo uljanice, i ljudi, 
koji su mu se približavali, bili su tek nekoliko koraka od njega, 
kad je iznenada kleknuo, pretvarajući se da popravlja vezove 
svojih sandala, vezove, koje usput rečeno i nije bio vezao 
onako, kako je trebalo. Klečao je sve dok vojnici nisu došli 
uporedo s njim. Kao ni drugi kraj kojih je do sada prošao, ni 
oni nisu obratili nimalo pažnje, i onog časa, kad su ga 
mimoišli, nastavio je svojim putem, skrenuvši na raskršću u 
desno. 

Ulica, kojom je sada hodao, bila je toliko vijugava, da 
svjetlo s uglova nije uopće dopiralo u zavijutke, i Tarzan je bio 
prisiljen da polako, više opipom nego pogledom, nalazi put 
kroz gustu sjenu arkade. Ulica je postala nešto ravnija tik prije 
nego što će doći do iduce svjetiljke, i kad je Tarzan došao blizu 
ugla, vidio je kako se na malom otoku svjetla ocrtava obris 
lava. Životinja je polako dolazila niz ulicu u pravcu Tarzana. 

Jedna je žena prošla ravno ispred nosa lavu, i lav joj nije 
obratio pažnju, kao ni ona njemu. Trenutak kasnije malo je 
dijete potrčalo za ženom, i prošlo je toliko blizu ispred lava, da 
je Zvijer morala skrenuti malo s puta, da bi izbjegla sudar s 
mališanom. Čovjek-majmun se nasmiješio i hitro je prešao na 
drugu stranu ulice, jer su ga njegova osjetljiva čula upozorila, 
da će vjetar, koji lagano puše kroz gradske ulice, odbijajući se 
od suprotnog zida dolaziti tako od lava prema njemu, dok 
zvijer bude kraj njega prolazila; a ako bude ostao na onoj 
strani ulice po kojoj je išao do časa, kad je otkrio mesoždera, 
njegov bi miris dospio do nozdrva životinje, a Tarzan je 
dovoljno poznavao život u džungli da zna, da lako može 
prevariti oči čovjeka i zvijeri, ali da nema takve maske, koja bi 
ga sakrila od nozdrva jedne od velikih mačaka, od kojih će 


svaka primijetiti da je on stvorenje drukčije vrste od stanov- 
nika grada, vjerojatno jedinih ljudskih bića, koje ovaj Numa 
poznaje. Mačka bi u njemu prepoznala stranca i prema tome 
neprijatelja, a Tarzan nije nimalo želio da ga zaustavi sukob s 
kakvim divljim lavom. Njegov je trik bio uspješan, i lav je 
prošao kraj njega, tek letimično ga pogledavši. 

Još je neko vrijeme produžio u istom pravcu i upravo je 
stigao do tačke, gdje je ocijenio da će naći ulicu, koja vodi od 
gradske kapije, kada je na samom raskršću, njegov nos 
nanjušio trag djevojke. U spletu drugih mirisa, čovjek-majmun 
pronašao je poznati miris djevojke, a trenutak kasnije i Smith- 
Oldwicka. Bio je prisiljen, da se saginje vrlo nisko na svakom 
uličnom raskršću ponavljajući svaki put svoj trik s vezovima 
sandale prinoseći nozdrve pločniku sto god je bliže mogao. 

Napredujući ulicom, kroz koju su ranije toga dana proveli 
dvoje zarobljenika, primijetio je, kao i oni, promjenu u tipu 
zgrada, kad je izašao iz područja stambenih kuća u onaj dio 
grada, gdje se nalaze dućani. Ovdje se broj svjetiljaka naglo 
povećao, i nisu osvjetljavale samo ulična raskršća, nego i ulicu 
između njih, a uokolo se kretao mnogo veći broj ljudi. Trgovine 
su bile otvorene i osvijetljene jer je sa zalaskom sunca 
popustila intenzivna dnevna vrućina i pretvorila se u ugodnu 
svježinu. Ovdje se povećao također i broj lavova, koji su 
slobodno lutali ulicama, a ovdje je Tarzan prvi put primijetio 
kako se ovi ljudi neobično vladaju. 

Jednom ga je gotovo oborio neki goli čovjek, koji je velikom 
brzinom jurio ulicom, derući se iz svega glasa. Jednom se 
gotovo spotakao o ženu, koja se šuljala kroz sjene jedne od 
arkada, na sve četiri. Isprva je čovjek-majmun pomislio da ona 
traži nešto, što je izgubila, ali povukavši se u kraj da je 
promatra, shvatio je da ona ništa ne traži. Ona je naprosto 
odlučila da hoda na rukama i koljenima, a ne uspravno na 
nogama. U narednoj četvrti vidio je kako se dva stvora rvu na 
krovu neke zgrade, sve dok jedan od njih, oslobađajući se 
stiska drugoga, nije velikom snagom gurnuo svog protivnika, 
bacivši ga na pločnik, kamo se ovaj srušio, ležeći nepomično 
na prašnjavoj cesti. Začas se začuo divljački vrisak iz grudi 
pobjednika, koji je odjekivao kroz cijeli grad. Protivnik je zatim, 
bez ijednog časa oklijevanja, skočio glavačke na ulicu kraj 


tijela svoje žrtve. Iz gustih sjena jedne veže tiho je izasao jedan 
lav i približio se krvavim i mrtvim tjelesima na ulici. Tarzan se 
upitao, kako će se životinja vladati, kada osjeti miris krvi, i 
neobično se iznenadio, kad je vidio da je životinja samo 
pomirisala lešine i jos toplu crvenu krv, a onda legla kraj dva 
mrtva čovjeka. 

Tek što se malo udaljio od lava, njegovu pažnju privukla je 
pojava čovjeka, koji se polako i naporno spuštao s krova jedne 
zgrade na istočnoj strani ulice. To je pobudilo Tarzanovu 
radoznalost. 


borba u kući manijaka 


Kaa je Smith-Oldwick shvatio da je sam i nezaštićen u 


okruženom prostoru, ispunjenom velikim lavovima, pao je, u 
svom oslabljelom stanju, u gotovo histeričnu paniku. Pripija- 
jući se uz rešetku, kao da će ga ona zaštititi, nije se usudio ni 
okrenuti glavu prema zvijerima iza svojih leđa. Osjećao je kako 
mu slabačka koljena popuštaju. Nešto se u njegovoj glavi 
zavrtjelo. Osjećao je mučninu i omaglicu, i zatim mu se pred 
očima sve naglo zacrnjelo, i njegovo je mlohavo tijelo klonulo u 
podnožje rešetke. 

Nije znao koliko dugo leži u nesvijesti, ali kad mu se polako 
počeo vraćati razum u polusvijesnom stanju, do svijesti mu je 
doprlo da leži u svježem krevetu na najbjeljim čistim platnenim 
ponjavama, u sjajnoj i vedroj sobi, i da mu se s jedne strane, 
vrlo blizu nalazi otvoreni prozor, na kojemu nježne zavjesice 
trepere na blagom ljetnom lahoru, koji puše iz sunčanog 
voćnjaka punog zrelog voća, što ga vidi kroz prozor — stari 
voćnjak, gdje meka zelena trava raste između preopterećenih 
stabala, i gdje se sunce probija kroz krošnje, dok se na 
cvjetnom travnjaku neko malo dijete igra s nekim nestašnim 
štenetom. 

— Bože moj — pomislio je čovjek — kakvu sam strašnu 
moru sanjao! 

Tada je osjetio nečiju ruku, kako ga gladi po čelu i obrazu 
— svježu i nježnu ruku, koja je odagnala mučna sjećanja iz 
njegove glave. Nekoliko dugih časaka Smith-Oldwick je ležao u 
potpunom miru i sreći, dok iznenada do njegovih čula nije 
doprla činjenica, da je ruka postala mnogo grublja, i da više 


nije svježa nego vrela i vlažna i otvorivši iznenada oći pogledao 
je ravno u lice jednom velikom lavu. 

Poručnik Harold Percy Smith-Oldwick nije bio samo po 
imenu engleski gospodin i oficir, bio je zaista ono, što i nazivi 
govore: hrabar čovjek; ali kada je shvatio da je slatka slika, 
koju su ćas prije gledale njegove oći, bila tek u njegovoj mašti, 
u polusvjesnom snu, a da ustvari još uvijek leži tamo gdje je 
pao, u podnožju rešetke, i da lav stoji iznad njega, ližući mu 
jezikom lice, suze su mu navrle na oći i potekle niz obraze. 
Nikada, pomislio je, nije nemilosrdna sudbina zbijala tako 
okrutne šale s ljudskim stvorom. 

Neko je vrijeme ležao pretvarajući se da je mrtav, dok je lav 
— prestavši ga lizati — njuskao oko njegova tijela. Ima nekih 
stvari, koje su čovjeku gore nego smrt, i Englez je razmisljao o 
tome da bi bilo bolje brzo umrijeti nego ležati u ovom strašnom 
položaju, dok mu se duh pod tim strašnim teretom nije 
prenapregnuo i slomio, a on gotovo poludio. 

Razljutivši se, on se podigao, odlučno i bez žurbe, podupi- 
rući se o rešetke. Na njegov prvi pokret lav je zarežao, ali 
nakon toga mu nije obraćao više pažnje, i kad se Smith- 
Oldwick uspravio na noge, lav je ravnodušno odšetao. U tom 
trenutku čovjek se obazreo oko sebe, ispitujući ograđeni pro- 
stor u kojem se nalazi. 

Ispruženi pod sjenom stabala, ili ležeći na dugoj klupi uz 
južni zid, odmarale su se velike zvijeri, s iznimkom dvije ili tri, 
koje su se nemirno gore-dolje šetale. Čovjek se bojao upravo 
ovih nemirnih, ali kad su ga još dva lava mimoišla, počeo se 
osjećati sigurnijim podsjetivši se činjenice da su oni naviknuti 
na prisustvo čovjeka. 

Ipak se nije usudio ni maći od rešetke. Dok je čovjek ispiti- 
vao svoju okolinu, primijetio je da se grane jednog od stabala 
blizu suprotnog zida pružaju tik do jednog otvorenog prozora. 
Kad bi se mogao domoći toga stabla i prikupiti dovoljno snage, 
lako bi se mogao popeti na granu i pobjeći, to jest, barem iz 
ovog lavljeg brloga. Ali da bi stigao do stabla, morao je proći 
cijelom dužinom okruženog prostora, a kraj samog podnožja 
stabla dva su se lava ispružila drijemajući. 

Pola sata čovjek je stajao sa čežnjom promatrajući taj jedini 
put k spasu, i najzad promrmljavši kletvu on se uspravio, 


isprsivši izazovno grudi, i krenuo polako i odlučno sredinom 
dvorišta. Jedan od lavova, koji su se nemirno šetali, okrenuo 
se od zida i krenuo ravno prema sredini spriječivši na taj naćin 
čovjeku put, ali Smith-Oldwick je odlučio da iskoristi ovu svoju 
jedinu priliku za barem privremeni spas, pa je mirno nastavio, 
ne obazirući se na prisustvo zvijeri. Lav je pristupio do njega, 
ponjuškao ga, a zatim je režeći ogolio zube. 

Smith-Oldwick je izvukao pištolj iz njedara. 

— Ako je odlučio da me ubije — pomislio je — ne vidim ni- 
kakve razlike, da li ću ga razbjesniti ili ne. Od toga što će on 
biti bjesniji, ja neću biti ništa mrtviji. 

Ali kad je vidio čovjekovu kretnju, kad je ovaj iz njedara 
izvlačio oružje, vladanje lava iznenada se izmijenilo i premda je 
još uvijek režao, okrenuo se i otišao, a tako je Englez uspio da 
stigne do podnožja stabla koje mu je bilo cilj, pa su se između 
njega i njegova spasa nalazila još samo dva lava koji drijemaju 
pod stablom. 

Iznad glave mu se nalazila grana, do koje bi inače mogao 
skočiti i s lakoćom je doseći, ali slab od svojih rana i gubitka 
krvi, sumnjao je da je sada sposoban da to izvede. Nije bilo čak 
sigurno ni to, da će se uspjeti uzverati na stablo. Imao je samo 
jednu jedinu mogućnost: najniža grana pružala se na dohvat 
čovjeka koji bi stao sasvim uz deblo, ali da dospije u položaj s 
kojeg bi mu grana bila dohvatljiva, morao je prekoračiti preko 
tijela lava. Duboko uzdahnuvši, postavio je jednu nogu među 
raširene noge zvijeri, i polako i oprezno podigao drugu, da bi je 
prebacio na suprotnu stranu dlakava tijela. 

— A što — pomislio je — ako se ova životinja sada slučajno 
probudi? 

Ta pomisao izazvala je drhtaj u njegovoj duši, ali nije više 
nimalo oklijevao, niti povukao nogu. Oprezno ju je položio s 
druge strane lava, prebacujući svoju težinu na nju, i isto tako 
oprezno privukao je preko i drugu nogu. On je prešao, a lav se 
nije probudio. 

Smith-Oldwick bio je slab od gubitka krvi, i teškoća koje je 
proživio, ali budući da je shvaćao u kakvom se teškom 
položaju nalazi natjerao je sam sebe da pokaže pokretnost i 
snagu, kakvu bi u drugim okolnostima jedva mogao naći u 
sebi, potpuno zdrav i pri normalnoj snazi. Budući da mu je 


život ovisio o uspjehu ovih napora, hitro se bacio na niže grane 
stabla i uzverao se izvan dosega lavova, koji su se na izne- 
nadno pomicanje grana iznad svojih glava probudili iz sna. 
Životinje su podigle glave i upitno gledale nekoliko časaka, a 
zatim su opet polijegale, da bi nastavile s prekinutim 
drijemanjem. 

Do ovoga časa Englezu je sve tako lako uspijevalo, da se 
iznenada poćeo pitati, da li je uopće i bio u kakvoj stvarnoj 
opasnosti. Lavovi su, kao sto je znao, bili naviknuti na prisu- 
tnost čovjeka. Ali bili su to ipak lavovi i morao je da prizna da 
sada kad se nalazi izvan dohvata njihovih pandži mnogo lakše 
diše. 

Pred njim je stajao otvoren prozor što ga je vidio sa zemlje. 
Popeo se u ravninu s prozorom i zavirivši u njega ugledao 
naizgled nenastanjenu sobu. Uputio se prema njoj prelazeći 
preko čvrste grane koja se ispod njega ljuljala. Nije bilo 
naročito teško domoći se prozora i trenutak kasnije prebacio 
se preko prozorskog praga i skočio u sobu. 

Našao se u prilično prostranim odajama, gdje je pod bio 
pokriven sagovima neobičnih boja, dok je nekoliko komada 
namještaja bilo nalik onome što ga je vidio u sobi u prizemlju, 
kamo su uveli njega i Bertu Kircher na završetku njihova 
putovanja. Na jednoj strani sobe nalazilo se nešto, što je 
nalikovalo zavjesom zaklonjenoj niši. Teška tkanina zastora 
potpuno je sakrivala unutrašnjost alkovena. U zidu, nasuprot 
prozora, a pokraj alkovena, nalazila su se zatvorena vrata, koja 
su očigledno jedini izlaz iz ove sobe. 

Po svjetlu, koje je sve više slabilo, vidio je da se brzo pri- 
bližava noć, i oklijevao je, razmišljajući o tome, da li da pričeka 
dok se ne spusti potpuna tama ili da odmah potraži neki način 
da pobjegne iz zgrade, a zatim i iz grada. Naposljetku je 
odlučio da ne može učiniti ništa loše, ako bude istražio odmah 
sobu i alkoven, da bi mogao doći do kakve ideje, kojim putem 
da ostvari bijeg, kad se mrak bude spustio. Prešao je sobom 
prema vratima, ali je napravio tek nekoliko koraka, kad su se 
zastori na alkovenu rastavili, a među njima se pojavila figura 
jedne žene. 

Bila je lijepa, mlada i odlično građena. Jedan jedini komad 
odjeće obavijao je njeno tijelo, sve od ispod golih grudi do 


gležanja, otkrivajući sve pojedinosti njenih krasnih _i 
simetričnih proporcija. Ali lice joj je bilo lice slabounmice. 
Ugledavši je, Smith-Oldwick se zaustavio, očekujući da će 
njegovo prisustvo smjesta izazvati s njenih ustiju pozive u 
pomoć. Međutim, suprotno tome, ona mu je prišla smiješeći 
se, i kad mu je dosla na dohvat ruke, njeni su mu vitki, lijepo 
oblikovani prsti dotakli rukav razderane bluze, kao što bi 
radoznalo dijete dotaknulo novu igračku, i jos uvijek s istim 
smiješkom na usnama, ona ga je razgledala od glave do pete, 
obraćajući s djetinjastim čuđenjem pažnju na svaku pojedi- 
nost njegove odjeće. 

Ubrzo zatim obratila mu se tihim, nježnim, ugodnim 
glasom, koji je izrazito odudarao od crta njena lica. Glas i 
djevojačka figura bili su u savršenom skladu i činilo se da 
jedno drugome pristaju, dok su glava i lice kao da su pripadali 
nekom drugom stvorenju. Smith-Oldwick nije mogao razumjeti 
ni riječi od onoga, što mu govori, ali unatoč tome obratio joj se 
svojim vlastitim kultiviranim glasom, koji je na nju očigledno 
ostavio ugodan utisak, jer prije nego što je mogao shvatiti 
njene namjere ili je u njima uspio spriječiti, ona mu je obadvije 
ruke bacila oko vrata i stala ga ljubiti potpuno otvoreno i 
bestidno. 

Čovjek se pokušao osloboditi tih napada, koji su ga toliko 
iznenadili, ali ona se sve jače uz njega pripijala, i iznenada, 
prisjetivši se da je uvijek slušao o tome, da čovjek, mora 
udobrovoljavati bolesne duhom, a u isto vrijeme videći u njoj 
prikladnog posrednika za bijeg, zatvorio je oči i uzvratio njen 
zagrljaj. 

U tom ćasu otvorila su se vrata i ušao je neki čovjek. Na 
zvuk otvaranja brave, Smith-Oldwick je otvorio oči, ali premda 
je pokušavao da se iskobelja iz djevojčina zagrljaja, shvatio je, 
da ga je pridošlica vidio u prilično kompromitirajućem polo- 
žaju. Činilo se da djevojka, koja je okrenula leđa vratima, 
isprva nije ni primijetila da je netko ušao, ali kad je osjetila da 
je netko iza nje, hitro se okrenula, i kad joj je pogled pao na 
čovjeka, čije je strašno lice bilo iskrivljeno izrazom groznoga 
bijesa, ona se vrišteći okrenula i pobjegla u alkoven. Englez je, 
zbunjen i crven od stida, stajao na mjestu, gdje ga je ostavila. 
Iznenada shvativši uzaludnost svakog pokušaja da objasni 


svoje prisustvo, Englez je ujedno prepoznao i prijeteću pojavu 
čovjeka, koji je bio isti onaj službenik, sto ih je primio u sobi 
ispod ove. 


Djevojka se bacila poručniku Oldwicku oko vrata i ljubila ga otvoreno i 
bestidno. U tom času otvorila su se vrata... 


Čovjekovo je lice, pepeljasto od luđačkog gnjeva, a vjero- 
jatno i od ljubomore, žestoko poigravalo, naglašavajući onaj 
manijakalni izraz, kojega je i inače imalo. 

Na trenutak se činilo, kao da je paraliziran bijesom, a tada 
je s glasnim krikom koji se podigao do sablasnog zavijanja 
izvukao zakrivljenu sablju i skočio prema Englezu. Smith- 
Oldwicku se činilo, da nema nikakve nade da izbjegne oštrom 
oružju u rukama razbješnjelog čovjeka, i premda je pomislio 
da će njegovo djelo izazvati za njega samo jednako naglu a 
možda još i strašniju smrt, učinio je ipak jedinu stvar koja mu 
je preostala. Izvukao je pištolj i ispalio ga pravo u srce čovjeka 
koji je jurišao prema njemu. Čovjek se srušio na pod do nogu 
Smith-Oldwicka, a da nije ni zastenjao — tane mu je probilo 
srce i ubilo ga na mjestu. Nekoliko je trenutaka u sobi vladala 
grobna tišina. 

Englez stojeći iznad oborenog tijela mrtvog čovjeka s 
izvučenim pištoljem promatrao je vrata očekujući da svakoga 
časa čuje korake onih, koji će, kako je bio siguran, smjesta 
doći da istraže tko je i zašto pucao. Ali nije se čulo ni zvuka, 
koji bi, pokazao, da je itko čuo eksploziju, i uskoro se čovje- 
kova pažnja okrenula od vrata prema alkovenu, gdje se između 
razmaknutih zastora pojavilo djevojčino lice. Oči su joj bile 
široko razrogačene, a donja joj je čeljust bila opuštena izraža- 
vajući iznenađenje i strahopoštovanje. 

Djevojčin je pogled pao na lešinu na podu, i uskoro se 
oprezno usšuljala u sobu, i na vršcima prstiju pristupila truplu. 
Činilo se da je spremna da svakog časa pobjegne, i kad je 
došla na dva-tri koraka od tijela, zaustavila se i pogledavši 
Smith-Oldwicka nešto ga upitala, što on naravno nije razumio. 
Tada se približila mrtvacu, i kleknuvši na pod, oprezno opipala 
njegovo tijelo. 

Zatim je zatresla lešinu držeći je za rame, a tada pokazujući 
snagu koju čovjek ne bi očekivao od njenih nježnih djevojačkih 
oblika prevrnula je mrtvo tijelo na leđa. Ako je prije i sumnjala, 
sada joj je dostajao jedan jedini pogled na grozne crte ukočene 
u smrtnoj agoniji, da se uvjeri da u tom tijelu više nema života, 
i kad je to shvatila, s njenih se usta razlegao prasak za 
praskom ludog, manijakalnog smijeha, dok je svojim ručicama 
tukla po preokrenutom licu i grudima mrtva čovjeka. Bio je to 


grozan prizor, pred kojim je Englez nevoljko ustuknuo — 
grozan, odvratan prizor kakav se, pomislio je, ne može nigdje 
vidjeti osim u ludnici ili u ovom strašnom gradu. 

Usred luđačkog veselja zbog smrti tog muškarca, a Smith- 
Oldwick nije mogao njene postupke pripisati nikakvom dru- 
gom uzroku, ona je iznenada prekinula besmislene napade na 
neosjetljivo meso, i skočivši na noge, pritrčala je vratima, gdje 
je ugurala drveni kračun u kariku, osiguravajući se tako, da ih 
nitko izvana ne smeta. Tada se vratila u sredinu sobe i brzo 
nešto izgovorila Englezu pokazujući katkad tijelo mrtvaca. Kad 
on ni ovaj put nije razumio, ona se pocela ljutiti, i u naglom 
histeričnom napadu ludila poletjela prema njemu, kao da ga 
želi udariti. Smith-Oldwick se povukao nekoliko koraka i 
upravio prema njoj svoj pištolj. Iako mora da je bila luda, ipak 
očigledno nije bila toliko luda da ne poveže glasni prasak, 
maleno oružje, i naglu smrt čovjeka, u čijoj je kući stanovala, 
pa je naglo odustala od napada, i isto tako iznenada, kao što 
ju je opsjelo, njeno je ubilačko raspoloženje i prošlo. 

Opet je prazan, slaboumni smiješak zaposjeo crte njena 
lica, a glas joj se od grube promuklosti pretvorio nanovo u 
meke i lijepo oblikovane tonove, kojima mu se prvi puta 
obratila. Sada je pokušala znakovima da izrazi svoje želje, i 
pokazujući Smith-Oldwicku da je slijedi prišla je zastorima i 
otvarajući ih pokazala mu unutrašnjost alkovena. Bilo je to 
zapravo nešto više od alkovena, prilično velika soba, prekri- 
vena sagovima, zastorima i mekim pojastučenim ležajevima. 
Okrećući se na ulazu, pokazala je lešinu na podu vanjske 
sobe, a zatim prelazeći alkoven, podigla je neke draperije koje 
su pokrivale ležaj padajući do poda sa svih strana i otkrila 
neki otvor koji se nalazio ispod ležaja. 

Pokazala je prvo otvor, a zatim opet lešinu, jasno ozna- 
čavajući Englezu, da želi, da se tijelo ovamo sakrije. Da ne bii 
dalje bio u nedoumici, što ona misli, pokušala je da ga na to 
navede, zgrabivši ga za rukav i podstičući ga u pravcu tijela, 
koje su njih dvoje zajedno podigli i napola ga nosili, napola 
vukli u alkoven. Isprva su se susreli s teškoćama, kad su 
pokusali da uguraju tijelo čovjeka u mali prostor, koji je ona za 
to odredila, ali ipak su u tome uspjeli. Na Smith-Oldwicka je 
djevojka ponovo ostavila utisak đavolske surovosti. Usred sobe 


ležao je krvlju umrljan sag, koji je djevojka brzo podigla i 
prebacila ga preko jednog komada namještaja, tako da se 
krvava mrlja ne vidi. Premještajući druge sagove, i prenijevši 
jedan sag iz alkovena, ponovo je uspostavila u sobi red, tako 
da se više nije vidjelo ni traga tragedije, koja se ovdje čas prije 
odigrala. 

Kad je posvršavala te stvari, i kad je draperija ponovo visila 
oko ležaja, potpuno skrivajući grozan prizor koji se ispod njega 
nalazio, djevojka je opet bacila ruke na Englezov vrat i povukla 
ga prema mekim i bogatim jastucima iznad mrtvaca. Živo 
svjestan užasnog položaja, ispunjen gađenjem i odvratnošću, 
osjećajući uvredu svog smisla za pristojnost, Smith-Oldwick je 
bio isto tako svjestan i zahtjeva koje pred njega stavlja borba 
za samoodržanje. Osjećao je, da je opravdano da kupi svoj 
život po bilo koju cijenu, ali ovdje su stvari došle do tačke kad 
se njegova bolja priroda pobunila. 

U tom trenutku začulo se glasno kucanje na vratima 
vanjske sobe. Skočivši s ležaja, djevojka je zgrabila čovjeka za 
ruku i povukla ga za sobom k zidu, kraj uzglavlja ležaja. Ovdje 
je odmaknula jednu od zavjesa, iza koje se pokazala mala niša, 
kamo je gurnula Engleza, spustivši za njim zavjesu skrivajući 
ga tako od pogleda onih, koji bi mogli doći u alkoven. 

Čuo ju je kako prilazi vratima vanjske sobe, kako otvara 
kračun, a zatim i glas nekog muškarca, kako se izmjenjuje s 
djevojčinim. Oba su glasa zvučala toliko razumno, da je Englez 
imao utisak da sluša neku običnu konverzaciju na stranom 
jeziku. Ali s groznim iskustvima, koje je toga dana proživio, 
nije mogao drugo nego da očekuje svakoga časa luđački ispad 
jednog od sugovornika. 

Po zvukovima je znao, da su ovo dvoje ušli u alkoven, i 
podstaknut željom da sazna s kakvim će se čovjekom možda 
morati sukobiti, on je neznatno razdvojio teške nabore zavjese, 
koja je skrivala to dvoje od njegova pogleda, i promatrajući ih, 
vidio je kako sjedaju na ležaj, obgrlivši jedno drugo rukama. 
Na djevojčinom licu je lebdio isti onaj bezizrazni smiješak, koji 
je injemu upućivala. Otkrio je, da može zavjese postaviti tako, 
da mu vrlo uski prorez dopušta da promatra postupke djevojke 
i čovjeka, ne otkrivajući sebe, i ne izlažući se većoj opasnosti 
od one u kojoj već jeste. 


Vidio je kako djevojka obasipa poljupcima pridošlicu, 
mnogo mlađeg čovjeka nego što je onaj, kojega se Smith- 
Oldwick već riješio. Uskoro zatim, djevojka se izvukla iz 
zagrljaja svoga ljubavnika, kao da se iznenada nečega prisje- 
tila. Čelo joj se nabralo, kao da nešto naporno razmišlja, a 
onda je s iznenađenim izrazom na licu bacila pogled prema 
sakrivenoj niši, gdje je stajao Englez, nakon čega je brzo nešto 
prošaptala svome drugu povremeno odmahujući glavom u 
pravcu niše, a pokatkada pokrećući ruku i kažiprst, što Smith- 
Oldwick nije mogao protumačiti drukčije, nego kao pokušaj da 
se opiše njegov pistolj i način kako se upotrebljava. 

Postalo mu je jasno, da ga ona upravo izdaje i ne gubeći 
više vrijeme, okrenuo je leđa zastoru i počeo žurno ispitivati 
svoje skrovište. U alkovenu su čovjek i djevojka šaptali, a 
zatim je čovjek ustao, i s velikim oprezom prikrao se zastoru i 
izvukao sablju. Na vršcima prstiju prilazio je sve bliže ulazu u 
nišu, dok se djevojka šuljala uz njega. Nisu više govorili, niti se 
u alkovenu čuo ijedan zvuk, kad je djevojka poskočila naprijed 
i ispružene ruke kažiprstom pokazala mjesto na zastoru u 
visini ljudskih grudiju. Tada je stupila u stranu, a njen se 
sugovornik, podižući oštricu do vodoravna položaja, bacio 
naprijed i cijelom težinom svoga tijela i desne ruke, zario oštar 
vršak sablje u zastore, kroz koje je sablja prodrla čitavom 
svojom dužinom. 


Berta Kircher videći da su svi njeni napori uzaludni i 
shvaćajući da mora sačuvati snagu za priliku kad joj se 
slučajno ukaže kakva mogućnost bijega, prestala se otimati iz 
zagrljaja kraljevića Metaka, dok je bježao s njom kroz nejasno 
osvijetljene hodnike palače. Kraljević je protrčao kroz mnoge 
sobe noseći svoj plijen. Djevojci je bilo očito, da iako je njen 
otmičar kraljev sin, nije van dohvata kazne za svoja djela, jer 
inače ne bi pokazivao tako jasnu zabrinutost i ne bi s njom 
ovako bjesomučno bježao. 

Po tome, što je neprestano okretao preplašene oči, osvrćući 
se iza leđa, i sumnjičavo zagledao u svaki kutić i iza svakog 


ugla, kojeg su obilazili, zaključila je da bi kraljevićeva kazna 
mogla biti i brza i strašna, ukoliko ga netko uhvati. 

Znala je po pravcu kojem su krenuli, da se već nekoliko 
puta vraćaju i zaokreću, tako da je nakon nekog vremena 
potpuno izgubila svaki osjećaj orijentacije, ali nije znala da je 
kraljević jednako zbrkan i zbunjen kao i ona, i da on zapravo 
trči potpuno bez cilja, kako mu dođe, nadajući se da će možda 
ipak nabasati na kakvo skrovište. 

Ne treba se čuditi, što je taj potomak manijaka imao toliko 
teškoća, da se orijentira u vijugavoj mreži palače, koju su 
sagradili manijaci za kralja manijaka. Sada je hodnik postepe- 
no zavijao i gotovo neprimjetno okrenuo novim pravcem, a 
onda ih doveo opet na isto mjesto i presjekao sam sebe. Na 
drugom mjestu pod se u hodniku postepeno dizao sve do 
razine narednog kata, a zatim bi naišli na spiralno stepenište, 
niz koje bi ludi kraljević vrtoglavo sjurio sa svojim teretom. Na 
kojem su katu bili sada, ili u kojem dijelu palače, Metak nije 
imao ni pojma, dok nije, zaustavljajući se naglo pred jednim 
zatvorenim vratima, širom ih otvorio i stupio u sjajno osvije- 
tljenu sobu, ispunjenu ratnicima, gdje je na suprotnom kraju 
na velikom prijestolju sjedio kralj. Kraj njega je, na djevojčino 
iznenađenje, bilo još jedno prijestolje, na kojemu se smjestila 
ogromna lavica, podsjećajući je na Ksaniline riječi, koje svoje- 
vremeno nisu na nju ostavile naročiti utisak: »Ali on ima i 
mnogo drugih kraljica, od kojih neke ne pripadaju ljudskom 
rodu.« 

Ugledavši Metaka i djevojku, kralj se podigao s prijestolja i 
krenuo preko odaje, izgubivši u nesavladivoj manijakalnoj 
strasti svaku sličnost s kraljevskim dostojanstvom. Prilazeći, 
vikao je razne zapovijedi svom snagom svog grla. Čim je Metak 
tako neoprezno otvorio vrata ovog osinjeg gnijezda, smjesta se 
povukao i okrećući se, počeo trčati novim pravcem. Ali sada 
mu je stotinu ljudi bilo za petama, smijući se, vrišteći i vjero- 
jatno psujući. Izmicao je tamo i ovamo, izbjegavajući ih neko- 
liko minuta, dok nije, na dnu dugog hodnika, koji se strmo 
spuštao s višega kata prema dolje, provalio u neke podzemne 
odaje osvijetljene mnogim uljanicama. 

U sredini sobe bio je prilično velik bazen, a razina je vode u 
njemu bila tek nekoliko prsta niže od poda. Oni koji su 


progonili kraljevića i njegova zarobljenika, usli su u sobu na 
vrijeme da vide kako Metak skače u vodu s djevojkom i nestaje 
ispod površine, povukavši zarobljenicu sa sobom. Uzbuđeno 
su čekali na rubu bazena i vidjeli da se nijedno ni drugo nije 
više pojavilo. 


Kad se Smith-Oldwick okrenuo, da pregleda, svoje skrovi- 
šte, njegove su ruke pipajući stražnji zid niše, naišle ubrzo na 
drvena krila nekih vrata, i na kračun, isti onakav kakav je 
zatvarao vrata susjedne sobe. Oprezno i tiho povlačeći drvenu 
prečku, nježno je gurnuo krilo vrata i otkrio, da se otvaraju 
lako i bešumno prema van, u potpunu tamu. Krećući se 
pažljivo, i opipavajući pred sobom put, prije nego sto će učiniti 
korak, izašao je iz niše, zatvarajući za sobom vrata. 

Tapkajući oko sebe, vidio je da se nalazi u uskom hodniku, 
kojim je oprezno napredovao nekoliko koraka, kad ga je 
iznenada zaustavilo nešto što je nalikovalo na ljestve usred 
prolaza. Pažljivo je rukama opipao zapreku, dok se nije uvjerio 
da se zaista radi o ljestvama, i da se s druge strane ljestava 
nalazi čvrsti zid, kojim hodnik završava. I budući da nije mo- 
gao više dalje, a kako su ljestve završavale na katu na kojem 
stoji, odlučio je da se ne vraća istim putem, i da nema drugog 
izbora nego da se uzvere po ljestvama, pa je tako i postupio 
držeći spreman pištolj u džepu svoje vojničke bluze. 

Uspeo se tek dvije ili tri prečke, kad mu se glava iznenadno 
i bolno sudarila s tvrdom površinom iznad njega. Pipajući 
jednom rukom iznad glave, otkrio je da je prepreka ustvari 
poklopac četvrtastog otvora na stropu, i s nevelikim naporom 
uspio je da ga nešto malo podigne, a kroz procijep ugledao je 
zvijezde jasne afričke noći. 

S uzdahom olakšanja, ali s nesmanjenim oprezom, polako 
je povukao poklopac u stranu, dovoljno daleko, da može uzdići 
oči iznad razine krova. Brzi pogled uvjerio ga je, da u blizini 
nema nikoga, tko bi primijetio njegovo kretanje, i da u stvari, 
dokle god mu dopire pogled nema nigdje nikog živog. 

Provlačeći se žurno kroz otvor, ponovo je spustio poklopac i 
pokušao da se orijentira. S južne strane niski krov na kojem je 


stajao spajao se s mnogo višim krilom zgrade što se uzdizala 
nekoliko katova iznad njegove glave. Nekoliko koraka na zapad 
vidio je treperavo svjetlo uljanica na vijugavoj ulici i smjesta se 
uputio prema njemu. 

S ruba krova spustio je pogled prema noćnom životu 
ludoga grada. Vidio je muškarce, žene, djecu i lavove, i od 
sviju, koje je promatrao, bilo mu je očigledno da su duhom 
zdravi samo lavovi. Uz pomoć zvijezda, lako je odredio strane 
svijeta, a pažljivo prateći u sjećanju put kojim je stigao u grad i 
kojim se uspeo do krova, na kojem sada stoji, znao je da je 
ulica, koju sada promatra ista ona, duž koje su njega i Bertu 
Kircher doveli istoga dana kao zatvorenike. 

Kad bi mogao sići na ulicu, možda bi uspio da prođe 
sjenama arkada sve do gradskih vrata, a da ga nitko ne 
primijeti. Već je odustao od toga da traži djevojku i da pokuša 
da je spasi jer je znao da bi to bilo posve uzaludno, budući da 
sam i s tek nekoliko preostalih magazina municije, koje još 
ima, ne može učiniti ništa protiv cijeloga grada punog naoru- 
žanih ljudi. Da li će ostati živ prelazeći prašumu punu lavova s 
onu stranu gradskoga zida bilo je svakako pod znakom 
pitanja, pa čak i ako nekim čudom stigne u pustinju, kad 
izađe iz doline, ipak će njegova sudbina biti zapečaćena. Ali 
ipak u njegovom srcu je gorjela samo jedna jedina želja, da čim 
prije i što dalje ode iz ovog strašnog grada manijaka. 

Primijetio je da se krovovi nižu uglavnom u istoj razini s 
onim, na kojem stoji sve do idućeg uličnog raskršća. Ravno 
ispod njega nalazila se svjetiljka. Da bi se spustio na pločnik, 
bilo je nužno da nađe mračni dio avenije, pa je krenuo rubom 
krovova tražeći mjesto, gdje bi mogao razmjerno prikriven sići 
na zemlju. 

Išao je tako krovovima sve do tačke, gdje je ulica naglo 
zaokretala na istok, dok nije otkrio mjesto koje mu se učinilo 
prikladnim. Ali čak i ovdje bio je prisiljen da prilično dugo 
čeka, da bi odabrao zgodan čas da se spusti, kako je odlučio, 
niz jedan od stupova arkade. Svaki put kad bi se pripremio da 
se prebaci preko ruba krova, koraci bi se približavali bilo iz 
jednog bilo iz drugog pravca i spriječili bi ga u njegovoj 
namjeri, dok nije došao do zaključka, da bi bolje bilo čekati da 
cijeli grad zaspe, prije nego nastavi s bijegom. 


Naposljetku je došao trenutak koji mu se činio zgodnim, i 
premda je u sebi bio neobično uznemiren, izvana se s 
potpunim mirom počeo spuštati na ulicu što se nalazila ispod 
njega. 

Kad je stao na zemlju ispod arkade, čestitao je sam sebi na 
uspjehu, kojim je okrunio svoje dosadašnje napore, kada je 
iznenada, na neznatni zvuk iza svojih leđa, okrenuvši se, 
ugledao visoku pojavu ratnika u žutoj tunici koji mu je stajao 
sučelice. 


Numa, lav, uzaludno je režao u bijesu i nedoumici, kad je 
kliznuo na zemlju u podnožju zida, nakon bezuspješnog poku- 
šaja da povuče sa sobom čovjeka-majmuna, koji je pred njim 
utekao. Upravo se pripremio da još jednom pokuša, da slijedi 
plijen, koji mu izmiče, kada mu je njuška osjetila do sada 
neprimijećene osobine mirisa njegove žrtve. Njuškajući tlo, 
koje su Tarzanove noge jedva i dotakle, Numino se režanje 
pretvorilo u nisko zavijanje jer je prepoznao miris čovjekolike 
životinje, koja ga je spasila iz jame Wamaba. 

Kakve su misli prolazile tom ogromnom glavom? Tko to 
može znati? Ali sad više nije bilo znaka ljutine, kad se veliki lav 
okrenuo i veličanstveno krenuo prema istoku držeći se nepre- 
stano zida. Na istočnom kraju grada okrenuo je prema jugu 
nastavljajući put tom stranom zida, duž koje su se nalazili 
kokošinjci i torovi, gdje su se jata i stada tovila za hranu 
pripitomljenim lavovima unutar gradskih zidova. Veliki crni 
lavovi iz prašume hranili su se nepristrano mesom biljoždera i 
čovjeka. Poput Nume iz jame Wamaba, oni bi povremeno 
pravili daleke izlete preko pustinje sve do plodne doline s 
druge strane, ali bi uglavnom svoje obroke mesa uzimali iz 
stada ograđenoga grada, kojim je vladao Herog, ludi kralj, ili bi 
naprosto zgrabili po kojeg od njegovih nesretnih podanika. 

Numa iz lavovske jame bio je u stanovitom pogledu iznimka 
onog pravila po kojem su se ravnali njegovi drugovi iz pra- 
šume, jer je još kao štene bio uhvaćen u zamku i odveden u 
grad, gdje su ga držali u svrhu rasploda, i odakle je pobjegao 
kad je imao dvije godine. U gradu manijaka pokušali su ga 
naučiti da ne smije jesti ljudsko meso, i posljedica njihova 


školovanja bila je to, da je samo kad bi bio vrlo bijesan, ili 
jednom prilikom, kada je bio na smrt gladan napadao ljude. 

Životinjski torovi manijaka bili su zaštićeni jednim vanj- 
skim zidom, palisadom sastavljenom od uspravnih greda, koje 
su bile donjim krajem zarivene u zemlju, a postavljene toliko 
blizu jedna drugoj, da se između njih ništa ne može provući, a 
niti ih razmaknuti jer su bile ojačane i povezane lijanama. U 
pravilnim razmacima, na palisadi su kapije, kroz koje se stada 
izvode na pašnjake južno od grada; naravno, po danu. U to 
vrijeme crni lavovi iz prašume uzimaju svoj danak od stada, a 
samo vrlo rijetko kakav lav pokuša da noću uđe u torove. 

Ali Numa iz jame namirisavsši trag svog dobročinitelja odlu- 
čio je da uđe u obzidani grad, i s tom pomisli u svom lukavom 
mozgu sšuljao se kradomice duž vanjske strane zida, ispitujući 
svaku kapiju pojastučenom šapom, dok nije otkrio jednu koja 
se činila labavo zatvorenom. Spustivši svoju ogromnu glavu, 
pritisnuo je njome o kapiju, uprijevši se čitavom težinom svog 
golemog tijela i snagom svojih divovskih tetiva, jednim jedinim 
snažnim pritiskom, Numa se našao u toru. 

U toru se nalazilo stado koza koje su osjetivši dolazak 
mesoždera počele luđački bježati na suprotnu stranu tora, 
koju je ustvari sačinjavao južni gradski zid. Numa je i prije bio 
u ovakvom toru kao što je ovaj, pa je znao da negdje u zidu 
postoje mala vratašca, kroz koja pastir može proći iz grada do 
svog tora. Uputio se prema tim vratima, da li s određenim 
namjerama ili tek slučajno, to se ne može znati, premda u 
svjetlu narednih događaja čini se sasvim moguće, da je u svom 
mozgu imao određen plan. 

Da stigne do kapije morao je proći kroz stado koje se 
preplašeno priljubilo uz sam otvor, tako da je još jednom došlo 
do bjesomučnog udaranja kopita, kad je Numa hitro prešao 
preko tora pristupivši otvoru na zidu. Ako je Numa predviđao, 
predviđao je dobro jer jedva što je stigao do svog mjesta pred 
vratima, ona su se otvorila i pastirova glava izvirila je kroz 
otvor očigledno tražeći razlog nemira u njegovom stadu. Možda 
je i otkrio uzrok uznemirenja, ali je bilo mračno i velika šapa s 
oštrim pandžama podigla se i spustila na njegov zatiljak moćni 
udarac, koji mu je gotovo otkinuo glavu od tijela, i to tako brzo 
i tiho, da je čovjek bio mrtav u desetinki sekunde, od trenutka 


kad je otvorio vrata, a Numa je poznavajući put krenuo kroz 
zid u nejasno osvijetljene ulice grada luđaka. 


Prva pomisao Smith-Oldwicka, kada ga je zaustavila pojava 
vojnika u žutoj tunici, bila je da ga ustrijeli i da zatim svu 
svoju nadu položi u noge i nejasno osvijetljene vijugave ulice, 
koje će mu omogućiti bijeg. Znao je da ovo zaustavljanje za 
njega ne znači ništa manje nego ponovno zarobljenje, budući 
da ga svaki stanovnik ovog sablasnog grada mora odmah 
prepoznati kao stranca. Bilo je najjednostavnije da ustrijeli 
čovjeka iz džepa, gdje mu je bio pištolj, a da oružje niti ne 
izvuće, i s tom namjerom u vidu, Englez je spustio ruke u dže- 
pove svoje vojničke bluze, ali istovremeno netko je snažnim 
stiskom zgrabio njegovo zapešće i tihi je glas prošaptao na 
engleskom: 

— Poručnice, to sam ja, Tarzan iz plemena Majmuna. 

Olakšanje od živčane napetosti, pod kojom se nalazio već 
toliko dugo vremena, izazvalo je u Smith-Oldwicku iznenadnu 
slabost da je, nemoćan poput djeteta, morao da se osloni na 
ruku čovjeka-majmuna, da se ne bi srušio. A kad je ponovo 
došao do glasa, uspijevao je samo da stalno ponavlja: 

— Vi? Vi? — Mislio sam da ste mrtvi! 


— Ne, nisam mrtav — odgovorio je Tarzan — a vidim da 
niste ni vi. Ali što je s djevojkom? 
— Nisam je vidio — odgovorio je Englez — sve od kad su 


nas doveli ovamo. Uveli su nas u jednu zgradu na trgu, ovdje u 
blizini, a onda su nas razdijelili. Nju su odveli stražari, a mene 
su smjestili u lavlji brlog. Od tada je nisam više vidio. 

— Kako ste uspjeli pobjeći? — upitao je čovjek-majmun. 

— Činilo se, da lavovi ne mare mnogo za mene, pa sam se 
uzverao uz neko stablo, i preko njega dospio do prozora neke 
sobe na prvom katu. Tamo sam imao mali okršaj s jednim od 
ovih luđaka, a zatim me je neka žena sakrila u nisu u zidu. 
Zatim me je ta šašavica izdala jednom drugom mangupu, koji 
je zabasao u sobu, ali nekako sam se izvukao i popeo na krov, 
gdje sam prilično dugo čekao priliku da se spustim na ulicu, a 


da me nitko ne vidi. To je sve što znam, ali nemam ni pojma 
gdje bih mogao tražiti gospođicu Kircher. 

— Kamo ste sada namjeravali poći? — upitao je Tarzan. 

Smith-Oldwick je oklijevao. 

— Pa... Ovdje nisam mogao ništa sam, pa sam odlučio da 
pokusam pobjeći iz grada, doći nekako do britanskih snaga na 
istoku i dovesti pomoć. 

— To ne biste mogli učiniti — rekao je Tarzan. — Čak i kad 
biste živ izašli iz prašume, nikada ne biste prošli kroz 
pustinjski kraj bez hrane i vode. 

— A što da onda učinimo? — upitao je Englez. 

— Pokušat ćemo prvo da pronađemo djevojku — odgovorio 
je čovjek-majmun, a onda, kao da je zaboravio Englezovu 
prisutnost razmišljao je naglas, uvjeravajući samoga sebe: — 
Ona je možda Švabica i špijunka, ali ona je žena, bijela žena, i 
ne možemo je ovdje ostaviti. 

— Ali kako da je pronađemo? — upitao je Englez. 

— Ja sam je dovde slijedio — odgovorio je Tarzan — i ako 
se ne varam mogu je slijediti i dalje. 

— Alija vas ne mogu pratiti u ovoj odjeći, a da nas oboje ne 
izložim otkrivanju i hapšenju — usprotivio se Smith-Oldwick. 

— Nabavit ćemo vam onda drugo odijelo — rekao je Tarzan. 

— Kako? — upitao je Englez. 

— Pođite na krov kraj gradskoga zida, preko kojega sam 
ušao — odgovorio je čovjek-majmun s mrkim smiješkom — i 
upitajte golog mrtvaca koji se tamo nalazi kako sam došao do 
presvlake. 

Smith-Oldwick je hitro pogledao svog sugovornika. 

— Sada znam — uskliknuo je — znam, gdje se nalazi 
čovjek, kojemu više ne treba njegova odjeća, i ako se budemo 
mogli vratiti na taj krov, mislim da ga možemo naći i uzeti mu 
odjeću bez velikog otpora. Tamo se nalaze samo djevojka i neki 
mladić, koje lako možemo iznenaditi i savladati. 

— Što hoćete time reći? — upitao je Tarzan. — Kako znate 
da tom čovjeku ne treba više odjeća? 

— Znam da mu ne treba — odgovorio je Englez — jer sam 
ga ubio. 

— Ah, tako — uskliknuo je čovjek-majmun — shvaćam. To 
će ipak biti lakše, nego da zgrabimo jednog od ovih momaka s 


ulice, gdje ima više mogućnosti da nas netko iznenadi na tom 
poslu. 

— Ali kako ćemo opet doći do krova? — upitao je Smith- 
Oldwick. 

— Istim putem kojim ste i sisli — odgovorio je Tarzan. — 
Krov je nizak, a kapitel svakoga stupa oblikuje malu izbočinu. 
Primijetio sam to dok ste silazili. Uz neke druge zgrade ne bi se 
bilo tako lako uspeti. 

Smith-Oldwick je pogledao strehu niskoga krova. 

— Nije naročito visok — rekao je — ali se bojim da se neću 
moći popeti. Pokušat ću, ali prilično sam slab, otkad me lav 
oborio i stražari me isprebijali, a osim toga sve od jučer nisam 
ništa jeo. 

Tarzan je razmisljao nekoliko časaka. 

— Morate poći sa mnom — rekao je na kraju. — Ne mogu 
vas ovdje ostaviti. Vi možete pobjeći jedino uz moju pomoć, ali 
ne možemo krenuti dok ne pronađemo djevojku. 

— Htio bih poći s vama — odgovorio je Smith-Oldwick. — 
Sada baš mnogo ne vrijedim, ali možda ćemo ipak udvoje biti 
bolji, nego jedan sam. 

— Dobro je — rekao je Tarzan. — Hajdemo — i prije nego 
što je Englez shvatio što Tarzan namjerava, ovaj ga je zgrabio i 
prebacio preko ramena. 

— A sada, čvrsto se držite — prošaptao je čovjek-majmun i 
kratko se zatrčavši uzverao se poput majmuna uz stupove 
niske arkade. Učinio je to tako brzo i lagano, da je Englez jedva 
imao vremena da shvati što se dešava, prije nego je dospio na 
krov. 

— Eto — primijetio je Tarzan. — A sada povedite me do 
mjesta o kojem ste govorili. 

Smith-Oldwick je bez poteškoća pronašao otvor na krovu, 
kroz koji je pobjegao. Skidajući poklopac, čovjek-majmun se 
sagnuo osluškujući i njuškajući. 

— Slijedite me — rekao je nakon trenutačnog istraživanja i 
spustio se na pod ispod sebe. Smith-Oldwick je pošao za njim, 
i njih su se dvojica prikradala kroz tamu prema vratima na 
stražnjem zidu niše, u koju je djevojka ranije bila sakrila 
Engleza. Pronašli su otvorena vrata, i Tarzan je ugledao zraku 


svjetla, koja se probijala kroz zavjese, što su nišu dijelile od 
alkovena. 

Prislanjajući oko uz procijep na zavjesama, vidio je djevojku 
i mladića o kojima je Englez govorio kako sjede za niskim 
stolom na kojem je bila prostrta hrana. Služio ih je divovski 
Crnac, a njega je čovjek-majmun pažljivije promotrio. Upoznat 
sa plemenskim osobitostima velikog broja afričkih plemena, na 
znatnom području crnog kontinenta, Tarmangani je nakon 
kratkog vremena mogao s priličnom sigurnošću reći iz kojeg je 
dijela Afrike došao ovaj rob, pa čak i dijalekt njegova naroda. 
Postojala je ipak mogućnost, da je momak zarobljen u dje- 
tinjstvu i da je ne upotrebljavajući dugo godina svoj materinji 
jezik potpuno ga zaboravio, ali budući da je sa svakim 
događajem u Tarzanovom životu uvijek bio povezan elemenat 
sreće i rizika strpljivo je čekao, dok se Crnac obavljajući svoje 
dužnosti nije približio malome stolu koji je stajao kraj niše, 
gdje su se Tarzan i Englez skrivali. 

Kad se rob sagnuo nad neki pladanj što je stajao na stolu, 
njegovo uho nije bilo daleko od procijepa, kroz koji je Tarzan 
gledao. Budući da Crnac nije imao pojma o postojanju niše, 
učinilo mu se da iz čvrstog zida dolaze do njega riječi proša- 
ptane na jeziku njegova vlastita naroda: 

— Ako se želiš vratiti u zemlju Wamaba ne reci ni riječi, 
nego postupaj onako kako ti kažem. 

Crnac je zakolutao preplašenim očima prema zastorima 
koji su skrivali nišu. Čovjek-majmun je vidio kako je zadrhtao i 
na trenutak se prepao da će ih u svom strahu izdati. 

— Ne boj se — prošaptao je — mi smo ti prijatelji. 

Napokon je Crnac progovorio tihim šapatom, jedva čujnim 
čak i za oštro uho čovjeka-majmuna: 

— Što može — upitao je — učiniti jadni Otobu za boga, koji 
govori kroz zid? 

— Ovo — odgovorio je Tarzan. — Nas dvojica ćemo ući u 
sobu. Pomozi nam, da spriječimo ovog čovjeka i ženu da 
pobjegnu ili da pozovu druge u pomoć. 

— Pomoći ću ti — odgovorio je Crnac — da ih zadržiš u ovoj 
sobi, ali ne boj se da će njihovi pozivi koga dovesti. Ovi zidovi 
su tako sagrađeni, da nijedan zvuk ne može kroz njih proći, a 
čak i da prođe, ne bi bilo nimalo važno jer u ovom se selu 


neprestano čuju krikovi ludih ljudi. Ne bojte se njihovih 
krikova. Nitko ih neće primijetiti. Idem da izvršim tvoje 
naređenje. 

Tarzan je vidio kako je Crnac prešao preko sobe pristupivši 
stolu kamo je položio jos jednu zdjelu hrane pred čovjeka i 
djevojku. Zatim je stao iza čovjekovih leđa i kad je to učinio 
podigao, je oči na onu tačku na zidu, odakle mu je do ušiju 
dopro glas čovjeka-majmuna, kao da hoće reći: »Gospodaru, ja 
sam spreman«. 

Ne oklijevajući više, Tarzan je razmaknuo zavjese i stupio u 
sobu. Kad je to učinio, mladić se podigao od stola, ali ga je 
smjesta s leđa zgrabio crni rob. Djevojka, koja je bila okrenuta 
leđima prema čovjeku-majmunu i njegovom drugu, nije isprva 
bila svjesna njihova prisustva, već je vidjela samo napad roba 
na njenog ljubavnika, i s glasnim krikom skočila je da mu 
pomogne. Tarzan joj je priskočio i položio joj tešku ruku na 
rame, prije nego što se mogla umiješati u koštac Otobua i 
mladog čovjeka. U prvi čas, kad se okrenula čovjeku-majmu- 
nu, lice joj je izražavalo samo luđački bijes, ali munjevito se taj 
izraz pretvorio u besmisleni smiješak, kojega je Smith-Oldwick 
već poznavao i njeni su vitki prsti počeli svoje nježno 
ispitivanje pridošlice. 

Odmah zatim opazila je Smith-Oldwicka ali na njenom licu 
nije bilo ni iznenađenja ni bijesa. Očigledno je jadna luđakinja 
poznavala samo dva raspoloženja, i munjevito je prelazila iz 
jednog u drugo. 

— Pazite na nju jedan čas — rekao je Tarzan Englezu, — 
dok ja razoružam onog momka. 

Pristupio je mladiću, kojega je Otobu držao s velikim 
teškoćama, i skinuo mu sablju. 

— Reci mu — rekao je Crncu — ako govoriš njihov jezik, da 
mu nećemo ništa učiniti, ako nas pusti na miru sve dok 
odavde ne odemo. 

Crnac je razrogačenih očiju gledao Tarzana, očigledno ne 
shvaćajući kako se ovaj bog mogao pojaviti u tako stvarnom 
obliku, s glasom bijelog bwane, a u uniformi ratnika iz ovoga 
grada, u koji posve očito nije spadao. Ali unatoč tome njegovo 
prvotno pouzdanje u glas iz zida nije se nimalo smanjilo, i on 


je vjerujući u slobodu koju mu je glas obećao, učinio onako 
kako mu je Tarzan naredio. 

— Hoće da mu kažete, sto želite — rekao je Otobu, nakon 
što je govorio s čovjekom i djevojkom. 

— Recite mu, da prije svega hoćemo hrane — rekao je 
Tarzan — i još nešto, što znamo da se nalazi u ovoj sobi. Uzmi 
njegovo koplje, Otobu, vidim da je tamo naslonjeno na zid u 
uglu sobe. A vi poručniće, uzmite njegovu sablju — a zatim se 
opet obratio Otobu — Ja ću čuvati čovjeka, dok ti uzmeš ono 
što se nalazi ispod ležaja tamo uza zid — i Tarzan je pokazao 
mjesto, gdje treba tražiti. 

Otobu, naviknut na poslušnost, činio je što mu se kaže. Oči 
čovjeka i djevojke su ga pratile, i kad je on povukao zavjese i 
izvukao lešinu čovjeka, što ga je Smith-Oldwick ubio, djevojčin 
ljubavnik je glasno vrisnuo i pokušao da priskoći mrtvacu. Ali 
Tarzan ga je zgrabio, pa se momak okrenuo prema njemu, 
napadajući ga zubima i noktima. Ne bez teškoća, Tarzan je 
naposljetku savladao čovjeka, dok je Otobu skidao odjeću s 
leša. Tarzan je naredio Crncu da upita mladića, zbog čega je 
tako očigledno uzbuđen pogledom na mrtvaca. 

— Mogu tiija reći, bwana, — odgovorio je Otobu. — Ovaj 
čovjek mu je otac. 

— Što govori sada djevojci? — upitao je Tarzan. 

— Pita je, da li je znala da se tijelo njegova oca nalazi pod 
ležajem. Ona mu odgovora da nije znala. 

Tarzan je ponovio ovaj razgovor Smith-Oldwicku koji se 
nasmiješio. 

— Daju je taj momak vidio, — rekao je, — kako uklanja 
sve tragove zločina i kako uređuje draperije na ležaju, tako da 
se tijelo sakrije, nakon što sam joj pomogao da ga prenesemo u 
alkoven, ne bi mogao da sumnja u njeno znanje o toj stvari. 
Sag, koji vidite prebačen preko klupe u uglu, namješten je 
tako, da se sakrije krvava mrlja. Čini se, da ipak u nekim 
stvarima nisu toliko ludi koliko izgledaju. 

Crnac je sada skinuo gornju odjeću s mrtvaca, a Smith- 
Oldwick ju je žurno navlačio preko svog vlastitog odijela. 

— A sada ćemo — rekao je Tarzan — sjesti i jesti. Čovjek 
može malo što učiniti ako mu je želudac prazan. 


Dok su jeli, čovjek-majmun je pokušao da vodi razgovor s 
dva luđaka, dok je Otobu služio kao prevodilac. Saznali su, da 
se nalaze u kući koja pripada mrtvacu, što leži na podu kraj 
njih. Bio je na nekom visokom službenom položaju, a on i 
njegova porodica pripadali su vladajućoj klasi, premda nisu 
bili članovi dvora. 

Kad ih je Tarzan upitao o Berti Kircher, mladić je rekao da 
je odvedena u kraljevu palaču, a kada ga je upitao zašto, 
odgovorio je: 

— Za kralja, naravno. 

Za vrijeme razgovora i čovjek i djevojka pričinjali su se 
potpuno normalnim, postavljajući čak neka pitanja iz koje su 
zemlje dosli njihovi nepozvani gosti i pokazali su veliko 
iznenađenje kad su saznali da ima nešto drugo osim bezvodne 
pustinje, kada se izađe iz njihove doline. 

Kada je na Tarzanov prijedlog Otobu upitao čovjeka, je li 
poznaje unutrašnjost kraljeve palače, ovaj je odgovorio da 
poznaje, da je prijatelj kraljevića Metaka, jednog od kraljevih 
sinova, da je često posjećivao palaču, a da je Metak isto tako 
često dolazio ovamo u kuću njegova oca. Dok je Tarzan jeo, 
razbijao je glavu, da nađe neki način, na koji se može okoristiti 
znanjem ovog mladića, da uz njegovu pomoć uđe u palaću, ali 
se nije sjetio ničega, što bi se činilo provedivim, kad se na 
vratima vanjske sobe čulo glasno kucanje. 

Na trenutak nitko nije progovorio, a tada je mladić podigao 
glas i nešto viknuo onima pred vratima. Smjesta je Otobu 
skočio na čovjeka i pokušao da priguši njegove rijeći, stavlja- 
jući mu dlan na usta. 

— Što kaže? — upitao je Tarzan. 

— Kaže im da razbiju vrata i da spase njega i djevojku od 
dva stranca, koji su provalili unutra i zarobili ih. Ako uđu, sve 
će nas poubijati. 

— Reci mu — rekao je Tarzan — da bude miran, ili ću ga 
ubiti. 

Otobu je preveo te riječi, i mladi je manijak zapao u dubo- 
ku, mrtvu šutnju. Tarzan je prešao preko sobe, pristupivši 
vratima, da vidi s kakvim uspjehom napadači provaljuju vrata. 
Smith-Oldwick ga je pratio nekoliko koraka ostavljajući 
Otobua da čuva oba zarobljenika. Čovjek-majmun vidio je da 


vrata neće moći dugo izdržati teške udarce koji su izvana po 
njima padali. 

— Htio sam da nekako upotrebim onog momka u alkovenu 
— rekao je Smith-Olchvicku — ali bojim se da ćemo odavde 
morati izaći istim putem, kojim smo i dosli. Nećemo nista 
postići, ako budemo čekali ovdje i borili se s tim momcima. Po 
buci, koju stvaraju, mora da ih je barem tuce. Hajdemo — 
rekao je — pođite naprijed, a ja ću za vama. 

Kad su se njih dvojica vratili iz prednje sobe, pred sobom 
su vidjeli potpuno drukčiji prizor od onoga, kojemu su prije 
nekoliko časaka okrenuli leđa. Ispruženo na podu i naizgled 
bez života ležalo je tijelo crnog roba, dok su dva zarobljenika 
bez traga nestala. 


Tarzan i poručnik Smith-Oldwick tražeći Bertu, pokušali su da se uz 
pomoć Crnca Otobua probiju iz kuće jednog manijaka u grad, ali 
su se uto začuli udarci po vratima... 


bijeg iz ksuje 


Dok je Metak nosio Bertu Kircher prema rubu bazena, 
djevojka nije imala ni pojma što on namjerava učiniti, ali kad 
nije nimalo smanjio brzinu,, iako su se već sasvim približili 
rubu, naslutila je strašnu istinu. Kad je on glavačke skočio s 
njom u vodu, sklopila je oči i u sebi izmolila tihu molitvu jer je 
bila uvjerena da manijak nema druge namjere nego da sebe i 
nju udavi. A ipak, tako je snažan prvi zakon prirode, da se čak 
i pred licem sigurne smrti, pred kojom je ona vjerovala da stoji, 
čovjek uporno hvata za posljednju slamku, i dok se borila, da 
se oslobodi snažnog stiska luđaka, ona je zadržavala dah, da 
bi što više odgodila posljednji trenutak, kad joj voda nemi- 
novno mora ući u pluća i udaviti je. 

U čitavom tom strašnom događaju ona je u potpunosti 
sačuvala vlast nad svojim čulima, i nakon što su pali u vodu 
primijetila je da čovjek pliva zajedno s njom, roneći ispod 
površine. Možda je samo desetak puta mahnuo rukama, pliva- 
jući ravno prema suprotnoj strani bazena, a zatim je poćeo 
izranjati. Opet je osjetila, da joj je glava iznad površine vode. 
Otvorila je oči i vidjela da se nalaze u nejasno osvijetljenom 
hodniku, vijugavim i ispunjenim vodom od zida do zida, kamo 
svjetlo dopire kroz neku rešetku na stropu. 

Čovjek je plivao hodnikom lakim i snažnim zamasima, 
neprestano držeći njenu glavu iznad vode. Desetak minuta 
plivao je tako bez zaustavljanja, a djevojka je čula kako joj 
nešto govori, premda nije mogla razumjeti što kaže, ali je ubrzo 
zatim shvatila što hoće jer je, lebdeći na vodi, promijenio svoj 
zahvat oko njenog tijela, da bi joj prstima ruke mogao 
dotaknuti nos i usta. Shvatila je što hoće, i smjesta je duboko 


udahnula, na što je on opet zaronio ispod površine, vukući je 
za sobom i opet roneći plivao desetak zamaha. 

Kad su ponovo izašli na površinu, Berta Kircher je vidjela 
da se nalaze u velikom jezeru, i da sjajne zvijezde blistaju 
iznad njihovih glava, dok su im se s obje strane kubeta i 
minareti oštro ocrtavali prema zvjezdanom nebu. Metak je 
hitro preplivao do sjeverne strane jezera, gdje su se oboje uz 
pomoć nekih ljestava uspeli na obalu. Na trgu je bilo i drugih 
ljudi, ali oni nisu obratili ni najmanje pažnje na dvije mokre i 
izmućene pojave. Dok je Metak hitro hodao preko pločnika 
vodeći djevojku uza se, Berta Kircher je mogla samo nagađati, 
kakve su mu namjere. Nije mogla ni da zamisli, kako bi mu 
pobjegla, i poslušno ga je slijedila, potajno se nadajući da će se 
možda pojaviti kakva prikladna prilika, koju će moći iskoristiti 
da se domogne slobode i života. 

Metak ju je odveo prema zgradi, koju je prepoznala. Bila je 
to ista ona, u koju su doveli nju i poručnika Smith-Oldwicka, 
kad su ih zarobili i dovukli u grad. Sada nitko nije sjedio za 
izrezbarenim stolom, ali uokolo sobe stajalo je desetak ratnika 
odjevenih u tunike kuće, kojoj pripadaju, u ovom slučaju, u 
bijelu odoru ukrašenu malim lavom u obliku značke na 
grudima i leđima. 

Kad je Metak ušao, i vojnici ga prepoznali, podigli su se na 
noge, i odgovarajući na njegovo pitanje, pokazali su na luk 
vrata u pozadini soba. Onamo je Metak poveo djevojku, a tada, 
kao da ga je zahvatila neka iznenadna sumnja, njegove su se 
oči lukavo suzile i okrećući se vojnicima, izdao je neku zapo- 
vijed, na koju su svi oni prošli ispred njega kroz mala vrata i 
uz stepenište, koje se iza vrata nalazilo. 

Stepenište i hodnik, koji se pružao dalje bili su osvijetljeni 
malim uljanicama, a na obje strane hodnika vidjela su se 
mnoga vrata. Prema jednima od njih ljudi su poveli kraljevića. 
Berta ih je vidjela kako kucaju i čula je kako neki glas odgo- 
vara kroz debela vrata, na njihov poziv. Na njih je to ostavilo 
izvanredan dojam. Smjesta je među njima zavladalo uzbu- 
đenje, i postupajući prema zapovjedima kraljevića, vojnici su 
počeli žestoko udarati po vratima bacajući se na njih i poku- 
šavajući da rasijeku drvo svojim sabljama. Djevojka se pitala, 


što može biti uzrokom ovako očiglednog uzbuđenja njenih 
otimača. 

Vidjela je kako vrata popuštaju pred navalom, ali ono sto 
nije vidjela bile su figure dvojice ljudi koji su jedini na cijelom 
svijetu mogli da ju spase kako upravo u trenutku kad su se 
vrata srušila u sobu prolaze kroz teške zavjese u susjednom 
alkovenu i nestaju u mračnom hodniku. 

Kad su vrata popustila i ratnici pojurili u odaje, a za njima 
kraljević, smjesta obuzet bijesom, jer u sobi nije bilo nikoga 
osim mrtvog tijela vlasnika palače i ukočćenog crnog roba 
Otobua, koji je još uvijek ležao na podu alkovena. Kraljević je 
pojurio k prozorima i pogledao van, ali odaje su gledale na 
prazno lavlje gnijezdo, iz kojega kako je kraljević mislio nema 
izlaza, pa se njegova zbunjenost samo povećala. Premda je 
pretražio cijelu sobu pokušavajući da nađe neki trag, kamo su 
nestali ljudi, koji su je čas prije nastanjivali, nije otkrio nišu 
iza zavjesa. Sa slabošću nezdravog mozga brzo se umorio od 
potrage i okrećući se vojnicima, koji su ga dopratili iz 
prizemlja, otpustio ih je. 

Nakon što su postavili slomljena vrata, kako su znali i 
umjeli, ljudi su napustili odaje, i kad su se našli nasamo, 
Metak se okrenuo prema djevojci. Dok joj se približavao, lice 
mu se izobličilo groznim cerenjem, a crte su mu igrale u 
grčevitim drhtajima. Djevojka, stojeći na ulazu u alkoven, 
ustuknula je pred njim dok joj se na licu ocrtavao užas. Korak 
po korak povlačila se kroz alkoven, dok se manijak vrebajući 
prikradao za njom, dok su njegovi prsti — nalik kandžama — 
prijetili svakog trenutka da će poletjeti naprijed i zgrabiti je. 

Prošavši kraj tijela Crnca, njena je noga dotakla neku 
prepreku, i pogledavši dolje, vidjela je koplje, kojim je Otobu 
morao čuvati zatvorenike. Smjesta se prignula i zgrabila ga s 
poda, upravivši oštri vrh ravno prema tijelu luđaka. To je na 
Metaka ostavilo čudnovat dojam. Od šutnje, kojom joj se 
prikradao, prešao je naglo u surovi prasak smijeha, i izvlačeći 
sablju, poćeo je plesati gore-dolje pred djevojkom, ali kamogod 
bi krenuo, vršak koplja bi mu zaprijetio. 

Postepeno je djevojka primijetila promjenu u njegovim 
kricima, koja se također pokazivala i na izmijenjenom izrazu 
njegovog groznog lica. Histerični mu se smijeh polako mijenjao 


u uzvike bijesa, dok se glupo cerenje na licu izmijenilo u 
krvožedno mrštenje, a uzdignute usne su otkrile redove 
zaoštrenih zubi. 

On je sada vrlo brzo pritrčao gotovo do vrha koplja, a onda 
bi odskočio, potrčao nekoliko koraka ustranu i ponovo 
pokusao da prođe mimo koplja, dok je sjekao i udarao sabljom 
po koplju takvom snagom, da je djevojka vrlo teško uspijevala 
da ga drži upravljenog i neprestano je morala da pred njim 
korak po korak odstupa. Naposljetku je dospjela do ležaja na 
suprotnoj strani sobe, i oslonila se o njega, kad se jednim 
nevjerojatno brzim pokretom. Metak sagnuo i zgrabivši neku 
stoličicu, bacio je ravno u njenu glavu. 

Podigla je koplje da se zaštiti od teškog predmeta, ali nije u 
tome potpuno uspjela, i zamah udarca bacio ju je poleđuške 
na ležaj, a Metak se smjesta bacio za njom. 


Tarzan i Smith-Oldwick nisu mnogo razmišljali o tome, 
kamo su nestala druga dva stanovnika sobe. Oni su nestali, i 
koliko se to ove dvojice ticalo, mogli su se nikada i ne vratiti. 
Tarzanova jedina želja je bila da opet dođe na ulicu, gdje će 
sada, kad su obojica preodjeveni, biti u stanju, da razmjerno 
sigurno nastave tražiti palaču i djevojku. 

Smith-Oldwick je išao ispred Tarzana hodnikom, i kad su 
stigli do ljestava, popeo se prvi da skine poklopac. Trenutak se 
baktao s time, a onda se okrenuo i obratio Tarzanu: 

— Jesmo li mi povukli poklopac na ovaj otvor, kada smo 
silazili? Ne sjećam se jesmo li to učinili. 

— Ne — rekao je Tarzan — ostavili smo ga otvorenog. 

— To sam i mislio — rekao je Smith-Oldwick — ali sada je 
zatvoren i zaključan. Ne mogu ga ni pomaknuti. Možda vi 
možete — rekao je i sišao niz ljestve. 

Čak ni Tarzanova golema snaga nije mogla ništa protiv 
poklopca, osim da slomi jednu od prečaka ljestava, o koju se 
odupirao, i zbog koje se gotovo strmoglavio natrag u hodnik. 
Kad se prečka slomila, on se časak odmorio, prije nego što će 
obnoviti svoje napore, i stojeći s glavom blizu poklopca otvora, 
jasno je začuo glasove na krovu iznad sebe. 


Sišavši k Oldwicku, rekao mu je što je čuo. 

— Bolje će biti da pronađemo neki drugi izlaz — rekao je, i 
oni su krenuli istim putem natrag prema niši. Tarzan je opet 
vodio, i otvorivši vrata, koja su vodila u nišu, iznenada se 
trgnuo, jer je čuo kako glas neke žene pun užasa, izgovara: 

— O, bože, budi milostiv, — začulo, se tik iza zavjese. 

Nije bilo vremena za pažljivo istraživanje, i ne čekajući ćak 
ni da nađe razmak između zavjesa, ćovjek-majmun je skočio iz 
niše u alkoven, trgajući zavjese sa zida jednim zamahom svoje 
snažne ruke. 

Na zvuk njegova ulaska, manijak je podigao oči, i kako je u 
prvi čas vidio samo čovjeka u uniformi očevih vojnika, 
poviknuo je samo bijesno neku zapovijed, ali kada je drugim 
pogledom primijetio lice pridošlice, luđak je skočio s oborena 
tijela svoje žrtve, i očigledno zaboravljajući sablju, koju je 
ispustio na podu kraj ležaja, kad je skočio da se porve s 
djevojkom, bacio se goloruk na svoga protivnika, a njegovi su 
naoštreni zubi potražili napadačev vrat. 

Metak, sin Herogov, nije bio slabić. Snažan po prirodi, 
njegovu je snagu udvostručio jedan od napadaja ludila, koji ga 
je sada zahvatio. Nije bio lak protivnik, čak ni za moćnog 
čovjeka-majmuna, a osim toga, Metak je imao veliku prednost, 
jer je gotovo na samom početku bitke Tarzan, koraknuvši 
unatrag udario petom o leš čovjeka, što ga je Smith-Oldwick 
ubio, i teško se srušio na pod, dok mu je Metak pao na prsa. 

Brzinom mačke, manijak je pokušao da zabode zube u 
Tarzanovu žilu kucavicu, ali Tarzan se tako hitro izmaknuo, da 
su mu se zubi zaboli samo u Tarmanganijevo rame. Čvrsto je 
zagrizao zubima, a njegovi su prsti potražili Tarzanovo grlo, i u 
tom je času čovjek-majmun uviđajući da će možda biti 
pobijeđen doviknuo Smith-Oldwicku, da povede djevojku i 
pokusa uteći. 

Englez je upitno pogledao Bertu Kircher, koja se podizala s 
ležaja tresući se i drhteći. Vidjela je pitanje u njegovim očima, i 
s naporom se odlučno usprotivila. 

— Ne — viknula je ona — ako on ovdje umre ija ću s njim. 
Vi pođite, ako želite. Vi ovdje ne možete ništa, ali ja, ja ne 
mogu poći. 


Tarzan se ponovo uspravio na noge, ali manijak je jos 
uvijek uporno bio pripijen uz njega. Djevojka se iznenada 
okrenula Smith-Oldwicku: 

— Vaš pištolj — kriknula je zašto ga ne ustrijelite? 

Čovjek je izvukao oružje iz džepa i približio se borcima, ali 
oni su se sada kretali toliko brzo, da nije imao prilike da puca 
u jednoga, bez opasnosti da pogodi drugoga. Istovremeno, 
Berta Kircher je kružila oko njih s kraljevićevom sabljom, ali ni 
ona nije mogla pronaći trenutak, da njome mahne. Nekoliko 
puta su dvojica boraca padala na tlo, dok Tarzan nije uspio da 
zgrabi protivnika za grlo, od čega se Metak neprestano otimao, 
i dok su se divovski prsti polako stezali, luđakove su oči 
iskočile na njegovom pepeljasto sivom licu, čeljusti su mu se 
otvorile i popustile svoj ugriz na Tarzanovom ramenu, a tada, 
kad su njegov bijes i odvratnost prevršili mjeru čovjek-majmun 
je podigao kraljevićevo tijelo visoko iznad glave, i svom snagom 
svojih ogromnih ruku, hitnuo ga preko sobe, kroz prozor, gdje 
je palo s tupim udarcem u lavlju jamu. 

Kad se Tarzan okrenuo svojim prijateljima, djevojka je 
stajala još uvijek sa sabljom u ruci, i s takvim izrazom na licu 
kakvoga nikada prije na njoj nije vidio. Oči su joj bile 
razrogačene i vlažne od neprolivenih suza, dok su joj nježne 
usne drhtale, kao da se nalazi na rubu da iz nje probije neki 
potisnuti osjećaj, a njene grudi koje su se burno uzdizale i 
padale pokazivale su, da se ona svom snagom nastoji 
savladati. 

— Ako mislimo odavde izaći — rekao je čovjek-majmun, — 
ne smijemo gubiti ni časka. Najzad smo zajedno, i ništa 
nećemo postići ako oklijevamo. Pitanje je sada, koji nam je put 
najsigurniji. Onaj par koji nam je pobjegao, očigledno je prošao 
kroz prolaz na krovu i zatvorio poklopac, tako da nam je taj 
put presječen. Kakve su nam šanse, ako krenemo dolje? Vi ste 
došli tim putem — obratio se djevojci. 

— Na dnu stepenica — rekla je ona — soba je puna 
naoružanih ljudi. Sumnjam da bismo mogli onuda. 

U tom trenutku Otobu se podigao u sjedeći položaj. 

— Znači, nisi mrtav! — uskliknuo je čovjek-majmun. — 
Reci, jesi li jako ozlijeđen? 


Crnac se oprezno podigao na noge, razmahnuo rukama i 
nogama i opipao glavu. 


— Izgleda da Otobuu nije ništa, bwana, — odgovorio je, — 
samo ga jako boli glava. 
— Dobro — rekao je čovjek-majmun. — Želiš li se vratiti u 


zemlju Wamaba? 

— Da, bwana. 

— Onda nas odvedi iz grada najsigurnijim putem. 

— Nema sigurnog puta — odgovorio je Crnac — a čakakoi 
stignemo do vrata, morat ćemo se boriti. Iz ove vas zgrade 
mogu izvesti u jednu pokrajnu ulicu, bez opasnosti da ćemo 
nekoga sresti. Ali nakon toga moraju nas otkriti. Vi ste svi 
obučeni kao ljudi iz ovog groznog grada, pa ćemo možda proći 
neprimijećeni, ali na kapiji je druga stvar, jer se nikome noću 
ne dopusta da izlazi iz grada. 

— U redu — odgovorio je čovjek-majmun — krenimo. 

Otobu ih je proveo kroz oborena vrata vanjske sobe, i kad 
su prošli dio hodnika skrenuo je u neke druge odaje na desno. 
I kroz njih su prošli, da opet uđu u neki hodnik i, prošavši 
kroz nekoliko soba i hodnika doveo ih je do stepeništa, na 
kraju kojega su se nalazila vrata što su se otvarala prema 
pokrajnjoj uličici u pozadini kuće. 

Dva čovjeka, žena i crni rob nisu bili tako neobičan prizor 
na ulicama grada, da bi pobudili nečiju pažnju. Dok su 
prolazili ispod svjetiljaka, tri su Evropejca pažljivo gledala da 
izaberu trenutak, kad nijedan slučajni prolaznik ne može da 
vidi crte njihova lica, a u sjenama arkada činilo se da postoji 
vrlo mala opasnost da ih netko otkrije. Prešli su veliki dio puta 
prema kapiji bez ikakve nezgode, kad im je do ušiju doprla 
velika buka iz središnjih dijelova grada. 


— Što to znači? — Tarzan je upitao Otobua, koji je sada 
žestoko drhtao. 
— Gospodaru — odgovorio je Otobu, — otkrili su što se 


dogodilo u palači Veze, gradskog predsjednika. Njegov sin i 
djevojka su pobjegli i dozvali vojnike, koji su sada bez svake 
sumnje otkrili Vezino tijelo. 

— Bas me zanima — rekao je Tarzan — da li su otkrili i 
onog momka što sam ga bacio kroz prozor. 


Berta Kircher, koja je znala dovoljno dijalekata, da može 
pratiti njihov razgovor, upitala je Tarzana da li zna da je čovjek 
što ga je bacio kroz prozor, kraljev sin. Čovjek-majmun se 
nasmijao. 

— Ne — rekao je — nisam znao. To prilično uvećava naše 
teškoće. Barem, ako su ga našli. 

Iznenada se kroz galamu, koja se čula iza njihovih leđa, 
razlegao jasni glas trube. Otobu je ubrzao korak. 

— Požuri, gospodaru — povikao je — gore je nego sto sam 
mislio. 

— Što time hoćeš reći? — upitao je Tarzan. 

— Zbog nekog razloga pozvali su kraljevu tjelesnu gardu i 
kraljeve lavove. Bojim se, o bwana, da im ne možemo uteći. Ali 
zašto ih pozivaju, ne mogu pogoditi. 

Ali ako Otobu to nije znao, Tarzan je naslutio da su 
pronašli tijelo kraljeva sina. Opet su se začuli zvukovi truba, 
visoki i jasni u tihoj noći. 

— Što, dozivaju li još lavova? — upitao je Tarzan. 

— Ne, gospodaru — odgovorio je Otobu — sada zovu 
papige. 

Nastavili su šutke juriti dalje nekoliko časaka, kad je 
njihovu pažnju privuklo lepetanje krila neke ptice iznad 
njihovih glava. Podigli su oči, ugledavši jednu papigu kako 
iznad njih kruži. 

— Evo papiga, Otobu, — rekao je Tarzan sa smiješkom. — 
Zar nas misle uništiti papigama? 

Cmac je zacvilio, kad je vidio, kako se ptica iznenada 
zaletjela ispred njih prema gradskom zidu. 

— Sada smo zaista izgubljeni, gospodaru — viknuo je 
Crnac. — Ptica nas je pronašla i odletjela je prema kapiji da 
upozori stražare. 

— Hajde, Otobu, o čemu to govoriš? — viknuo je Tarzan 
ljutito. — Zar si toliko živio s ovim luđacima, da si i sam 
poludio? 

— Ne, gospodaru, — odgovorio je Otobu. — Ja nisam lud. 
Ali vi ih ne poznajete. Te strašne ptice su kao ljudska bića bez 
srca i duše. One govore jezikom ljudi iz ovog grada Ksuje. To 
su demoni, gospodaru, a ako se skupe u dovoljnom broju, 
mogu nas čak napasti i ubiti. 


— Koliko nam treba još do kapije? — upitao je Tarzan. 

— Nismo daleko — odgovorio je Crnac. — Iza narednog 
zavoja vidjet ćete je nekoliko koraka pred nama. Ali ptica je 
došla tamo prije nas, i straže su već na oprezu — rekao je, a 
tačnost njegove tvrdnje gotovo se odmah pokazala po zvuko- 
vima mnogih glasova, koji su očigledno izdavali zapovijedi 
nedaleko ispred njih, dok su iza sebe čuli sve veću buku, koja 
ih je upozorila da im se potjera približava — glasne povike i 
rikanje lavova. 


Nekoliko koraka ispred sebe vidjeli su neku usku uličicu, 
koja se otvara prema istoku, i kad su joj se približili, iz nje je 
izašao, izronivši naglo iz tamnih sjena, jedan ogromni lav. 
Otobu je stao na mjestu, i ustuknuo je prema Tarzanu. 

— Gledaj gospodaru — zacvilio je — veliki crni lav iz 
prašume. 

Tarzan je izvukao sablju, koja mu je još uvijek visjela za 
pojasom. 

— Ne možemo se sada vraćati — rekao je. — Lavovi, papige 
ili ljudi, sve je svejedno — i on je krenuo ravno naprijed prema 
kapiji. Ono malo vjetra, što je puhalo ulicom, kretalo se od 
Tarzana prema lavu, i kad se čovjek-majmun približio nekoliko 
koraka do zvijeri, koja je stajala, šutke ih promatrajući sve do 
tada, iz njena se grla umjesto očekivane rike začuo tihi cvilež. 
Čovjek-majmun je osjetio da mu je kamen pao sa srca. 

— Ovo je Numa iz one jame, — doviknuo je svojim 
pratiocima, a Otobuu je rekao — ne boj se ništa, ovaj nam lav 
neće nauditi. 


Numa je prišao čovjeku-majmunu, a zatim se okrenuo i 
počeo hodati uz njega uskom ulicom. Na idućem zaokretu 
ugledali su kapiju, gdje se ispod nekoliko svjetiljaka sakupila 
grupa od barem dvadeset ratnika, pripravnih da uhvate 
bjegunce, dok im se iza leđa culo rikanje lavova, koji ih 
progone, i to iz sve veće blizine miješajući se sa kriještanjem 
brojnih papiga, koje su im sada kružile oko glava. Tarzan se 
zaustavio i obratio se mladom avijatičaru: 

— Koliko metaka još imate? — upitao je. 

— U pištolju ih još ima sedam — odgovorio je Smith- 
Oldwick, a imam ih još možda desetak u džepu bluze. 


— Jurišat ću na njih — rekao je Tarzan. — Otobu, ostani 
kraj žene. Oldwick, vi i ja idemo naprijed, vi s lijeve strane. 
Mislim da ne moramo govoriti Numi što da radi — jer je već 
tada veliki lav pokazao zube i režeći krvožedno prema 
stražarima koji su očigledno sa strahom i nelagodnošću 
promatrali stvorenje, kojega su se bojali više nego ičega drugog 
na svijetu. 

— Kad krenemo naprijed, Oldwick, — rekao je čovjek- 
majmun — ispalite jedan hitac. Mozda će ih preplasiti. Nakon 
toga pucajte samo kad bude potrebno. Jesmo li svi spremni? 
Onda naprijed! — i on je krenuo prema kapiji. U istom času, 
Smith-Oldwick je ispalio hitac iz pištolja, a jedan je ratnik u 
žutoj uniformi zavrištao i stropoštao se na tlo. Začas su ostali 
pokazali znakove panike, ali jedan među njima, koji je kako se 
čini bio oficir, podsticao ih je da ostanu. 

— A sada — rekao je Tarzan — svi zajedno naprijed! — I 
krenuo je trkom prema kapiji. Lav, očigledno osjećajući 
namjeru Tarmanganija, istovremeno se u punom trku zaletio 
prema stra- žarima. 


Potreseni praskom nepoznatog oružja, redovi stražara su se 
potpuno razbili pred bjesomučnim napadom velike zvijeri. 
Oficir je uzviknuo zapovijedi obuzet nekontroliranim bijesom, 
ali stražari, slušajući prije svega prvi zakon prirode, i zbog 
duboko ukorijenjenog straha pred crnim stanovnikom džungle, 
raspršili su se lijevo i desno, da bi izbjegli naletu čudovišta. Sa 
žestokim režanjem Numa se bacio na desno i oštrim pandžama 
udarao gdje stigne po šačici užasnutih stražara koji su poku- 
šavali, da mu izmaknu, dok su se Tarzan i Smith-Oldwick 
bacili na ostale. 


U tom času njihov najopasniji protivnik bio je oficir, koji je 
zapovijedao četom. Mahao je zakrivljenom sabljom, kao sto 
samo vještak u tom oružju može, sukobivši se s Tarzanom, koji 
ni izdaleka nije toliko dobro vladao sličnim oružjem, što ga je 
držao u ruci. Smith-Oldwick nije mogao pucati, bojeći se da ne 
pogodi čovjeka-majmuna, kad je na svoje zaprepaštenje vidio, 
kako Tarzanovo oružje leti iz ruke, budući da je ratnik spretno 
razoružao napadača. S vriskom, čovjek je podigao sablju da 
zada posljednji udarac, koji će okončati zemaljski put Tarzana 


iz plemena Majmuna, kad se iznenada, na čudo čovjeka- 
majmuna i Smith-Oldwicka, momak iznenada ukočio i njegovo 
oružje ispalo iz beživotnih prstiju podignute ruke, njegove 
luđačke oči zakolutale, a pjena se pojavila na goloj usni. 
Hvatajući zrak, kao da se u grčevima davi, momak se prostro 
pred Tarzanove noge. 


Tarzan se sagnuo i podigao mrtvačevo oružje, a na licu mu 
je igrao smiješak, kad se okrenuo i pogledao prema mladom 
Englezu. 

— Mora da je epileptičar — rekao je Smith-Oldwick. — 
Vjerojatno su i mnogi drugi među njima. Stanje njihovih živaca 
nije bez svojih dobrih strana: normalan čovjek bi vas sasjekao. 


Drugi su stražari bili potpuno demoralizirani gubitkom 
vođe. Priljubili su se uz suprotni zid ulice, lijevo od kapije, 
vrišteći svom snagom i gledajući u pravcu, iz kojeg su se čuli 
zvukovi pojačanja, koje dolazi, kao da žele podstaknuti ljude i 
lavove da čim prije stignu, a ovi su zaista već bili i previše 
blizu, a da bi bjegunci smjeli više oklijevati. Šest stražara još 
uvijek je stajalo oslonjeno leđima o kapiju, mašući sabljama, 
koje su odražavale svjetlost uljanica, dok su im lica poput 
pergamenta bila iskešena u strašne grimase bijesa i užasa. 


Numa je progonio dva ratnika, koja su bježala ulicom, 
usporedo sa zidom, goneći ih samo kratko vrijeme, dok ih nije 
stigao. Čovjek-majmun se obratio Smith-Oldwicku. 


— Morat ćete sada upotrebiti pištolj — rekao je, — jer kraj 
ovih momaka moramo smjesta prodrijeti — i kada je mladi 
Englez: opalio, Tarzan je pojurio, da im se još više približi, kao 
da još nije otkrio, da sa sabljom u ruci nije protivnik ovim 
uvježbanim mačevaocima. Dva čovjeka su pala pod pucnje- 
vima Smith-Oldwicka, a treći njegov hitac je promašio, i četvo- 
rica preostalih boraca razdijelila su se, napadajući po dvojica 
na Tarzana i avijatičara. 


Čovjek-majmun zabio se među njih, nastojeći da se uhvati 
s jednim u koštac tako, da drugi ne može upotrebiti svoju 
sablju. Smith-Oldwick oborio je jednog napadača metkom kroz 
grudi i povukao obarać prema drugome, ali kokot je uzaludno 
udario u prazno, jer u pištolju nije više bilo metaka. Nije imao 


vremena da ponovo napuni pištolj, a ratnik se sa svojom poput 
britve oštrom i sjajnom sabljom bacio na njega. 


Tarzan je podigao svoje oružje samo jednom, da se obrani 
od žestokog udarca, koji je bio usmjeren prema njegovoj glavi. 
Tada se bacio na jednoga od protivnika, i prije nego što je 
momak mogao uhvatiti ravnotežu i odskočiti nakon zamaha 
sabljom, čovjek-majmun ga je zgrabio za vrat i stisnuo. Drugi 
Tarzanov protivnik obilazio je oko njih, da bi mogao upotrijebiti 
svoje oružje, i kada je podigao sablju da bi udario po Tarman- 
ganijevom zatiljku, ovaj je podmetnuo tijelo njegova druga, 
tako da ga je pogodila cijela težina udarca sablje. Oštrica se 
zarila duboko u tijelo ratnika, i strašni se krik razlegao s 
njegovih usta, a tada je Tarzan bacio mrtva čovjeka u lice svog 
posljednjeg neprijatelja. 


Smith-Oldwick, stisnut u ćorsokak, i potpuno bespomoćan, 
napustio je svaku nadu, kada je vidio da mu je pištolj prazan, 
kad je iznenada s lijeve strane živa munja crnogrive žestine 
proletjela kraj njega bacivši se na grudi njegova protivnika. 
Ovaj je pao, dok ga je Numa iz jame jednim jedinim škljocajem 
svojih čeljusti ubio. 

U tih nekoliko trenutaka, koliko je bilo potrebno da se zbiju 
ovi brzi i strašni događaji, Otobu je privukao Bertu Kircher do 
kapije, koju je otključao i rastvorio, i kada su uništili poslje- 
dnjeg stražara, koji se još borio, cijelo je društvo izašlo iz 
Ksuje, grada manijaka, u tamu otvorenog polja. U istom trenu- 
tku pola tuceta lavova zaokrenulo je oko posljednjeg zavoja 
ulice, koja je vodila prema trgu, i kad ih je Numa iz jame 
ugledao, okrenuo se i navalio na njih. Na trenutak su gradski 
lavovi pokušali da pruže otpor, ali samo na trenutak, jer prije 
nego što je crna zvijer i stigla do njih, oni su se okrenuli i 
pobjegli, dok su se Tarzan i njegovi pratioci žurno kretali preko 
obrađenog tla prema tamnom obrisu prašume. 


— Hoće li nas slijediti izvan gradskih zidova? — upitao je 
Tarzan Otobua. 

— Ne po noći — odgovorio je Crnac. — Ovdje sam rob već 
pet godina, ali nijednom nisam vidio da bi ti ljudi po noći 
napuštali grad. Ako odu po danu dalje od prašume, obično 


čekaju da svane drugi dan prije nego se vrate, jer se boje 
prolaziti kroz zemlju crnih lavova kad se spusti tama. Ne, 
mislim, gospodaru, neće nas slijediti noćas, ali sutra će doći, i 
000, bwana, onda će nas sigurno uhvatiti, ili one, koji od nas 
ostanu na životu, jer bar jedan od nas mora da padne kao 
žrtva crnih lavova, kad budemo prolazili kroz njihovu 
prašumu. 


Dok su prolazili preko obrađene zemlje, Smith-Oldwick je 
ponovo napunio magazin svog pištolja i stavio metak u cijev. 
Djevojka je šutke hodala između Tarzana i avijatićčara. Izne- 
nada je čovjek-majmun zastao okrenuvši se prema gradu, dok 
je njegov moćni stas odjeven u žutu tuniku Herogovih vojnika 
stajao jasno ocrtan prema svjetlu zvijezda. Drugi su vidjeli, 
kako je podigao glavu i zatim su zaćuli s njegovih usta žalostivi 
zvuk lava, koji doziva svoje suplemenike. Smith-Oldwick je 
osjetio, kako kroz njegovo tijelo prolazi tiha jeza, dok je Otobu 
kolutajući bjeločnicama u prestrašenom iznenađenju drhtavo 
pao na koljena. Ali djevojka se uzbudila, i osjetila je kako joj je 
srce življe zakucalo od nekog čudnovatog oduševljenja, a onda 
se približila čovjeku-zvijeri, dok ramenom nije dotaknula 
njegovu ruku. Njen postupak je bio nehotičan, i načas je i 
sama jedva shvaćala što čini, a tada se tiho povukla zahva- 
ljujući što svjetlo zvijezda nije dovoljno jako da očima njenih 
drugova pokaže crvenilo koje joj je navrlo u obraze. Ali nije se 
stidjela toliko svoga impulsa, koji ju je na to natjerao, već više 
samoga čina jer je znala da bi taj čin, da ga je Tarzan 
primijetio, njemu samom bio nemio. 


Kroz otvorena vrata grada manijaka čuo se kao odgovor rik 
jednoga lava. Mala grupa čekala je, stojeći na mjestu, dok 
uskoro nisu ugledali veličanstvene obrise crnoga lava, koji im 
se putem približavao. Kad im se opet pridružio, Tarzan je 
spustio prste jedne ruke u crnu grivu, i sada su opet krenuli 
prema prašumi. Iza njih se iz grada podigao pravi pakao 
užasnih zvukova, rikanje se lavova miješalo sa kriještavim 
glasovima papiga, i luđačkim kricima manijaka. Kad su zašli u 
neprodornu tamu prašume, djevojka se jos jednom nehotice 
približila čovjeku-majmunu, ali ovoga puta Tarzan je bio 
svjestan njena dodira. 


Iako je sam bio neustrašiv, instinktivno je znao koliko ta 
djevojka mora da se boji. Podstaknut naglim impulsom 
ljubaznosti, potražio je njenu ruku, uzeo je u svoju, i tako su 
nastavili put probijajući se kroz mrak staze. Dva puta su im se 
približili prašumski lavovi, ali u oba slučaja duboko režanje 
Nume iz jame otjeralo je napadače. Nekoliko puta bili su 
prisiljeni da se odmore jer je Smith-Oldwick stalno bio na rubu 
iscrpljenja, i pred jutro Tarzan je morao da ga nosi uz strmi 
uspon što ih je vodio iz doline. 


engleski vojnici 


Teran ih je zatekao kad su već ušli u klanac, ali iako su 


svi osim Tarzana bili umorni ipak su shvaćali da moraju po 
svaku cijenu nastaviti dalje dok ne nađu mjesto gdje se mogu 
uzverati uz strme stijene klanca na visoravan. Tarzan i Otobu 
bili su uvjereni, da ih luđaci neće slijediti dalje od klanca, ali 
premda su pogledom pretraživali svaki centimetar strmih 
klisura s obje strane, već je stiglo i podne, a da još uvijek nisu 
pronašli ni znaka kakvoj mogućnosti za bijeg bilo desno bilo 
lijevo. Bilo je mjesta po kojima se samo čovjek-majmun mogao 
popeti, ali nitko drugi nije mogao ni pomisliti, da se tim putem 
uspne na visoravan, a Tarzan, kolikogod da je snažan i vješt, 
nije se usuđivao da ih uz takav uspon odnese gore. 

Pola dana čovjek-majmun je ili nosio ili podupirao Smith- 
Oldwicka, a sada je na svoje veliko nezadovoljstvo vidio da i 
djevojka polako popušta. On je znao što je sve ona prošla, i 
koliko su teškoće, opasnosti i zamor prošlih nedjelja morale 
iscrpsti njenu snagu. Vidio je kako hrabro pokušava da ide 
ukorak s njima, a ipak je vrlo često posrtala i teturala 
probijajući se kroz pijesak i šljunak klanca. Nije mogao a da se 
ne divi njenoj upornosti i naporima, koje je bez ijedne rijeći 
žaljenja ulagala, da ih slijedi. 

Mora da je i Englez primijetio njeno stanje jer malo nakon 
podneva iznenada je zastao i sjeo u pijesak. 

— Ovo nema smisla — rekao je Tarzanu. — Ja ne mogu 
dalje. Gospođica Kircher sve više slabi. Morat ćete dalje bez 
mene. 

— Ne — rekla je djevojka — ne možemo to učiniti. Toliko 
smo stvari zajedno proživjeli, a nada u spas je još uvijek tako 


daleko, da štogod bilo pred nama, ostanimo i u tome zajedno, 
osim — i ona je pogledala Tarzana, — ako vi, koji ste toliko za 
nas učinili, premda vas na to ništa nije obavezivalo, nećete 
dalje produžiti bez nas. Što se mene tiče, ja vas molim da to 
učinite. Vama, kao i meni, mora biti jasno da nas ne možete 
spasiti jer ako i uspijete da nas maknete s puta našim 
progoniocima, čak ni vaša velika snaga i izdržljivost ne može 
nikoga od nas prevesti preko pustinje, koja leži između nas i 
najbliže plodne zemlje. 

Na njen ozbiljni pogled, čovjek-majmun odvratio je 
smiješkom. 

— Niste još mrtvi — rekao joj je — a nije ni poručnik, pa 
niti Otobu, a isto tako ni ja. Čovjek je ili mrtav ili živ, i dok ne 
umremo, nastojat ćemo da i dalje živimo. Ako ostanemo ovdje 
neko vrijeme i odmorimo se, ne znači da ćemo ovdje i umrijeti. 
Ja vas ne mogu odnijeti oboje do zemlje Wamaba, koja je 
najbliže mjesto, gdje možemo očekivati da nađemo divljač i 
vodu, ali zbog toga nećemo odustajati. Do sada smo uvijek 
pronalazili neki izlaz. Rješavat ćemo svaku stvar, po redu 
kojim dolazi. Odmorimo se sada, zato što vi i poručnik Smith- 
Oldwick trebate odmor, ali kad malo ojačate, opet krećemo. 

— Ali luđaci? — upitala je ona — zar neće oni krenuti 
ovamo za nama? 

— Da — rekao je on — vjerojatno hoće. Ali oni nas se ništa 
ne tiču sve dok ne dođu. 

— Kad bih samo — rekla je djevojka — mogla misliti isto 
tako kao vi. Ali bojim se da ne mogu. 

— Niste se rodili i odgojili u džungli među divljim zvijerima, 
ali da jeste, imali biste u sebi kao i ja ovaj fatalizam džungle. 

I tako su prišli jednoj stijeni klanca sklonivši se pod sjenu 
jedne izbočine i legli su na vrući pijesak da se odmore. Numa 
je nemirno šetkao gore-dolje, i konačno nakon što je nekoliko 
časaka ležao uz čovjeka-majmuna, podigao se i krenuo uz 
klanac izgubivši se trenutak kasnije iz vida za prvom okukom. 

Cijeli se sat mala grupa odmarala, a tada je Tarzan 
iznenada ustao, i upozoravajući druge na šutnju, oslušnuo. 
Nekoliko je trenutaka nepokretno stajao naćulivši svoje oštre 
uši prema zvukovima toliko udaljenim i jedva čujnim, da 
ostalo troje nije moglo osjetiti ni najmanji poremećaj u 


potpunoj i grobnoj tišini klanca. Konačno je čovjek-majmun 
odahnuo i okrenuo se prema njima. 

— Što je? — upitala je djevojka. 

— Oni dolaze — odgovorio je. — Još su prilično daleko 
premda ne jako daleko jer noge ljudi u sandalama i šape 
lavova prave vrlo malo buke na mekom pijesku. 

— Što nam je činiti? Da idemo dalje? — upitao je Smith- 
Oldwick. — Vjerujem da bih sada mogao izdržati još neko 
vrijeme. Dobro sam se odmorio. Kako ste vi, gospođice 
Kircher? 

— Ah, da — rekla je ona — i ja se osjećam jačom. Pa da, 
nastavimo dalje, moći ću ija. 

Tarzan je znao da nijedno ni drugo ne govori cijelu istinu 
da se ljudi ne oporavljaju tako brzo od potpunog iscrpljenja, ali 
nije znao što bi drugo mogli da rade, a postojala je uvijek nada 
da će se za idućim zavojem pojaviti kakav put iz klanca. 

— Ti pomozi poručniku, Otobu, — rekao je obraćajući se 
Crncu, a ja ću nositi gospođicu Kircher — i premda je djevojka 
protestirala govoreći da on ne smije traćiti svoju snagu podigao 
ju je u naručaj i krenuo je uz kanjon, dok su ih Otobu i Englez 
slijedili. Nisu prešli veliku udaljenost kada su i drugi iz grupe 
čuli zvukove progonitelja jer sada su lavovi glasno cvilili, kao 
da je svježi miris žrtve došao do njihovih nozdrva. 

— Kad bi se barem vaš Numa vratio — rekla je djevojka. 

— Da — rekao je Tarzan — ali morat ćemo se snaći i bez 
njega kako znamo i umijemo. Bilo bi zgodno da nađemo neko 
mjesto, gdje se možemo sa svih strana zabarikadirati protiv 
napadača. Možda bismo ih tada mogli odbiti. Smith-Oldwick je 
dobar strijelac, i ako njihovih ljudi nema previše, mogao bi ih 
obarati jednog po jednog, ukoliko ne budu svi odjednom mogli 
da navale. Lavovi me ne zabrinjavaju toliko. Katkada su to vrlo 
glupe životinje, a siguran sam da ovi što nas progone, toliko 
ovise o svojim gospodarima, koji su ih odgojili i uvježbali, da 
ćemo s njima lako izaći na kraj, ako se riješimo ratnika. 

— Mislite li onda da još uvijek ima neke nade? — upitala je 
ona. 

— Još uvijek smo živi — bio je jedini Tarzanov odgovor. — 
Evo, znao sam, da se sjećam basš ovoga mjesta. 


Pokazao je prema jednom velikom kamenu, koji je očigle- 
dno pao s vrha klisure, i koji je i sada ležao duboko ukopan u 
pijesak, nekoliko stopa od podnožja stijena. Bio je to grubo 
stučeni komad kamena, koji se dizao nekoliko metara iznad 
površine pijeska ostavljajući samo uski procijep između sebe i 
stijene klanca. Oni su se uputili prema tom kamenu, i kad su 
najzad došli do njega otkrili su između kamena i stijene 
prostor oko dva koraka širok i desetak koraka dug. Naravno, 
prostor je bio otvoren s obje strane, ali zaštićivao ih je barem 
toliko, da nisu mogli biti napadnuti sa svih strana odjednom. 

Jedva što su se sakrili, a Tarzanove su oštre uši osjetile 
zvuk, koji se čuo s klisure iznad njih, i podižući pogled ugledao 
je malenog majmuna, kako stoji na jednoj kamenoj izbočini — 
i ružnog majmuna, koji ih je na trenutak promatrao, a onda 
odjurio prema jugu u pravcu odakle su dolazili njihovi 
progonitelji. I Otobu je primijetio majmuna. 

— On će reći papigama gdje smo — rekao je Crnac, — a 
papige će reći luđacima. 

— To nije važno — odgovorio je Tarzan — jer lavovi bi nas 
ionako pronašli ovdje. Ne možemo se nadati, da nas ne bi 
primijetili. 

Postavio je Smith-Oldwicka s pištoljem na sjeverni otvor 
njihova skloništa, a naredio je Otobuu da s kopljem stane kraj 
Englezova ramena, dok se sam pripremio da štiti južni pristup. 
Između njih naredio je djevojci da legne na pijesak. 

— Ovdje ćete biti sigurni, ako budu bacali koplja, — rekao 
je. 

Minute su prolazile, i Berti Kircher su se činile pravom 
vječnošću, dok konačno nije gotovo s olakšanjem vidjela da su 
progonitelji stigli. Čula je bijesno urlanje lavova i povike 
luđaka. Činilo se da ratnici nekoliko trenutaka istražuju 
uporište, u koje su se zaklonile njihove žrtve. Čula ih je i sa 
sjevera i s juga, i s mjesta gdje je ležala ugledala je velikog lava 
koji je jurnuo na čovjeka-majmuna. Vidjela je kako je divovska 
ruka zamahnula zakrivljenom sabljom, a zatim kako sablja 
pada strahovitom brzinom i pogađa lava, koji se uzdiže sa 
zemlje u skoku na čovjeka, načisto mu presijecajući lubanju, 
kao što mesar rasijeca ovcu. 


Tada je začula korake, koji hitro pritrčavaju Smith- 
Oldwicku, i kad je njegov pištolj progovorio, začuo se vrisak i 
zvuk tijela koje pada. Očigledno obeshrabreni neuspjehom 
svog prvog juriša napadači su se povukli, ali samo za kratko 
vrijeme. Ponovo su navalili, ovoga puta čovjek protiv Tarzana, 
a lav protiv Smith-Oldwicka. Tarzan je upozorio mladog 
Engleza da ne troši uzalud metke na lavove, i Otobu je s 
kopljem krenuo protiv životinje, koju nisu uspjeli savladati sve 
dok i njega i Smith-Oldwicka nisu ozlijedile pandže lava, i dok 
Smith-Oldwick nije uspio da u srce zvijeri zabije vrh sablje, 
koju je djevojka dovde donijela. Čovjek, koji je navalio na 
Tarzana neoprezno se približio, pokušavajući da odsiječe glavu 
čovjeka-majmuna, i trenutak kasnije njegov je les ležao 
slomljena vrata pokraj lavova trupla. 

Još jednom se neprijatelj povukao, ali opet na kratko 
vrijeme, a onda su navalili svom snagom, lavovi i ljudi, 
otprilike po pola tuceta jednih i drugih. Ljudi su bacali koplja, 
a lavovi su čekali tik iza njih, očigledno na znak za napadaj. 

— Jeli ovo kraj? — upitala je djevojka. 

— Ne — viknuo je čovjek-majmun — jer još uvijek smo Živi. 

Tek su te riječi sišle s njegovih usana, kad su preostali 
ratnici krenuli na juriš bacivši istovremeno svoja koplja s obje 
strane. Dok je nastojao da zaštiti djevojku, jedno je koplje 
udarilo Tarzana u rame, a letilo je tolikom snagom i brzinom, 
da ga je oborilo na zemlju. Smith-Oldwick je dva put ispalio iz 
pištolja, a onda je i on bio oboren kopljem, koje mu je probilo 
desnu nogu između boka i koljena. Samo je Otobu preostao da 
se suprotstavi neprijatelju, jer je Englez, već vrlo slab od svojih 
rana i od posljednje ogrebotine, kom mu je zadala šapa lava, 
pao u nesvijest srušivši se na zemlju. 

Kad je pao, pištolj mu je kliznuo iz ruke, a djevojka je to 
primijetila i zgrabila oružje. Dok se Tarzan naprezao da usta- 
ne, jedan ratnik skočio je svom snagom na njegove grudi i opet 
ga oborio, i kada je s đavolskim kriještanjem uzdigao oštricu 
sablje iznad njegova srca djevojka je naperila Smith-Oldwickov 
pištolj, i ispalila ga ravno u protivnikovo lice prije nego je 
mogao spustiti sablju. 

Istoga trenutka do zaprepaštenih ušiju napadača i 
napadnutih dopro je cijeli plotun pucnjeva iz klanca. Kao da 


čuju slatke glasove anđela s neba. Evropejci su začuli oštre 
zapovijedi na engleskom jeziku. Čak i iznad rike lavova i 
vriskanja manijaka, ovi su slatki zvukovi doprli do ušiju 
Tarzana i djevojke upravo u času, kada je i ćovjek-majmun 
prekrižio svaku nadu. 

Otkotrljavši ratnikov leš na stranu, Tarzan se s naporom 
podigao na noge, dok mu je koplje još uvijek virilo iz ramena. I 
djevojka se podigla, i kad je Tarzan, pokušavajući da isćupa 
koplje iz mesa, izašao iza kamenog branika, ona ga je slijedila. 
Okršaj je ubrzo bio gotov. Bili su spašeni. 

Većina je lavova utekla, ali svi Ksujani, koji su krenuli u 
potjera, poubijani su jedan za drugim. Kad su se Tarzan i 
djevojka pojavili na vidiku engleskih vojnika, jedan je od njih 
upravio pušku u čovjeka-majmuna. Videći njegov postupak i 
shvaćajući smjesta prirodnu zabunu, što ju je izazvala 
Tarzanova žuta tunika, djevojka je skočila između njega i 


vojnika. 

— Ne pucajte — viknula je vojniku — mi smo oboje 
prijatelji. 

— Onda diži ruke u zrak — zapovijedio je Tarzanu — Ne 


želim da me kakav mangup u žutoj košulji prevari. 

U tom se trenutku britanski narednik, koji je zapovijedao 
prethodnicom približio i kad su mu se Tarzan i djevojka 
obratili na engleskom objašnjavajući svoju preobuku, vjerovao 
im je na riječ, budući da očigledno nisu pripadali istoj rasi kao 
i stvorenja, koja su ležala mrtva oko njih. Deset minuta kasni- 
je pojavila se i glavnina ekspedicije. Previli su rane Smith- 
Oldwicka, kao i Tarzanove, i u roku od pola sata već su krenuli 
prema logoru svojih spasilaca. 

Iste su se noći dogovorili da će idućeg dana Smith- 
Oldwicka i Bertu Kircher transportirati u britanski štab kraj 
obale, i to avionom, budući da su u tu svrhu dva aviona bila 
dodijeljena ekspedicionoj četi. Tarzan i Otobu odbili su ponudu 
britanskog kapetana da prate njegovu četu preko pustinje na 
povratnom marsu jer je Tarzan objasnio da je njegov kraj na 
zapadu, kao i Otobuov, i da će oni zajedno putovati sve do 
zemlje Wamaba. 

— Znači, vi onda ne idete s nama? — upitala je djevojka. 


— Ne — odgovorio je čovjek-majmun. — Moja kuća je na 
zapadnoj obali. Nastavit ću putovanje u tom pravcu. 

S molbom u očima ona ga je pogledala. 

— Zar ćete zaista opet ići u onu strašnu džunglu? — 
upitala je ona. — Zar vas nikada više nećemo vidjeti? 

— Nikada — rekao je on, i bez riječi okrenuo se i otisao. 

Idućeg jutra pukovnik Capell došao je iz glavnog logora 
jednim od aviona, kojim su Smith-Oldwick i djevojka trebali 
otputovati na istok. Tarzan je stajao malo podalje od mjesta 
gdje se avion spustio i gdje se taj oficir iskrcao. Vidio je kako 
se pukovnik pozdravlja s potčinjenim, koji je zapovijedao 
prethodnicom, a onda je primijetio kako se obraća Berti 
Kircher koja je stajala nekoliko koraka iza kapetana. Tarzan se 
pitao, kako se njemačka špijunka osjeća u ovom položaju, 
naročito dok je svjesna da postoji čovjek koji zna što je ona 
zapravo. Vidio je kako pukovnik Capell ide prema njoj ispruže- 
nih ruku i nasmiješena lica, i premda nije mogao čuti riječi 
pozdrava, vidio je da je njihov sastanak srdačan i prijateljski. 

Tarzan se mršteći okrenuo, i da je netko bio blizu mogao je 
čuti tiho režanje koje mu se izvilo iz grudiju. On je znao da je 
njegova domovina zaraćena s Njemačkom, i da ne samo 
dužnost prema zemlji njegovih otaca, nego i njegov lični 
obračun s neprijateljskim narodom, kao i mržnja prema tom 
narodu, zahtijevaju od njega da razotkrije djevojčinu perfidiju, 
a ipak je oklijevao, i zato što je oklijevao, on je i režao — ne na 
njemačku špijunku, nego na sebe zbog svoje slabosti. 

Nije je više vidio dok nije ušla u avion, koji ju je odnio na 
istok. Pozdravio se sa Smith-Oldwickom, a mladi Englez je još 
jednom ponovio mnoge riječi zahvalnosti, koje je često 
upućivao čovjeku-majmunu. A tada je vidio, kako i njega 
odnosi avion, i gledao je za njim, sve dok avion nije postao 
mala mrljica daleko nad istočnim obzorjem, da onda nestane 
visoko u zraku. 

Engleski su vojnici natovarili svoju opremu i oružje, i čekali 
su zapovijed da krenu na povratni marš. Pukovnik Capelli, 
želeći da lično vidi dio zemlje između logora prethodnice i 
njihove baze, odlučio je da sam predvodi trupe na povratnom 
maršu. Sada, kad je sve bilo spremno za polazak, obratio se 
Tarzanu: 


— Bilo bi mi drago, kad biste pošli s nama, Greystoke, — 
rekao je — a ako moja molba na vas ne djeluje, možda će 
djelovati molba Smith-Oldwicka i mlade dame. Oni su me 
zamolili, da vas nagovorim da se vratite u civilizaciju. 

— Ne — rekao je Tarzan — ja ću svojim putem. Gospođica 
Kircher i poručnik Smith-Oldwick osjećali su obavezu da zbog 
svoje zahvalnosti prema meni, pokažu brigu za mene. 

— Gospođica Kircher?— uskliknuo je Capell, a zatim se na- 
smijao. — Vi je znači poznate kao Bertu Kircher, njemačkog 
špijuna? 

Tarzan je pogledao svog sugovornika, šuteći. Nije mogao ni 
zamisliti, kako britanski oficir može ovako olako govoriti o 
neprijateljskom sšpijunu, koji mu je bio u šakama, a kojemu je 
dopustio da pobjegne. 

— Da — odgovorio je — znao sam da je ona Berta Kircher, 
njemački špijun. 

— Jelito sve što ste znali? — upitao je Capell. 

— Sve — rekao je čovjek-majmun. 

— Ona se zapravo zove gospođica Patricia Canby, — rekao 
je Capell, — i jedna je od najistaknutijih članica britanske 
obavještajne službe dodijeljena istočno-afričkim snagama. Njen 
otac i ja smo zajedno služili u Indiji, ija je poznajem otkad se 
rodila. Evo, ovo je svežanj dokumenata, koje je oduzela jednom 
njemačkom oficiru, i koje je nosila sa sobom kroz sve neprilike 
kroz koje je prošla. Zaista je uporna u izvršavanju svoje 
dužnosti. Pogledajte! Nisam još imao vremena da pregledam 
papire, ali vidite i sami, da je ovdje jedna vojnička mapa, cijeli 
svežanj izvještaja i dnevnik nekog kapetana Fritza Weinera. 

— Dnevnik kapetana Fritza Weinera? — ponovio je Tarzan 
suspregnutim glasom. — Mogu li ga vidjeti, Capell? To je 
čovjek koji je umorio gospođu Greystoke. 

Englez je bez riječi pružio mali svezak sugovorniku. Tarzan 
je brzo preletio stranicama tražeći određeni datum — datum 
kada je užasni zločin bio počinjen — i kad ga je našao, žurno 
ga je pročitao. Iznenada se povik nevjerovanja razlegao s 
njegovih ustiju. Capell ga je upitno pogledao. 

— Može li ovo biti istina? Slušajte — uskliknuo je čovjek- 
majmun! 

Pročitao je odlomak sitnim rukopisom ispisane stranice: 


»Smislio sam zgodnu šalu za onu englesku svinju. Kad 
dođe 

kući, naći će u spavaonici spaljeno tijelo žene, pa će 
pomisliti da je to njegova žena. Naredio sam von Gossu da 
smjesti na krevet tijelo jedne mrtve crnice, i da ga spali, a da 
joj na prste stavi prstenje gospode Greystoke — gospođa 
Greystoke mnogo će više vrijediti visokom zapovjedništvu živa 
nego mrtva.« 


— Onaživi! — zaviknuo je Tarzan. 

— A sada! — uzviknuo je Capell. 

— Vratit ću se naravno s vama. Strašno sam kriv pred 
gospođicom Canby, ali kako sam mogao znati? Čak sam i 
Smith-Oldwicku koji je voli rekao da je njemačka špijunka. Ne 
samo da se moram vratiti da nađem svoju ženu, nego moram i 
njoj da se ispričam. 

— Ne brinite za to — rekao je Capell — mora da ga je 
uvjerila da nije neprijateljski špijun jer jutros prije nego što su 
odletjeli, rekla mi je da mu je obećala da će se za njega udati. 


SADRŽAJ 


Umorstvo i pljačka 
Lavlja spilja 

U njemačkim rovovima 
Kad se lav najeo 

Zlatni medaljon 
Osveta i milost 

Kad govori krv 

Tarzan i veliki majmuni 
Pao s neba 

U rukama divljaka 
Traženje aviona 

Crni letač 

Usangina nagrada 
Crni lav 

Tajanstvene stope 
Noćni napad 

Obzidani grad 

Među manijacima 
Kraljičina priča 

Dolazi Tarzan 

Borba u kući manijaka 
Iz niše 

Bijeg iz Ksuje 


Engleski vojnici 


Izdavač 

EPOHA 

Izdavačko, grafičko i knjižarsko poduzeće 
Zagreb, Dolac 8 


Za idavača 
LJUBO GRUBOR 


Tisak 
Vjesnik 
Zagreb, Odranska bb. 

